**NACRT**

**ZAKONA**

**O TRŽIŠTU KAPITALA**

**I. OSNOVNE ODREDBE**

**Uvodne odrebe**

**Član 1**

Ovim Zakonom uređuju se:

1. vrste hartija od vrijednosti;
2. emisija hartija od vrijednosti;
3. sekundarno trgovanje hartijama od vrijednosti;
4. investiciona društva na tržištu kapitala, pružanje investicionih usluga, uključujući izdavanje dozvola za rad i uređivanje investicionih društava i drugih učesnika na regulisanom tržištu u skladu sa ovim Zakonom;
5. regulisano tržište i drugo uređeno javno tržište u Crnoj Gori;
6. Centralni registar, kliring, saldiranje i registracija transakcija hartijama od vrijednosti;
7. objavljivanje finansijskih i drugih podataka i izvještavanje emitenata i ostalih učesnika na tržištu kapitala;
8. zabrana prevarnih, manipulativnih i drugih radnji i aktivnosti u vezi sa kupovinom i prodajom finansijskih instrumenata;
9. organizacija i nadležnosti Komisije.

**Značenje izraza**

**Član 2**

Pojedini izrazi upotrijebljeni u ovom zakonu imaju sljedeća značenja:

1. Finansijski instrumenti su:
2. Prenosive hartije od vrijednosti;
3. Instrumenti tržišta novca;
4. Jedinice u društvima za zajedničko ulaganje;
5. Opcije, fjučersi, svopovi, kamatni forvardi i ostali derivativni instrumenti koji se odnose na hartije od vrijednosti, valute, kamatne stope ili kamatne prinose, kao i drugi derivativni instrumenti, finansijski indeksi ili finansijske mjere koje je moguće namiriti u gotovini ili razmjenom;
6. Opcije, fjučersi, svopovi, kamatni forvardi i ostali derivativni instrumenti koji se odnose na robu i koji moraju biti namireni u gotovini ili može biti izmiren u gotovini po izboru jedne od ugovornih strana (a iz razloga koji nijesu vezani za neizvršenje obaveza ili raskid ugovora);
7. Opcije, fjučersi, svopovi i ostali derivativni ugovori koji se odnose na robu i mogu se namiriti fizički, pod uslovom da se tom robom trguje na regulisanom tržištu i/ili multilateralnoj trgovinskoj platformi (MTP);
8. Opcije, fjučersi, svopovi, forvardi i ostali izvedeni finansijski instrumenti koji se odnose na robu i mogu se namiriti fizički na način koji nije predviđen u podtački(e) ovog stava koji nijesu predviđeni za trgovanje, a imaju karakteristike derivativnih finansijskih instrumenata imajući u vidu da li se, između ostalog, kliring i saldiranje vrše u renomiranim klirinškim kućama ili podliježu redovnim pozivima za marginu;
9. Derivativni finansijski instrumenti za prenos kreditnog rizika;
10. Finansijski ugovori o razlikama;
11. Opcije, fjučersi, svopovi, kamatni forvardi i drugi derivativni finansijski instrumenti koji se odnose na klimatske varijable, troškove prevoza, emisione kupone ili stope inflacije ili drugu zvaničnu ekonomsku statistiku koja mora biti namirena u gotovini po izboru jedne od ugovornih strana iz razloga koji nijesu u vezi sa neizvršenjem obaveza ili raskidom ugovora, kao i drugi derivativni ugovori koji se odnose na imovinu, prava, obaveze, indekse i mjere koji nijesu navedeni u ovoj tački, koji imaju karakteristike drugih derivativnih finansijskih instrumenata, imajući u vidu, između ostalog, da li se njima trguje na regulisanom tržištu ili MTP-u, da li se kliring i saldiranje vrše u priznatim klirinškim kućama i da li podliježu redovnim pozivima za marginu;
12. Strane valute kupljene i koje se drže u investicione svrhe.
13. Prenosive hartije od vrijednosti su:
14. akcije koje izdaju društva i druge hartije od vrijednosti ekvivalentne udjelu u društvu, kojima se trguje na tržištu kapitala;
15. obveznice i drugi oblici sekjuritizovanog duga uključujući hartije od vrijednosti koje izdaje država sa dospijećem od preko 12 mjeseci, kojima se može trgovati na tržištu kapitala;
16. sve druge hartije od vrijednosti koje daju pravo da se kupe ili prodaju takve prenosive hartije od vrijednosti, ili koje dovode do isplate u gotovini, a čiji se iznos utvrđuje upućivanjem na prenosive hartije od vrijednosti, valute, kamatne stope, prinose, robu, ili druge indekse ili mjere.
17. Instrumenti tržišta novca su one klase finansijskih instrumenata kojima se obično trguje na tržištu novca kao što su kratkoročne državne obveznice, depozitne potvrde i komercijalni papiri, blagajnički zapisi robne mjenice i certifikati o depozitu, osim instrumenata plaćanja;
18. Investiciono društvo je lice u čije redovno poslovanje ili aktivnosti spada pružanje jedne ili više investicionih usluga trećim licima;
19. Ovlašćena banka je investiciono društvo koje je organizaciona jedinica kreditne institucije u čije redovne aktivnosti ili poslovanje spada pružanje jedne ili više investicionih usluga trećim licima;
20. Kreditna institucija je lice koje sprovodi aktivnosti u skladu sa odredbama zakona kojim se uređuju takve kreditne institucije;
21. Investicione usluge su usluge i aktivnosti koje se odnose na sve finansijske instrumente, to jest:
22. prijem i prenos naloga koji se odnose na jedan ili više finansijskih instrumenata;
23. izvršenje naloga za račun klijenta;
24. trgovanje za sopstveni račun;
25. upravljanje portfolijom;
26. investiciono savjetovanje;
27. usluge pokroviteljstva u vezi sa ponudom i prodajom finansijskih instrumenata uz obavezu otkupa;
28. usluge u vezi sa ponudom i prodajom finansijskih instrumenata bez obaveze otkupa;
29. upravljanje multilateralnim trgovačkim platformama;
30. Pomoćne usluge su:
31. čuvanje i administriranje finansijskih instrumenata za račun klijenata, uključujući čuvanje instrumenata i sa tim povezane usluge, kao što je administriranje novčanim sredstvima i kolateralom;
32. davanje kredita i zajmova investitoru kako bi mu se omogućilo zaključenje transakcije sa jednim ili više finansijskih instrumenata, kada je u transakciju uključeno društvo koje daje zajam ili kredit;
33. opšte preporuke društvu u vezi sa strukturom kapitala, poslovnom strategijom i srodnim pitanjima i uslugama koji su u vezi sa spajanjem i kupovinom društava;
34. usluge deviznog poslovanja u vezi sa pružanjem investicionih usluga;
35. istraživanje i finansijska analiza ili drugi oblici opštih preporuka u vezi sa transakcijama finansijskim instrumentima;
36. usluge u vezi sa pokroviteljstvom;
37. investicione usluge i aktivnosti, kao i pomoćne usluge koje se odnose na derivativne finansijske instrumente,to jest:

* robe;
* klimatske varijable;
* troškove prevoza;
* emisione kupone;
* stope inflacije ili drugu zvaničnu ekonomsku statistiku;
* telekomunikacijske propusne opsege;
* kapacitet skladišta za robu;
* kapacitet prenosa ili transporta koji se odnosi na robu kada su u pitanju kablovi, cjevovod ili druga sredstva;
* kupon, kredit, dozvola, pravo ili slična imovina koja je direktno povezana sa snabdijevanjem, distribucijom ili potrošnjom energije dobijene iz obnovljivih resursa;
* geološke, ekološke ili druge fizičke varijable;
* svako drugo sredstvo ili pravo zamjenjive prirode, osim prava na dobijanje usluge, koje se može prenijeti;
* indeks ili mjera koji se odnose na cijenu ili vrijednost ili obim transakcija svake imovine, prava, usluge ili obaveze; kada su oni povezani sa pružanjem investicionih usluga ili pomoćnih usluga.

1. Investiciono savjetovanje podrazumijeva pružanje lične preporuke klijentu, bilo na zahtjev klijenta ili na inicijativu investicionog društva u pogledu jedne ili više transakcija koje se odnose na finansijske instrumente;

Za potrebe definisanja 'investicionog savjetovanja' lična preporuka je preporuka koja se daje licu u svojstvu investitora ili potencijalnog investitora, ili u svojstvu zastupnika investitora ili potencijalnog investitora.

Ova preporuka mora biti predočena kao pogodna za to lice, ili se mora zasnivati na razmatranju okolnosti tog lica, i mora sadržati preporuku da se preduzme jedan od sljedećih skupova koraka:

1. da kupi, proda, upiše se, razmijeni, otkupi, drži ili osigura određeni finansijski instrument,
2. da ostvari ili ne ostvari bilo koje pravo koje mu pripada iz određenog finansijskog instrumenta da kupi, proda, upiše se, razmijeni ili otkupi finansijski instrument.

Preporuka nije lična preporuka, ako se izdaje isključivo kroz distributivne kanale ili ako se izdaje javnosti.

1. Trgovanje za vlastiti račun znači trgovanje uz korišćenje sopstvenog kapitala koje završava zaključenjem transakcije za jedan ili više finansijskih instrumenata;

Kreator tržišta/Market mejker je investiciono društvo koje je na finansijskom tržištu stalno spremno da trguje za sopstveni račun tako da kupuje i prodaje finansijske instrumente uz korišćenje sopstvenog kapitala po cijenama koje ono utvrđuje;

1. Pokrovitelj je investiciono društvo koje vrši usluge pokroviteljstva koje se odnose na plasman finansijskih instrumenata uz obavezu otkupa;
2. Agent je investiciono društvo koje pruža usluge koje se odnose na plasman finansijskih instrumenata bez obaveze otkupa;
3. Upravljanje portfolijom je upravljanje pojedinačnim portfolijima na osnovu odobrenja iz posebnog ugovora zaključenog sa klijentom kada se takvi portfoliji odnose na jedan ili vise finansijskih instrumenata;
4. Klijent je fizičko ili pravno lice kojem je investiciono društvo pružilo ili namjerava da pruži usluge u toku pružanja investicionih ili pomoćnih usluga;
5. Profesionalni klijent je klijent koji posjeduje dovoljno iskustva, znanja i stručnosti za samostalno donošenje odluka o ulaganjima i pravilnoj procjeni rizika u vezi sa ulaganjima i koji ispunjava uslove propisane ovim Zakonom;
6. Organizator tržišta podrazumijeva lice ili lica koja je Komisija ovlastila da upravljaju i/ili obavljaju djelatnost na regulisanom tržištu.
7. Regulisano tržite hartija od vrijednosti je multilateralni sistem koji vodi i kojim upravlja organizator tržišta sa sjedištem u Crnoj Gori (u daljem tekstu: Regulisano tržište), koje je od Komisije dobilo dozvolu za rad, ili drugo regulisano tržište koje omogućava ponudu i tražnju hartija od vrijednosti u svrhu trgovanja hartijama od vrijednosti u skladu sa unaprijed određenim pravilima;
8. Multilateralna trgovačka platforma (MTP) je multilateralni sistem koji organizuje ili kojim upravlja organizator tržišta ili investiciono društvo, koji omogućava i olakšava spajanje interesa trećih lica za kupovinu i prodaju finansijskih instrumenata u skladu sa njegovim nediskriminacionim pravilima i na način koji dovodi do zaključenja ugovora, u skladu sa ovim Zakonom;
9. Vanberzansko tržište (OTC) je sekundarno tržište za trgovanje finansijskim instrumentima koje ne mora da ima organizatora tržišta i čiji sistem trgovanja, podrazumijeva pregovaranje između prodavca i kupca finansijskih instrumenata u cilju zaključenja transakcije;
10. Izvršenje naloga za račun klijenta podrazumijeva aktivnosti u vezi sa zaključenjem ugovora za kupovinu ili prodaju jednog ili više finansijskih instrumenata za račun klijenta;
11. Kliring je postupak utvrđivanja međusobnih obaveza kupca i prodavca finansijskih instrumenata u svrhu razmjene takvih finansijskih instrumenata i novca;
12. Saldiranje je realizacija transakcije kroz završni prenos finansijskih instrumenata i novca između kupca i prodavca;
13. Društvo za upravljanje je društvo za upravljanje koje upravlja investicionim fondovima ili dobrovoljnim penzionim fondovima;
14. Kvalifikovano učešće je svako direktno ili indirektno učešće u investicionom društvu, organizatoru tržišta i Centralnom registru koje predstavlja najmanje 10% učešća u kapitalu, pravu glasa ili koje omogućava ostvarivanje značajnog uticaja na upravljanje tim pravnim licem u kome se posjeduje učešće, a u skladu sa odredbama ovog Zakona;
15. Kontrola je odnos u kojem:
16. Matično društvo:

* ima većinu prava glasa akcionara ili članova u drugom zavisnom društvu,
* ima pravo da imenuje ili razriješi većinu članova upravnog ili nadzornog odbora zavisnog društva, a u isto vrijeme je akcionar ili član tog društva,
* ima pravo da vrši preovladavajući uticaj na zavisno društvo čiji je akcionar ili član u skladu sa ugovorom koje je zaključilo sa tim društvom ili odredbom iz ugovora o osnivanju ili statuta, kada zakon koji se primjenjuje na to zavisno društvo dozvoljava primjenu takvih ugovora, odnosno odredaba;

1. Matično društvo je akcionar ili član zavisnog društva i:

* direktno imenuje većinu članova upravnog ili nadornog odbora zavisnog društva što predstavlja posljedicu primjene glasačkog prava,
* samo kontroliše većinu prava glasa akcionara ili članova u zavisnom društvu na osnovu ugovora sa drugim akcionarima ili članovima tog društva;

1. Matično društvo ima udio u zavisnom društvu i:

* vrši preovladavajući uticaj nad istim,
* na jedinstvenoj osnovi upravlja matičnim društvom i zavisnim društvom;

1. Matično društvo može, drugim putem, da upravlja ili određuje smjernice upravljanja i politiku zavisnog društva;
2. Za potrebe tačke 26) podtačka a) alineje 1, 2 i tačke 26) podtačka b) ove definicije, glasačka prava i prava imenovanja i razrješenje u bilo kom drugom zavisnom preduzeću, kao i takva prava bilo kojeg lica koje djeluje u svoje ime a za račun matičnog preduzeća ili drugog zavisnog preduzeća treba dodati pravima matičnog preduzeća.
3. Za potrebe tačke 26) podtačka a) alineje 1, 2 i tačke 26) podtačka b) ove definicije, prava pomenuta u tački e) umanjuju se za prava:
4. vezana uz akcije koje se drže u ime lica koje nije ni matično preduzeće ni njegovo zavisno preduzeće; ili
5. vezana uz akcije koje služe kao garancija, pod uslovom da se dotična prava koriste u skladu sa primljenim instrukcijama ili su u vezi sa odobravanjem kredita, što ulazi u uobičajene poslovne aktivnosti, pod uslovom da se glasačka prava izvršavaju u interesu lica koja pruža garanciju.
6. Za potrebe tačke 26) podtačke a) alineje 2 i tačke 26) podtačke b), ukupna glasačka prava akcionara ili članova zavisnog preduzeća umanjuju se za glasačka prava vezana uz akcije koje drži isto preduzeće, zavisno preduzeće tog preduzeća, ili lice koje djeluje u svoje ime a za račun tih preduzeća.
7. “Matično društvo” znači društvo koje, direktno ili indirektno kontroliše zavisno preduzeće u skladu sa tačkom 26 ovog člana;
8. “Zavisno preduzeće” znači preduzeće koje, direktno ili indirektno, kontroliše ili kojim upravlja na jedinstvenoj osnovi matično društvo u skladu sa tačkom 26 ovog člana;
9. Bliska veza je odnos u kojoj su dva ili više fizičkih lica povezana:
10. učešćem, koje označava posjedovanje, neposredno ili posredno, najmanje 20% prava glasa ili kapitala nekog društva;
11. kontrolom, koja označava odnos između matičnog i zavisnog društva u svim slučajevima ili sličan odnos između fizičkog ili pravnog lica i nekog društva, s tim da se svako zavisno društvo zavisnog društva takođe smatra zavisnim društvom matičnog društva, koje se nalazi na čelu svih pomenutih društava;
12. odnosom u kojem su dva ili više pravnih ili fizičkih lica trajno povezana sa jednim i istim licem putem kontrolnog odnosa;
13. kao članovi porodice;
14. Članovi porodice su:
15. supružnici, odnosno lica koja žive u vanbračnoj zajednici;
16. potomci i preci u pravoj liniji neograničeno;
17. srodnici do trećeg stepena srodstva, u pobočnoj liniji, uključujući i srodstvo po tazbini;
18. usvojilac i usvojenici i potomci usvojenika;
19. štićenik i štićenici i potomci štićenika;
20. Akcionar je pravno ili fizičko lice koje, direktno ili indirektno, drži:
21. akcije emitenta u svoje ime i za svoj račun;
22. akcije emitenta u svoje ime, ali za račun drugog fizičkog ili pravnog lica;
23. Vlasničke hartije od vrijednosti su akcije i druge prenosive hartije od vrijednosti ekvivalentne akcijama društva koje predstavljaju učešće u kapitalu, kao i druge vrste prenosivih hartija od vrijednosti iz kojih proizilaze prava sticanja pomenutih hartija od vrijednosti kao posljedica njihove konverzije ili uživanja prava koje one nose, pod uslovom da drugospomenute hartije od vrijednosti izdaje emitent osnovnih akcija ili lice koje pripada grupi tog emitenta;
24. Nevlasničke hartije od vrijednosti su sve hartije od vrijednosti koje nijesu vlasničke hartije od vrijednosti;
25. Dužničke hartije od vrijednosti su:
26. obveznice kojima se emitent obavezuje da imaocu obveznice, u roku njene dospjelosti, isplati iznos nominalne vrijednosti na koji ona glasi i ugovorenu kamatu;
27. certifikati o depozitu kojima se emitent obavezuje da imaocu certifikata isplati iznos deponovanih sredstava sa pripadajućom kamatom u utvrđenom roku;
28. državni zapisi koje emituje država Crna Gora;
29. drugi finansijski instrumenti koji se propisima Komisije, osim:

* čekovi i mjenice;
* komercijalni papiri (novčane uputnice, akreditivi, konosmani, tovarni listovi i skladišnice);
* drugi instrumenti za koje Komisija utvrdi da nijesu hartije od vrijednosti u smislu ovog Zakona.

1. Dužničke hartije od vrijednosti dijele se na kratkoročne i dugoročne hartije od vrijednosti. Kratkoročne hartije od vrijednosti su one kod kojih je rok dospijeća kraći od godinu dana od dana emitovanja, a dugoročne hartije od vrijednosti su one kod kojih je rok dospijeća duži od godinu dana od dana emitovanja.
2. Ponuda hartija od vrijednosti javnosti je saopštavanje licima u bilo kojem obliku i bilo kojim sredstvima, kojim se predstavlja dovoljno informacija o uslovima ponude i ponuđenim hartijama od vrijednosti, kako bi se omogućilo investitoru da odluči da kupi ili upiše ove hartije od vrijednosti. Ova definicija se takođe primjenjuje na plasman hartija od vrijednosti preko investicionih društava;
3. Sistemski internalizator je investiciono društvo koje na regulisan, učestao i sistematski način trguje za vlastiti račun izvršavajući naloge klijenata izvan regulisanog tržišta ili MTP-a;
4. Filijala je mjesto poslovanja koje je različito od sjedišta investicionog društva, dio je investicionog društva koji nema svojstvo pravnog lica, pruža investicione usluge i/ili obavlja djelatnosti, a može da obavlja i pomoćne usluge za koje je investiciono društvo ovlašćeno odnosno svako mjesto poslovanja osnovano u istoj državi članici od strane jednog investicionog društva sa sjedištem u drugoj državi članici;
5. Kvalifikovani investitori su lica koja pripadaju najmanje jednoj od sljedećih kategorija:
6. Pravna lica koja su dobila dozvolu za rad od relevantnog nadzornog organa ili koja podliježu nadzoru na finansijskim tržištima, uključujući: kreditne institucije, investiciona društva, ostale finansijske institucije čije je poslovanje odobrio ili koje nadzire relevantni nadzorni organ, osiguravajuća društva, društva za upravljanje i društva za zajedničko ulaganje kojima ta društva upravljaju, društva za upravljanje i penzioni fondovi kojima ta društva upravljaju;
7. Država Crna Gora, jedinice lokalne samouprave, kao i strane države ili nacionalna ili regionalna tijela, Centralna banka Crne Gore (CBCG) i centralne banke stranih država, međunarodne i supranacionalne institucije, kao što je Međunarodni monetarni fond, Evropska centralna banka, Evropska investiciona banka i ostale slične međunarodne institucije;
8. Ostala pravna lica koja ispunjavaju najmanje dva od sljedećih uslova u skladu sa poslednjim finansijskim izvještajem ili konsolidovanim izvještajem:

* Prosječan broj zaposlenih lica u toku finansijske godine je veći od 250;
* Ukupna imovina je preko 43.000.000 eura;
* Godišnji poslovni prihod je preko 50.000.000 eura.

1. Određena fizička lica, pod uslovom uzajamnog priznanja. Komisija može da ovlasti fizička lica koja zatraže status kvalifikovanog investitora, pod uslovom da ta lica ispunjavaju najmanje dva od sljedećih kriterijuma:

* investitor je izvršio transakcije na finansijskim tržištima uz prosječnu učestalost od najmanje 10 transakcija po kvartalu u toku posljednje godine;
* veličina portfolija hartija od vrijednosti investitora prelazi 500.000 eura;
* investitor radi ili je radio u finansijskom sektoru najmanje godinu dana na poslovima koji zahtijevaju poznavanje ulaganja u hartije od vrijednosti.

1. Određena mala i srednja preduzeća, pod uslovom uzajamnog priznanja. Komisija može da ovlasti mala i srednja preduzeća sa sjedištem u Crnoj Gori a koja traže da budu kvalifikovani investitori.
2. Komisija vodi registar kvalifikovanih investitora kojima je odobren status istih.
3. Komisija uređuje način odobravanja statusa kvalifikovanog investitora i vođenja registra.
4. Lice koje obavlja poslove rukovodioca u investicionom društvu je lice koje je:

* član Odbora direktora privrednog društva;
* viši menadžer, koji nije član odbora direktora, a koji ima redovan pristup povjerljivim informacijama u vezi sa privrednim društvom i ima moć odlučivanja koja može da utiče na budući razvoj događaja i poslovnu perspektivu ovog privrednog društva.

1. Mali investitor je klijent koji nije profesionalni klijent.
2. Distribucijski kanal je kanal putem kojeg je informacija ili će vjerovatno postati javno dostupna, pri čemu riječi »vjerovatno postati javno dostupna« u ovoj odredbi znače takvu informaciju kojoj veliki broj ljudi ima pristup.
3. Trajni medij znači svaki instrument koji omogućuje klijentu da sačuva informacije koje su upućene lično tom klijentu, na način da su mu dostupne za buduće korištenje tokom razdoblja koje je primjereno namjeni tih podataka te koji omogućava nepromijenjenu reprodukciju sačuvanih informacija;
4. Vezani zastupnik je osoba koju imenuje investicijsko društvo sa svrhom da pod punom i bezuslovnom odgovornošću investicijskog društva u čije ime djeluje, obavlja poslove propisane ovim Zakonom za vezanog zastupnika.

Komisija može da objavi tumačenja u kojima se pojašnjavaju defnicije iz člana 2 ovog Zakona i da usvoji pravila koja sadrže dodatne definicije ili uslove, ukoliko je to potrebno u smislu primjene ovog Zakona.

**Dematerijalizovane hartije od vrijednosti**

**Član 3**

Dematerijalizovane hartije od vrijednosti se registruju kao elektronski zapisi na računu hartija od vrijednosti u Centralnom registru hartija od vrijednosti, a na osnovu kojih zakoniti imalac finansijskog instrumenta ima određena prava u odnosu na emitenta.

Organizator tržišta propisuje uslove za uključenje derivativnih finansijskih instrumenata u trgovanje, uslove za obavljanje trgovine, način izmirenja obaveza iz poslova zaključenih u trgovini tim instrumentima, odnosno kliringa i saldiranja, a po prethodno pribavljenoj saglasnosti Komisije.

**Bitni elementi dematerijalizovanih hartija od vrijednosti**

**Član 4**

Bitni elementi dematerijalizovanih hartija od vrijednosti su:

1. naziv vrste hartije od vrijednosti;
2. oznaka klase i serijski broj;
3. puni pravni naziv, sjedište i adresa emitenta hartija od vrijednosti i njegova oznaka u registru Komisije;
4. mjesto i datum emisije;
5. obaveze emitenta i prava i obaveze vlasnika hartije od vrijednosti i način njihovog ostvarivanja;
6. ISIN – međunarodna identifikaciona oznaka hartija od vrijednosti;
7. imena lica ovlašćenih za zastupanje emitenta;
8. ostali elementi koje pravilima propiše Komisija.

**Registracija i emisija hartija od vrijednosti**

**Član 5**

Hartije od vrijednosti izdate u skladu sa odredbama ovog Zakona moraju biti registrovane kod Centralnog registra.

Prava i obaveze iz hartija od vrijednosti nastaju momentom registracije kod Centralnog registra.

Emitenti hartija od vrijednosti mogu biti država Crna Gora, jedinica lokalne samouprave, privredno društvo i druga pravna lica upisana u Centralni registar Privrednih subjekata.

**Prenos prava iz finansijskih instrumenata**

**Član 6**

Finansijski instrumenti i prava iz finansijskih instrumenata mogu se neograničeno prenositi u pravnom prometu, osim ako pravilima Komisije ili drugim zakonom nije drugačije određeno.

**II. KOMISIJA ZA HARTIJE OD VRIJEDNOSTI**

**Član 7**

Komisija za hartije od vrijednosti (u daljem tekstu: Komisija) je ovlašćeni organ koji sprovodi zakon. Komisija je organizacija Crne Gore, sa svojstvom pravnog lica, osnovana radi uređivanja i nadzora izdavanja hartija od vrijednosti i njihove trgovine.

Sjedište Komisije je u Podgorici.

U obavljanju poslova utvrđenih zakonom, Komisija je samostalna i nezavisna i odgovorna za svoj rad Skupštini Crne Gore.

Komisija se ne upisuje u Centralni registar privrednih subjekata.

Statut Komisije objavljuje se u "Službenom listu Crne Gore".

Komisija ima pečat koji sadrži naziv: "Komisija za hartije od vrijednosti Crne Gore, Podgorica" i grb Crne Gore.

**Nadležnosti Komisije**

**Član 8**

Komisija, u okviru svojih nadležnosti i u skladu sa odredbama zakona nadležna je za:

1. donošenje pravila o sprovođenju ovog Zakona;
2. vršenje nadzora nad primjenom ovog Zakona i svih pravila donijetih na osnovu njega;
3. davanje odobrenja za javnu ponudu hartija od vrijednosti i evidentiranje emisija hartija od vrijednosti čija se prodaja ne vrši javnom ponudom;
4. vršenje nadzora nad sprovođenjem javne ponude hartija od vrijednosti;
5. davanje dozvola za rad i davanje saglasnosti na odgovarajuća akta organizatoru tržišta, investicionim društvima i Centralnom registru;
6. davanje dozvola za rad i davanje saglasnosti na odgovarajuća akta kolektivnih investicionih šema osnovanih u skladu sa posebnim zakonom, dobrovoljnih penzionih fondova, društava za upravljanje investicionim fondovima i društava za upravljanje dobrovoljnim penzionim fondovima;
7. davanje saglasnosti na odluku o imenovanju izvršnih direktora licima kojima izdaje dozvolu za rad;
8. vođenje registara i drugih evidencija u skladu sa odredbama ovog Zakona kao i u skladu sa odredbama drugih zakona iz nadležnosti koje ima Komisija;
9. određivanje opštih uslova koje moraju ispuniti fižička lica koja se profesionalno bave trgovanjem hartijama od vrijednosti;
10. promovisanje i podsticanje visokih standarda zaštite interesa investitora u hartije od vrijednosti i integriteta ovlašćenih učesnika;
11. kontrolu sprovođenja poslovanja lica koja se profesionalno bave trgovanjem hartijama od vrijednosti, uključujući suspenziju i oduzimanje dozvola za rad;
12. kontrolu nad transparentnošću i zakonitošću rada Odbora direktora i upravnih tijela emitenata i drugih lokalnih i državnih institucija, organizacija i sl. u kojima je razdvojeno vlasništvo od upravljanja;
13. preduzimanje mjera i obezbjeđivanje funkcionisanja tržišta kapitala, na redovan i uređen način, uz mogućnost objavljivanja informacije o izrečenim mjerama;
14. utvrđivanje načina i obima trgovanja na regulisanom tržištu;
15. davanje saglasnosti na cjenovnik usluga organizatora tržišta i Centralnog registra;
16. bliže uređivanje emitovanja i prometa kratkoročnih hartija od vrijednosti;
17. preduzimanje aktivnosti i mjera u cilju očuvanja interesa lica koja su vlasnici hartija od vrijednosti i sprječavanje nezakonite, nečasne i neispravne prakse u poslovima sa hartijama od vrijednosti;
18. preduzimanje mjera, vršenje kontrole i istraživanja radi sprječavanja zloupotreba na regulisanom tržištu;
19. saradnju sa drugim srodnim institucijama u državi i van nje;
20. nadzor poslovanja učesnika na regulisanom tržištu u skladu sa propisima kojima se uređuje sprječavanje pranja novca i finansiranja terorizma;
21. odobravanje fizičkim i pravnim licima statusa kvalifikovanih investitora;
22. regulisanje nastave i polaganje ispita i izdavanje dozvole za obavljanje poslova brokera, dilera i investcionih savjetnika;
23. pokretanje i vođenje pred sudom postupka protiv bilo kog fizičkog ili pravnog lica radi zaštite interesa investitora i drugih lica za koje utvrdi da im je povrijeđeno pravo ili na pravu zasnovan interes a u vezi sa poslovima sa finansijskim instrumentima ili pravima vezanim za vlasništvo finansijskih instrumenata.
24. upućivanje prijedloga za prijavu, odnosno zahtjeva organu nadležnom za sprovođenje istrage, krivično gonjenje i prekršajni postupak, u slučaju kada ocijeni da postoje činjenice koje ukazuju na postojanje krivičnog djela, privrednog prestupa ili prekršaja.

Komisija je ovlašćena da traži pisanim putem od lica kojima je dala dozvolu za rad da dostavljaju informacije koje se odnose na njihovo poslovanje u skladu sa ovim Zakonom, u vrijeme i na način koji odredi.

**Pravila i drugi akti Komisije**

**Član 9**

Komisija može donositi pravila koja se odnose na:

1. podnošenje zahtjeva za dobijanje dozvole za rad, izdavanje dozvole i druga pitanja u vezi sa tim;
2. registrovanje dozvola i izdavanje njihovih kopija;
3. uslove koje treba da zadovolje lica kojima se izdaje dozvola za rad, ispit koji podnosilac zahtjeva mora položiti i okolnosti u kojima se ne moraju ispuniti ovi zahtjevi;
4. sačinjavanje godišnjih i periodičnih izvještaja i uslove dostave radi upoznavanja i praćenja, Komisiji od lica koja su dobila dozvolu za rad;
5. uslove pod kojima se trgovanje hartijama može obustaviti;
6. sadržaj, rokovi i način objavljivanja finansijskih izvještaja emitenata hartija od vrijednosti;
7. uslove pod kojima pravna i fizička lica stiču status kvalifikovanog investitora;
8. formu i sadržaj reklamiranja koji se odnose na poslove sa hartijama od vrijednosti, uz mogućnost ograničenja lica koja se mogu reklamirati;
9. transakcije sa hartijama od vrijednosti kupljenim u skladu sa ugovorima o reprodaji i hartijama od vrijednosti prodatim u skladu sa ugovorima o reotkupu (REPO poslovi);
10. obavljanje kastodi i depozitarnih poslova;
11. sistematski internalizator;
12. OTC tržište;
13. organizacione zahtjeve za investiciona društva i definisanje mjera koje investiciona društva osnovana u Crnoj Gori, kao i njihove filijale, investiciona društava ili kreditne institucija sa sjedištem u trećoj državi, moraju da preduzmu kako bi se zadovoljili organizacioni zahtjevi definisani ovim Zakonom;
14. izdvajanje poslovnih procesa investicionih društava i mjera koje investiciona društva osnovana u Crnoj Gori, kao i njihove filijale, investiciona društava ili kreditne institucija sa sjedištem u trećoj državi, moraju da preduzmu kako bi se zadovoljili organizacioni zahtjevi definisani ovim Zakonom;
15. zaštitu imovine klijenata od strane investicionog društva kojima se definišu mjere koje investiciona društva osnovana u Crnoj Gori, kao i njihove filijale, investiciona društava ili kreditne institucija sa sjedištem u trećoj državi, moraju da preduzmu kako bi se zadovoljili organizacioni zahtjevi definisani ovim Zakonom;
16. uslove pod kojima investiciono društvo može koristiti usluge drugog investicionog društva.

Komisija je dužna da nacrte pravila objavi na svojoj internet stranici, najkasnije četrnaest dana prije usvajanja, sa pozivom zainteresovanim licima da daju primjedbe, predloge ili sugestije.

U slučaju kada se predloženim pravilima propisuju aktivnosti koje zahtijevaju hitno postupanje, Komisija može utvrditi rok kraći od roka iz stava 2) ovog člana.

Pravila Komisije koja imaju karakter opštih akata objavljuju se u "Službenom listu Crne Gore".

Komisija može izdati uputstva, biltene, mišljenja i druge relevantne izjave koje smatra potrebnim za sprovođenje ovog Zakona.

**Odluke Komisije**

**Član 10**

Komisija u rješavanju u upravnim stvarima primjenjuje odredbe zakona kojim se uređuje opšti upravni postupak.

Komisija je obavezna da, po zahtjevu stranke, donese rješenje u roku od trideset dana od dana uredno podnijetog zahtjeva, tj. od dana kada Komisija podnijetu dokumentaciju ocijeni potpunom.

Rješenja Komisije su konačna.

Protiv rješenja Komisije stranka može pokrenuti upravni spor kod nadležnog suda.

Rješenja o odobrenju i poništenju javne ponude hartija od vrijednosti i o davanju, suspenziji i oduzimanju dozvola za rad objavljuju se u "Službenom listu Crne Gore".

**Sastav i imenovanje članova Komisije**

**Član 11**

Komisija ima pet (5) članova, uključujući i predsjednika i zamjenika predsjednika Komisije.

Komisiju imenuje Skupština, na prijedlog Vlade Crne Gore.

Članovi Komisije imenuju se na vrijeme od pet godina i mogu biti ponovo imenovani.

Članovi Komisije ne mogu biti:

1. lica izabrana, imenovana ili zaposlena u državnim organima;
2. članovi organa upravljanja i rukovođenja, izvršnih organa i sekretar emitenta hartija od vrijednosti;
3. akcionari i zaposleni organizatora tržišta, investicionih društava na tržištu kapitala i Centralnog registra;
4. lice koje je u braku ili u srodstvu u pravoj ili pobočnoj liniji do trećeg stepena sa bilo kojim drugim članom Komisije.

Predsjednik rukovodi radom Komisije, predstavlja i zastupa Komisiju.

Član Komisije može podnijeti pisanu ostavku Skupštini.

Kada se mjesto predsjednika uprazni ili kada je predsjednik spriječen da obavlja funkciju predsjednika u slučaju bolesti ili drugih okolnosti, zamjenik predsjednika obavlja poslove predsjednika.

Članovi Komisije moraju se ponašati tako da ne umanjuju ugled Komisije, te da ne dovedu u pitanje svoju samostalnost i nezavisnost pri donošenju odluka i samostalnost Komisije.

Članovi Komisije ne smiju koristiti svoj rad u Komisiji i ugled Komisije za ostvarivanje vlastitih interesa.

Predsjednik, zamjenik predsjednika, članovi Komisije i zaposleni u Komisiji ne odgovaraju za štetu koja nastane prilikom obavljanja dužnosti u okviru svoje nadležnosti i zakona i pravila Komisije koje primjenjuju, osim ako se dokaže da je takva radnja počinjena namjerno ili da je počinjena zloupotreba ovlašćenja.

**Prestanak vršenja funkcije člana Komisije**

**Član 12**

Član Komisije razrješava se ukoliko:

1. nesavjesno i neefikasno obavlja funkciju člana Komisije;
2. trajno izgubi sposobnost za obavljanje funkcije člana Komisije;
3. bude osuđen na bezuslovnu kaznu zatvora ili za djelo koje ga čini nedostojnim za obavljanje funkcije člana Komisije;
4. neopravdano odsustvuje sa tri uzastopne sjednice Komisije (osim u slučaju bolesti).

Svaki član Komisije ima pravo da, nakon prestanka funkcije, prima naknadu koja je jednaka visini njegove zarade u trajanju od jedne godine (obračunatu na osnovu visine zarade koju je primio za poslednji mjesec vršenja svoje funkcije).

Pravo iz stava 2) ovog člana ostvaruje se na lični zahtjev, koji mora biti podnijet Komisiji najkasnije trideset dana od dana prestanka vršenja funkcije.

Naknada iz stava 2) ovog člana usklađuje se sa zaradama predsjednika, zamjenika predsjednika i člana komisije u periodu dok traje pravo na njeno korišćenje.

Pravo iz stava 2) ovoga člana prestaje odmah u slučaju da:

1. lice koje to pravo ostvaruje zasnuje radni odnos;
2. lice koje to pravo ostvaruje bude izabrano, imenovano ili postavljeno na drugu funkciju na osnovu koje ostvaruje zaradu;
3. lice koje to pravo ostvaruje ostvari pravo na penziju.

**Sjednice Komisije**

**Član 13**

U cilju ostvarenja svojih funkcija, Komisija održava sjednice po potrebi, a najmanje jednom mjesečno, na mjestu i u vrijeme koje ona odredi.

Sjednice Komisije mogu se održati ukoliko prisustvuju najmanje tri člana.

Odluke Komisije donose se većinom glasova svih članova Komisije.

Sjednice Komisije sazivaju se u skladu sa Poslovnikom Komisije.

**Sukob interesa**

**Član 14**

Članovi Komisije i zaposleni u stručnoj službi Komisije dužni su da se pridržavaju najviših profesionalnih standarda i da postupaju u skladu sa etičkim kodeksom koji utvrdi Komisija, u cilju izbjegavanja mogućeg sukoba interesa.

Ako je predsjednik, zamjenik predsjednika ili član Komisije na bilo koji način povezan sa predmetom odlučivanja ili je direktno ili indirektno zainteresovan za taj predmet obavezan je da na početku sjednice Komisije navede taj svoj interes i neće, osim ukoliko Komisija drugačije ne odluči, učestvovati u razmatranju, raspravljanju ili glasanju o bilo kom pitanju u vezi sa navedenim predmetom.

**Administrativni poslovi**

**Član 15**

Komisija obrazuje odgovarajuću stručnu službu za obavljanje administrativnih i profesionalnih usluga.

Statutom Komisije se utvrđuju ovlašćenja, prava i obaveze Komisije.

Na prava i obaveze zaposlenih u stručnoj službi Komisije primjenjuju se opšti propisi o radnim odnosima.

**Povjerljivost**

**Član 16**

Članovi ili bivši članovi i zaposleni ili bivši zaposleni u Komisiji obavezni su da čuvaju povjerljive informacije do kojih dođu u toku svog rada u Komisiji.

Članovi Komisije ili zaposleni u Komisiji ne smiju, ni pod kojim okolnostima, davati savjete u vezi sa investiranjem u hartije od vrijednosti ili davati mišljenje o povoljnosti ili nepovoljnosti kupovine ili prodaje hartija od vrijednosti.

Zabrana iz stava 1) ovog člana prestaje nakon što ta informacija prestane da bude službena tajna, u skladu sa kriterijumima koje Komisija utvrdi svojim aktom.

Lica iz stava 1) ovog člana dužna su da čuvaju povjerljive informacije sve dok ta informacija ne izgubi svojstvo povlašćenosti.

Danom objavljivanja povjerljive informacije prestaju biti poslovne tajne.

**Saradnja komisije sa drugim regulatorima**

**Član 17**

Kao potpisnica multilateralnog Memoranduma o razumijevanju Međunarodne organizacije Komisija za hartije od vrijednosti (IOSCO), Komisija sarađuje sa nadležnim organima drugih država potpisnica memoranduma.

Komisija može da razmjenjuje povjerljive informacije sa nadležnim organima drugih država potpisnica memoranduma, pod uslovom da su razmijenjene informacije obuhvaćene obavezom čuvanja povjerljivih informacija kojoj podliježu lica koja su zaposlena ili koja su bila zaposlena kod nadležnog organa koji prima informaciju.

Povjerljive informacije koje su nadležni organi drugih država članica dali Komisiji biće obuhvaćene obavezom čuvanja povjerljivih informacija.

Saradnja i razmjena informacija će, po potrebi, biti regulisana odgovarajućim sporazumima o saradnji.

U slučaju da postoji problem ili u slučaju istrage, državni organi Crne Gore, kao i ostala lica koja posjeduju informacije koje su predmet razmjene podataka dužni su da ih dostave Komisiji u skladu sa odredbama ovog Zakona i u roku koji odredi Komisija, ukoliko to ne predstavlja povredu zakona ili drugih propisa koji ti organi primjenjuju.

**Finansiranje**

**Član 18**

Sredstva za rad Komisije obezbjeđuju se iz naknada koje se, u skladu s pravilnikom o tarifi, naplaćuju za obavljanje poslova iz njene nadležnosti, kao i iz drugih izvora, u skladu sa Zakonom.

Sredstva za rad Komisije ostvaruju se iz naknada, kako slijedi:

1. Naknade za zahtjev i registraciju:
2. naknade koju plaćaju emitenti hartija od vrijednosti prilikom podnošenja zahtjeva za odobrenje prospekta za javnu ponudu emisije vlasničkih i dugoročnih hartija od vrijednosti;
3. naknade koju plaćaju emitenti hartija od vrijednosti prilikom podnošenja zahtjeva za evidentiranje skraćenog prospekta za zatvorenu ponudu emisije vlasničkih i dugoročnih dužničkih hartija od vrijednosti;
4. naknade koju plaćaju emitenti hartija od vrijednosti prilikom podnošenja zahtjeva za odobrenje prospekta za javnu ponudu emisije kratkoročnih dužničkih hartija od vrijednosti;
5. naknade koju plaća sticalac akcija prilikom podnošenja zahtjeva za odobrenje javne ponude za preuzimanje akcionarskog društva;
6. naknade koju plaćaju emitenti za evidentiranje emisija hartija od vrijednosti kada je emitent država Crna Gora i kada se hartije od vrijednosti izdaju unaprijed poznatim kupcima.
7. Naknade za nadzor, odnosno naknade koje plaćaju učesnici na tržištu, uključujući Centralni registar, organizatora tržišta, učesnike na tržištu kapitala, društva za upravljanje investicionim fondovima, društva za upravljanje dobrovoljnim penzionim fondovima, kastodi banke i drugi učesnici na tržištu;
8. Naknada za nadzor, odnosno kontrolu godišnjeg izvještaja o radu koju plaćaju emitenti sa A liste, B liste i slobodnog tržišta.
9. Naknada za kontrolu nad transparentnošću i zakonitošću rada Odbora direktora i upravnih tijela emitenata i drugih lokalnih i državnih institucija, organizacija i sl. u kojima je razdvojeno vlasništvo od upravljanja.

Komisija utvrđuje i redovno revidira visinu naknada iz stava 1) ovog člana. Pored ovog, Komisija može ostvarivati sredstva za rad i iz drugih izvora.

Komisija donosi pravilnik o tarifi, kojim utvrđuje visinu naknada za poslove iz svog djelokruga.

Pravilnik o tarifi iz stava 4) ovog člana objavljuje se na internet stranici Komisije.

**Finansijska godina, finansijski izvještaji i revizija**

**Član 19**

Finansijska godina Komisije počinje 1. januara i završava se 31. decembra tekuće godine.

Budžet i finansijski plan za narednu finansijsku godinu Komisija priprema najkasnije do 30. septembra tekuće godine.

Komisija dostavlja finansijski izvještaj za prethodnu godinu Skupštini i Vladi najkasnije do 30. aprila naredne godine, uz koji podnosi i Izvještaj revizora.

Višak prihoda nad rashodima Komisija može koristiti isključivo za plaćanje zakonskih obaveza vezanih za vršenje funkcije regulatornog i nadzornog organa u oblasti hartija od vrijednosti.

Reviziju računa, evidencije i bilansa Komisije vrši nezavisni revizor koga imenuje Komisija.

Revizor sačinjava izvještaj o reviziji u skladu sa međunarodnim standardima revizije i dostavlja ga Komisiji.

U izvještaju revizora se:

1. ocjenjuje da li bilans uspjeha Komisije za određenu godinu daje istinitu i objektivnu sliku godišnjih prihoda i rashoda Komisije i o tome daje mišljenje;
2. ocjenjuje da li bilans stanja Komisije za određenu godinu daje istinitu i objektivnu sliku finansijskog stanja Komisije na kraju godine i o tome daje mišljenje.

Revizor ima pravo pristupa svim registrima, računima i drugim evidencijama Komisije i ovlašćen je da od lica u Komisiji zatraži informaciju ili objašnjenje koje smatra neophodnim za obavljanje njegovih poslova kao revizora.

Komisija, najkasnije do 30. aprila naredne godine, sačinjava izvještaj o stanju u prethodnoj godini na regulisanom tržištu u Crnoj Gori i dostavlja ga Skupštini i Vladi.

Komisija vodi registre:

1. emitenata hartija od vrijednosti;
2. datih i poništenih odobrenja za javnu ponudu hartija od vrijednosti;
3. odbijenih zahtjeva za davanje odobrenja za javnu ponudu hartija od vrijednosti;
4. datih, suspendovanih i oduzetih dozvola za rad;
5. odbijenih zahtjeva za davanje dozvole za rad;
6. fizičkih lica koja profesionalno obavljaju poslove sa hartijama od vrijednosti;
7. preduzetim mjerama u kontroli;
8. druge registre koji su kao obavezni propisani drugim zakonima (Zakon o radu, Zakon o poslovnoj tajni, Zakon o zaštiti podataka, Zakon o zaštiti podataka o fizičkim licima) i druge registre.

Bližu sadržinu i način vođenja registara iz stava 10) ovog člana propisuje Komisija.

**III. HARTIJE OD VRIJEDNOSTI KOJE SE NUDE JAVNOSTI ILI UVRŠTAVAJU ZA TRGOVANJE**

**Primjena**

**Član 20**

Ovaj dio Zakona se ne primjenjuje na:

1. jedinice kolektivnih investicionih šema koje nijesu zatvorenog tipa;
2. nevlasničke hartije od vrijednosti koje je izdala Crna Gora ili druga država članica, njihovi regionalni ili lokalni organi, javna međunarodna tijela čija je članica Crna Gora ili druga država članica, Evropska centralna banka ili centralne banke država članica;
3. udjele u kapitalu centralnih banaka država članica;
4. hartije od vrijednosti koje izdaju udruženja koja imaju status pravnog lica ili neprofitna tijela, u vezi sa pribavljanjem sredstava potrebnih za postizanje njihovih neprofitnih ciljeva;
5. akcije izdate da olakšaju ili podstaknu držanje akcija ili obveznica društva od strane ili u korist, direktora ili bivših direktora, zaposlenih ili bivših zaposlenih, ili bliskih rođaka takvih direktora ili zaposlenih;
6. hartije od vrijednosti kod kojih ispunjenje obaveze iz hartije od vrijednosti bezuslovno i neopozivo garantuje država članica ili tijelo lokalne ili regionalne uprave države članice,
7. dužničke hartije od vrijednosti koje stalno ili ponavljajući izdaju kreditne institucije, pod uslovom da ove hartije od vrijednosti:

* nisu zamjenjive hartije od vrijednosti,
* nisu hartije od vrijednosti koji vlasniku daju pravo upisa ili sticanja drugih hartija od vrijednosti i nisu povezani s izvedenim finansijskim instrumentima,
* predstavljaju potvrde o primanju novčanih sredstava kao depozita koji se u određenom roku mora vratiti na zahtjev uplatioca novčanih sredstava,
* sadrže potraživanja vlasnika koja su pokrivena garancijom za depozite

1. hartije od vrijednosti uključene u ponudu kad je ukupna naknada za ponudu u Evropskoj uniji manja od 5.000.000 eura, pri čemu se ovaj iznos računa za razdoblje od dvanaest mjeseci,
2. dužničke hartije od vrijednosti koje stalno ili ponavljajuće izdaju kreditne institucije, kad je ukupni iznos ponude u Evropskoj uniji manji od 75.000.000 eura, čiji limit se računa tokom razdoblja od dvanaest mjeseci, a pod uslovom da ove hartije od vrijednosti:

* nisu zamjenjive hartije od vrijednosti,
* nisu hartije od vrijednosti koji vlasniku daju pravo upisa ili sticanja drugih hartija od vrijednosti i nisu povezani s izvedenim financijskim instrumentima.

Ne uzimajući u obzir stav 1 ovog člana, emitent, ponuđač ili lice koje traži uključenje za trgovanje na regulisanom tržištu biće ovlašćeni da sačine prospekt u skladu sa ovim Zakonom kada se hartije od vrijednosti nude javnosti ili su prihvaćene za trgovanje.

**Definicije**

**Član 21**

U smislu ovog dijela Zakona, primjenjuju se sljedeće definicije:

1. Emitent je pravno lice koje izdaje ili predlaže izdavanje hartija od vrijednosti;
2. Lice koje upućuje ponudu (ili ponuđač) je pravno ili fizičko lice koje nudi hartije od vrijednosti ili druge finansijske instrumente javnosti;
3. Ponavljanje izdavanja hartija od vrijednosti je izdavanje hartija od vrijednosti u tranšama ili u najmanje dva izdavanja hartija od vrijednosti iste vrste, odnosno klase u periodu od 12 mjeseci;
4. Program ponude podrazumijeva plan koji dopušta ponavljanje izdavanja dužničkih hartija od vrijednosti, uključujući garancije u bilo kojem obliku, slične vrste, odnosno klase kroz određeni vremenski period;
5. Matična država članica znači:
6. Država članica u kojoj emitent ima sjedište, ili gdje su hartije od vrijednosti bile, ili jesu, prihvaćene za trgovanje na organizovanom tržištu, ili gdje su hartije od vrijednosti ponuđene javnosti po izboru izdavaoca, ponuđača ili lica koje zatraži uključenje hartija od vrijednosti, u zavisnosti od slučaja - za sve emisije nevlasničkih hartija od vrijednosti čija pojedinačna nominalna vrijednost iznosi najmanje 1.000 eura, kao i za sve emisije nevlasničkih hartija od vrijednosti koje daju pravo na sticanje bilo koje prenosive hartije od vrijednosti ili prihodovanje novčanog iznosa kao posljedice njihovog pretvaranja ili sticanje putem prava, pod uslovom da emitent nevlasničkih hartija od vrijednosti nije emitent osnovnih hartija od vrijednosti ili emitent koje pripada grupi drugog izdavaoca. Isti režim primjenjuje se na nevlasničke hartije od vrijednosti u valuti koja nije euro, pod uslovom da je minimalna nominalna vrijednost približno 1.000 eura.
7. Država članica u kojoj emitent ima sjedište – za sve emitente hartija od vrijednosti iz Evropske Unije koji nijesu spomenuti u tačci jedan ovog stava;
8. Država članica u kojoj su hartije od vrijednosti ponuđene javnosti prvi put poslije 31. decembra 2003.god., ili gdje se zahtjev za uključenje hartija od vrijednosti na organizovanom tržištu vrši po prvi put, po izboru izdavaoca, ponuđača ili lica koje traži uključenje, u zavisnosti od slučaja – za sve emitente hartija od vrijednosti zastupljene u trećoj zemlji, koje nijesu spomenute u podtački a); Izbor države domaćina iz prethodne rečenice mogu naknadno promijeniti izdavaoci zastupljeni u trećoj zemlji, ukoliko država domaćin nije određena po njihovom izboru;
9. Država članica domaćin znači državu u kojoj je data ponuda javnosti ili zatraženo prihvatanje za trgovanje, kad se ona razlikuje od matične države članice;
10. Ključne informacije znači suštinske i adekvatno strukturisane informacije koje treba obezbijediti investitorima u cilju da im se omogući da razumiju prirodu i rizike izdavaoca, garanta i hartija od vrijednosti koje im se nude ili uvrštavaju u trgovanje na organizovanom tržištu i, ne dovodeći u pitanje član 34, stav 2, tačka 2, da odluče koje ponude hartija od vrednosti da razmotre dalje. U smislu predmetne ponude i hartija od vrijednosti, ključne informacije obuhvataju sljedeće elemente:
11. kratak opis rizika povezanih sa emitentom i osnovne karakteristike izdavaoca i svakog garanta, uključujući sredstva, obaveze i finansijski položaj;
12. kratak opis rizika povezanih sa emitentom i osnovne karakteristike ulaganja u relevantne hartije od vrijednosti, uključujući sva prava iz hartija od vrijednosti;
13. opšte uslove ponude, uključujući procijenjene troškove na teret investitora od strane izdavaoca ili ponuđača
14. detalje o uvrštavanju u trgovanje;
15. razloge za ponudu.

**Obaveza objave prospekta**

**Član 22**

Svako uključenje hartija od vrijednosti za trgovanje na regulisanom tržištu u Crnoj Gori podliježe objavljivanju prospekta.

Ništava je svaka javna ponuda hartija od vrijednosti u Crnoj Gori ako se vrši bez prethodnog objavljivanja prospekta, osim u slučajevima propisanim odredbama ovog Zakona.

Nije dopušteno objavljivanje prospekta prije nego što isti bude odobren u skladu sa odredbama ovog Zakona.

**Izuzeci od obaveze objavljivanja prospekta za određene emisije**

**Član 23**

Obaveza objavljivanja prospekta ne primjenjuje se na sljedeće vrste ponuda:

1. Ponuda hartija od vrijednosti koja je upućena samo kvalifikovanim investitorima;
2. Ponuda hartija od vrijednosti koja je upućena za najviše 150 fizičkih ili pravnih lica u Crnoj Gori, osim kvalifikovanim investitorima;
3. Ponuda hartija od vrijednosti koja je upućena investitorima koji će platiti iznos od najmanje 100.000 eura za upisane akcije po investitoru, za svaku zasebnu ponudu;
4. Ponuda hartija od vrijednosti čija nominalna vrijednost iznosi najmanje 100.000 eura;
5. Ponuda hartija od vrijednosti ukupne vrijednosti manje od 100.000 eura, pri čemu se ovaj iznos računa tokom perioda od 12 mjeseci;

Svaka naknadna prodaja hartija od vrijednosti koje su prethodno bile predmet jedne ili više vrsta ponuda pomenutih u stavu 1 ovog člana smatraće se kao zasebna ponuda a ponuđač je dužan da pribavi odobrenje za objavljivanje prospekta, ako se odredbama ovog Zakona propisuje obaveza da se za takvu ponudu objavi prospekt.

Plasman hartija od vrijednosti putem finansijskih posrednika uslovljen je objavljivanjem prospekta ukoliko ni jedan od uslova iz stava 1, tačke 1 do 5 ovog člana nije ispunjen za konačni plasman.

Drugi prospekt se neće zahtijevati u svakoj naknadnoj ponovnoj prodaji hartija od vrijednosti ili konačnom plasmanu hartija od vrijednosti putem finansijskih posrednika dok je važeći prospekt dostupan u skladu sa članom 37 i dok su emitent ili lice odgovorno za sastavljanje takvog prospekta saglasni na njegovu upotrebu putem pisanog sporazuma.

**Izuzeci od obaveze objavljivanja prospekta prema vrsti hartija od vrijednosti**

**Član 24**

Obaveza objavljivanja prospekta ne primjenjuje se na ponude hartija od vrijednosti javnosti sljedećih vrsta hartija od vrijednosti:

1. akcije izdate u zamjenu za akcije iste klase koje su već uključene za trgovanje na istom regulisanom tržištu ukoliko izdavanje takvih akcija ne povlači povećanje izdatog kapitala;
2. hartije od vrijednosti koje se nude kao način plaćanja u ponudi za preuzimanje i to putem ponude za zamjenu, pod uslovom da je za te hartije od vrijednosti dostupan dokument sa podacima koje Komisija smatra jednakim onima iz prospekta, uzimajući u obzir zahtjeve relevantnog zakonodavstva;
3. hartije od vrijednosti ponuđenih, dodijeljenih ili koje će se dodijeliti u vezi sa spajanjem, pod uslovom da je dostupan dokument koji sadrži informacije koje Komisija smatra jednakim onima iz prospekta, uzimajući u obzir zahtjeve relevantnog zakonodavstva;
4. dividende isplaćene postojećim akcionarima u obliku akcija iste vrste kao i akcije na koje se odnose takve isplate dividende, pod uslovom da je dostupan dokument koji sadrži informacije o broju i karakteristikama akcija, kao i o razlozima i detaljima ponude;
5. hartija od vrijednosti ponuđenih, dodijeljenih ili koje će se dodijeliti postojećim akcionarima kao dividenda isplaćena u obliku akcija iste klase kao i akcije u pogledu kojih se takva dividenda isplaćuje, pod uslovom da:
6. su predmetne akcije iste klase kao i akcije koje su već uključene za trgovanje na istom regulisanom tržištu, i
7. je dostupan dokument koji sadrži informacije o broju i pravima koja nose akcije i razlozima i detaljima ponude.

Tačka 5 ovog člana primjenjuje se na društvo koje je osnovano izvan Evropske unije čije hartije od vrijednosti su uvrštene u trgovanje ili na regulisanom tržištu ili na tržištu treće zemlje.

U slučaju da su hartije od vrijednosti uključene na tržištu treće zemlje primjenjuje se izuzimanje pod uslovom da su odgovarajuće informacije uključujući i dokument iz tačke 5, dostupni najmanje na jeziku uobičajenom u području međunarodnih finansija i pod uslovom da je Evropska Komisija donijela odluku o ekvivalentnosti u vezi sa predmetnim tržištem treće zemlje.

**Prospekt za uključenje hartija od vrijednosti za trgovanje na regulisanom tržištu**

**Član 25**

Objavljivanje prospekta nije obavezno za sljedeće vrste hartija od vrijednosti koje se uključuju u trgovanje na regulisanom tržištu:

1. akcije koje predstavljaju, tokom perioda od 12 mjeseci, manje od 10% akcija iste klase koje su već uključene u trgovanje na istom regulisanom tržištu;
2. akcije izdate u zamjenu za akcije iste klase koje su već uključene za trgovanje na istom regulisanom tržištu ukoliko izdavanje takvih akcija ne povlači povećanje izdatog kapitala;
3. hartija od vrijednosti koje se nude kao način plaćanja u ponudi za preuzimanje i to putem ponude za zamjenu, pod uslovom da je za te hartije od vrijednosti dostupan dokument sa podacima koje Komisija smatra jednakim onima iz prospekta, uzimajući u obzir zahtjeve relevantnog zakonodavstva;
4. hartije od vrijednosti ponuđene, dodijeljene ili koje će se dodijeliti u vezi sa spajanjem, pod uslovom da je dostupan dokument koji sadrži informacije koje Komisija smatra jednakim onima iz prospekta, uzimajući u obzir zahtjeve relevantnog zakonodavstva;
5. hartije od vrijednosti ponuđene, dodijeljene ili koje će se dodijeliti postojećim akcionarima kao dividende isplaćene u obliku akcija iste klase kao i akcije u pogledu kojih se takve dividende isplaćuju, pod uslovom da:
6. su predmetne akcije iste klase kao i akcije koje su već uključene za trgovanje na istom regulisanom tržištu, i
7. je dostupan dokument koji sadrži informacije o broju i pravima koja nose akcije i razlozima i detaljima ponude;
8. hartije od vrijednosti ponuđene, dodijeljene ili koje će se dodijeliti postojećim ili bivšim direktorima ili zaposlenim od strane njihovog poslodavca ili povezanog društva, pod uslovom da:
9. su predmetne hartije od vrijednosti iste klase kao i hartije od vrijednosti koje su već uključene za trgovanje na istom regulisanom tržištu, i
10. je dostupan dokument koji sadrži informacije o broju i prirodi hartija od vrijednosti i razlozima i detaljima ponude ili nekog drugog oblika plasiranja;
11. akcije koje su rezultat konverzije ili zamjene drugih hartija od vrijednosti, ili ostvarenja prava po osnovu drugih hartija od vrijednosti, pod uslovom da su predmetne akcije iste klase kao i akcije koje su već uključene u trgovanje na istom regulisanom tržištu;
12. akcije koje su već uključene u trgovanje na drugom regulisanom tržištu, pod sljedećim uslovima:
13. ukoliko su ove hartije od vrijednosti ili hartije od vrijednosti iste klase već uključene u trgovanje na tom drugom regulisanom tržištu više od 18 mjeseci;
14. da je, za hartije od vrijednosti koje su prvi put prihvaćene za trgovanje na regulisanom tržištu koje posluje u Crnoj Gori, prihvaćanje za trgovanje na tom drugom regulisanom tržištu bilo povezano sa odobrenim prospektom koji je bio dostupan javnosti u skladu sa nacionalnim zakonima relevantne države prema kojima posluje takvo tržište, a koji imaju jednak učinak na navedene odredbe;
15. da su ispunjene tekuće obaveze za trgovanje na tom drugom regulisanom tržištu;
16. da lice koje traži uključenje za trgovanje na regulisanom tržištu pod uslovima iz ovog stava izradi skraćeni prospekt dostupan javnosti na jeziku koji je prihvatila Komisija;
17. da je skraćeni prospekt iz tačke 8) stava 1 podtačke d) ovog člana dostupan javnosti u Crnoj Gori.

**Sastavljanje prospekta**

**Član 26**

Prospekt sadrži sve informacije koje su, u skladu sa posebnom prirodom i aktivnošću emitenta i hartijama od vrijednosti ponuđenim javnosti ili uvrštenim za trgovanje na regulisanom tržištu, potrebne investitorima kako bi isti izvršili procjenu, zasnovanu na informacijama o sredstvima i obavezama, finansijskom stanju, dobitku i gubitku, mogućim rezultatima poslovanja emitenta i garanta, kao i pravima datim takvim hartijama od vrijednosti.

Informacije u prospektu moraju biti tačne i potpune, a prospekt dosljedan.

Prospekt mora biti pregledan i razumljiv, a informacije sadržane u prospektu moraju biti prikazane na način koji omogućava njihovu jednostavnu analizu.

**Skraćeni prospekt**

**Član 27**

Prospekt sadrži informacije o emitentu i hartijama od vrijednosti koje će biti ponuđene javnosti ili koje će biti uključene u trgovanje na tržište kapitala.

Prospekt sadrži i skraćeni prospekt napisan na istom jeziku na kojem je napisan i osnovni prospekt.

Skraćeni prospekt sadrži osnovne karakteristike, napisane ukratko i razumljivim riječima, i rizike koji se odnose na emitenta, garanta za hartije od vrijednosti, na istom jeziku na kojem je napisan i osnovni prospekt.

Skraćeni prospekt sadrži sljedeća upozorenja:

1. skraćeni prospekt treba se čitati kao uvod u prospekt;
2. da svako donošenje odluke u vezi sa ulaganjem u hartije od vrijednosti investitor treba da zasniva na razmatranju prospekta kao cjeline;
3. u slučaju da se pred sudom podigne tužba koja se odnosi na informacije sadržane u prospektu, investitor-tužilac snosi sve troškove prevoda prospekta prije započetih pravnih postupaka;
4. lica koja su sačinila skraćeni prospekt i zatražila njegovo dostavljanje, uključujući i prevod istog, odgovorna su samo u slučaju ukoliko skraćeni prospekt sadrži obmanjujuće informacije, netačan je ili nekonzistentan kada se čita zajedno sa drugim djelovima prospekta.

Objavljivanje skraćenog prospekta nije obavezno kada se prospekt odnosi na uključenje za trgovanje nevlasničkih hartija od vrijednosti čija vrijednost emisije iznosi najmanje 50.000 eura.

**Jedinstveni i podijeljeni prospekt**

**Član 28**

Emitent, ponuđač ili lice koje traži uključenje za trgovanje na regulisanom tržištu može da sastavi prospekt kao jedinstveni dokument ili kao zasebne dokumente.

Jedinstveni prospekt može biti:

1. osnovni prospekt, koji sadrži informacije koje se odnose na emitenta i hartije od vrijednosti ponuđene javnosti ili uključene za trgovanje na regulisanom tržištu; i
2. skraćeni prospekt.

Obavezni elementi prospekta koji se sastoji iz zasebnih dokumenata su:

1. registracioni dokument koji sadrži informaciju koja se odnosi na emitenta;
2. obavještenje o hartijama od vrijednosti koje sadrži informaciju koja se odnosi na hartije od vrijednosti ponuđene javnosti ili uključene za trgovanje na regulisanom tržištu; i
3. skraćeni prospekt.

Emitent koji već posjeduje registracioni dokument koji je odobrila Komisija može da sačini samo obavještenje o hartijama od vrijednosti i obavještenje o skraćenom prospektu kada se hartije od vrijednosti nude javnosti ili kada su uvrštene u trgovanje na organizovanom tržištu.

U slučajevima iz stava 4 ovog člana, obavještenje o hartijama od vrijednosti sadrži infomaciju koja bi uobičajeno bila sadržana u registracionom dokumentu kada bi postojala materijalna promjena ili nedavni događaj koji bi mogao da utiče na procjenu investitora kao poslednji ažurirani registracioni dokument, ukoliko takva informacija nije obezbijeđena u skladu sa članom 44.

U slučajevima iz stava 4, hartije od vrijednosti i obavještenje o prospektu predmet su posebnog odobrenja od strane Komisije u skladu sa čl. 38 do 45 ovog Zakona.

Kada je emitent Komisiji samo podnio registracioni dokument, a da isti prethodno nije odobren, cjelokupna dokumentacija, uključujući i najnovije informacije, podliježu odobrenju.

**Osnovni prospekt**

**Član 29**

Prema izboru emitenta, ponuđača ili lica koje traži uključenje u trgovanje na regulisanom tržištu, prospekt može da se sastoji od osnovnog prospekta koji sadrži sve relevantne informacije o emitentu i hartijama od vrijednosti koje se nude javnosti ili koje će biti uključene u trgovanje na regulisanom tržištu, u pogledu sljedećih hartija od vrijednosti:

1. nevlasničke hartije od vrijednosti, uključujući varante u bilo kom obliku, izdate prema programu ponude (koji omagućavaju izdavanje takvih hartija od vrijednosti, uključujući varante iste vrste i/ili klase, trajno i/ili periodično u toku određenog perioda emisije);
2. nevlasničke hartije od vrijednosti koje trajno ili periodično izdaju kreditne institucije, pod uslovom da se iznosi koji proizilaze iz emisije ovih hartija od vrijednosti od strane kreditnih institucija ulažu u imovinu koja omogućava dovoljno pokriće za obaveze koje proističu iz hartija od vrijednosti do datuma njihovog dospijeća;
3. kada su, u slučaju nesolventnosti povezane kreditne ustanove emitenta, navedeni iznosi predmetnih nevlasničkih hartija od vrijednosti kao prioritet namijenjeni otplati kapitala i dospjelih kamata, bez obzira na sve relevantne zakone.

Osnovni prospekt sadrži sve relevantne informacije o emitentu i hartijama od vrijednosti koje se nude javnosti ili koje će biti uključenje u trgovanje na regulisanom tržištu i može, po izboru emitenta, ponuđača ili lica koja traže uključenje u trgovanje na regulisanom tržištu, da sadrži konačne uslove ponude.

U slučaju potrebe, informacije iz stava 2 ovog člana biće dopunjene u skladu sa članom 44 ovog Zakona, sa najnovijim informacijama o izdavaocu i o hartijama od vrijednosti koje se nude javnosti ili koje se uvrštavaju za trgovanje na organizovanom tržištu.

Ako osnovni prospekt ili njegovi dodaci ne sadrže informacije o konačnim uslovima ponude, ova informacija će biti dostupna javnosti u skladu sa čl. 49 do 54 ovog Zakona dostavljena Komisiji i saopštena od strane izdavaoca nadležnom organu države domaćina prilikom svake javne ponude, u najkraćem mogućem roku i, ako je moguće, prije početka javne ponude ili uvrštavanja za trgovanje.

Konačni uslovi sadrže samo informacije koje se odnose na obavještenje o hartijama od vrijednosti i ne mogu se koristiti kao dopuna osnovnom prospektu. Odredbe člana 33, stav 1 primjenjuju se u takvom slučaju.

Osnovni prospekt ne može biti sačinjen kao zasebni dokument.

**Odgovornost za sadržaj prospekta**

**Član 30**

Kada prospekt ili skraćeni prospekt sadrže pogrešne, netačne ili podatke koji dovode u zabludu, odnosno izostavljene su bitne činjenice odgovornost snose:

1. emitent, direktor i članovi odbora direktora izdavaoca, osim ukoliko izvršni direktor nije glasao protiv odobrenja javne ponude;
2. ponuđač ili lice koje traži uvrštenje za trgovanje na organizovanom tržištu;
3. garant u vezi sa izdavanjem hartija od vrijednosti;
4. investiciono društvo koje pruža usluge pokrovitelja ili agenta u vezi sa javnom ponudom;
5. nezavisni revizori izdavaoca, isključivo u vezi sa finansijskim izvještajima koji su uključeni u prospekt, a obuhvaćeni su njihovim izvještajem o reviziji;
6. drugo lice koje preuzme odgovornost za tačnost i potpunost informacija u dijelu prospekta za koji je preuzelo odgovornost, isključivo u vezi sa tim podacima.

Prospekt mora da sadrži sve informacije o licima koja su odgovorna za tačnost i potpunost informacija u prospektu. Za fizičko lice se navodi ime i funkcija u pravnom licu koja je učestvovala na izradi prospekta, a za pravno lice se navodi naziv i sjedište.

Prospekt mora da sadrži i izjavu svakog lica koje je odgovorno za tačnost i potpunost informacija u prospektu da su, prema njegovim saznanjima, informacije u prospektu u skladu sa činjenicama, kao i da nijesu izostavljene činjenice koje bi mogle da utiču na istinitost i potpunost prospekta.

Ni jedno lice neće snositi odgovornost za nastalu štetu samo na osnovu skraćenog prospekta, uključujući bilo koji njegov prevod, osim ako dovodi u zabludu, ako je netačan ili je nedosljedan kad se čita zajedno sa drugim dijelovima prospekta, ili ako ne obezbjeđuje, kad se čita zajedno sa drugim dijelovima prospekta, ključne informacije koje pomažu investitoru u razmatranju odluke da li da investira u takve hartije od vrijednosti. Skraćeni prospekt, u tom smislu, sadrži jasno upozorenje.

Komisija ne snosi odgovornost za istinitost i cjelovitost podataka navedenih u bilo kom dijelu odobrenog prospekta, odnosno skraćenog prospekta za javnu ponudu ili uključenje u trgovanje na berzi.

**Upućivanje na dokumente**

**Član 31**

Informacije se mogu uključiti u prospekt upućivanjem na jedan ili više dokumenata objavljenih prije ili istovremeno s prospektom, a koje je odobrila Komisija ili nadležno tijelo druge države članice koja je matična država članica emitenta ili koji su Komisiji ili tom tijelu bili dostavljeni u skladu s propisima država članica kojima se u njihov pravni poredak unose odredbe dijela III i dijela IV ovog Zakona.

Informacije koje se na način iz stava 1 ovog člana uključuju u prospekt moraju biti emitentu zadnje poznate informacije, i da su obezbijeđeni spiskovi međusobno povezanih dokumenata kako bi omogućili emitentu da lako identifikuje posebne informacije.

Skraćeni prospekt ne može da upućuje na druge dokumente.

U slučaju da su informacije u prospekt unesene upućivanjem na jedan ili više dokumenata iz st. 1 i 2 ovog člana, prospekt mora sadržati i pregledan opšti prikaz svih dokumenata u kojima su sadržane informacije, s jasnom naznakom u kojem dijelu pojedinog dokumenta se nalazi konkretna informacija.

**Ovlašćenje za izostavljanje određenih informacija**

**Član 32**

Komisija može da odobri izostavljanje određenih informacija iz prospekta, ukoliko smatra da:

1. bi objava takvih informacija bila u suprotnosti sa javnim interesom;
2. bi objava takvih informacija ozbiljno štetila emitentu, pod uslovom da izostavljanje informacija ne bi dovelo javnost u zabludu u pogledu činjenica i okolnosti bitnih za objektivnu procjenu emitenta, ponuđača ili garanta i prava povezanih sa hartijama od vrijednosti na koje se prospekt odnosi;
3. da su takve informacije od manje važnosti samo za posebnu ponudu ili uključenje za trgovanje na regulisanom tržištu i nijesu takve da bi uticale na procjenu finansijskog položaja emitenta, ponuđača ili garanta.

Komisija može pravilima detaljnije odrediti mjere za ispunjavanje uslova iz stava 1 ovog članka.

Komisija će o zahtjevu iz stava 1 ovog člana odlučiti u roku od sedam radnih dana od dana primanja zahtjeva.

**Izostavljanje informacija o cijeni i količini hartija od vrijednosti**

**Član 33**

Ukoliko konačna cijena ponude i količina hartija od vrijednosti koje će biti ponuđene javnosti ne mogu da budu uključene u prospekt, ponuđač mora da obezbijedi kriterijume i/ili uslove konačne cijene, maksimalnu konačnu cijenu i način na koji se ona određuje i kriterijume i uslove u skladu sa kojima je određen konačan broj ponuđenih hartija od vrijednosti.

Ako informacija navedena u stavu 1 ovog člana nije sadržana u prospektu, ponuđač mora da obezbijedi investitoru povlačenje prihvata za kupovinu ili upis hartija od vrijednostiu roku od najmanje dva radna dana nakon što je Komisiji podnijeta informacija o konačnoj cijeni ponude i iznosu hartija od vrijednosti koje će biti ponuđene javnosti.

Emitent, odnosno ponuđač, je dužan da, u najkraćem roku, dostavi Komisiji informacije o konačnoj cijeni ponude i iznosu hartija od vrijednosti i da iste objavi u skladu sa članom 57 (način objave prospekta) ovog Zakona.

**Izostavljanje neodgovarajućih informacija**

**Član 34**

U izuzetnim slučajevima kada određene informacije za koje se zahtijeva da bude uključene u prospekt u skladu sa odredbama ovog dijela zakona, nijesu primjerene području poslovanja emitenta ili njegovom pravnom obliku ili hartijama od vrijednosti na koje se prospekt odnosi, prospekt mora, umjesto tih informacija da sadrži informacije jednake informacijama koje se zahtijevaju, ako to ne dovodi u pitanje adekvatno informisanje investitora. Ako ne postoje jednakovrijedne informacije, ovaj se zahtjev ne primjenjuje.

**Izostavljanje informacija koje se odnose na garanta**

**Član 35**

Kada za hartije od vrijednosti garantuje Crna Gora ili druga država članica, emitent, ponuđač ili lice koje traži uključenje za trgovanje na regulisanom tržištu, u skladu sa članom 20 stav 2 ovog Zakona, ima pravo da izostavi nformacije u vezi sa takvim garantom u toku sačinjavanja prospekta.

**Jezik prospekta**

**Član 36**

Kada se samo u Crnoj Gori sprovodi ponuda za javnost ili zahtijeva uključenje u trgovanje na regulisanom tržištu, a Crna Gora je matična država, prospekt će biti izrađen na crnogorskom jeziku.

Ako je Crna Gora matična država članica emitenta, a hartije od vrijednosti se nude javnosti samo u drugoj državi članici, ili se zahtjev za uključenje u trgovanje na regulisanom tržištu odnosi samo na regulisano tržište u nekoj drugoj državi članici, a ne i u Crnoj Gori, prospekt mora biti izrađen na jeziku prihvaćenom od nadležnih tijela tih država članica ili na jeziku koji se uobičajeno upotrebljava u sferi međunarodnih finansija.

U slučaju iz stava 2 ovog člana emitent, ponuđač ili podnosilac zahtjeva za uključenje u trgovanje na regulisanom tržištu obavezan je u postupku odlučivanja Komisije o odobrenju prospekta, izraditi prospekt na crnogorskom jeziku ili na jeziku koji je uobičajen u sferi međunarodnih finansija.

Ako je Crna Gora matična država članica emitenta, a hartije od vrijednosti se nude javnosti na području Crne Gore i u drugoj državi članici ili se zahtjev za uključenje u trgovanje na regulisanom tržištu odnosi na regulisano tržište u Crnoj Gori i u drugoj državi članici, emitent, ponuđač ili podnosilac zahtjeva za uključenje obavezan je izraditi prospekt na crnogorskom jeziku.

U slučaju iz stava 4 ovog člana, emitent, ponuđač ili podnosilac zahtjeva za uključenje u trgovanje na regulisanom tržištu mora izraditi i učiniti dostupnim javnosti i prospekt izrađen na jeziku koji priznaju nadležna tijela država članica domaćina ili na jeziku koji je uobičajen u sferi međunarodnih finansija.

Ako je Crna Gora država članica domaćin, a prospekt nije izrađen na crnogorskom jeziku, Komisiji je emitent, ponuđač ili podnosilac zahtjeva za uključenje obavezan dostaviti prevod skraćenog prospekta na crnogorski jezik.

Ako su predmet zahtjeva za uključenje u trgovanje na regulisanom tržištu u jednoj ili više država članica, dužničke hartije od vrijednosti pojedinačne nominalne vrijednosti najmanje 100.000 eura, emitent, ponuđač ili podnosilac zahtjeva za uključenje obavezan je izraditi prospekt na jeziku prihvaćenom od nadležnih tijela matične države članice i države članice domaćina, ili na jeziku uobičajenom u sferi međunarodnih finansija, po njegovom izboru.

Ako u slučaju iz stava 7 ovog člana prospekt nije izrađen na crnogorskom jeziku, emitent, ponuđač ili podnosilac zahtjeva za uključenje u trgovanje na regulisanom tržištu u Crnoj Gori obavezan je izraditi skraćeni prospect na crnogorskom jeziku.

**Validnost prospekta**

**Član 37**

Prospekt za ponudu javnosti ili uključenje u trgovanje na regulisanom tržištu biće validan dvanaest mjeseci nakon njegovog objavljivanja, pod uslovom da je isti dopunjen, ako se tako zahtijeva, dopunjenim prospektom koji sadrži nove informacije o emitentu i hartijama od vrijednosti koje će se ponuditi javnosti ili koje će biti uključenje u trgovanje na regulisanom tržištu u skladu sa odredbama ovog Zakona.

Registracioni dokument, iz člana 28, stav 3, tačka 1, koji je prethodno podnesen i odobren, biće važeći 12 mjeseci od dana njegovog odobrenja.

Registracioni dokument, ažuriran u skladu sa članom 28, stav 4 ili članom 51(dopuna prospekta), uz koji je priloženo obavještenje o hartijama od vrijednosti i skraćenom prospektu smatraće se dokumentima koji predstavljaju važeći prospekt.

U slučaju ponudbenog programa, prethodno podneseni osnovni prospekt bit će valjan 12 mjeseci od dana njegovog odobrenja.

U slučaju nevlasničkih hartija od vrijednosti navedenih u članu 29, stav 1, tačka 2 ovog Zakona, prospekt će biti valjan sve dok se ne završi stalno ili ponavljajuće izdavanje hartija od vrijednosti na koje se osnovni prospekt odnosi.

**Zahtjev za odobrenje prospekta**

**Član 38**

Zahtjev za odobrenje prospekta radi ponude hartija od vrijednosti javnosti može da podnese emitent, ponuđač ili lice koje traži uključenje u trgovanje na regulisanom tržištu.

Zahtjev za odobrenje prospekta se podnosi Komisiji zajedno sa sljedećim dokumentima:

1. odluku nadležnog organa podnosioca zahtjeva da izda ili da traži uključenje hartije od vrijednosti za trgovanje;
2. prospekt;
3. akt o osnivanju i statut podnosioca zahtjeva;
4. druga dokumenta propisana pravilima koje izdaje Komisija.

Komisija će pravilima propisati oblik, vrstu i broj primjeraka obaveznih priloga uz zahtjev, kao i obvezni sadržaj zahtjeva.

**Odobrenje prospekta**

**Član 39**

Komisija može odobriti prospekt ukoliko:

1. je ista ovlašćeni organ za odobrenje prospekta u skladu sa definicijom matične države članice iz člana 21, stav 1, tačka 5;
2. prospekt sadrži neophodne informacije u skladu sa članom 26; i
3. su ispunjeni svi ostali zahtjevi iz ovog dijela zakona.

Komisija će odobriti prospekt isključivo kada smatra da su informacije sadržane uz zahtjev za odobrenje potpune.

Kontrola potpunosti prospekta od strane Komisije uključuje konzistentnost dostavljenih informacija i njihovu razumljivost.

**Odlučivanje po zahtjevu za odobrenje prospekta**

**Član 40**

Kada Komisija odobri ili odbije prospekt, Komisija dostavlja pisano obavještenje podnosiocu zahtjeva o svojoj odluci da odobri ili da odbije prospekt.

U slučaju odbijanja, obavještenje iz stava 1 ovog člana, sadržaće razloge Komisije za odbijanje i informaciju podnosiocu zahtjeva u pogledu njegovog prava da se povodom donesene odluke obrati nadležnom sudu.

Komisija će obavijestiti ESMA-u o odobrenju prospekta i njegovim dodacima u isto vrijeme kada je o istom obaviješten podnosilac zahtjeva i uz obavještenje će ESMA-i dostaviti kopiju prospekta i njegovih dodataka.

Komisija nije odgovorna za istinitost informacija sadržanih u prospektu.

**Prenos odobrenja prospekta**

**Član 41**

Komisija može, usljed prirode emitenta i ponuđenih hartija od vrijednosti ili specifičnosti javne ponude, prenijeti odobravanje prospekta ili dodatka prospektu nadležnom tijelu druge države članice pod uslovom da je prethodno obavijestila ESMA-u i dobila saglasnost tog nadležnog organa .

Komisija može preuzeti nadležnost za odlučivanje o odobrenju prospekta, u pojedinim slučajevima, od nadležnog organa druge države članice, uz saglasnost tog nadležnog organa.

Komisija obavještava o prenosu nadležnosti u skladu s odredbama iz st. 1 i 2 ovog člana podnosioca zahtjeva u roku od tri radna dana od dana kada je dobila saglasnost nadležnog tijela druge države članice.

Datumom prenosa smatra se datum na koji je zahtjev dostavljen Komisiji u smislu člana 38 ovog Zakona.

**Period odobrenja prospekta**

**Član 42**

Komisija obaviještava podnosioca zahtjeva o svojoj odluci u pogledu zahtjeva za odobrenjem prospekta u roku od deset radnih dana od dana podnošenja zahtjeva.

Ako javna ponuda uključuje hartije od vrijednosti izdate od emitenta koji nije imao hartije od vrijednosti uključene u trgovanje na regulisanom tržištu i koji nije prethodno ponudio hartije od vrijednosti javnosti, vremenski rok naveden u stavu 1 ovog člana produžava se na dvadeset radnih dana.

Rok za odobrenje počinje da teče od prvog radnog dana nakon dana prijema zahtjeva, ali ukoliko Komisija dostavi obavještenje u skladu sa članom 40 ovog Zakona smatraće se da počinje prvog radnog dana nakon dana postupanja u skladu sa obavještenjem.

Komisija će obavijestiti podnosioca zahtjeva o svojoj odluci u pogledu odobrenja dodatka prospekta u roku od sedam radnih dana od dana podnošenja zahtjeva. Stav 3 ovog člana se primjenjuje na takav zahtjev, na isti način na koji se primjenjuje na zahtjev za odobrenje prospekta.

Ukoliko Komisija ne donese odluku u vezi sa zahtjevom za odobrenje prospekta u roku propisanom st. 1, 2 i 4 ovog člana, smatraće se da zahtjev nije odobren.

**Dodatna dokumentacija i informacije**

**Član 43**

Komisija može iz opravdanih razloga zahtijevati od lica koje je dostavilo zahtjev za odobrenje prospekta da dostavi dodatne dokumente ili informacije, ukoliko smatra da su dokumenti koji su dostavljeni nepotpuni ili da su potrebne dodatne informacije.

Obavještenje Komisije da su dokumenti nepotpuni ili da su potrebne dodatne informacije vrši se pisanim putem u okviru roka za odobravanje navedenog u članu 42 st. 1 ili 2 ovog Zakona u zavisnosti od slučaja.

**Dopuna prospekta**

**Član 44**

U slučaju da u periodu od odobrenja prospekta pa do zatvaranja ponude ili do početka trgovanja na regulisanom tržištu nastane nova činjenica ili se utvrdi postojanje netačnosti ili nepotpunosti, a koje se odnose na informacije sadržane u prospektu koje mogu uticati na procjenu hartija od vrijednosti, emitent, ponuđač ili lice koje traži uključenje u trgovanje na regulisanom tržištu, obavezan je dopuniti prospekt novim, tačnim i potpunim informacijama u obliku dopune prospekta. Dopuna prospekta mora sadržati napomenu investitorima o pravima iz člana 45 ovog Zakona.

Emitent, ponuđač ili lice koje traži uključenje u trgovanje na regulisanom tržištu iz stava 1 ovog člana obavezno je dostaviti Komisiji zahtjev za odobrenje dopune prospekta u najkraćem roku od trenutka pojavljivanja ili uočavanja nove okolnosti, greške ili nepravilnosti.

Dopuna se odobrava na isti način na koji je odobren i izvorni prospekt u roku od najviše sedam radnih dana od dana prijema zahtjeva za odobrenje dopune prospekta i objavljuje u skladu sa istim postupcima primijenjenim kad je izvorni prospekt bio objavljen.

Kad Crna Gora nije matična država članica emitenta, zahtjev za dopunu prospekta podnosi se i dopunu prospekta odobrava nadležno tijelo matične države članice emitenta, a u tom slučaju smatrat će se da je dopunu prospekta odobrila Komisija.

Skraćeni prospekt, kao i njegov prevod, moraju biti dopunjeni na način iz st. 1. do 3. ovog člana, ako je to potrebno obzirom na sadržaj dopune prospekta.

**Pravo investitora na povlačenje pristanka**

**Član 45**

Investitori koji su se, prije objavljivanja dopune prospekta, obavezali da kupe ili upišu hartije od vrijednosti u javnoj ponudi, imaju pravo odustati od kupovine ili upisa tih hartija od vrijednosti, u roku od dva radna dana od objavljivanja dopune prospekta, pod uslovom da je nova činjenica, netačnost ili nepotpunost iz člana 44 ovog Zakona, nastala prije zatvaranja ponude i prenosa hartija od vrijednosti na račune hartija od vrijednosti u odgovarajućem registru nematerijalizovanih hartija od vrijednosti.

Emitent ili ponuđač mogu da produže rok iz stava 1 ovog člana.

Rok iz stava 1 ovog člana biće naznačen u dopuni prospekta.

**Prospekt odobren u drugoj državi članici**

**Član 46**

Prospekt odobren od matične države članice, izuzev Crne Gore, kao i svaki njegov dodatak, biće valjani u smislu javne ponude ili prihvatanja za trgovanje u Crnoj Gori, pod uslovima da je nadležni organ dostavio Komisiji:

* + potvrdu o odobrenju
  + kopiju prospekta koji je odobrio taj nadležni organ; i
  + u slučaju da to zahtijeva Komisija, prevod skraćenog prospekta.

U potvrdi o odobrenju mora biti naznačeno da je prospekt sačinjen i odobren od strane nadležnog organa iz stava 1 ovog člana u skladu sa odredbama iz Dijela III ovog Zakona kao i da li je nadležni organ odobrio, u skladu sa odredbama iz Dijela III ovog Zakona, izostavljanje iz prospekta informacija za koje bi se inače zahtijevalo da budu uključene, kao opravdanost istog.

Komisija objavljuje na svojoj internet stranici odobreni prospekt i sve njegove dopune, koje su joj dostavljene u skladu sa ovim članom uključujući, ako je potrebno link na ta dokumenta koja su objavljena na internet stranici nadležnog organa matične države članice, na internet stranici emitenta ili na internet stranici regulisanog tržišta.

Komisija će na internet stranici objaviti i čuvati ažuriran popis iz stava 3 ovog člana tokom perioda od 12 mjeseci od dana njegove objave.

U slučaju da se pojavi ili uoči značajna nova okolnost, materijalna greška ili nepravilnost u vezi sa informacijama uključenim u prospektu odobrenom od strane nadležnog organa matične države članice, a koja nije Crna Gora, a koja može da utiče na procjenu hartija od vrijednosti, Komisija obavještava nadležni organ te države članice o potrebi za dopunom prospekta.

Kada Komisija ustanovi da su emitent ili finansijske ustanove zadužene za javnu ponudu napravili nepravilnosti ili da su nastale povrede obaveza koje se odnose na emitenta zato što su hartije od vrijednosti uključene u trgovanje na regulisanom tržištu, uputiće ove nalaze nadležnom organu matične države članice i ESMA-i.

Ako, uprkos mjerama koje je preduzeo nadležni organ matične države članice ili zato što su se mjere pokazale neadekvatnim, ili usljed propuštanja nadležnog organa matične države članice da preduzme mjere, emitent ili finansijska ustanova zadužena za javnu ponudu nastavlja sa kršenjem važećih pravnih ili regulatornih odredbi, Komisija će, nakon što obavijesti nadležno tijelo matične države članice i ESMA-u, preduzeti sve mjere kako bi se zaštitili investitori.

Komisija će obavijestiti Evropsku komisiju i ESMA-u o mjerama iz stava 7 ovog člana što je prije moguće.

**Prospekti odobreni u Crnoj Gori**

**Član 47**

Kada je Crna Gora matična država, Komisija će, ukoliko se to od nje zahtijeva, dostaviti nadležnom organu države članice domaćina, navedenoj u zahtjevu:

* odobrenje prospekta;
* kopiju prospekta i dodataka prospektu koje je odobrila Komisija, i
* u slučaju kada to zatraži nadleži organ te države članice domaćina, prevod skraćenog prospekta sačinjenog pod odgovornošću emitenta ili lica koje je odgovorno za sačinjavanje prospekta.

Potvrda o odobrenju mora imati sadržaj propisan u članu 46 stav 2) ovog Zakona.

Isključivo emitent prenosivih hartija od vrijednosti na kojeg se odnosi prospekt, ponuđač ili lice koje zahtijeva uključenje u trgovanje na regulisanom tržištu u državi članici izuzev Crne Gore ili i u Crnoj Gori i drugoj državi članici, može podnijeti zahtjev iz stava 1) ovog člana.

Komisija će dostaviti nadležnom organu države članice domaćina navedenoj u zahtjevu, dokumente i informacije propisane u stavu 1) ovog člana u roku od tri radna dana po podnošenju zahtjeva, ukoliko je prospekt odobren prije dana podnošenja ovog zahtjeva ili, ako je zahtjev podnijet zajedno sa zahtjevom za odobrenje prospekta, u roku od jednog radnog dana od dana odobrenja prospekta ako je zahtjev podnijet zajedno sa zahtjevom za odobrenje prospekta. U isto vrijeme, Komisija će obavijestiti ESMA-u o potvrdi o odobrenju, kao i lice koje je podnijelo zahtjev iz stava 1 ovog člana.

Komisija će primijeniti odgovarajuće mjere propisane čl. 58, 59 i 60 ovog Zakona, ukoliko je nadležni organ države članice domaćina obavijesti da su emitent ili finansijske ustanove zadužene za javnu ponudu počinili nepravilnosti ili da su počinjene povrede obaveza koje se odnose na emitenta zato što su hartije od vrijednosti uključene u trgovanje na regulisanom tržištu i obavijestiće nadležni organ države članice domaćina o preduzetim mjerama.

**Emitenti sa sjedištem u trećim zemljama**

**Član 48**

Komisija će, ukoliko je Crna Gora matična država, emitentu sa sjedištem u zemlji koja nije država članica odobriti prospekt za javnu ponudu sačinjenu u skladu sa zakonodavstvom te zemlje pod uslovom da:

1. je prospekt sačinjen u skladu sa međunarodnim standardima koje je utvrdila Međunarodna organizacija komisija za hartije od vrijednosti, uključujući IOSCO standarde u vezi sa objavljivanjem informacija; i
2. su zahtjevi za informacijama, uključujući informacije finansijske prirode, jednaki zahtjevima utvrđenim u odredbama Dijela III ovog Zakona.

Kada je Crna Gora država članica domaćin emitenta koji ima sjedište u trećoj državi, na javnu ponudu hartija od vrijednosti ili uključenja u trgovanje na regulisanom tržištu u Crnoj Gori na odgovarajući način se primjenjuju odredbe čl. 36, 46 i 47 ovog Zakona.

U slučaju iz stava 2 ovog člana, emitent odnosno ponuđač koji namjerava da ponudi hartije od vrijednosti javnosti u Crnoj Gori ili da podnese zahtjev za uključenje hartija od vrijednosti na regulisanom tržištu u Crnoj Gori, obavezan je da sve aktivnosti vezane za javnu ponudu ili uključenje hartija od vrijednosti na regulisanom tržištu, sprovodi putem investicionih društava koja su u skladu s odredbama ovog Zakona u Crnoj Gori ovlašćena da obavljaju investicione usluge iz člana 2 stava 1 tačaka 7 i 8. ovog Zakona

**Dostavljanje i objavljivanje prospekta**

**Član 49**

Nakon što je prospekt odobren, emitent, ponuđač ili lice koje traži uključenje u trgovanje na regulisanom tržištu obavezan je prospekt u elektronskom obliku dostaviti Komisiji, objaviti prospekt u skladu s odredbama člana 50 ovog Zakona te Komisiju obavijestiti o načinu objave.

Agencija će ESMA-i učiniti dostupnim objavljeni prospekt.

Emitent, ponuđač ili lice koje traži uključenje u trgovanje na regulisanom tržištu mora da izvrši obvezu iz stava 1 ovog člana najkasnije do početka ponude ili do uključenja hartija od vrijednosti na regulisanom tržištu.

Kada se prospekt odnosi na prvu javnu ponudu akcija koje još nisu uključenje u trgovanje na regulisanom tržištu, obaveza iz stava 1 ovog člana mora biti izvršena najkasnije šest radnih dana prije isteka roka za prihvat ponude, ako taj dan pada ranije od dana objave prema stavu 3 ovog člana.

Nakon što je prospekt objavljen u skladu s odredbama člana 50 ovog Zakona, emitent, ponuđač ili lice koje traži uključenje u trgovanje na regulisanom tržištu, obvezan je, u skladu s članom 55 ovog Zakona, objaviti i obaviještenje o načinu na koji je prospekt objavljen te gdje i na koji način investitori mogu pribaviti prospekt.

Sadržaj obavještenja iz stava 5 ovog člana, mora biti u skladu sa članom 55 ovog Zakona.

**Način objavljivanja prospekta**

**Član 50**

Emitent, ponuđač ili lice koje traži uključenje u trgovanje na regulisanom tržištu izvršio je obavezu objavljivanja prospekta iz člana 22 ovog Zakona, kad osigura dostupnost prospekta javnosti na jedan od sljedećih načina:

1. objavom u jednim ili više novina koje se distribuiraju na cijelom ili pretežnom području Crne Gore,
2. objavom u jednim ili više novina koje se distribuiraju na cijelom ili pretežnom području država članica u kojima se vrši ponuda javnosti ili traži uključenje u trgovanje,
3. u štampanom obliku koji će bez naknade biti dostupan javnosti, u službenim prostorijama regulisanog tržišta na kojem su prenosive hartije od vrijednosti uključene u trgovanje, ili u sjedištu izdavaoca i u službenim prostorijama finansijskih posrednika koji obavljaju poslove plasmana ili prodaje prenosivih hartija od vrijednosti, uključujući platne agente,
4. u elektronskom obliku na internet stranici emitenta i ako je moguće, na internet stranici finansijskih posrednika koji obavljaju poslove plasmana ili prodaje prenosivih hartija od vrijednosti, uključujući platne agente,
5. u elektronskom obliku na internet stranici regulisanog tržišta na kojem se traži uključenje u trgovanje,
6. u elektronskom obliku na internet stranici Komisije, ako Komisija pruža ovakvu uslugu.

Kada je prospekt objavljen u skladu sa stavom 1, tačkama 1, 2 ili 3 ovog člana, takođe se objavljuje i u elektronskom obliku u skladu sa stavom 1, tačkom 4 ovog člana.

**Istovjetnost odobrenog prospekta**

**Član 51**

Tekst i format prospekta i/ili dodataka prospektu, objavljeni ili učinjeni dostupnim javnosti moraju u svako doba biti istovjetni sa originalnom verzijom koju je odobrila Komisija.

**Kopija u papirnom obliku**

**Član 52**

Kad je prospekt objavljen u elektronskom obliku, emitent, ponuđač ili lice koje traži uključenje u trgovanje na regulisanom tržištu, obavezni su na zahtjev investitora besplatno dostaviti štampani prospekt investitoru.

Kad je prospekt objavljen u elektronskom obliku, a prodaja hartija od vrijednosti javnosti odvija se putem finansijskog posrednika, pored obveznika iz stava 1 ovog člana, i finansijski posrednik obvezan je na zahtjev investitora besplatno dostaviti štampani prospekt investitoru.

**Objavljivanje na internet stranicama Komisije**

**Član 53**

Komisija će objaviti na svojim internet stranicama sve prospekte odobrene tokom perioda od prethodnih 12 mjeseci.

**Posebna pravila objavljivanja prospekta sačinjenog iz nekoliko dokumenata**

**Član 54**

Ukoliko se prospekt sastoji iz više dokumenata i/ili se poziva na određene dokumente, dokumenti i informacije koji čine prospekt mogu biti objavljeni i proslijeđeni samostalno, pod uslovom da javnost ima pristup ovim dokumentima bez naknade, u skladu sa uslovima iz člana 50 ovog Zakona.

Svaki dokument treba da sadrži informacije o tome gdje se mogu dobiti drugi dokumenti koji čine sastavni dio cijelog prospekta.

**Oglašavanje**

**Član 55**

Oglašavanje znači objavljivanje:

1. koje se odnosi na posebnu ponudu javnosti ili uključenje hartija od vrijjednosti za trgovanje na regulisanom tržištu, i
2. koje ima za cilj da posebno promoviše potencijalni upis ili sticanje hartija od vrijednosti.

Svaka vrsta oglašavanja koja se odnosi na ponudu hartija od vrijednosti javnosti i uključenje hartija od vrijednosti za trgovanje na regulisanom tržištu mora da sadrži naznaku da je prospekt objavljen ili će objaviti i naznaku gdje ga investitori mogu, ili gdje će ga moći pribaviti.

Oglas mora biti jasno naznačen kao oglas, a informacije sadržane u oglašavanju ne smiju biti netačne ili obmanjujuće.

Informacije treba da budu konzistentne sa informacijama iz prospekta, ukoliko je prospekt već objavljen, ili sa informacijama koje treba da budu sadržane u prospektu ukoliko se prospekt kasnije objavljuje.

Sve informacije u vezi sa javnom ponudom ili uključenjem hartija od vrijednosti za trgovanje na regulisanom tržištu, a koje su saopštene usmeno ili pismeno, ukoliko se i ne koriste u svrhe oglašavanja, treba da budu konzistentne sa informacijama iz prospekta.

Zahtjevi sadržani u st. 2, 3, 4 i 5 ovog člana primjenjuju se samo na ponudu javnosti ili za uključenje hartija od vrijjednosti za trgovanje na regulisanom tržištu, za koje se traži da prospekt bude dostupan javnosti prema članu 22 ovog Zakona ili lice izabere da ima prospekt u skladu sa članom 22, stav 2 ovog Zakona.

Kad se u skladu sa ovim dijelom zakona ne zahtijeva prospekt, bitne informacije koje je dao emitent ili ponuđač i koje su upućene kvalifikovanim investitorima ili posebnim kategorijama investitora, objavljuju se svim kvalifikovanim investitorima ili posebnim kategorijama investitora kojima je ponuda isključivo namijenjena.

Kada se zahtijeva da prospekt bude dostupan javnosti prema ovom dijelu zakona, takve će se informacije uključiti u prospekt ili u dopunu prospekta u skladu sa članom 44 ovog Zakona.

Komisija vrši kontrolu aktivnosti u vezi sa usklađivanjem oglašavanja koja se odnosi na javnu ponudu hartija od vrijednosti ili uključenje hartija od vrijednosti za trgovanje na regulisanom tržištu iz st. 2, 3, 4 i 5 ovog člana.

**Popis načina komunikacije**

**Član 56**

Način oglašavanja u vezi ponude hartija od vrijednosti javnosti ili u uključenje hartija od vrijednosti za trgovanje na regulisanom tržištu, mora biti u skladu s odredbama člana 55 ovog Zakona i u skladu sa odredbama iz Dijela III ovog Zakona.

**Kontrola objavljivanja i oglašavanja**

**Član 57**

Komisija vrši kontrolu objavljivanja i oglašavanja radi usklađivanja sa zahtjevima navedenim u Dijelu III ovog zakona.

**Ovlašćenja nadležnog organa matične države**

**Član 58**

Komisija, u vezi sa odobrenjem prospekta, ima ovlašćenja da:

* zahtijeva od emitenta, ponuđača ili lica koje traži uključenje u trgovanje na regulisanom tržištu, da uključe u prospekt dodatne informacije, ako je to potrebno radi zaštite investitora;
* zahtijeva od i emitenta, ponuđača ili lica koje traži uključenje u trgovanje na regulisanom tržištu i osoba koje ih kontrolišu ili su od njih kontrolisane da dostave informacije i dokumente;
* zahtijeva od revizora i menadžera emitenta, ponuđača ili lica koje traži uključenje u trgovanje na regulisanom tržištu, kao i finansijskih posrednika kojima je povjereno sprovođenje javne ponude ili za prihvatanje u trgovanje, da dostave informacije.

**Ovlašćenja za suspendovanje ili zabranu ponude javnosti ili uključenje u trgovanje**

**Član 59**

Komisija, u vezi sa javnom ponudom prenosivih hartija od vrijednosti ili uključenje u trgovanje na regulisanom tržištu, ukoliko sumnja da su prekršene odredbe ovog dijela zakona, ima sljedeća ovlašćenja:

* da obustavi javnu ponudu ili prihvatanje za sredstvo trgovanja za najviše deset uzastopnih radnih dana u svakom pojedinačnom slučaju;
* da zabrani ili obustavi oglašavanje za najviše deset uzastopnih radnih dana u svakom pojedinačnom slučaju.

Komisija može zabraniti javnu ponudu prenosivih hartija od vrijednosti kada utvrdi da su prekršene odredbe ovog dijela zakona ili ukoliko sumnja da bi one mogle biti prekršene.

Komisija može obustaviti ili tražiti od relevantnih regulisanih tržišta da obustave trgovanje za najviše deset uzastopnih radnih dana u svakom pojedinom slučaju ako sumnja da su povrijeđene odredbe ovog dijela zakona.

Komisija može zabraniti trgovanje hartijama od vrijednosti na regulisanom tržištu ukoliko utvrdi da su prekršene odredbe ovog dijela zakona.

Komisija može javno objaviti da emitent ne postupa u skladu sa svojim obavezama propisanim u odredbama ovog dijela zakona.

Pri donošenju mjera iz čl. 58 i 59 ovog Zakona, Komisija će uzeti u obzir težinu povrede odredbi ovog dijela zakona i svrhu koja se mjerom želi postići.

**Ovlašćenja u odnosu na hartije od vrijednosti koje su prihvaćene za trgovanje**

**Član 60**

Komisija je, nakon što su hartije od vrijednosti uključene u trgovanje na regulisanom tržištu, ovlašćena da:

* 1. zahtijeva od izdavaoca da objavi sve bitne informacije koje mogu uticati na procjenu hartija od vrijednosti uključenih u trgovanje na regulisanom tržištu kako bi se obezbijedila zaštita investitora ili neometano funkcionisanje tržišta;
  2. obustavi ili da naloži regulisanom tržištu da obustavi trgovanje hartijama od vrijednosti ako je, prema njenom mišljenju, situacija emitenta takva da bi trgovanje štetilo interesima investitora;
  3. obezbijedi da izdavaoci čijim se hartijama od vrijednosti trguje na regulisanom tržištu ispunjavaju obaveze propisane u odredbama dijela III ovog Zakona i da se istovjetne informacije dostavljaju investitorima kao i da emitent garantuje jednak tretman svih vlasnika hartija od vrijednosti koji su u istom položaju, u svim državama članicama gdje je sprovedena javna ponuda ili su hartije od vrijednosti uključene u trgovanje;
  4. sprovodi direktan nadzor u Crnoj Gori u skladu sa zakonom kako bi se potvrdila usklađenost sa odredbama ovog dijela zakona.
  5. kad je potrebno prema zakonu, Komisija može da koristi ovlašćenje iz tačke 4, stav 1 ovog člana podnošenjem zahtjeva nadležnim sudskim tijelima i/ili u saradnji sa drugim tijelima.

**Komisija za hartije od vrijednosti – nadležni organ matične države članice**

**Član 61**

Ovlašćenja navedena u članovima 58, 59 i 60 ovog Zakona Komisija može vršiti samo u situacijama kada je Crna Gora matična država članica.

**IV. TRANSPARENTNOST**

**Primjena**

**Član 62**

Ovaj dio Zakona se ne primjenjuje na jedinice društava za zajedničko ulaganje, izuzev jedinica društava za zajedničko ulaganje zatvorenog tipa, ili na jedinice stečene ili kojima raspolažu takva društva za zajedničko ulaganje.

Ovaj dio Zakona se ne primjenjuje na sljedeće emitente:

1. državu Crnu Goru, regionalne ili lokalne organe Crne Gore,
2. javno međunarodno tijelo čiji je član najmanje jedna država članica, Evropsku centralnu banku (ECB), Evropski fond za finansijsku stabilnost, te bilo koji drugi mehanizam osnovan s ciljem očuvanja finansijske stabilnosti evropske monetarne unije, pružajući privremenu finansijsku pomoć državama članicama čije je valuta euro i nacionalnim centralnim bankama bez obzira da li one izadju akcije ili druge hartije od vrijednostiemitenta isključivo dužničkih hartija od vrijednosti uključenih u trgovanje na regulisanom tržištu, čija denominacija po jedinici iznosi najmanje 100.000 eura i emitenta isključivo dužničkih hartija od vrijednosti čija protivvrijednost pojedinačne nominalne vrijednosti na dan emitovanja iznosi najmanje 50.000 eura, a koji su uvršteni za trgovanje na regulisanom tržištu u Uniji prije 31.12.2010. godine, sve dok su te hartija od vrijednosti u opticaju.

Komisija može da odluči da se ovaj dio Zakona ne primjenjuje na kreditne institucije čije akcije nijesu uključene za trgovanje na regulisanom tržištu i koje, na trajan i ponavljajući način, samo izdaju dužničke hartije od vrijednosti, pod uslovom da ukupan nominalni iznos svih takvih dužničkih hartija ostane ispod 100.000.000 eura i koje nijesu objavile prospekt.

**Definicija**

**Član 63**

U smislu ovog dijela, primjenjuju se sljedeće definicije:

1. Emitent je fizičko ili pravno lice regulisano privatnim ili javnim pravom, uključujući i Državu, čije su hartije od vrijednosti uključene u trgovanje na regulisanom tržištu, s tim da se u slučaju depozitarnih potvrda koje predstavljaju hartije od vrijednosti emitentom smatra lice čije su ​​hartije od vrijednosti predstavljene, bilo da su te hartije od vrijednosti uključene u trgovanje na regulisanom tržištu ili ne;
2. Propisani podaci su sve informacije koje je emitent ili bilo koje drugo lice koje je podnijelo zahtjev za uključenje u trgovanje hartija od vrijednosti na regulisanom tržištu bez pristanka emitenta obavezan da dostavi u skladu sa ovim Zakonom ili zakonima, propisima i administrativnim odredbama države članice.
3. Elektronska sredstva su sredstva elektronske opreme za obradu (uključujući digitalnu kompresiju), čuvanje i prenos podataka, koristeći žične, radio i optičke tehnologije ili druga elektromagnetna sredstva.
4. ‘matična država članica’ znači:
5. u slučaju emitenta dužničkih hartija od vrijednosti u apoenima po jedinici manjim od 1.000 eura ili emitena akcija:
   * ako je emitent osnovan u Zajednici, država članica u kojoj mu se nalazi sjedište;
   * ako je emitent osnovan u trećoj zemlji, država članica koju je emitent odabrao među državama članicama na čijim regulisanom tržištima su njegove hartije od vrijednosti uvrštene u trgovanje. Odabir matične države članice ostaje valjan osim ako je emitent odabrao novu matičnu državu članicu i objavio izbor.

Definicija ‘matične’ države članice primjenjuje se na sve dužničke hartije od vrijednosti u valuti koja nije euro, pod uslovom da je vrijednost tih apoena po jedinici na dan izdavanja manja od 1.000 eura, osim ako je gotovo jednaka 1.000 eura;

* + 1. za sve emitente koji nijesu obuhvaćeni u alineji a), država članica koju je emitent izabrao između države članice u kojoj se nalazi sjedište izdavaoca i onih država članica koje su uvrstile hartije od vrijednosti izdavaoca u trgovanje na organizovan tržištu na njihovoj teritoriji. Emitent može odabrati samo jednu državu članicu kao svoju matičnu državu članicu. Njegov izbor ostaje na snazi barem tri godine osim ako njegove hartije od vrijednosti nisu više uvrštene u trgovanje na bilo kojem regulisanom tržištu u Uniji ili ukoliko emitent postane obuhvaćen podtačkama a), b) ili c ) u toku perioda od tri godine.
    2. za emitenta čije hartije od vrijednosti nijesu više uvrštene u trgovanje na regulisanom tržištu u njegovoj matičnoj državi članici kao što je definisano u drugoj alineji podtačke a) ili podtački b), nego su uvrštene u trgovanje u jednoj ili više država članica, ona nova matična država članica koji emitent može izabrati među državama članicama u kojima su njegove hartije od vrijednosti uvrštene u trgovanje na regulisanom tržištu, te po potrebi, državu članicu u kojoj emitent ima sjedište.

Emitent objavljuje svoju matičnu državu članicu kako je navedeno u podtačkama a), b) ili c ). Pored toga, emitent objavljuje svoju matičnu državu članicu nadležnim tijelima države članice u kojoj ima sjedište, po potrebi, nadležnim tijelima matične države članice i nadležnim tijelima svih država članica.

Ukoliko emitent ne objavi matičnu državu članicu kao što je definisano u drugoj alineji podtačke a) ili u podtački b) u roku od tri mjeseca nakon datuma kada su hartije od vrijednosti emitenta poprvi put uvršteni u trgovanje na regulisanom tržištu, matična država članica je država članica u kojoj su hartije od vrijednosti uvršteni u trgovanje. Ukoliko su hartije od vrijednosti emitenta uvrštene u trgovanje na regulisanom tržištu u više država članica, te će države članice biti matične države emitenta sve dok emitent ne izvrši i ne objavi odabir jedinstvene matične države članice.

**Godišnji finansijski izvještaji**

**Član 64**

Emitent će objaviti svoj godišnji finansijski izvještaj u periodu od najkasnije četiri mjeseca nakon završetka svake finansijske godine i obezbijediti da isti bude javno dostupan u periodu od najmanje deset godina.

Godišnji finansijski izvještaj sadrži:

1. revidirane finansijske iskaze zajedno sa izvještajem o reviziji;
2. izvještaj o upravljanju;
3. izjave odgovornih lica u emitentu, čija će imena i funkcije biti jasno navedeni, a u kojima će navesti prema njihovom najboljem saznanju:
4. da su finansijski izvještaji sačinjeni u skladu sa odgovarajućim računovodstvenim standardima i da daju istinit i pravedan prikaz sredstava, obaveza, finansijskog stanja i dobiti i gubitka emitenta kao i njegovih društava uključenih u konsolidaciju uzetu u cjelini;
5. da izvještaj o upravljanju sadrži pravičan prikaz razvoja i poslovanja, kao i statusa emitenta i njegovih društava uključenih u konsolidaciju uzetu u cjelini, zajedno sa opisom glavnih rizika i nesigurnosti sa kojima se suočavaju;
6. i ostale podatke utvrđene u pravilima koja donosi Komisija.

Kada se od emitenta zahtijeva da pripremi konsolidovane račune, revidirani finansijski iskazi sadrže:

1. konsolidovane račune;
2. godišnje račune matičnog društva sačinjene u skladu sa zakonom prema kojem je osnovano matično društvo.

Kada se od emitenta ne zahtijeva da pripremi konsolidovane račune, revidirani finansijski iskazi sadrže račune koji su pripremljeni u skladu sa nacionalnim zakonom države u kojoj je društvo osnovano.

Izvještaj o reviziji koji je potpisalo lice odgovorno za reviziju finansijskih iskaza objavljuje se javnosti u cjelosti zajedno sa godišnjim finansijskim izvještajem.

**Polugodišnji finansijski izvještaji**

**Član 65**

Emitent objavljuje polugodišnji finansijski izvještaj najkasnije dva mjeseca nakon završetka svakog takvog perioda, uključujući privremeni izvještaj o upravljanju i obezbjeđuje dostupnost tih izvještaja javnosti u periodu od najmanje deset godina.

Kada je emitent obavezan da pripremi konsolidovane račune, sažeti set finansijskih izvještaja treba da bude pripremljen u skladu sa međunarodnim računovodstvenim standardima koji se primjenjuju na usvojeno privremeno finansijsko izvještavanje.

Kada se od emitenta ne zahtijeva da pripremi konsolidovane račune, sažeti skup finansijskih iskaza će u najmanjoj mjeri sadržati sažeti bilans stanja, sažeti bilans uspjeha i objašnjenja o ovim računima. Pri pripremi sažetog bilansa stanja i sažetog bilansa uspjeha, emitent će poštovati iste principe za priznavanje i utvrđivanje kao i prilikom pripremanja godišnjih finansijskih izvještaja.

Privremeni izvještaj o upravljanju sadrži najmanje:

1. navođenje bitnih događaja koji su se dogodili tokom relevantnog perioda i takođe tokom perioda između početka finansijske godine i kraja relevantnog perioda;
2. uticaj važnih događaja na sažeti skup finansijskih iskaza;
3. opis glavnih rizika i nesigurnosti u preostalom šestomjesečnom periodu do kraja finansijske godine.

Za emitente akcija, privremeni izvještaj o upravljanju će takođe uključivati najveće transakcije povezanih lica.

**Odgovornost**

**Član 66**

Emitent i njegov odbor direktora odgovorni su za sačinjavanje informacija i njihovo javno objavljivanje u skladu sa ovim Zakonom. Odgovornost za informacije uključene u finansijske iskaze snose i računovođe koje su sačinile finansijske iskaze emitenta.

Lica iz stava 1 ovog člana obavezna su da plate nadoknadu svakom licu koje je pretrpjelo štetu kao posljedicu svake neistinite, obmanjujuće ili nekompletne podatke.

Fizička lica iz stava 1 ovog člana ne snose odgovornost ako dokažu da nijesu bili svjesni i nijesu mogli da budu svjesni niti jedne neistine, netačnosti ili nekompletnosti informacija, pod uslovom da su postupali u skladu sa najboljim poslovnim praksama.

**Obavještenje o sticanju ili otuđenju većinskih udjela**

**Član 67**

Kada akcionar stekne ili otuđi akcije emitenta čije su akcije uključene za trgovanje na regulisanom tržištu u Crnoj Gori, takav akcionar obavještava emitenta o odnosu prava glasa emitenta koje ima akcionar kada:

1. dostiže, premašuje, ili pada ispod praga od 5%, 10%, 20%, 25%, 30%, 50% i 75% kao rezultat sticanja ili otuđenja akcija emitenta;
2. dostiže, premašuje, ili pada ispod praga iz tačke 1) stav 1 ovog člana kao rezultat događaja koji mijenjaju prekid glasačkih prava i na osnovu informacija koje je objavio emitent obavještava emitenta o procentu glasačkih prava koje posjeduje kao akcionar ili putem direktnog ili indirektnog učešća finansijskih instrumenata ili kombinacijom takvih učešća.

Zahtjevi iz stava 1 ne primjenjuju se na:

1. akcije sa pravom glasa stečene samo u svrhu kliringa i saldiranja u toku uobičajenog, kratkog ciklusa saldiranja;
2. akcije koje drži pružalac usluga kastodija pod uslovom da takvo lice može samo da ostvaruje prava glasa iz tih akcija prema instrukcijama koje su date u pisanoj formi ili elektronskim putem;
3. akcije u posjedu market mejkera koji djeluje u okviru svojih ovlašćenja ukoliko procenat tih akcija ne dostiže ili premašuje prag od 5% i ukoliko market mejker zadovoljava sljedeće kriterijume i slaže se sa sljedećim uslovima i zahtjevima poslovanja:
4. ovlašćen je od strane svoje matične države,
5. ne miješa se u upravljanje predmetnog emitenta; i
6. ne vrši bilo kakav uticaj na emitenta da te akcije kupi ili da podrži cijenu akcija.

**Sticanje ili otuđenje većinskih udjela u pravu glasa**

**Član 68**

Obaveze o obavještavanju iz člana 67 ovog Zakona takođe se primjenjuju na fizička ili pravna lica do one mjere do koje su ovlašćena da stiču, otuđe ili koriste prava glasa u bilo kojem od sljedećih slučajeva ili kombinaciji istih:

1. prava glasa koja posjeduje treća strana sa kojom to lice ima zaključen ugovor, koji ih obavezuje da usvoje, udruženim vršenjem glasačkih prava koja imaju, trajnu zajedničku politiku usmjerenu na menadžment predmetnog emitenta;
2. prava glasa koja posjeduje treća strana prema ugovorom zaključenim sa fizičkim ili pravnim licem koji predviđa privremeni prenos za konsolidaciju prava glasa koje posjeduju;
3. prava glasa iz akcija koje su založene kao kolateral kod fizičkog ili pravnog lica, pod uslovom da to lice kontroliše prava glasa i objavljuje namjeru o njihovom korišćenju;
4. prava glasa koja su u posjedu, ili koja mogu biti korišćena u smislu gore navedenih tačaka, društva koje kontroliše fizičko ili pravno lice;
5. pravo glasa koje ima treća strana u svoje ime a za račun tog fizičkog ili pravnog lica;
6. prava glasa koja to fizičko ili pravno lice mogu da upotrijebe kao opunomoćenik kada to lice ili subjekt mogu da vrše prava glasa po vlastitom izboru ukoliko ne postoje posebne instrukcije akcionara.

**Vlasništvo nad finansijskim instrumentima**

**Član 69**

Obaveza obavještavanja iz člana 65 ovog Zakona primjienjuje se i na fizička i pravna lica koja drže, neposredno ili posredno:

1. Finansijske instrumente koji po dospijeću daju akcionaru, na osnovu formalnog soprazuma, ili bezuslovno pravo sticanja ili diskreciono pravo da stekne akcije sa pravom glasa. već emitovane od srane emitenta čije su akcije uvršetene u trgovanje na regulisanom tržištu;
2. finansijske instrumente koje nijesu uključeni u tačku 1), ali su upućeni na akcije navedene u toj tački te imaju ekonomski učinak sličan onom koji imaju finansijski instrumenti navedeni u toj tački, bez obzira da li oni daju ili ne pravo na fizičko namirenje.

Obavještenje uključuje pregled vrsta finansijskih instrumenata koje drže u skladu s takom 1) i finasijskih instrumenata koje drže u skladu sa tačkom 2), čineći razliku između finansijskih instrumenata kojima se dodjeljuje pravo na fizičko namirenje i finansijskih instrumenata kojima se dodjeljuje pravo na namirenje u novcu.

Za potrebe stava 1 ovog člana, sljedeći instrumenti se smatraju finansijskim instrumentima, ako ispunjavaju bilo koji od uslova navedenih u tački 1 ili 2:

1. prenosive hartije od vrijednosti;
2. opcije;
3. fjučersi;
4. svopovi;
5. kamatni forvardi;
6. ugovori za razlike;
7. bilo koji drugi ugovori ili sporazumi sa sličnim ekonomskim učincima koji se mogu namiriti fizički ili u novcu.

**Kumuliranje i obavještavanje o učešću finansijskih instrumenata**

**Član 70**

Od vlasnika finansijskih instrumenata u skladu sa članom 68 ovog Zakona zahtijeva se da kumulira učešća i dostavi obaviještenja o svim finansijskim instrumentima koje drži, a koji se odnose na istog predmetnog emitenta.

**Objavljivanje od strane emitenta**

**Član 71**

Emitent će, na kraju svakog kalendarskog mjeseca tokom kojeg je došlo do povećanja ili smanjivanja, objaviti ukupan broj prava glasa i kapitala u odnosu na svaku klasu akcija koje izdaje. Emitent je odgovoran za sve podatke koje objavi.

**Procedure za obavještavanje i objavljivanje većinskih udjela**

**Član 72**

Obavještenje sadrži sljedeće podatke:

1. nastalu situaciju u smislu prava glasa;
2. lanac kontrolisanih društava kroz koji se glasačka prava drže, ako je primjenljivo;
3. datum na koji je prag dostignut ili premašen; i
4. identitet akcionara, čak i ukoliko tom akcionaru nije dozvoljeno da koristi prava glasa u skladu sa uslovima iz člana 68 ovog Zakona i fizičkog ili pravnog lica kojem je dozvoljeno da koristi prava glasa u ime tog akcionara.

Obavještenje o pravima glasa koja proizilaze iz učešća finansijskih instrumenata takođe uključuju sljedeće dodatne podatke:

1. za instrumente sa periodom korišćenja, naznaku datuma ili vremenskog perioda kada će akcije biti ili kada mogu biti stečene, ukoliko je primjenljivo;
2. datum dospijeća ili isteka instrumenta;
3. identitet vlasnika;
4. naziv predmetnog emitenta.

Obavještavanje u skladu sa stavom 2 ovog člana će biti omogućeno emitentu svih predmetnih akcija na koje se finansijski instrumenti odnose i, u slučaju akcija koje su uključene za trgovanje na regulisanom tržištu, tom regulisanom tržištu.

Obavještavanje emitenta obaviće se u najkraćem roku, ali ne kasnije od četiri dana trgovanja nakon dana na koji je relevantno lice saznalo za okolnosti za koje se zahtijeva obavještavanje. Za lice će se smatrati da posjeduje saznanja o sticanju, otuđenju ili mogućnosti vršenja prava glasa ne kasnije od dva dana trgovanja nakon izvršene transakcije.

**Kumulacija udjela od strane matičnog društva društva za upravljanje**

**Član 73**

Od matičnog društva društva za upravljanje se neće zahtijevati da spaja svoje udjele u skladu sa ovim Zakonom sa udjelima kojima upravlja društvo za upravljanje, pod uslovom da to društvo za upravljanje koristi svoja prava glasa nezavisno od matičnog društva.

Zahtjevi za kumulacijom udjela primjenjuju se ako je matično društvo, ili drugo društvo koje kontroliše matično društvo, investiralo u udjele kojima upravlja takvo društvo za upravljanje, a društvo za upravljanje ne može da vrši prava glasa iz takvih udjela i može samo da vrši takva prava glasa prema direktnim ili indirektnim instrukcijama datim od strane matičnog ili drugog društva koje kontroliše matično društvo.

**Kumulacija udjela od strane matičnog društva investicionog društva**

**Član 74**

Od matičnog društva investicionog društva neće se zahtijevati da kumulira svoje udjele u skladu sa ovim Zakonom sa udjelima kojima takvo investiciono društvo upravlja na pojedinačnoj osnovi, pod uslovom da:

1. je investiciono društvo ovlašćeno da pruža takvu uslugu upravljanja portfolijom;
2. može samo da vrši prava glasa iz takvih akcija u skladu sa instrukcijama datim u pisanoj ili elektronskoj formi ili osigurava da se pojedinačne usluge upravljanja portfolijom sprovode nezavisno od svih ostalih usluga postavljanjem odgovarajućih mehanizama; i
3. investiciono društvo vrši svoja prava glasa nezavisno od matičnog društva.

Zahtjevi za kumulacijom udjela primjenjuju se ako je matično društvo, ili drugo društvo koje kontroliše matično društvo, investiralo u udjele kojima upravlja takvo investiciono društvo, a investiciono društvo ne može da vrši prava glasa iz takvih udjela i može samo da vrši takva prava glasa prema direktnim ili indirektnim instrukcijama datim od strane matičnog ili drugog društva koje kontroliše matično društvo.

Društva osnovana izvan Crne Gore biće izuzeta od kumulacije udjela sa udjelima svog matičnog društva, pod uslovom da ispunjavaju jednake uslove nezavisnosti kao društva za upravljanje ili investiciona društva.

**Sticanje ili otuđenje sopstvenih akcija od strane emitenta**

**Član 75**

Emitent akcija će, ukoliko stiče ili otuđuje sopstvene akcije, samostalno ili putem lica koje djeluje u svoje ime a za račun tog emitenta, objaviti procenat glasačih prava iz tih akcija u najkraćem roku, ali ne kasnije od četiri dana trgovanja nakon takvog sticanja ili otuđenja kada takav procenat dostiže, premašuje ili pada ispod praga od 5% ili 10% prava glasa.

Procenat će se izračunati na osnovu ukupnog broja akcija koje imaju pravo glasa.

**Izračunavanje prava glasa**

**Član 76**

Prava glasa se izračunavaju na osnovu svih akcija sa pravom glasa, čak i ako je vršenje tih prava suspendovano.

**Zahtjevi koji se odnose na obavještavanje**

**Član 77**

Obavještenje koje se odnosi na akcije koje su uključene za trgovanje na regulisanom tržištu biće izvršeno u formi dostupnoj u elektonskom formatu na internet stranici Komisije.

**Obaveze obavještavanja koje se odnose na emitenta**

**Član 78**

Emitent, po prijemu obavještenja, u najkraćem roku i najkasnije do kraja trećeg dana trgovanja od dana prijema obavještenja, objavljuje podatke sadržane u obavještenju.

**Kalendar dana trgovanja**

**Član 79**

U smislu ovog Zakona, organizator tržišta donosi kalendar dana trgovanja regulisanog tržišta i nakon što dobije saglasnost Komisije objavljuje ga na svojoj internet stranici.

Komisija objavljuje na svojim internet stranicama kalendar dana trgovanja regulisanog tržišta koje se nalazi ili posluje na teritoriji Crne Gore.

**Dokaz o obavještenju o udjelima**

**Član 80**

Svako fizičko ili pravno lice koje je izvršilo obavještavanje u skladu sa ovim Zakonom mora dokazati postojanje obavještenja o udjelu ako to od njega zatraži Komisija.

**Informacije koje se dostavljaju komisiji**

**Član 81**

Informacije koje se saopštavaju emitentu iz ovog dijela zakona istovremeno se dostavljaju Komisiji.

Informacije u skladu sa stavom 1 ovog člana dostavljaju se putem elektronskih sredstava.

**Obaveze emitenata čije su akcije uključene u službenu kotaciju**

**Član 82**

Emitent mora osigurati jednak tretman za sve akcionare koji su u istom položaju.

Emitent mora da obezbijedi da su dostupna sva potrebna sredstva i informacije kako bi se omogućilo akcionarima da vrše svoja prava a, posebno mora da:

1. obavijesti akcionare u pogledu održavanja skupština akcionara i da im omogući da vrše svoja prava glasa;
2. obavijesti javnost u pogledu alokacije i isplate dividendi, emisije novih akcija, uključujući aranžmane raspodjele, upisa, odricanja i konverzije;
3. odredi kao svog agenta finansijsku instituciju putem koje akcionari mogu da ostvare svoja finansijska prava, osim ako sam emitent nije pružalac finansijskih usluga.

Akcionari i vlasnici dužničkih hartija od vrijednosti ne mogu da budu spriječeni da svoja prava ostvaruju preko punomoćnika.

Emitent akcija ili dužničkih hartija od vrijednosti učiniće dostupnim obrazac za davanje punomoćja ili u papirnoj formi ili, kada je to moguće, u elektronskom obliku, svakom licu koje ima pravo da glasa na skupštini akcionara.

Obrazac za davanje punomoćja mora biti dostupan ili zajedno sa obavještenjem o održavanju skupštine akcionara, ili na zahtjev, nakon najave skupštine akcionara.

Emitent koji planira izmjene u svojim osnivačkim aktima mora dostaviti Komisiji i regulisanom tržištu nacrt istih prije datuma održavanja skupštine akcionara na kojoj će se odlučiti o pomenutim izmjenama.

**Obaveze emitenta čije su dužničke hartije od vrijednosti uključene za trgovanje na regulisanom tržištu**

**Član 83**

Emitent je obavezan da osigura jednak položaj svim imaocima dužničkih hartija od vrijednosti koje se jednako rangiraju u pogledu prava sadržanih u tim dužničkim hartijama od vrijednosti.

Emitent, čije su dužničke hartije uključene za trgovanje na regulisanom tržištu u Crnoj Gori ili na jednom ili više regulisanih tržišta unutar EU država članica, dužan je da obezbijedi jednake informacije svim tržištima.

Emitent mora osigurati da su dostupni svi potrebni mehanizmi i informacije kako bi imaocima omogućio ostvarivanje njihovih prava, a naročito:

1. objavljuje obavještenja koja se odnose na skupštine akcionara dužničkih hartija od vrijednosti, isplate kamata, vršenje bilo koje konverzije, razmjene, upisa ili prava na odricanja i otplatu;
2. određuje kao platnog agenta neku finansijsku instituciju preko koje imaoci dužničkih hartija od vrijednosti mogu da ostvaruju svoja finansijska prava, osim ako sam emitent pruža finansijske usluge.

Emitent koji planira izmjene u svojim osnivačkim aktima, a koje imaju uticaj na imaoce dužničkih hartija od vrijednosti, dužan je dostaviti nacrt izmjena Komisiji i organizatoru tržišta prije datuma održavanja skupštine akcionara na kojoj će se odlućivati o izmjenama.

Emitent mora u najkraćem roku da obavijesti javnost o sljedećem:

1. svakoj novoj emisiji dužničkih hartija od vrijednosti i za njih položenim garancijama;
2. svakoj promjeni u pravima glasa imaoca dužničkih hartija od vrijednosti uključujući promjene pravila i uslova koje se odnose na takve hartije, a koje mogu posredno da utiču na ta prava, što se posebno odražava na promjene kreditnih uslova ili kamatnih stopa;
3. promjeni prava iz akcija kada se hartije od vrijednosti mogu konvertovati u akcije.

**Obaveze javnih i međunarodnih tijela koji izdaju dužničke hartije od vrijednosti**

**Član 84**

Lokalna administrativna tijela i međunarodni organi moraju da obezbijede jednak položaj svim investitorima u pogledu prava sadržanih u tim dužničkim hartijama od vrijednosti.

Lokalna administrativna tijela i međunarodni organi moraju da obezbijede sve uslove i informacije kako bi omogućili imaocima dužničkih hartija od vrijednosti da ostvaruju svoja prava.

Lokalna administrativna tijela i međunarodni organi dužni su da:

1. objavljuju informacije koje se odnose na skupštine vlasnika dužničkih hartija od vrijednosti, isplatu kamate i otkup;
2. imenuju platnog agenta preko kojeg imaoci dužničkih hartija od vrijednosti mogu da ostvaruju svoja finansijska prava.

**Elektronska sredstva**

**Član 85**

Emitent akcija ili dužničkih hartija od vrijednosti može da koristi elektronska sredstva kako bi prenio informacije akcionarima ili imaocima dužničkih hartija od vrijednosti, ako je o tome donesena odluka na skupštini akcionara, a to će se primjenjivati u pogledu svih akcionara.

Upotreba elektronskih sredstava ne smije ni na koji način da zavisi od mjesta prebivališta ili sjedišta akcionara.

Obezbijediće se postupak identifikacije kako bi akcionari, imaoci dužničkih hartija od vrijednosti ili druga lica koja ostvaruju ili upravljaju ostvarivanjem prava glasa bili efikasno.

Akcionari, imaoci dužničkih hartija od vrijednosti ili lica koja imaju pravo da stiču, otuđuju ili da ostvaruju prava glasa:

1. se kontaktiraju u pisanoj formi kako bi se dobio njihov pristanak za upotrebu elektronskih sredstava za dostavljanje informacija, a u slučaju da oni ne dostave odgovor u razumnom vremenskom roku, smatraće se da su dali pristanak;
2. imaju pravo da naknadno, u bilo kojem trenutku, zatraže dostavljanje informacija pisanim putem; i
3. emitent određuje kako će raspodijeliti troškove u vezi sa dostavljanjem podataka elektronskim sredstvima u skladu sa principom jednakog položaja utvrđenog u ovom zakonu.

**Prikupljanje, širenje i pristup propisanim podacima**

**Član 86**

Kada emitent, čija je matična država Crna Gora, zatraži uključenje u trgovanje svojih hartija od vrijednosti na regulisanom tržištu, bez saglasnosti izdavaoca, i objavljuje propisane podatke, istovremeno će o takvim podacima obavijestiti i dostaviti ih Komisiji (koja će ih objaviti na svojoj internet stranici).

Emitent, čija je matična država Crna Gora, ili lice koje je podnijelo zahtjev za uključenje u trgovanje na regulisanom tržištu bez saglasnosti emitenta, objavljuje propisane podatke na način koji omogućava brz pristup takvim informacijama na nediskriminatornoj osnovi i čini ih dostupnim preko Centralnog registra.

Ukoliko su prenosive hartije od vrijednosti uključene u trgovanje samo na regulisanom tržištu koje se nalazi ili posluje na teritoriji Crne Gore koja je zemlja domaćin, a ne u ostalim državama članicama, emitent ili svako lice koje je podnijelo zahtjev za uključenje u trgovanje na regulisanom tržištu bez saglasnosti emitenta, objavljuje propisane podatke u skladu sa stavovima 1 i 2 ovog člana.

Objavljivanje informacija iz stava 1 i 2 ovog člana, emitent će izvršiti preko medija koji će efikasno distribuirati informacije javnosti u svim državama članicama.

Prilikom dostavljanja propisanih podataka, emitent ili drugo lice treba da obezbijede ispunjenje minimalnih standarda propisanih u pravilima koje izdaje Komisija.

Emitent ili drugo lice ne smije da zahtijeva plaćanje ili naknade od investitora za troškove objavljivanja propisanih podataka.

Centralni registar za čuvanje propisanih podataka, zvanično imenovani mehanizam, je Komisija.

Minimum standarda iz stava 7 ovog člana, kao što je bezbjednost, sigurnost izvora podataka, vrijeme zapisa i lak pristup krajnjim korisnicima biće propisani pravilima Komisije.

**Jezik**

**Član 87**

Kada su hartije od vrijednosti uključene za trgovanje na regulisanom tržištu samo u Crnoj Gori, propisani podaci objavljuju se na crnogorskom jeziku.

Kada su hartije od vrijednosti uključene za trgovanje na regulisanom tržištu u Crnoj Gori i u državama članicama EU, propisani podaci se objavljuju:

1. na crnogorskom jeziku, i
2. na jeziku koji je prihvaćen od strane nadležnih organa tih država članica EU, ili na jeziku uobičajenom u sferi međunarodnih finansija, po izboru emitenta.

U svrhu obavljanja dužnosti i sprovođenja ovlašćenja u skladu sa ovim Zakonom, propisani podaci objavljuju se na crnogorskom jeziku.

**Ovlašćenja Komisije**

**Član 88**

Komisija, u cilju vršenja svojih funkcija iz ovog dijela zakona, ovlašćena je da:

1. zahtijeva od revizora, emitenata, imaoca akcija ili drugih finansijskih instrumenata, ili lica ili subjekata, kao i lica koje ih kontrolišu ili koje oni kontrolišu, da obezbijede potrebnu traženu dokumentaciju i podatke;
2. zahtijeva od emitenta da potrebne podatke objavi putem sredstava informisanja i u vremenskom periodu koji Komisija smatra adekvatnim. Komisija može da objavi te podatke na sopstvenu inicijativu u slučaju da emitent ili lica koja ga kontrolišu ili koje on kontroliše, to ne učine nakon što su dobila nalog od emitenta;
3. zahtijeva od menadžera emitenata i vlasnika akcija ili drugih finansijskih instrumenata ili od lica ili subjekata iz ovog Zakona, da objave traženu informaciju na osnovu odredaba ovog Zakona, ili, ako je potrebno, da obezbijede dodatne podatke i dokumentaciju;
4. obustavi, ili da zahtijeva od relevantnog organizatora tržišta da obustavi, trgovanje hartijama od vrijednosti na period od najviše deset dana, ako postoji opravdani osnov za sumnju da je emitent prekršio odredbe ovog Zakona;
5. zabrani trgovanje na regulisanom tržištu, ukoliko utvrdi da su odredbe ovog Zakona prekršene ili, ako postoji opravdani osnov za sumnju da su iste prekršene;
6. kontroliše da li emitent objavljuje pravovremene podatke sa ciljem obezbjeđivanja efikasnog i transparentnog pristupa javnosti u svim državama članicama u kojima se hartijama od vrijednosti trguje i, ako to nije slučaj, javno objavi činjenicu da emitent ili vlasnik akcija ili drugih finansijskih instrumenata, ili lica ili entiteti iz ovog Zakona, ne ispunjavaju svoje obaveze;
7. ispita da li su podaci iz ovog Zakona sačinjene u skladu sa odgovarajućim okvirom izvještavanja i preduzme odgovarajuće mjere u slučaju otkrivenih prekršaja; i
8. sprovodi direktan nadzor u Crnoj Gori, radi provjere usklađenosti sa odredbama ovog Zakona i mjera za njegovo sprovođenje.

**Obaveze revizora**

**Član 89**

Obavještenje Komisiji od strane revizora u vezi bilo koje činjenice ili odluke, koja se odnosi na zahtjeve koje utvrđuje Komisija, iz ovog Zakona, ne predstavlja kršenje bilo kakvog ograničenja objave informacija koje nameće ugovor ili bilo koji zakon, propis ili administrativna odredba i ne povlači odgovornost revizora.

Komisija svojim pravilima može da propiše detaljne odredbe u vezi sa delegiranjem mjera za sprovođenje.

**Dalje obaveze emitenata vlasničkih hartija od vrijednosti u pogledu izvještavanja**

**Član 90**

Emitent sa jednom ili više vlasničkih hartija od vrijednosti uvrštenih za trgovanje na regulisanom tržištu obezbjeđuje jednak tretman za sve emitente svih vrsta vlasničkih hartija od vrijednosti koji su u istom položaju.

Emitent će brinuti o raspoloživosti svih resursa i informacija neophodnih emitentima vlasničkih hartija od vrijednosti za ostvarivanje njihovih prava, kao i o održavanju integriteta podataka.

Agenti ne mogu onemogućiti emitente vlasničkih hartija od vrijednosti da koriste svoje pravo da angažuju agenta, u skladu sa zakonom kojim se uređuju privredna društva.

Akcionarsko društvo je posebno dužno da:

1. pruža informacije o mjestu, vremenu i dnevnom redu skupštine, ukupnom broju akcija i pravima glasa, kao i o pravima vlasnika da učestvuju na skupštinama;
2. priloži punomoćje, u pisanoj formi ili, ako je moguće, u elektronskom obliku, svakom licu koje ima pravo glasa na skupštini akcionara, zajedno sa obavještenjem o skupštini, ili na zahtjev, nakon obavještenja o skupštini;
3. odredi finansijsku instituciju kao posrednika preko koje će akcionari moći da ostvaruju svoja finansijska prava; i
4. objavi ili obezbijedi biltene o prenosu prava i isplati dividende, kao i o emisiji novih akcija, uključujući informacije o mogućim novim prenosima prava, upisu, opozivu ili konverziji.

Da bi uputila informacije akcionarima i, akcionarsko društvo može da koristi elektronska sredstva pod uslovom da je takva odluka usvojena na skupštini akcionara i da ispunjava najmanje dva od sljedećih uslova:

1. upotreba elektronskih sredstava ne smije ni na koji način da zavisi od mjesta prebivališta ili sjedišta akcionara ili fizičkog ili pravnog lica;
2. odgovarajući sistem verifikacije da su akcionari, odnosno fizička ili pravna lica koja imaju pravo da ostvare ili direktno ostvaruju pravo glasa, blagovremeno obaviješteni;
3. akcionari ili fizička ili pravna lica koja su ovlašćena da stiču, otuđe ili ostvaruju prava glasa kontaktiraju se u pisanoj formi kako bi se dobio njihov pristanak za upotrebu elektronskih sredstava za dostavljanje informacija. U slučaju da oni ne dostave odgovor u razumnom vremenskom roku, smatraće se da su dali pristanak. Ovim licima se ostavlja mogućnost da, naknadno, u bilo kojem trenutku, zatraže dostavljanje informacija pisanim putem; i
4. emitent utvrđuje troškove u vezi sa dostavljanjem takvih informacija elektronskim sredstvima u skladu sa principom jednakog položaja iz stava 1 ovog člana.

Emitenti, čije su dužničke hartije od vrijednosti uključene za trgovanje na regulisanom tržištu, moraju da obezbijede da svi imaoci dužničkih hartija od vrijednosti, koje su jednako rangirane, imaju isti položaj u pogledu prava sadržanih u tim dužničkim hartijama od vrijednosti.

**Pristup informacijama**

**Član 91**

Komisija zahtijeva da emitent koji je podnio zahtjev za uključenje za trgovanje na regulisanom tržištu, objavi informacije na način kojim se obezbjeđuje brz, nediskriminatoran pristup takvim informacijama i da ih učini dostupnim sistemu iz stava 4 ovog člana.

Emitent ne mora da naplaćuje investitoru naknadu za usluge dostavljanja informacije.

Od emitenata se zahtijeva da koriste medije koji mogu da obezbijede da informacije budu efikasno učinjene dostupnim javnosti na cijeloj teritoriji Crne Gore.

Komisija vodi računa o postojanju najmanje jednog zvanično uspostavljenog sistema za centralno evidentiranje propisanih informacija.

Ovi sistemi ispunjavaju minimum standarda kao što je kvalitet, bezbjednost, sigurnost izvora podataka, vrijeme zapisa i lak pristup korisnicima i u skladu su sa procedurom dostavljanja informacija iz stava 1 ovog člana.

**Nadzor emitenata**

**Član 92**

Komisija je odgovorna za nadzor poslovanja u skladu sa odredbama ovog Zakona i za preduzimanje odgovarajućih aktivnosti u cilju usklađivanja poslovanja sa tim odredbama, kao i za postupanje u slučaju njihovog kršenja.

Ukoliko Komisija, u sprovođenju nadzora iz stava 1 ovog člana, utvrdi da su emitent ili lice koje ima obaveze postupili suprotno ovom zakonu, naložiće emitentu da otkloni nepravilnosti u određenom vremenskom periodu i da obezbijedi dokaze o otlonjenim nepravilnostima.

Ako emitent ne postupi po nalogu, Komisija donosi odluku u kojoj navodi da je emitent prekršio odredbe i istu podnosi regulisanom tržištu na kojem se trguje hartijama od vrijednosti tog emitenta i javno je objavljuje.

Komisija će preduzeti mjere u skladu sa stavovima 2 i 3 ovog člana ne dovodeći u pitanje ostale mjere za koje je ovlašćena u skladu sa odredbama ovog Zakona.

**V. ZLOUPOTREBA TRŽIŠTA**

**Primjena**

**Član 93**

Ovaj dio zakona se primjenjuje na:

1. svaki finansijski instrument kojim je dozvoljena trgovina na regulisanom tržištu u Crnoj Gori ili u drugoj državi članici, ili za koji je podnešen zahtjev za uključenje u trgovanje na regulisanom tržištu, bez obzira na to da li se sama transakcija izvršava na tom regulisanom tržištu ili izvan njega;
2. svaki finansijsku instrument koji nije uvršten na regulisano tržište u Crnoj Gori ili u drugoj državi članici ali čija vrijednost zavisi od finansijskog instrumenta iz stave 1 tač. 1) ovog člana;
3. aktivnosti koje se sprovode na teritoriji Crne Gore ili u inostranstvu koje se odnose na finansijske instrumente uključene za trgovanje na regulisanom tržištu koje se nalazi ili posluje na teritoriji Crne Gore ili za koje je podnešen zahtjev za uključenje u trgovanje na regulisanom tržištu;
4. aktivnosti koje se sprovode na teritoriji Crne Gore koje se odnose na finansijske instrumente uključene za trgovanje na regulisanom tržištu u državi članici ili za koje je podnešen zahtjev za uključenje u trgovanje na regulisanom tržištu.

Ovaj dio zakona se ne primjenjuje na transakcije koje sprovodi Crna Gora ili država članica EU, Evropski sistem centralnih banaka, Centralna banka Crne Gore, ostale nacionalne centralne banke ili neke druge institucije ili lice koje je ovlašćeno u njihovo ime, a radi provođenja monetarne i devizne politike ili politike upravljanja javnim dugom.

Zabrane iz ovog dijela zakona se ne primjenjuju na trgovanje sopstvenim akcijama u okviru programa otkupa sopstvenih akcija ili stabilizacije finansijskih instrumenata.

Transakcije u kojima je izvršena zloupotreba tržišta biće proglašene ništavim.

**Definicije**

**Član 94**

U smislu ovog dijela primjenjivaće se sljedeće definicije:

1. Prihvaćene tržišne prakse su prakse koje se razumno očekuju na jednom ili više finansijskih tržišta i koje su prihvaćene od strane Komisije u skladu sa propisanim postupkom, koji će se detaljnije regulisati posebnim pravilima;
2. Odgovarajuća regulativa označava sve propise, uključujući i samoregulativu, koja je važeća u državi članici;
3. Distribucioni kanal je kanal putem kojeg informacija jeste ili će vjerovatno postati javno dostupna;
4. Finansijski instrumenti označavaju:
   * 1. prenosive hartije od vrijednosti,
     2. jedinice duštava za zajedničko ulaganje,
     3. instrumente tržišta novca,
     4. fjučers ugovore, uključujući ekvivalentne instrumente koji se namiruju gotovinskim sredstvima,
     5. ugovore o terminskoj kamatnoj stopi,
     6. kamatne , valutne i kapitalne svopove,
     7. mogućnost sticanja i otuđenja instrumenata koji spadaju u ove kategorije, uključujući i ekvivalentne novčano namirene instrumente. Ova kategorija uključuje posebno opcije koje se odnose na valutu i kamatne stope,
     8. robne derivate,
     9. sve druge instrumente uključene za trgovanje na regulisanom tržištu u državi članici ili za koje je na tom regulisanom tržištu podnešen zahtjev za uključenje za trgovanje.
5. Insajderska informacja je svaka informacija preciznog sadržaja koja nije bila javno dostupna i koja se posredno ili neposredno odnosi na jednog ili više emitenata finansijskih instrumenata ili na jedan ili više finansijskih instrumenata te koja bi, kada bi bila javno dostupna, vjerovatno imala značajan uticaj na cijene tih finansijskih instrumenata ili na cijene povezanih izvedenih financijskih instrumenata.
6. Smatra se da takva vjerovatnoća značajnog uticaja postoji ako bi razumni ulagač vjerovatno uzeo u obzir takvu informaciju prilikom donošenja svojih investicionih odluka.
7. Informacija je preciznog sadržaja ako navodi skup okolnosti koje postoje ili se u razumnoj mjeri može očekivati da će postojati ili događaj koji je nastao ili se u razumnoj mjeri može očekivati da će nastati te ako je dovoljno specifična da omogući donošenje zaključka o mogućem učinku tog skupa okolnosti ili događaja na cijene finansijskih instrumenata ili povezanih izvedenih financijskih instrumenata.
8. U odnosu na robne derivative, insajderska informacija znači informaciju preciznog sadržaja koja nije objavljena i neposredno ili posredno se odnosi na jedan ili više tih derivativa i koju bi korisnici regulisanog tržišta na kojem se tim derivativima trguje očekivali da prime u skladu sa prihvaćenim tržišnim praksama na tim tržištima.
9. Od korisnika tržišta na kojima se trguje robnim derivatima očekuje se da prime informacije koje se, posredno ili neposredno, odnose na jedan ili više takvih derivativa koji:
10. su uobičajeno dostupni korisnicima tih tržišta, ili
11. za koje se traži da budu priloženi u skladu sa zakonskim ili regulatornim odredbama, pravilima regulisanog tržišta, ugovorima ili sa praksom u vezi sa relevantnim robnim tržištem ili tržištem robnih derivata.
12. Za lica zadužena za izvršavanje naloga koji se odnose na finansijske instrumente, insajderska informacija takođe znači svaku informaciju koju je plasirao klijent i odnosi se na naloge klijenta na čekanju, koja je preciznog sadržaja, koja se neposredno ili posredno odnosi na jednog ili više emitenata finansijskih instrumenata, i koja bi, kada bi bila objavljena, vjerovatno imala značajan uticaj na cijene tih finansijskih instrumenata ili na cijenu povezanih izvedenih finansijskih instrumenata.
13. Emitent je emitent finansijskog instrumenta na kojeg se preporuka odnosi, posredno ili neposredno;
14. Informacija koja će vjerovatno postati javno dostupna je informacija kojoj ima pristup veliki broj lica (novine ili druge publikacije, televizijski ili radio programi, internet stranice, itd).
15. Manipulisanje tržištem podrazumijeva:
16. transakcije ili nalozi za trgovanje:

* koje daje ili bi moglo dati neistinite ili obmanjujuće znakove u pogledu ponude, potražnje ili cijene finansijskih instrumenata, ili
* koje djeluje samostalno ili sa više lica sarađuje u formiranju cijene jednog ili više finansijskih instrumenata na nerealnom nivou, osim ako, se za transakcije ili izdate naloge za trgovanje ne utvrdi da su razlozi zbog kojih je to učinilo zakoniti i da su te transakcije ili nalozi za trgovanje u skladu sa prihvaćenim tržišnim praksama na regulisanom tržištu;

1. upotrebom lažnih sredstava ili svakog drugog oblika obmane ili prevare u transakcijama ili izdatim nalozima za trgovanje;
2. distribuiranju informacija putem medija, uključujući i internet, ili nekim drugim načinom koji daje ili bi mogao davati lažne ili obmanjujuće signale u pogledu finansijskih instrumenata, uključujući širenje glasina i lažnih ili obmanjujućih vijesti, a da je lice koje je proširilo informaciju znalo ili trebalao da zna da je informacija lažna ili obmanjujuća kao što je:

* ponašanje jednog ili više lica koja sarađuju kako bi se osigurao dominantan položaj nad ponudom ili potražnjom finansijskog instrumenta koje ima učinak indirektnog ili direktnog određivanja kupovnih ili prodajnih cijena ili stvaranja drugih nepravednih uslova trgovanja;
* kupovina ili prodaja finansijskih instrumenata prilikom zatvaranja tržišta sa efektom obmanjivanja ulagača koji postupaju na osnovu cijena zatvaranja;
* iskorišćavanje povremenog ili redovnog pristupa medijima iznošenjem mišljenja o finansijskom instrumentu (ili direktno o emitentu) i kao posljedicu toga imalo korist od uticaja iznešenog mišljenja o tom instrumentu, a da nije u isto vrijeme javnosti na odgovarajući i efikasan način objavilo takav sukob interesa.

1. Lice koje vrši dužnosti menadžera u okviru emitenta je lice koje je:
2. član administrativnih, upravljačkih ili nadzornih tijela emitenta;
3. viši rukovodilac, koji nije član organa navedenih u podtački a) tačke 13) člana 94 ovog Zakona, a koji ima redovan pristup informacijama koje se odnose, direktno ili indirektno, na emitenta, kao i ovlašćenje za donošenje upravljačkih odluka koje utiču na budući razvoj i poslovnu perspektivu ovog emitenta.
4. Lice koje je u bliskoj vezi sa licem koje vrši dužnost menadžera u okviru emitenta finansijskih instrumenata je:
   * 1. bračni drug lica koje vrši dužnost menadžera, ili svaki partner tog lica koji se prema zakonu smatraju jednakim bračnom drugu;
     2. djeca koja zavise od lica koja vrše dužnost menadžera;
     3. rođaci lica koje vrši dužnost menadžera, koja su dijelila isto domaćinstvo sa tim licem najmanje godinu dana neprekidno do dana predmetne transakcije;
     4. svako pravno lice, trust ili ortakluk, čije menadžerske poslove obavlja lice iz ovog člana ili koje to lice direktno ili indirektno kontroliše, ili koje je osnovano u korist tog lica, ili lice čiji su ekonomski interesi značajno jednaki interesima tog lica.
5. Lice koje se profesionalno bavi transakcijama je investiciono društvo ili kreditna institucija.
6. Preporuka podrazumijeva istraživanje ili drugu informaciju kojom se preporučuje ili sugeriše investiciona strategija, eksplicitno ili implicitno, u vezi sa jednim ili nekoliko finansijskih instrumenata ili emitenata finasijskih instrumenata, uključujući svako mišljenje u pogledu trenutne ili buduće vrijednosti ili cijene takvih instrumenata, namijenjenih distributivnim kanalima ili javnosti;
7. Istraživanje ili druga informacija kojom se preporučuje ili sugeriše investiciona strategija je:
   * 1. Informacija dobijena od strane nezavisnog analitičara, investicionog društva, kreditne institucije, svakog drugog lica čija je osnovna djelatnost da izrađuje preporuke ili fizičkog lica koje radi za njih pod ugovorom o radu ili na drugi način, koja, neposredno ili posredno, izražava određenu investicionu preporuku u pogledu finansijskog instrumenta ili emitenta finansijskih instrumenata;
     2. Informacija dobijena od strane lica koja nijesu lica iz podtačke a) tačke 17 člana 94 ovog Zakona kojom se direktno preporučuje određena investiciona odluka u pogledu finansijskih instrumenata;
8. Lice je svako fizičko ili pravno lice;
9. Relevantno lice je fizičko ili pravno lice koje daje ili širi preporuke u okviru svoje profesije ili obavljanju svojih dužnosti;

**Insajderske informacije**

**Član 95**

Zabranjeno je svakom licu iz stava 2 ovog člana koje posjeduju insajdersku informaciju da istu upotrijebi,, direktno ili indirektno, pri sticanju, otuđenju ili pokušaju sticanja ili otuđenja za sopstveni račun ili za račun trećeg lica, neposredno ili posredno, finansijskog insrumenta na koji se ta informacija odnosi.

Stav 1 ovog člana primjenjuje se na svako lice koje posjeduje tu informaciju:

1. na osnovu svojeg članstva u upravnim, upravljačkim ili nadzornim tijelima emitenta; ili
2. na osnovu svojeg udjela u kapitalu emitenta; ili
3. na osnnovu pristupa informaciji putem obavljanja svojega posla, profesije ili dužnosti; ili
4. na osnovu počinjenog kažnjivog djela.

Kada je lice iz stava 1 ovog člana pravno lice, navedena zabrana se odnosi i na fizička lica koja učestvuju u odluci da se obavi transakcija za račun predmetnog pravnog lica.

Zabrana se ne odnosi na transakcije koje se obavljaju radi izvršavanja dospjele obaveze ona proizlazi iz sporazuma sklopljenog prije nego što je predmetno lice posjedovalo insajdersku informaciju.

Licima koja posjeduju insajdersku informaciju zabranjeno je da je:

1. objavljuju bilo kom drugom licu, osim ako su takve informacije objave u normalnom toku obavljanja njegovog posla, profesije ili dužnosti;
2. preporučuju ili da navode drugo lice, da na osnovu nje, stekne ili otuđi finansijske instrumente na koje se ta informacija odnosi.

Zabrane iz stava 1 do 5 ovog člana primjenjuju se na svako lice koje nije navedeno u ovim stavovima, a koja posjeduje povlaštenu informaciju i koje zna, ili je trebalo znati, da je riječ o povlaštenoj informaciji.

**Objavljivanje insajderskih informacija**

**Član 96**

Emitenti obavještavaju javnost o insajderskim informacijama koje ih se direktno tiču i dostavljaju te informacije Komisiji.

Emitent objavljuju insajdersku informaciju iz stava 1 ovog člana najkasnije do kraja radnog dana nakon dana kada je donesena predmetna odluka ili dana kada su postali svjesni relevantnog događaja.

Bez obzira na obavezu iz stava 1 ovog člana, emitenti će takođe objaviti na svojim internet stranicama, na period od pet godina, sve insajderske informacije koje su obavezni javno da objave.

Emitent može, na vlastitu odgovornost, odložiti javno objavljivanje insajderske informacije ako smatra da bi time narušio svoje legitimne interese, ali pod uslovom da taj propust ne dovodi do obmane javnosti i da može osigurati povjerljivost te informacije.

Kada emitent odloži javno objavljivanje insajderske informacije u skladu sa stavom 4 ovog člana, on o tome, bez odlaganje, obavještava Komisiju.

Emitenti javno objavljuju sve značajne promjene u vezi sa već javno objavljenom insajderskom informacijom, na isti način koji je korišćen za njeno objavljivanje, promjene se objavljuju najkasnije do završetka radnog dana od dana u kojem je došlo do tih promjena ili kada su postali svjesni da je do njih došlo.

Emitenti vode računa da obezbijede da je objavljivanje insajderske informacije javnosti sinhronizovano i da su te informacije dostupne svim kategorijama investitora u svim državama članicama EU u kojima su ti emitenti tražili ili kojima je odobreno uključenje za trgovanje njihovih finansijskih instrumenata na regulisanom tržištu.

Komisija propisuje pravila u pogledu forme, postupka i načina otkrivanja insajderske informacije od strane emitenata, uključujući i okolnosti na koje se legitimni interesi emitenata za odlaganje javnog objaljivanja unutrašnjih informacija mogu odnositi;

Kada emitent ili lice koje djeluje u njegovo ime ili za njegov račun otkrije bilo koju insajdersku informaciju trećoj strani do koje je došlo u toku redovnog obavljanja svog posla, profesije ili dužnosti, obavezan je tu informaciju istovremeno objaviti u skladu sa ovim Zakonom, osim ako je treća strana vezana obavezom povjerljivosti, na osnovu zakona, propisa, statuta ili ugovora.

U slučaju nenamjernog objavljivanja insajderske informacije u skladu sa stavom 9 ovog člana, isto se mora bez odlaganja objaviti, najkasnije do kraja narednog radnog dana.

Stavovi 1,2,3,4 i 9 ovog člana se ne primjenjuju na emitenta koji nije zahtjevao ili nije dobio dozvolu za uvrštenje svojeg finansijskog instrumenta u trgovanje na regulisanom tržištu u Crnoj Gori ili u drugoj državi članici.

**Lica koja imaju pristup insajderskim informacijama**

**Član 97**

Od emitenta i lica koja djeluju u ime ili za račun emitenta zahtijeva se da sačinjavaju i redovno ažuriraju spisak onih lica koja rade za njih, a koja imaju pristup insajderskim informacijama koje se, direktno ili indirektno, odnose na emitenta.

Emitenti i lica koji podliježu zahtjevu iz stava 1 ovog člana obavezni su da ovaj spisak ažuriraju u sljedećim slučajevima:

1. kad se promijeni razlog zbog kojeg se neko lice već nalazi na spisku;
2. kad se neko novo lice uključi u spisak; i
3. napomenom da li i od kada neko lice, koje se već nalazi na spisku, više nema pristup insajderskim informacijama.

Spisak lica koja imaju pristup insajderskim informacijama sadrži:

1. podatke o svakom licu;
2. razlog zbog kojeg je to lice na spisku;
3. datum na koji je spisak sačinjen i ažuriran.

Emitent i lica koja djeluju u ime ili za račun emitenta obavezni su da, na zahtjev, Komisiji dostave spisak lica iz stava 3 ovog člana.

Emitent i lica koja djeluju u ime ili za račun emitenta moraju omogućiti da se svaki spisak koji su sačinili čuva najmanje pet godina od dana kada je sačinjen ili ažuriran.

Emitent i lica koja djeluju u ime ili za račun emitenta koji sačinjavaju spisak obavezni su da preduzmu potrebne mjere kako bi svako lice koje se nalazi na tom spisku bilo upoznato sa pravnim i regulatornim propisima i sankcijama koje proizilaze iz zloupotrebe ili protivpravne distribucije takvih informacija.

**Manipulacije na tržištu**

**Član 98**

Manipulacije na tržištu su zabranjene.

**Izuzeci**

**Član 99**

Zabrane predviđene ovim Zakonom ne primjenjuju se na trgovanje sopstvenim akcijama u programima otkupa sopstvenih akcija ili na stabilizaciju finansijskih instrumenata, pod uslovom da je to trgovanje obavljeno u skladu sa mjerama za njegovo sprovođenje.

**Transakcije koje obavljaju povezana lica**

**Član 100**

Lica koja obavljaju dužnosti menadžera unutar emitenta kao i lica blisko povezana sa njima obavještavaju emitenta i Komisiju, u pisanoj formi, o postojanju svih transakcija koje su izvršili za vlastiti račun akcijama navedenog emitenta, ili derivatima ili bilo kojim drugim finansijskim instrumentima koji se odnose na njih u roku od pet radnih dana od dana kada je izvršena transakcija.

Obavještenje sadrži:

1. ime lica koje obavlja poslove menadžera unutar emitenta, ili, kada je primjenjivo, ime lice koje je u bliskoj vezi sa tim licem;
2. razlog za odgovornost obavještavanja;
3. ime relevantnog emitenta;
4. opis finansijskog instrumenta;
5. opis prirode transakcije (sticanje, otuđenje i sl.);
6. datum i mjesto na kojem je izvršena transakcija; i
7. cijenu i obim transakcije.

Ako vrijednost obavljenih trnsakcija na kraju kalendarske godine u kojoj su iste obavljene ne prelazi 5.000 eura, lica iz stava 1 ovog člana nijesu obvezna iste prijaviti. Pri izračunu vrijednosti transakcija, kao konačan iznos uzima se zbir vrijednosti svih kupovina, odnosno prodaja, koje su obavila lica koja obavljaju dužnosti menadžera unutar emitenta za vlastiti račun sa transakcijama lica blisko povezana sa njima.

**Obaveze organizatora tržišta**

**Član 101**

Organizator tržišta koji upravlja regulisanim tržištem u Crnoj Gori, obavezan je da usvoji strukturne odredbe i implementira neophodne tehničke sisteme, sredstva i procedure i adekvatne ljudske resurse u cilju otkrivanja i spriječavanja praksi manipulacije tržištem.

Javne institucije koje objavljuju statističke podatke koji mogu da imaju značajan uticaj na finansijska tržišta obavezna su da ih objavljuju na pravičan i transparentan način.

**Sumnjive transakcije**

**Član 102**

Lica koja se profesionalno bave transakcijama finansijskim instrumentima koja su registrovana ili čije se sjedište ili filijala nalaze u Crnoj Gori, obavještavaju bez odlaganja Komisiju ako imaju osnov za opravdanu sumnju da transakcija predstavlja insajdersko poslovanje ili manipulaciju na tržištu.

Obavještenje iz stava 1 ovog člana uključuje:

1. opis transakcije i vrstu naloga (nalog sa ograničenjem, tržišni nalog ili nalog drugačijeg karaktera) i vrstu tržišta za trgovinu (trgovanja u bloku);
2. razloge za sumnju da transakcija predstavlja zloupotrebu tržišta;
3. sredstva za prepoznavanje lica u čije ime je izvršena transakcija, kao i drugih lica uključenih u predmetnu transakciju;
4. svojstvo u kojem lice koje podliježe obavezi o obavještavanju djeluje (da li djeluje za sopstveni račun ili za račun trećih lica) i;
5. sve informacije koje mogu da budu od značaja prilikom pregleda sumnjive transakcije.

Kada informacija iz st. 1 i 2 ovog člana nije dostupna u trenutku obavještavanja, obavještenje sadrži razloge zašto lice koje upućuje obavještenje sumnja da transakcija može da predstavlja insajdersko poslovanje ili manipulaciju tržištem.

Sve preostale informacije se dostavljaju Komisiji čim postanu dostupne.

Lica iz stava 1 ovog člana odlučuju pojedinačno o svakom slučaju da li postoji osnovana sumnja da transakcija predstavlja insajdersko poslovanje ili manipulaciju tržištem.

Obavještavanje Komisije može se obaviti putem pošte, elektronske pošte, faksa ili telefona.

Kada se obavještavanje obavlja putem telefona, na zahtjev Komisije se daje potvrda u pisanom obliku. Obavještavanje se vrši najkasnije do kraja narednog radnog dana.

Lica koja obavještavaju Komisiju ne smiju obavijestiti nijedno drugo lice, naročito lica u čije ime su izvršene transakcije ili strane koje su u odnosu sa tim licima, osim u smislu odredbi koje propisuje ovaj zakon.

U vezi sa ispunjenjem zahtjeva iz st. 6, 7 i 8 ovog člana lice koje obavještava ne snosi odgovornost bilo koje vrste, pod uslovom da lice koje obavještava djeluje u dobroj vjeri.

Komisija neće niti jednom licu otkriti identitet lica koja je izvijestila o ovim transakcijama ukoliko bi otkrivanje, sigurno ili vjerovatno, moglo da naškodi tim licima.

Odredba iz stava 10 ovog člana ne dovodi u pitanje zahtjeve režima sprovođenja i sankcionisanja u skladu sa ovim Zakonom i Zakonom o zaštiti ličnih podataka.

Obavještenje upućeno Komisiji ne predstavlja kršenje pravila o čuvanju tajne, niti kršenje zabrane objavljivanja informacija utvrđene ugovorom ili zakonski, regulatornim ili administrativnim odredbama, a lice koje je uputilo obavještenje ne snosi odgovornost bilo koje vrste koje se odnosi na takvo obavještavanje.

Komisija će pravilima detaljno propisati postupke koji se mogu smatrati zloupotrebom tržišta i obaveze Komisije i učesnika na tržištu u cilju sprječavanja i otkrivanja istih.

**Preporuke u pogledu ulaganja**

**Član 103**

Relevantna lica u smislu primjene ovog Zakona, vode računa da osiguraju da se informacija prikaže na pravičan način i objavljuju svoje interese ili svaki sukob interesa u vezi sa finansijskim instrumentima na koje se ta informacija odnosi.

U svakoj preporuci mora na jasan i vidljiv način biti naveden identitet osobe odgovorne za njenu izradu, a posebno ime i naziv radnog mjesta osobe koja je pripremila preporuku te naziv i sjedište pravnog lica odgovornog za njenu izradu.

Kad je relevantno lice investiciono društvo ili kreditna institucija, u preporuci mora biti navedeno koje je tijelo nadležno za njen nadzor.

Kada relevantno lice nije ni investiciono društvo niti kreditna institucija, ali podliježe samoregulaciji ili pravilima struke, preporuka mora upućivati na isto.

Relevantno lice vodi računa da osigura da:

1. se činjenice u preporuci jasno razlikuju od interpretacija, procjena, mišljenja i drugih vrsta informacija koje nijesu zasnovane na činjenicama;
2. su izvori preporuka pouzdani ili, ukoliko postoji sumnja u pouzdanost izvora to se jasno navodi;
3. su svi planovi, predviđanja i ciljane cijene u preporuci jasno označene kao takve i da su navedene materijalne pretpostavke do kojih se došlo u njihovom sačinjavanju ili korišćenju.

Na zahtjev Komisije, relevantno lice dužno je objasniti osnovanost preporuka.

U slučaju preporuka koje nijesu u pisanoj formi, zahtjevi koji su postavljeni u stavovima 1, 2 i 3 ovog člana se mogu ispuniti upućivanjem na mjesto gdje javnost može direktno i lako pristupiti otkrivanjima, poput adekvatnog internet websajta relevantnog lica.

Stavovi 1, 2 i 4 ovog člana se neće primjenjivati na novinare i izdavače koji podliježu ekvivalentnim adekvatnim propisima, uključujući adekvatno ekvivalentno samouređenje, ukoliko takvi propisi postižu sličan efekat kao u stavovima 1, 2 i 4 ovog člana.

**Preporuke u pogledu posla**

**Član 104**

Kada je relevantno lice nezavisni analitičar, investiciono društvo, kreditna institucija, svako povezano pravno lice ili svaka druga relevantna institucija čija je glavna djelatnost izrada preporuka, će voditi računa da:

1. su navedeni svi materijalni izvori koji su od značaja, uključujući, prema potrebi, relevantnog emitenta, a posebno preporuka u kojoj se navodi da li je istraživačka preporuka objavljena tom emitentu i dopunjena nakon objavljivanja iste;
2. je svaka osnova procjene ili metodologija koja se koristi za procjenu finansijskog instrumenta ili emitenta finansijskog instrumenta, ili za postavljanje ciljane cijene za finansijski instrument, adekvatno sumirana;
3. je značenje svake preporuke, poput „kupi“, „prodaj“ ili „zadrži“, koje može da sadrži vremenski rok instrumenta na koji se preporuka odnosi, adekvatno objašnjeno kao i odgovarajuće upozorenje o riziku, uključujući analizu osjetljivosti relevantnih pretpostavki;
4. da se upućivanja ažuriranja preporuka daju planiranom frekvencijom, i da se sve bitne promjene u izvještavanju prethodno najave;
5. je datum na koji je preporuka prvi put distribuirana jasno i vidljivo naznačen, kao i relevantni datum i vrijeme za svaku spomenutu cijenu finansijskog instrumenta; i
6. kada se preporuka razlikuje od ranije preporuke u pogledu istog finansijskog instrumenta ili emitenta, izdata tokom dvanaestomjesečnog perioda, neposredno prije njenog saopštenja, se jasno i vidljivo naznači promjena i datum ranije preporuke.

Kada su zahtjevi iz stava 1 ovog člana, nesrazmjerni u pogledu obima preporuke ili u slučaju nepisanih preporuka, relevantno lice može, umjesto toga, u preporuci jasno i vidljivo uputiti na mjesto gdje zahtijevane informacije mogu biti direktno i lako dostupne javnosti (direktan Internet link za tu informaciju ili odgovarajuća internet stranica relevantnog lica) pod uslovom da nije došlo do promjene u korišćenoj metodologiji ili osnovi na kojoj se vrši procjena.

**Opšti standardi za objavu preporuka**

**Član 105**

Relevantno lice objavljuje u preporuci sve odnose i okolnosti za koje se opravdano može očekivati da naruše objektivnost preporuke, a naročito značajan finansijski interes u svakoj finansijskoj investiciji koja podliježe preporuci, ili značajan sukob interesa u odnosu na emitenta na kojeg se preporuka odnosi.

Ako je relevantno lice pravno lice, obveza iz stava 1 ovog člana primjenjuje se takođe na svaku pravno ili fizičko lice koje za nju radi na osnovu ugovora o radu ili drugog pravnog posla i koja je učestvovala u pripremi preporuke.

Ako je relevantno lice pravno lice, informacija koja se objavljuje u skladu sa stavom 1 ovog člana uključuje:

1. sve interese ili sukobe interesa relevantnog lica ili povezanih pravnih lica koji su dostupni, ili od kojih se opravdano očekuje da budu dostupni, licima koja su uključena u sačinjavanje preporuke; i
2. sve interese ili sukobe interesa relevantnog lica ili povezanog pravnog lica poznate licima koja su, iako nijesu bila uključena u sačinjavanje preporuke, imala ili za koja se razumno očekuje da su imala pristup informaciji prije njene distribucije klijentima ili javnosti.

Ukoliko je objavljivanje iz st. 1, 2 i 3 ovog člana nesrazmjerno u pogledu obima preporuke ili nije objavljeno u pisanom obliku, relevantno lice može, umjesto toga, u preporuci jasno i vidljivo uputiti na mjesto gdje predmetne objave mogu biti direktno i lako dostupne javnosti (direktan Internet link za objavu ili odgovarajuća internet stranica relevantnog lica).

Zahtjevi iz stava 1 i 2 ovog člana se ne primjenjuju, u slučaju preporuka koje nijesu u pisanoj formi, do one mjere gdje su nesrazmjerne i ukoliko se ti zahtjevi mogu ispuniti ukazivanjem na mjesto gdje javnost može lako i direktno pristupiti informacijama, poput adekvatnog internet websajta relevantnog lica.

Stavovi 1 do 4 ovog člana se ne primjenjuju na novinare i izdavače koji podliježu ekvivalentnim adekvatnim propisima, uključujući ekvivalentno adekvatno samouređenje, ukoliko ti propisi postižu sličan efekat kao i oni iz stavova 1 do 4 ovog člana.

**Dodatne obaveze za izrađivače istraživačkih preporuka u pogledu objave interesa ili sukoba interesa**

**Član 106**

Pored utvrđenih obaveza u svakoj preporuci koju izradi nezavisni analitičar, investiciono društvo, kreditna institucija, svako povezano pravno lice ili bilo koja druga relevantna institucija čija je osnovna djelatnost izrada preporuka, jasno i vidljivo objavljuju sljedeće informacije:

1. značajne udjele koji postoje između davaoca preporuka ili svakog povezanog pravnog lica na jednoj strani i emitenta na drugoj strani, uključujući najmanje sljedeće:
   1. udjele koji prelaze 5% ukupno izdatog akcijskog kapitala emitenta koje drži relevantno lice ili svako povezano pravno lice; ili
   2. udjele koji prelaze 5% ukupno izdatog akcijskog kapitala relevantnog lica ili svakog povezanog pravnog lica koje drži emitent;
2. sve druge značajne finansijske interese koje drži relevantno lice ili svako povezano pravno lice u odnosu na emitenta;
3. kada je to primjenjivo, izjavu da je relevantno lice ili svako povezano pravno lice kreator tržišta ili održavalac likvidnosti za finansijske instrumente emitenta;
4. kada je to primjenjivo, izjavu da je relevantno lice ili svako povezano pravno lice bilo vodeći menadžer u toku prethodnih 12 mjeseci;
5. kada je to primjenjivo, izjavu da je relevantno lice ili svako povezano pravno lice stranka u bilo kojem drugom sporazumu sa emitentom koji se odnosi na pružanje usluga investicionog bankarstva, pod uslovom da:
6. to neće značiti objavljivanje insajderskih poslovnih informacija; i
7. je sporazum bio na snazi tokom prethodnih 12 mjeseci ili je u tom vremenu doveo do plaćanja naknade ili do obećanja da će naknada biti plaćena;
8. kada je to primjenjivo, izjavu da je relevantno lice ili svako povezano pravno lice stranka u sporazumu sa emitentom koji se odnosi na izradu preporuke.

Relevantno lice objavljuje, svoja organizaciona i administrativna pravila koja je uspostavilo unutar investicionog društva ili kreditne institucije a koja se odnose na sprječavanje i izbjegavanje sukoba interesa u pogledu preporuka, uključujući i informacione prepreke.

Lice koje pravi i daje preporuke mora voditi računa da je izradi na način koji sprječava mogući sukob interesa.

Za fizička ili pravna lica koja rade za investiciono društvo ili kreditnu instituciju na osnovu ugovora o radu ili drugog pravnog posla i koja su učestvovala u pripremi preporuke, zahtjev naročito obuhvata obavezu objavljivanja u preporuci da li je naknada tih lica povezana sa poslovima investicionog bankarstva koje je izvršilo investiciono društvo ili kreditna institucija ili svako povezano pravno lice, a ako ta fizička lica dobiju ili kupe akcije emitenata prije javne ponude takvih akcija takođe treba objaviti cijenu po kojoj su akcije stečene i datum sticanja.

Kada je relevantno lice investiciono društvo ili kreditna institucija, dužni su da objavljuju u svojim preporukama i na svojim internet stranicama kvartalno sljedeće informacije:

1. broj preporuka objavljenih u toku kvartala koje glase: "kupi", "drži", "prodaj" ili ekvivalentne izraze; i
2. broj emitenata koji odgovaraju svakoj od tih kategorija kojima su investiciono društvo ili kreditna institucija pružali usluge investicionog bankarstva tokom prethodnih 12 mjeseci u značajnom obimu.

Ako su zahtjevi iz st. 1 do 5 ovog člana nesrazmjerni u odnosu na obim preporuke ili na činjenicu da ona nije u pisanom obliku, relevantno lice može, umjesto toga, u preporuci jasno i vidljivo uputiti na mjesto gdje takve objave mogu biti direktno i lako dostupne javnosti (internet link na te objave na odgovarajućoj internet stranici relevantnog lica).

U slučaju preporuka koje nijesu u pisanoj formi, zahtjevi koji su postavljeni u stavu 1 ovog člana se mogu ispuniti upućivanjem na mjesto gdje javnost može direktno i lako pristupiti otkrivanjima, poput adekvatnog internet websajta relevantnog lica.

**Identitet lica koje izrađuje preporuku i opšta pravila za sadržinu preporuke**

**Član 107**

Kada relevantno lice distribuira investicionu preporuku koju je izradilo treće lice, na preporuci jasno i vidljivo mora biti istaknut identitet tog relevantnog lica.

Ako je preporuka koju je izradilo treće lice značajno izmijenjena relevantno lice koje distribuira preporuku:

1. mora jasno i detaljno opisati te izmjene; i
2. ako se značajna izmjena sastoji od promjene smjera preporuke, kao što je promjena preporuke "kupi" u preporuku "drži" ili "prodaj" ili obratno, lice koje distribuira preporuku dužno je da ispunjava zahtjeve koji se odnose na objavljivanje preporuke.

Relevantno lice koje distribuira značajno izmijenjenu preporuku dužno je da ima formalnu pisanu politiku kako bi se lica koja tu preporuku primaju mogla uputiti na mjesto na kojem imaju pristup podacima o identitetu lica koje je izradilo preporuku, samoj preporuci i objavljivanju interesa ili sukoba interesa lica koje je izradilo preporuku, pod uslovom da su te informacije javno dostupne.

Odredbe stava 2. i 3. ovog člana ne primjenjuju se na vijesti u kojima se izvještava o preporukama koje je izradila treća strana kada suština preporuke nije izmijenjena.

Ako relevantno lice distribuira sažetu preporuku koju je izradilo treće lice, dužno je da osigura da je takva preporuka jasna i da ne može dovoditi do zablude i da upućuje na izvorni dokument i mjesto gdje javnost može, na neposredan način, pristupiti objavama koje se odnose na izvorni dokument.

Kad je relevantno lice investiciono društvo, kreditna institucija ili fizičko lice koje za investiciono društvo ili kreditnu instituciju radi na osnovu ugovora o radu ili drugog pravnog posla i distribuira preporuke koje izradi treće lice, isti su dužni da:

1. naziv nadležnog organa investicionog društva ili kreditne institucije jasno i vidljivo naznačiti u svim dodatnim informacijama;
2. Ako lice koje je izradilo preporuku istu nije distribuirao putem investicionog kanala, lice koje distribuira informacije dužno je da ispunjava zahtjeve iz ovog Zakona koji se odnose na lica koja izrađuju informacije;
3. ako je investiciona kompanija ili kreditna institucija značajno promijenila preporuku, zahtjevi iz ovog Zakona koji se odnose na kreatore i izmjenu preporuke se moraju ispuniti.

**Ovlašćenja Komisije**

**Član 108**

Komisija je, u pogledu obavljanja svoje funkcije prema ovom zakonu, ovlašćena da:

1. dobije pristup svim dokumentima u bilo kojoj formi koju smatra adekvatnom, kao i da dobije kopiju istih;
2. zahtijeva informacije od svakog lica, uključujući i ona koja su sukcesivno uključena u prenos naloga ili izvršenje predmetnih operacija kao i od njihovih menadžera, a ukoliko je potrebno, da pozove i sasluša svako od tih lica;
3. vrši neposrednu kontrolu;
4. zahtijeva postojeće zapise telefonskih poziva i postojeće zapise razmjene podataka;
5. zahtijeva obustavu svake prakse koja je suprotna odredbama ovog Zakona;
6. obustavi trgovanje predmetnim finansijskim instrumentima;
7. zahtijeva zamrzavanje i/ili zaplenjivanje imovine;
8. zahtijeva privremenu zabranu obavljanja profesionalnih djelatnosti.

Komisija preduzima sve potrebne mjere kako bi javnost bila korektno informisana.

**Saradnja sa državama članicama Evropske Unije**

**Član 109**

Komisija, na zahtjev nadležnog organa države članice, dostavlja svaku informaciju potrebnu za izvršavanje svojih dužnosti i korišćenja ovlašćenja nadležnih organa u pogledu sprječavanja i otkrivanja zloupotrebe na tržištu, pod uslovom da:

1. je dostavljena informacija obuhvaćena obavezom profesionalne tajne kojoj podliježu lica zaposlena ili bivši zaposleni kod nadležnih organa koji primaju informaciju; i
2. nadležni organi koriste dobijenu informaciju samo:
3. u vršenju svojih dužnosti i ovlašćenja;
4. u upravnim ili sudskim postupcima koji se odnose na izvršavanje takvih dužnosti i ovlaščenja;
5. za izvršavanje svojih obaveza u sudskim postupcima.

Komisija će odmah po prijemu zahtjeva druge države članice preduzeti potrebne aktivnostikako bi prikupila tražene informacije.

Ako Komisija nije u mogućnosti odmah dostaviti traženu informacija, ona obavještava naldežno tijelo države članice koje je podnijelo zahtjev o razlozima prolongiranja dostavljanja trženih podataka

Komisija može da odbije da dostavi informaciju iz stava 1 ovog člana, kada:

1. bi slanje informacija moglo negativno da utiče na suverenitet, sigurnost ili javnu politiku Crne Gore;
2. je već pokrenut sudski postupak u vezi sa istim radnjama i protiv istih lica pred pre nadležnim organima Crne Gore, ili
3. je donešena konačna presuda u odnosu na ta lica za iste radnje u Crnoj Gori.

Svaka informacija koju Komisija primi od nadležnih organa države članice EU u cilju izvršavanja svojih dužnosti i korišćenja ovlašćenja, biće obuhvaćena obavezom profesionalne tajne i može se koristiti samo:

1. u vršenju svojih dužnosti i ovlašćenja;
2. u upravnim ili sudskim postupcima koji se odnose na izvršavanje takvih dužnosti i ovlaščenja;
3. za izvršavanje svojih obaveza u sudskim postupcima;
4. ako je nadležni organ koji šalje informacije saglasan da ih Komisija može koristiti u druge svrhe ili ih proslijediti nadležnim organima drugih država članica.

Kada je Komisija uvjerena da se na teritoriji druge države članice čine ili su počinjena djela suprotna odredbama ovog Zakona ili da djela utiču na finansijske instrumente kojima se trguje na regulisanom tržištu koje se nalazi u državi članici EU, ona o toj činjenici, što je konkretnije moguće, obavještava nadležno tijelo te države članice EU.

**Mjere predostrožnosti**

**Član 110**

Kada je Komisija ubijeđena da se djeluje ili da se djelovalo na teritoriji države članice suprotno odredbama ovog dijela zakona ili da ta djelovanja utiču na finansijske instrumente kojima se trguje na regulisanom tržištu koje se nalazi u drugoj državi članici, o tome će obavijestiti nadležni organ države članice pružajući sve neophodne raspoložive činjenice.

Stav 1 ovog člana neće dovoditi u pitanje nadležnost Komisije u skladu sa ovim dijelom zakona.

Kada nadležni organ države članice obavijesti Komisiju da se negativno djeluje na teritoriji Crne Gore u odnosu na odredbe zakonodavstva te države članice o zloupotrebi tržišta, ili da ta djelovanja utiču na finansijske instrumente kojima se trguje na regulisanom tržištu u Crnoj Gori, Komisija će reagpvati na adekvatan način i informisati o tome nadležni organ.

**Istrage putem delegiranja**

**Član 111**

Komisija može zahtijevati istragu za utvrđivanjem činjenica koje se odnose na kršenje ovog dijela zakona može izvršiti nadležni organ druge države članice, na njenoj teritoriji, i da ovlašćenim kontrolorima Komisije tokom istrage bude dozvoljeno da prate ovlašćena lica za istrage nadležnog organa te druge države članice tokom istrage.

Na zahtjev nadležnog organa države članice, Komisija će izvršiti istragu za utvrđivanje činjenica koje se odnose na kršenje zakonodavstva te države članice u oblasti zloupotrebe tržišta.

Ovlašćenim licima za istrage nadležnog organa države članice može biti dozvoljeno da nadgleda kontrolore Komisije tokom istrage, ukoliko se to zatraži.

Komisija može odbiti da postupi po zahtjevu za istragu u skladu sa stavom 1 ovog člana, ili po zahtjevu da njeni kontrolori budu nadgledani od strane nadležnih lica organa države članice kao što je predviđeno u stavu 1 ovog člana, kada:

1. takva istraga može negaivno uticati na suverenitet, sigurnost ili opšti interes Crne Gore, ili
2. su već započeti sudski postupci koji se odnose na ista djelovanja i protiv istih lica pred organima Crne Gore, ili
3. je donesena konačna odluka koja se odnosi na ta lica za ista djelovanja u Crnoj Gori.

U slučajevima iz stava 4 ovog člana, Komisija će shodno tome informisati nadležni organ koji je dao obavještenje, pružajući što je moguće detaljnije informacije o postupcima u skladu sa tačkom 2) ili odluci u skladu sa tačkom 3) stava 4 ovog člana.

Kada nadležni organ države članice nije reagovao u određenom vremenskom roku ili je odbio zahtjev Komisije da otvori istragu u skladu sa stavom 1 ovog člana ili da ovlasti službenike Komisije da nadgledaju službenike nadležnog organa države članice tokom takve istrage, Komisija može uputiti to odbijanje ili odsustvo djelovanja ESMA-i.

**Istrage koje sprovodi komisija**

**Član 112**

Komisija može imenovati lice - istražitelja kada ocijeni da:

1. je izvršena povreda odredaba ovog dijela zakona i pravila donijetih na osnovu ovog Zakona;
2. postoji osnovana sumnja da je lice izvršilo pronevjeru, prevaru ili obmanu:
3. u poslovima sa hartijama od vrijednosti;
4. u upravljanju investicijama u hartije od vrijednosti;
5. davanjem savjeta koji se odnosi na pribavljanje, otuđenje, kupovinu ili prodaju ili drugo investiranje u hartije od vrijednosti.

Istražitelj je dužan da podnese Komisiji izvještaj o rezultatima istraživanja.

Lice za koje istražitelj opravdano vjeruje ili očekuje da posjeduje ili kontroliše dokument koji sadrži informaciju važnu za istraživanje dužno je da:

1. dostavi istražitelju dokument koji on zatraži, u vrijeme i na mjestu određenom od strane istražitelja;
2. na zahtjev istražitelja pruži objašnjenje ili dodatne informacije u vezi sa traženim dokumentom;
3. se odazove na poziv istražitelja i na pitanja koja se odnose na predmet istraživanja odgovara istinito i na najbolji način.

**Mjere nadzora**

**Član 113**

Komisija nadgleda usklađenost sa odredbama ovog Zakona u cilju sprječavanja i otkrivanja radnji koje predstavljaju zloupotrebe tržišta i usklađenost sa obavezama propisanim u odredbama ovog Zakona.

Komisija sprovodi nadzor iz stava 1 ovog člana:

1. prikupljanjem i provjerom objavljenih podataka i izvještaja koji su učesnici na tržištu dužni da dostave Komisiji na osnovu ovog ili nekog drugog zakona;
2. vršenjem neposrednog nadzora;
3. izricanjem odgovarajućih mjera.

Komisija može da zahtijeva od fizičkog ili pravnog lica:

1. pristup svakom dokumentu u bilo kojoj formi i kopiju istog;
2. pregled razmjene podataka, uključujući i zapise telefonskih poziva;
3. dostavljanje svih informacija koje su potrebne Komisiji u skladu sa odredbama ovog Zakona i,
4. ako je potrebno radi vršenja nadzora, pozove ta lica na saslušanje.

Ako Komisija, u toku nadzora, utvrdi da je došlo do kršenja ovog Zakona, ovlašćena je da izrekne sljedeće mjere:

1. naloži pravnom ili fizičkom licu obustavljanje svakog postupanja suprotnog odredbama ovog Zakona;
2. izrekne javnu opomenu pravnom ili fizičkom licu koje postupa suprotno navedenim odredbama;
3. naloži regulisanom tržištu, odnosno organizatoru tržišta, investicionom društvu, da obustavi trgovanje finansijskim instrumentima, odnosno da ukine već donešenu obustavu u mjeri u kojoj je to potrebno za uklanjanje ili sprječavanje štetnih posljedica na regulisanom tržištu, to jest MTP;
4. naloži privremenu obustavu kliringa i saldiranja Centralnom registru;
5. predloži nadležnom organu da donese naredbu za zamrzavanje i zaplijenu imovine i druge mjere kada je to primjenjivo;
6. privremeno zabrani obavljanje profesionalne djelatnosti subjektima nadzora;
7. primijeni i druge mjere i sankcije utvrđene ovim Zakonom.

Ako lice koje je dužno da objavi sve insajderske informacije to ne uradi, odnosno iste pogrešno objavi, Komisija može, o njegovom trošku, javno da objavi takve informacije.

Komisija je dužna preduzeti sve odgovarajuće mjere da javnost bude ispravno i tačno informisana u smislu odredaba ovog Zakona.

**Krivična djela**

**Član 114**

Komisija podnosi zahtjev za pokretanje krivičnog postupka kada postoji osnovana sumnja da je lice počinilo krivično djelo korišćenja, objelodanjivanja i preporučivanja insajderskih informacija ili manipulacije tržištem.

Komisija sarađuje sa nadležnim organima u svrhu otkrivanja krivičnih djela iz stava 1 ovog člana.

Komisija može donijeti mjeru kada postoji osnovana sumnja da je počinjeno krivično djelo korišćenja, objelodanjivanja i preporučivanja insajderskih informacija ili manipulacije tržištem. Takva mjera može da traje najduže do završetka postupka nadzora od strane Komisije.

Komisija može da obavijesti javnost o svakoj preduzetoj mjeri ili sankciji koja će biti izrečena zbog povrede odredaba ovog Zakona, osim ako takva objava ne bi ozbiljno ugrozila finansijsko tržište ili strankama u postupku prouzrokovala nesrazmjernu štetu.

**VI. REGULISANO TRŽIŠTE I MTP**

**Definicije**

**Član 115**

Za potrebe ovog dijela zakona primjenjuju se sljedeće definicije:

Matična država članica je država članica u kojoj je registrovano regulisano tržište ili, ako po zakonu države članice nema sjedišta, država članica u kojoj se nalazi sjedište regulisanog tržišta;

Država članica domaćin je država članica različita od matične države članice u kojoj regulisano tržište pruža odgovarajuće mehanizme kako bi se udaljenim članovima ili učesnicima ustanovljenim u toj državi članici olakšao pristup trgovanju na njegovom tržištu.

**Organizator tržišta**

**Član 116**

Poslovanjem regulisanog tržišta u Crnoj Gori može upravljati samo organizator tržišta sa sjedištem u Crnoj Gori, ukoliko posjeduje dozvolu koju izdaje Komisija, u skladu sa ovim Zakonom i aktima Komisije.

Dozvola za regulisano tržište daje se samo sistemima koji ispunjavaju zahtjeve postavljene u ovom dijelu zakona i propisima za njegovo implementiranje.

Dozvola za organizatora tržišta daje se samo ako organizator tržišta i sistem regulisanog tržišta zadovoljavaju zahtjeve postavljene u ovom dijelu zakona i propisima za njegovo implementiranje.

Regulisano tržište i organizator tržišta zadovoljavaju, u svakom trenutku, uslove za početnu dozvolu za rad uspostavljene u ovom dijelu zakona i propisima za njegovo implementiranje.

Organizator tržišta obavlja poslove koji se odnose na organizaciju i poslovanje regulisanog tržišta pod nadzorom Komisije.

Komisija će redovno pratiti usklađenost regulisanog tržišta sa odredbama ovog dijela zakona i propisima za njegovo sprovođenje.

Komisija sačinjava popis regulisanih tržišta za koje je Crna Gora matična država članica i dostavlja ga drugim državama članice i ESMA-i. Komisija na isti način obavještava i o svakoj promjeni u tom popisu.

Organizator tržišta posluje na način koji omogućava efikasno povezivanje ponude i tražnje za hartije od vrijednosti i javnu distribuciju informacija koje se odnose na regulisano tržište i na način koji sprječava nelojalnu konkurenciju ili uvođenje neopravdanih ograničenja za ulazak na tržište.

U slučaju da su pravna lica, organizator tržišta i regulisano tržište biće osnovani kao akcionarsko društvo u skladu sa odredbama zakona kojim se regulišu privredna društva i sa odredbama ovog Zakona.

U slučaju da su osnivaci pravna lica, organizatora tržišta i regulisano tržište mogu da osnuju najmanje osam osnivača ili, u slučaju da su fizičkalica, organizator tržišta i regulisano tržište moraju da imaju najmanje toliki broj akcionara.

**Minimalni kapital**

**Član 117**

Minimalni novčani dio osnovnog kapitala organizatora tržišta iznosi najmanje 1.000.000 eura.

Minimalni novčani dio osnovnog kapitala organizatora MTP iznosi najmanje 730.000 eura.

Kada je organizator tržišta istovremeno i organizator MTP minimalni kapital ne može biti manji od 1.000.000 eura.

Kapital iz st. 2 i 3 ovog člana mora u cjelosti biti uplaćen u novcu, a akcije se ne mogu izdati prije nego što se uplati pun iznos.

**Poslovi na regulisanom tržištu i MTP-u**

**Član 118**

Poslovi na regulisanom tržištu su:

1. obezbjeđivanje uslova za efikasno trgovanje finansijskim instrumentima na tržištu kapitala;
2. pružanje, čuvanje i objavljivanje informacija o ponudi, tražnji, kotaciji, finansijskim instrumentima, cijenama na tržištu kao i drugim informacijama, a sve u skladu sa ovim Zakonom i Pravilima Komisije;
3. utvrđivanje i sprovođenje uslova članstva ili učestvovanja investicionih društava na tržištu kapitala;
4. utvrdjivanje uslova za uključenje finansijskih instrumenata za trgovanje na regulisanom tržištu kao i uslova za njihovo trgovanje;
5. nadzor tržišta nad trgovanjem finansijskim instrumentima;
6. uspostavljanje i sprovođenje postupaka za pokretanje disciplinskih postupaka protiv investicionih društava, članova uprave, direktora, ovlašćenih fizičkih lica koja krše zakon, pravila Komisije i normativna akta organizatora tržišta;
7. utvrđivanje pravičnih postupaka za rješavanje sporova kako između učesnika na tržištu kapitala, tako i između učesnika i njihovih klijenata;
8. izvršavanje svih drugih obaveza u skladu sa ovim Zakonom, Pravilima i propisima Komisije kojima se uređuje sprječavanje pranja novca i finansiranja terorizma.

**Zabranjeni poslovi**

**Član 119**

Regulisano tržište i organizator tržišta ne smije da trguje finansijskim instrumentima.

Regulisano tržište i organizator tržišta ili bilo ko od njihovih članova uprave, direktor ili zaposleni ne smiju da daju savjete u vezi sa trgovinom finansijskim instrumentima ili izborom investicionog društva.

**Kvalifikovano učešće na regulisanom tržištu i kontrola**

**Član 120**

Svako fizičko ili pravno lice ili takva lica koja zajednički djeluju (u daljem tekstu: predloženi sticalac), koja donose odluku da steknu, odnosno uvećaju, direktno ili indirektno, kvalifikovano učešće na regilisanom tržištu, tako da procenat akcija sa pravom glasa ili učešća u kapitalu dostigne ili pređe 10%, 20%, 33% ili 50% učešća u kapitalu regulisanog tržišta, dužno je da Komisiji podnese zahtjev za davanje prethodne saglasnosti za sticanje kvalifikovanog učešća, navodeći visinu kvalifikovanog učešća i namjeravanog učešća, kao i druge propisane podatke.

Svako fizičko ili pravno lice koje namjerava da otuđi, direktno ili indirektno, kvalifikovano učešće na regilisanom tržištu ispod 10%, 20%, 33% ili 50% učešća u ukupnom kapitalu na regilisanom tržištu, dužno je da o tome prethodno obavijesti Komisiju, navodeći visinu učešća koje namjerava da otuđi.

Prilikom utvrđivanja da li su ispunjeni kriterijumi za kvalifikovano učešće iz stavova 1 i 2 ovog člana, glasačka prava ili akcije, koje investiciona društva ili kreditne institucije drže kao rezultat pokroviteljstva izdanja finansijskih instrumenata i/ili plasiranja finansijskih instrumenata na osnovu opredjeljenosti iz člana 2, stav 1, tačka 7.6 ovog Zakona, neće biti uzeti u obzir pod uslovom da se tim pravima ne koriste niti se njima na neki drugi način služe radi uplitanja u upravljanje izdavaoca i da ih prodaju u roku od godine dana od sticanja.

**Kriterijumi prikladnosti**

**Član 121**

Prilikom odlučivanja po zahtjevima iz člana 120, stav 1 ovog Zakona, a u cilju osiguranja sigurnog i dobrog upravljanja u organizatoru tržišta u kome se stiče kvalifikovano učešće, Komisija procjenjuje podobnost predloženog sticaoca i finansijsku opravdanost predloženog sticanja korišćenjem sljedećih kriterijuma:

1. reputaciju predloženog sticaoca;
2. finansijsku stabilnost predloženog sticaoca;
3. kapacitet organizatora tržišta da ispunjava uslove u pogledu kapitala i druge uslove i obaveze predviđene ovim Zakonom, a naročito da li grupa, čiji će dio da postane, ima strukturu koja omogućava vršenje efikasnog nadzora;
4. postojanje osnovane sumnje da se u vezi sa predloženim sticanjem vrši ili pokušava vršiti pranje novca ili finansiranje terorizma u smislu odredaba zakona kojim se uređuje sprječavanje pranja novca i finansiranja terorizma, odnosno da li predloženo sticanje može uvećati taj rizik;
5. da li lice koje posjeduje ili predlaže sticanje kvalifikovanog učešća podliježe pravnim diskvalifikacijama.

Komisija donosi pravila kojima bliže propisuje kriterijume u pogledu podobnosti i pouzdanosti lica koja stiču kvalifikovano učešće.

**Potvrda o prijemu prijave**

**Član 122**

Komisija će, bez odlaganja, a najkasnije u roku od dva radna dana nakon prijema prijave za sticanje kvalifikovanog učešća, kao i nakon eventualnog naknadnog prijema dodatnih informacija koje su potrebne, potvrditi prijem prijave predloženom sticaocu u pisanoj formi.

**Period procjene**

**Član 123**

Komisija vrši procjenu iz člana 121, stav 1 ovog Zakona (u daljem tekstu: procjena) i donosi rješenje o davanju saglasnosti za sticanje kvalifikovanog učešća u roku od trideset radnih dana od dana pisane potvrde prijema zahtjeva ukoliko se na osnovu dostavljene dokumentacije može zaključiti da su lica koja namjeravaju da steknu kvalifikovano učešće podobna i pouzdana i da im je finansijski položaj takav da se može pretpostaviti da neće imati negativan uticaj na poslovanje regulisanog tržišta ili organizatora tržišta.

Komisija određuje maksimalan rok za okončanje predloženog sticanja i može ga produžiti kada je to potrebno.

**Dodatne informacije**

**Član 124**

Komisija može, u toku perioda procjene, ako je potrebno i, ne kasnije od 50-og radnog dana perioda procjene, da zatraži dodatne informacije koje su potrebne da se završi procjena.

Zahtjev iz stava 1 ovog člana mora da bude u pisanoj formi i u njemu moraju biti naznačene potrebne dodatne informacije.

**Prekid perioda procjene**

**Član 125**

Trajanje roka za procjenu se prekida od dana zahtijevanja podataka od strane Komisije u skladu sa članom 124 ovog Zakona do dana prijema odgovora od predloženog sticaoca, pri čemu prekid može trajati najduže 20 radnih dana.

Svaki sljedeći zahtjev za dopunu podataka ili davanje objašnjenja o podacima upućen od strane Komisije ne može dovesti do prekida trajanja roka za procjenu.

Kada razmatra dva ili više zahtjeva za sticanje ili uvećanje kvalifikovanog učešća u istom organizatoru tržišta, Komisija je dužna da se prema predloženim sticaocima ravnopravno ophodi.

**Saglasnost za sticanje**

**Član 126**

Odlukom o odobrenju sticanja kvalifikovanog učešća, Komisija može da odredi maksimalan period za zaključenje predloženog sticanja i može ga produžiti kada je to potrebno.

Ukoliko Komisija, u roku za procjenu, ne odbije zahtjev za izdavanje saglasnosti na predloženo sticanje u pisanoj formi, smatraće se da je saglasnost data.

**Odluka o suprotstavljanju sticanju**

**Član 127**

Komisija donosi odluku o odbijanju zahtjeva za davanje saglasnosti za sticanje kvalifikovanog učešća ukoliko se na osnovu dostavljene dokumentacije može zaključiti da:

1. su podaci koje predloženi sticalac podnese nepotpuni;
2. nije zadovoljna prikladnošću predloženog sticaoca i/ili finansijskom opravdanošću predloženog sticanja na osnovu kriterijuma iz člana 121 ovog Zakona;
3. postoje bliske veze između regulisanog tržišta ili tržišnog organizator a i ostalih fizičkih ili pravnih lica koje sprječavaju efikasno obavljanje nadzornih funkcija Komisije;
4. zakoni, propisi ili administrativne odredbe treće zemlje kojima se reguliše jedno ili više fizičkih ili pravnih lica sa kojima regulisano tržište ili organizator tržišta ima bliske veze, ili su na drugi način uključeni u njihovo sprovođenje, sprječavaju efikasno obavljanje nadzornih funkcija Komisije.

Ukoliko Komisija odluči o odbijanju zahtjeva za davanje saglasnosti za sticanje kvalifikovanog učešća, dužna je da, u roku od dva radna dana, a ne prelazeći period procjene, obavijesti predloženog sticaoca u pisanoj formi i da navede razloge za takvu odluku.

Ukoliko Komisija odluči o odbijanju zahtjeva za davanje saglasnosti za sticanje kvalifikovanog učešća, primjerena izjava o razlozima za takvu odluku može se staviti na raspolaganje javnosti na zahtjev predloženog sticaoca.

U odsustvu zahtjeva od strane predloženog sticaoca, Komisija može da izvrši objavu iz stava 3 ovog člana.

**Obavještavanje o kvalifikovanom učešću od strane regulisanog tržišta ili organizatora tržišta**

**Član 128**

U slučaju da organizator tržišta stekne saznanja o sticanju ili otuđivanju učešća u svom kapitalu, a što dovodi do toga da pomenuti procenti premaše pragove ili padnu ispod pragova propisanih odredbom iz člana 120 ovog Zakona, o tome, bez odlaganja, obavještava Komisiju.

Najmanje jednom godišnje organizator tržišta obavještava Komisiju o akcionarima koji posjeduju kvalifikovano učešće i visini njihovih učešća na način predviđen propisima Komisije.

Centralni registar je dužan da odmah obavijesti Komisiju o prelasku, odnosno spuštanju ispod 10%, 20%, 33% ili 50% učešća akcionara u ukupnom kapitalu organizatora tržišta na način propisan aktom Komisije.

**Oduzimanje saglasnosti za sticanje kvalifikovanih udjela**

**Član 129**

Licu koje stekne kvalifikovano učešće u organizatoru tržišta suprotno odredbama člana 120, stav 1 ovog Zakona Komisija:

1. oduzima pravo glasa koje proizilazi iz kvalifikovanog učešća stečenog na taj način;
2. nalaže prodaju kvalifikovanog učešća stečenog na taj način.

Komisija ukida rješenje o davanju prethodne saglasnosti na kvalifikovano učešće ako je lice koje posjeduje kvalifikovano učešće tu saglasnost dobilo davanjem netačnih i nepotpunih podataka ili na neki drugi nedozvoljeni način.

Komisija ukida rješenje o davanju prethodne saglasnosti na kvalifikovano učešće ako lice koje posjeduje kvalifikovano učešće više ne ispunjava uslove predviđene odredbama ovog člana, u kojim se okolnostima se primjenjuju ograničenja i mjere iz stava 1 ovog člana.

Komisija propisuje uslove i način podnošenja zahtjeva za davanje saglasnosti na sticanje kvalifikovanog učešća, kao i način na koji se obavještenje o kvalifikovanom učešću podnosi Komisiji.

**Konsultacije sa drugim nadležnim organima**

**Član 130**

Komisija će konsultovati nadležne organe odgovorne za nadzor kreditnih institucija, osiguravajućih društava, reosiguravajućih društava, investicionih društava ili društava za upravljanje UCITS prilikom obavljanja procjene predviđene u članu 121 stav 1 ovog Zakona, ako je predloženi sticalac:

1. kreditna institucija, osiguravajuće društvo, reosiguravajuće društvo, investiciono društvo ili društvo za upravljanje UCITS ovlašćeno u drugoj državi članici ili u sektoru koji nije sektor u kom je predloženo sticanje;
2. matično društvo kreditne institucije, osiguravajućeg društva, reosiguravajućeg društva, investicionog društva ili društva za upravljanje UCITS ovlašćeno u drugoj državi članici ili u sektoru koji nije sektor u kom je predloženo sticanje; ili
3. fizičko ili pravno lice koje kontroliše kreditnu instituciju, osiguravajuće društvo, reosiguravajuće društvo, investiciono društvo ili društvo za upravljanje UCITS ovlašćeno u drugoj državi članici ili u sektoru koji nije sektor u kom je predloženo sticanje.

Komisija i nadležni organi iz stava 1 ovog člana će, bez prekomjernog odlaganja jedni drugima obezbijediti sve informacije koje su relevantne i koje su od suštinskog značaja za procjenu.

U odluci Komisije kojom je ovlastila investiciono društvo u kojem je predloženo sticanje biće navedeni svi stavovi ili rezerve koje je izrazio nadležni organ odgovoran za predloženog sticaoca.

**Kadrovska i organizaciona osposobljenost i tehnička opremljenost**

**Član 131**

Regulisano tržište ima najmanje tri fizička lica koja posjeduju dozvolu za pružanje investicionih usluga.

U vrijeme izdavanja dozvole i tokom poslovanja regulisano tržište je dužno da:

1. posjeduje sisteme za jasno ustanovljavanje i eliminisanje mogućih negativnih posljedica na poslovanje regulisanog tržišta i organizatora tržišta, njegove članove ili učesnike, a koje proističu iz sukoba interesa između vlasnika regulisanog tržišta ili organizatora tržišta, sa jedne strane, i stabilnog funkcionisanja regulisanog tržišta sa druge strane, naročito da oni mogu biti štetni za funkcije koje regulisano tržište vrši u skladu sa odredbama ovog Zakona i propisima Komisije;
2. bude adekvatno opremljeno kako bi upravljalo rizicima kojima je izloženo, sprovodilo odgovarajuće mjere i sisteme za prepoznavanje svih značajnih rizika po svoje poslovanje i usvajalo djelotvorne mjere u cilju ublažavanja tih rizika;
3. posjeduje procedure za stabilno upravljanje tehničkim funkcionisanjem svojih sistema, uključujući uspostavljanje djelotvornih sistema u slučaju nepredviđenih okolnosti, a u cilju prevazilaženja rizika od prekida rada sistema;
4. ima transparentna i obavezujuća pravila i postupke kojima se omogućava pravično i pravilno trgovanje i uspostavljanje objektivnih kriterijuma za efikasno izvršavanje naloga;
5. posjeduje djelotvorne procedure kojima se olakšava efikasno i blagovremeno zaključenje transakcija koje se izvršavaju u okviru tih sistema;
6. raspolaže sa dovoljno finansijskih sredstava kako bi se olakšalo pravilno funkcionisanje tržišta s obzirom na prirodu i obim transakcija koje se zaključuju, kao i obim i stepen rizika kojima je tržište izloženo.

Komisija propisuje bliže uslove u vezi sa kadrovskom, organizacionom osposobljenošću i tehničkom opremljenošću, naročito uzimajući u obzir konkretne okolnosti na tržištu, značajne rizike, potencijalne sukobe interesa, finansijske resurse i stručnu i tehničku osposobljenost.

**Izbor i imenovanje izvršnog direktora i članova odbora direktora organizatora tržišta**

**Član 132**

Organizator tržišta ima statut kojim se uređuje organizacija i upravljanje regulisanim tržištem.

Organizator tržišta ima skupštinu akcionara, Odbor direktora i izvršnog direktora.

Organizatorom tržišta i regulisanim tržištem upravlja odbor direktora čiji se članovi biraju u skladu sa statutom.

Komisija daje saglasnost na imenovanje izvršnog direktora, članove odbora direktora i bilo kojeg drugog lica koje treba da efikasno upravlja aktivnostima i poslovanjem regulisanog tržišta i organizatora tržišta.

Mandat direktora i članova odbora direktora traje četiri godine, a isti mogu biti ponovo birani.

Odbor direktora ima predsjednika i najmanje četiri člana.

Komisija propisuje sadržaj zahtjeva za davanje prethodne saglasnosti na izbor, odnosno imenovanje izvršnog direktora i članove odbora direktora organizatora tržišta.

Izvršni direktor i član odbora direktora organizatora tržišta ne može biti:

1. lice koje je osuđivano;
2. lice koje je na rukovodećoj poziciji ili zaposleno u državnim organima, osim u slučaju kada Crna Gora ima vlasničko učešće u organizatoru tržišta;
3. lice koje je direktor, član odbora direktora, zaposleni, ili lice sa kvalifikovanim učešćem u drugom organizatoru tržišta koje ima dozvolu za rad prema ovom Zakonu;
4. lice koje je direktor, član odbora direktora ili zaposleni u Centralnom registru;
5. lice koje je direktor, član odbora direktora ili zaposleni u investicionom društvu, kreditnoj instituciji sa ovlašćenom bankom, javnom društvu ili investicionom fondu čije su hartije od vrijednosti uključene za trgovanje na tržište kapitala, osim u slučaju kada ima vlasničko učešće u organizatoru tržišta;
6. lice koje je blisko povezano sa licima navedenim u tačkama 1) do 5) ovog stava.

Poslovna reputacija i iskustvo izvršnog direktora i člana odbora direktora organizatora tržišta treba da obezbijede dobro i pouzdano upravljanje organizatorom tržišta, odnosno regulisanim tržištem i MTP i ova lica moraju da imaju odgovarajuću poslovnu reputaciju i najmanje tri godine radnog iskustva u vezi sa hartijama od vrijednosti.

Organizator tržišta ima najmanje dva lica koja zastupaju to društvo u skladu sa opštim aktima organizatora tržišta.

Izvršni direktor organizatora tržišta mora biti zaposlen sa punim radnim vremenom u organizatoru tržišta, pri čemu su to lice i većina članova odbora direktora obavezni da znaju crnogorski jezik.

**Odobrenje Komisije za tehničku opremljenost organizatora tržišta**

**Član 133**

Organizator tržišta podnosi zahtjev za davanje saglasnosti za lica iz stava 8 člana 132 ovog Zakona.

Komisija daje saglasnost u roku od trideset dana od dana prijema podnešenog zahtjeva kada utvrdi da su ispunjeni uslovi iz odredaba člana 132 ovog Zakona.

Komisija odbija zahtjev za davanje saglasnosti iz stave 1 ovog člana kada utvrdi da nijesu ispunjeni uslovi iz člana 132 ovog Zakona.

Komisija povlači prethodnu saglasnost za izbor, odnosno imenovanje direktora ili člana odbora direktora organizatora tržišta kada utvrdi da:

1. je rješenje o davanju saglasnosti donešeno na osnovu neistinitih ili nepotpunih podataka;
2. lice za koje je data saglasnost više ne ispunjava propisane uslove.

Komisija u slučaju potrebe formira radnu grupu o ocjeni tehničke opremljenosti organizatora tržišta.

**Zahtjev za dobijanje dozvole za rad organizatora tržišta**

**Član 134**

Komisija propisuje sadržinu zahtjeva i dokumentaciju koja se podnosi za izdavanje dozvole za rad organizatoru tržišta.

Uz zahtjev iz stave 1) ovog člana se prilaže sljedeće:

1. ugovor o osnivanju, statut, tarifnik, kao i ostala odgovarajuća akta organizatora tržišta;
2. podaci o svakom licu koje stiče kvalifikovano učešće u organizatoru tržišta, o svakom licu sa kojim je lice sa kvalifikovanim učešćem povezano ili ima bliske veze, kao i o svakom licu koje na drugi način može da vrši, direktno ili indirektno, kontrolu ili značajan uticaj na upravljanje organizatorom tržišta;
3. imena i podatke o kvalifikacijama, iskustvu i poslovnoj reputaciji predloženih članova odbora direktora i direktora organizatora tržišta;
4. podatke o kadrovskoj i organizacionoj osposobljenosti i tehničkoj opremljenosti organizatora tržišta;
5. podatke o programu funkcionisanja regulisanog trišta koji predloži podnosilac zahtjeva, uključujući vrste poslova i organizacionu strukturu, sa dovoljno detalja, kako bi Komisija mogla da utvrdi da podnosilac ispunjava sve potrebne zahtjeve;
6. dokaz o uplati osnivačkog uloga iz člana 117 ovog Zakona;
7. dokaz o uplati naknade za podnošenje zahtjeva u skladu sa cjenovnikom Komisije.

**Rješenje o davanju dozvole za rad**

**Član 135**

Komisija odlučuje o zahtjevu za izdavanje dozvole za rad organizatoru tržišta u roku od trideset radnih dana od dana prijema zahtjeva.

Komisija donosi rješenje o izdavanju dozvole za rad kada utvrdi da:

1. su zahtjev i prateća dokumentacija potpuni i valjani;
2. su ispunjeni svi propisani uslovi;
3. lica sa kvalifikovanim učešćem u organizatoru tržišta, uključujući i lica blisko povezana sa tim licima, kao i svako lice koje može da vrši kontrolu ili značajan uticaj na upravljanje organizatorom tržišta ispunjavaju uslove propisane članom 121 ovog Zakona;
4. članovi odbora direktora i izvršni direktor ispunjavaju uslove propisane u stavu 8 člana 132 ovog Zakona.

Komisija odbija zahtjev za izdavanje dozvole za rad organizatoru tržišta kada utvrdi da:

1. nijesu ispunjeni jedan ili više uslova za dobijanje dozvole iz stava 2 ovog člana;
2. su podaci koje zahtjev sadrži netačni, u značajnoj mjeri dovode u zabludu ili da su izostavljeni neophodni podaci kako bi se informacije iz zahtjeva mogle pravilno tumačiti;
3. lica iz stava 8 člana 132 ovog Zakona, koja će rukovoditi poslovanjem, nemaju dovoljno dobru reputaciju i iskustva za obavljanje svojih dužnosti;
4. lica koja imaju kvalifikovano učešće nijesu podobna uzimajući u obzir potrebu da se obezbijedi sigurno i racionalno upravljanje regulisanim tržištem;
5. je vlasnička struktura podnosioca zahtjeva, uključujući i lica blisko povezana sa licima koja posjeduju kvalifikovano učešće, takva da bi efikasan nadzor nad podnosiocem zahtjeva bio onemogućen;
6. zakoni, propisi ili administrativne odredbe treće zemlje kojima se reguliše jedno ili više fizičkih ili pravnih lica sa kojima podnosilac zahtjeva ima bliske veze, ili teškoće u sprovođenju istih, sprječavaju efikasno ostvarivanje njenih nadzornih funkcija.

**Obnavljanje dozvole nakon promjena okolnosti**

**Član 136**

Organizator tržišta, odnosno regulisano tržište obavezni su da, prije podnošenja prijave statusne promjene u Centralni Registar Privrednih Subjekata, dobije dozvolu Komisije za pripajanje, spajanje, podjelu ili drugu organizacionu promjenu.

**Saglasnost za izmjenu uslova iz dozvole za rad**

**Član 137**

Organizator tržišta, odnosno regulisano tržište obavezni su da Komisiji dostave zahtjev za davanje saglasnosti na izmjene opštih akata, kao i na kadrovske promjene u slučajevima za koje je predviđena njena saglasnost.

Predložena izmjena iz stava 1 ovog člana stupa na snagu po dobijanju saglasnosti Komisije.

Komisija donosi rješenje o davanju saglasnosti po zahtjevu iz stava 1 ovog člana u roku od trideset radnih dana od dana prijema zahtjeva.

**Dostupnost dozvola javnosti**

**Član 138**

Komisija na svojoj internet stranici objavljuje rješenje o izdavanju dozvole za rad kao i saglasnost iz člana 137 ovog Zakona.

**Upis u Centralni Registar Privrednih Subjekata**

**Član 139**

Organizator tržišta stiče svojstvo pravnog lica upisom u Centralni Registar Privrednih Subjekata.

Prijava za upis u Centralni Registar Privrednih Subjekata podnosi se najkasnije trideset radnih dana od dana dobijanja dozvole za rad.

Izvod iz upisa u Registar organizator tržišta dostavlja Komisiji, u roku od sedam radnih dana od dana prijema rješenja o upisu.

Organizator tržišta je dužan da otpočne obavljanje djelatnosti u roku od trideset radnih dana od dana upisa u Centralni Registar Privrednih Subjekata.

**Zaposleni organizatora tržišta**

**Član 140**

Zaposleni organizatora tržišta ne mogu biti direktori, članovi odbora direktora, niti zaposleni u Registru, investicionim društvima ili javnim kompanijama čiji su finansijski instrumenti uvršteni za trgovanje na regulisanom tržištu.

**Opšti akti organizatora tržišta i regulisanog tržišta**

**Član 141**

Opšti akti organizatora tržišta su akt o osnivanju, statut, pravila i procedure poslovanja, kao i tarifnik.

Opšti akti organizatora tržišta i regulisanog tržišta i sve izmjene i dopune istih podliježu prethodnom odobrenju Komisije.

Vrste, sadržaj, uslove i odobravanje opštih akata organizatora tržišta i regulisanog tržišta propisuje Komisija.

Pravilima organizatora tržišta uređuju se članstvo, kotacija, obim promjene cijena, adekvatnost kapitala, podaci i periodični izvještaji i informisanje o transakcijama.

Pravilima organizatora tržišta utvrđuje se i način formiranja različitih lista za trgovanje hartijama od vrijednosti.

Uslovi za kotaciju na listama organizatora tržišta uređuju se posebnim pravilnikom o kotaciji.

Organizator tržišta naplaćuje naknade za usluge i poslove koje obavlja u skladu sa iznosima propisanim tarifnikom organizatora tržišta koji je odobren od strane Komisije.

Opšti akti organizatora tržišta obuhvataju i pravila ponašanja članova odbora direktora, direktora i zaposlenih, koja sadrže i odredbe o povjerljivosti i procedure čiji je cilj sprječavanje zloupotrebe povjerljivih informacija.

**Obaveze regulisanog tržišta**

**Član 142**

Regulisano tržište obezbjeđuje pravilno i korektno trgovanje finansijskim instrumentima.

Regulisano tržište uspostavlja i održava transparentna i nediskriminatorna pravila, na osnovu objektivnih kriterijuma, kojima se reguliše pristup ili članstvo na regulisanom tržištu.

Pravila iz stava 2 ovog člana se propisuju pravilnikom regulisanog tržišta i njima se utvrđuju obaveze članova ili učesnika koje proizilaze iz:

1. osnivanja i upravljanja regulisanim tržištem;
2. pravila koja se odnose na transakcije na tržištu;
3. profesionalnih standarda utvrđenih za osoblje investicionih društava ili kreditnih institucija koje posluju na tržištu;
4. uslova utvrđenih za članove ili učesnike, osim investicionih društava i kreditnih institucija;
5. pravila i procedura za kliring i saldiranje transakcija zaključenih na regulisanom tržištu.

Regulisano tržište može, kao članove ili učesnike priznati investiciona društva, kreditne institucije i druga lica koja:

1. su podesna i primjerena regulisanom tržištu;
2. imaju dovoljno sposobnosti i stručnosti u pogledu trgovanja;
3. imaju, gdje je primjenljivo, adekvatne organizacione aranžmane;
4. imaju dovoljno resursa za ulogu koju obavljaju, uzimajući u obzir različite finansijske aranžmane koje može da uspostavi regulisano tržište u cilju garantovanja adekvatnog saldiranja transakcija.

Regulisana tržišta će priznati kao članove ili učesnike lica iz stava 4 ovog člana u roku od dva mjeseca od dana kada je takvo lice podnijelo zahtjev za prijem.

Za transakcije zaključene na regulisanom tržištu, članovi i učesnici nijesu u obavezi da jedni na druge primjenjuju obaveze utvrđene u članovima 198, 199 i 202 ovog Zakona.

Članovi ili učesnici na regulisanom tržištu primjenjuju obaveze predviđene u članovima 198, 199 i 202 ovog Zakona u vezi sa njihovim klijentima kada, djelujući u ime svojih klijenata, izvršavaju njihove naloge na regulisanom tržištu.

Pravilima iz stava 2 ovog člana obezbjeđuje se direktno ili indirektno učešće investicionih društava i kreditnih institucija.

Regulisana tržišta drugih država članica mogu da obezbijede odgovarajuće aranžmane u Crnoj Gori, kako bi se olakšao pristup i trgovanje na tim tržištima članovima udaljenim od regulisanog tržišta Crne Gore ili učesnicima osnovanim u Crnoj Gori.

Kada regulisano tržište za koje je Crna Gora matična država članica namjerava da obezbijedi odgovarajuće aranžmane u drugoj državi članici, kako bi se olakšao pristup i trgovanje na ovom tržištu od strane članova ili učesnika osnovanih u toj drugoj državi članici, obavijestiće Komisiju o državi članici u kojoj namjerava da obezbijedi takve aranžmane.

Komisija će dostaviti informaciju iz stava 9 ovog člana državi članici u kojoj regulisano tržište namjerava da obezbijedi takve aranžmane, u roku od jednog mjeseca.

Komisija će, na zahtjev nadležnog organa države članice domaćina i u razumnom roku, objaviti identitet članova ili učesnika na regulisanom tržištu osnovanom u Crnoj Gori.

Regulisano tržište će uspostaviti i održavati efikasne aranžmane i procedure za redovno praćenje usklađenosti njegovih članova ili učesnika sa svojim pravilima.

Regulisano tržište prati transakcije koje preduzimaju njegovi članovi ili učesnici prema svojim sistemima u cilju identifikovanja kršenja tih pravila, poremećenih uslova trgovanja ili ponašanja koje može da uključuje zloupotrebu tržišta.

Regulisano tržište bez odlaganja podnosi izvještaj Komisiji o svakoj značajnoj povredi njegovih pravila ili poremećenih uslova trgovanja ili ponašanja koji može da uključuje zloupotrebu tržišta.

**Obavještenja**

**Član 143**

Organizator tržišta, odnosno regulisano tržište obavezni su da obavještavaju Komisiju o:

1. ostvarenoj trgovini hartijama od vrijednosti,
2. podnijetim zahtjevima i odlukama za prijem i prestanak članstva na regulisanom tržištu;
3. podnijetim zahtjevima i odlukama za prijem na listing, za uključenje hartija od vrijednosti na službenu kotaciju i skidanju hartije od vrijednosti sa kotacije regulisanog tržišta.

Organizator tržišta, odnosno regulisano tržište, odmah po saznanju, obavještavaju Komisiju da:

1. član organizatora tržišta, odnosno regulisanog tržišta nije u mogućnosti da izvršava određene finansijske obaveze, ili
2. član organizatora tržišta, odnosno regulisanog tržišta ima određene finansijske teškoće koje, po mišljenju organizatora tržišta, mogu dovesti u pitanje finansijsko stanje i integritet takvog člana ili da isti neće biti u mogućnosti da izvršava svoje zakonske obaveze.

Komisija utvrđuje činjenice relevantne za funkcionisanje regulisanog tržišta o kojem su organizator tržišta, odnosno regulisano tržište obavezni da izvještavaju.

**Ovlašćenja Komisije za izdavanje uputstava regulisanom tržištu**

**Član 144**

U cilju zaštite investitora i pravilnog regulisanja tržišta kapitala, Komisija može regulisanom tržištu da izda uputstva u vezi sa:

1. trgovanjem finansijskih instrumenata na regulisanom tržištu uopšte ili u vezi sa trgovanjem određenih finansijskih instrumenata na regulisanom tržištu;
2. načinom sprovođenja bilo koje aktivnosti poslovanja regulisanog tržišta, uključujući i način obavještavanja o transakcijama sa finansijskim instrumentima koje su izvršili njeni članovi i;
3. drugim pitanjima koje Komisija smatra potrebnim.

**Ovlašćenja Komisije da zahtijeva izmjene i dopune pravila**

**Član 145**

U cilju zaštite investitora, Komisija može naložiti regulisanom tržištu da izvrši izmjenu pravila regulisanog tržišta uz utvrdivanje potrebnih izmjena i datuma njihovog stupanja na snagu.

**Zabrana rada organizovanog tržišta u slučaju hitnosti**

**Član 146**

Komisija može zabraniti rad regulisanom tržištu na period do pet radnih dana, kada ocijeni da je redovno funkcionisanje regulisanog tržišta neophodno zaustaviti usljed:

1. prijetnje ili nastanka prirodne katastrofe;
2. drugih okolnosti koje zahtijevaju obustavljanje redovnog trgovanja na regulisanom tržištu.

Komisija može produžiti trajanje zabrane rada regulisanom tržištu, ukoliko to ocijeni neophodnim.

**Suspenzija i oduzimanje dozvole za rad organizovanom tržištu**

**Član 147**

Komisija može suspendovati dozvolu za rad regulisanom tržištu kada regulisano tržište:

1. privremeno prestane da obavlja svoje poslove i aktivnosti;
2. postupa suprotno propisima regulisanog tržišta;
3. Komisiji ne dostavi propisane informacije;
4. ne postupi po uputstvima i nalozima Komisije.

Komisija može oduzeti dozvolu za rad regulisanom tržištu kada organizator tržišta ili regulisano tržište:

1. ne iskoristi dozvolu za rad u roku od 12 mjeseci od dana kada je dozvola izdata;
2. izričito se odriče dozvole za rad;
3. nije poslovalo kao regulisano tržište u toku prethodnih šest mjeseci;
4. dobije dozvolu za rad na osnovu lažnih ili obmanjujućih informacija, ili putem bilo kojih drugih neregularnih sredstava;
5. je u procesu likvidacije;
6. ozbiljno i sistematski krši odredbe ovog dijela zakona;
7. više ne ispunjava uslove pod kojima je izdata dozvola za rad.

Komisija će, prije suspenzije ili oduzimanja dozvole za rad regulisanom tržištu, sprovesti proces utvrđivanja činjenica u organizatoru tržišta ili regulisanom tržištu.

Rješenjem o oduzimanju dozvole za rad, Komisija utvrđuje dan na koji će organizator tržišta ili regulisano tržište prestati sa radom.

Komisija dostavlja Centralnom Registru Privrednih Subjekata rješenje o oduzimanju dozvole za rad.

Komisija će obavijestiti ESMA-u o svakom oduzimanju dozvole za rad.

**Mjere koje preduzima Komisija**

**Član 148**

Ako, u postupku nadzora nad organizatorom tržišta, Komisija utvrdi da je došlo do nepoštovanja odredbi opštih akata organizatora tržišta, ovog Zakona ili propisa Komisije, Komisija donosi rješenje kojim nalaže organizatoru tržišta da otkloni takve nezakonitosti ili nepravilnosti u određenom roku i može da preduzme jednu ili više mjera:

1. izrekne javnu opomenu;
2. izda nalog za privremenu zabranu obavljanja pojedinih ili svih poslova, usluga ili transakcija;
3. izda nalog za privremenu obustavu trgovanja ili trajno isključenje sa regulisanog tržišta iz trgovanja finansijskog instrumenta i naloži organizatoru MTP-e da iste uključi na MTP-u, ukoliko informacije o javnom društvu ili drugom emitentu finansijskog instrumenta nijesu dostupne javnosti;
4. izda nalog za privremenu zabranu raspolaganja sredstvima sa računa organizatora tržišta, odnosno regulisanog tržišta;
5. izda nalog za privremenu zabranu prava glasa po osnovu kvalifikovanog učešća;
6. izda nalog za izmjenu, dopunu ili donošenje opšteg akta;
7. preduzme druge mjere i sankcije, a u skladu sa odredbama ovog Zakona.

Komisija objavljuje na svojoj internet stranici rješenje o preduzetim mjerama iz stava 1 ovog člana.

Privremeno isključenje iz trgovanja finansijskog instrumenta iz stava 1 tačka 3 ovog člana prestaje nakon dostavljanja dokaza iz kojih će Komisija utvrditi prestanak uslova zbog kojih je privremena mjera izrečena.

Komisija bez odlaganja javno objavljuje odluku o privremenom ili trajnom isključenju iz trgovanja finansijskog instrumenta.

Komisija će obezbijediti ESMA-i na godišnjoj osnovi zbirne informacije o svim mjerama preduzetim u skladu sa stavom 1 ovog člana.

Komisija propisuje bliže uslove i način vršenja nadzora, postupke izdavanja dozvola za rad i preduzimanja mjera, kao i rokove za izvršavanje naloga i trajanje mjera.

**Uključenje u trgovanje**

**Član 149**

Regulisano tržište je dužno da ima jasna i transparentna pravila u vezi sa uključenjem finansijskih instrumenata u trgovanje.

Pravilima iz stava 1 ovog člana obezbijediće se da regulisano tržište:

1. obezbijedi da se finansijskim instrumentima uključenim u trgovanje može trgovati na pošten, pravilan i efikasan način i i da se mogu slobodno prenositi između strana koje njima trguju;
2. u slučaju derivativnih finansijskih instrumenata ustanovi pravila koja obezbeđuju da forma derivativnog ugovora omogućava pravilno formiranje njihovih cijena, kao i postojanje odgovarajućeg sistema saldiranja pri sklapanju ove vrste ugovora;

Regulisano tržište takođe je dužno da:

1. usvoji i održava efikasne procedure kojima se provjerava da li emitenti finansijskih instrumenata koji su uključeni u trgovanje poštuju svoje obaveze propisane odredbama ovog Zakona i podzakonskim aktima Komisije u pogledu početnih, tekućih i jednokratnih obaveza objavljivanja;
2. uspostavi procedure koje omogućavaju njegovim članovima pristup informacijama koje su objavljene u skladu sa ovim Zakonom ili podzakonskim aktima Komisije;
3. ustanovi neophodne procedure za redovnu provjeru usklađenosti sa pravilima u vezi sa uključenjem finansijskih instrumenata u trgovanje.

Prenosiva hartija od vrijednosti koja je uključena u trgovanje na regulisanom tržištu može naknadno da bude uključena u trgovanje na drugim regulisanim tržištima, čak i bez saglasnosti emitenta, a u skladu sa relevantnim odredbama dijela III ovog Zakona.

Emitent će biti obaviješten od strane regulisanog tržišta o činjenici da se njegovim hartijama trguje na tom regulisanom tržištu.

Emitent ne podliježe bilo kakvoj obavezi da pruži informacije koje se zahtijevaju prema stavu 3 tački 1 ovog člana direktno bilo kojem regulisanom tržištu koje je uključilo u trgovanje hartije od vrijednosti emitenta bez njegove saglasnosti.

**Suspenzija i povlačenje instrumenata iz trgovanja**

**Član 150**

Ne dovodeći u pitanje pravo Komisije iz člana 157, stav 2 tačke 10) i 11) da zatraži suspenziju ili povlačenje finansijskog instrumenta iz trgovanja, organizator tržišta može da suspenduje ili povuče iz trgovanja finansijski instrument koji više nije u skladu sa pravilima regulisanog tržišta, osim ako ne postoji vjerovatnoća da bi takav korak mogao donijeti znatnu štetu interesima investitora ili urednom funkcionisanju tržišta.

Bez obzira na mogućnost da organizator tržišta na jednom regulisanom tržištu direktno obavijesti organizatora tržišta na drugom regulisanom tržištu, države članice će zahtijevati da organizator tržišta na regulisanom tržištu koji je suspendovao ili isključio iz trgovanja jedan finansijski instrument, tu svoju odluku objavi i dostavi mjerodavne podatke Komisiji.

Komisija će o odluci i podacima iz stava 2 ovog člana obavijestiti nadležne organe drugih država članica.

Kada Komisija traži suspenziju ili povlačenje finansijskog instrumenta iz trgovanja na jednom ili više regulisanih tržišta za koje je Crna Gora matična država članica, dužno je odmah objaviti svoju odluku i obavijestiti ESMA-u i nadležne organe drugih država članica.

Kada je nadležni organ druge države članice obavijestio Komisiju da je zatražio suspenziju ili povlačenje finansijskog instrumenta iz trgovanja na jednom ili više regulisanih tržišta za koje je ta država članica matična država članica, Komisija će, ukoliko se time ne nanosi značajna šteta interesima investitora ili urednom funkcionisanju unutrašnjeg tržišta, tražiti suspenziju ili povlačenje finansijskog instrumenta iz trgovanja na regulisanim tržištima i MTP-a koje posluju pod njenim nadzorom.

Član 150 ovog Zakona će se primjenjivati punopravnim ulaskom Crne Gore u EU.

**Transparentnost prije vršenja transakcije**

**Član 151**

Regulisano tržište je dužno da objavi trenutne cijene ponude i tražnje kao i obim ponude i tražnje za trgovanje po cijenama koje se objavljuju preko sistema trgovanja za akcije koje su uključene u trgovanje.

Takvi podaci se redovno i kontinuirano dostavljaju na uvid javnosti tokom uobičajenog vremena trgovanja po prihvatljivim komercijalnim uslovima i na trajnoj osnovi tokom uobičajenih sati trgovanja.

Organizator tržišta može po prihvatljivim komercijalnim uslovima i na nediskriminiratorni način dati pristup svojim sistemima za objavljivanje podataka iz st. 1 i 2 ovog člana investicionim društvima koja su dužna objaviti svoje ponude cijene za akcije u skladu sa članom 221 zakona.

Komisija može ukinuti obavezu objavljivanja podataka iz st. 1 i 2 ovog člana na osnovu modela trgovanja na tržištu ili vrste i veličine naloga, a naročito za transakcije koje su velike u poređenju sa uobičajenom veličinom naloga na regulisanom tržištu, za datu akciju ili vrstu akcije.

Kako bi se osigurala jednoobrazna primjena st. 1 do 4 ovog člana, Komisija će usvojiti mjere za:

1. javno objavljivanje raspona kupovnog i prodajnog kursa ili cijena imenovanih stvaraoca tržišta, te dubine interesa za trgovanje po tim kursevima;
2. veličinu ili vrstu naloga kod kojih se po stavu 4. može odustati od objave prije trgovanja;
3. tržišni model za koji se po stavu 4. može odustati od objave prije trgovanja, a posebno primjenjivost obveze za metode trgovanja koje koriste regulisana tržišta gdje se transakcije zaključuju po njihovim pravilima, uzimajući u obzir kurseve koji se utvrđuju izvan regulisanog tržišta ili putem periodičnih aukcija.

**Transparentnost nakon izvršenja transakcije**

**Član 152**

Regulisano tržište je dužno da objavi cijenu, obim i vrijeme vršenja transakcije u vezi sa akcijama uključenim u trgovanje, a podaci o svim transakcijama te vrste se objavljuju na prihvatljivoj komercijalnoj osnovi u što je moguće više realnom vremenu.

Regulisano tržište može da dozvoli investicionim društvima, koja su dužna da objavljuju informacije o svojim transakcijama akcijama u skladu sa članom 221 ovog Zakona, pristup programima koje koristi kako bi objelodanila podatke iz stava 1 ovog člana, a pod prihvatljivim komercijalnim uslovima i na ravnopravnoj osnovi.

Komisija može da odobri regulisanom tržištu da obezbijedi odloženo objavljivanje detalja transakcija na osnovu njihove vrste ili veličine, a naročito za transakcije koje su veće u odnosu na normalnu veličinu tržišta za tu akciju ili tu vrstu akcija.

Regulisano tržište mora da dobije od Komisije prethodno odobrenje za predloženu odloženu objavu.

Razloziza odloženo objavljivanje podataka o transakcijama iz stava 3 ovog člana moraju biti jasno saopšteni učesnicima na tržištu i ulagačkoj javnosti.

**Odredbe u vezi sa centralnom ugovornom stranom i aranžmani za kliring i saldiranje**

**Član 153**

Regulisana tržišta mogu da sklope odgovarajuće aranžmane sa centralnom ugovornom stranom ili klirinškom kućom i sistemom za saldiranje druge države članice u svrhu omogućavanja kliringa i/ili saldiranja nekih ili svih poslova zaključenih sa učesnicima na tržištu po njihovim sistemima.

Komisija ne može zabraniti regulisanom tržištu korišćenje centralne ugovorne strane, klirinške kuće i/ili sistema za saldiranje u drugoj državi članici, osim ako to nije očigledno neophodno u cilju održavanja urednog funkcionisanja tog regulisanog tržišta pri čemu treba uzeti u obzir uslove za korišćenje sistema za saldiranje.

Komisija će uzeti u obzir nadzor nad sistemom kliringa i saldiranja koji su već sprovele nacionalne centralne banke, kao nadzorna tijela za sisteme kliringa i saldiranja ili neka druga tijela nadležna za te sisteme, kako bi se izbjegla dvostruka kontrola.

Član 153 će se primjenjivati nakon ulaska Crne Gore u EU.

**Vođenje evidencije i izvještavanja od strane regulisanog tržišta**

**Član 154**

Regulisano tržište je dužno da vodi evidenciju o transakcijama finansijskim instrumentima koji su uključeni u trgovanje na regulisanom tržištu, kao i o drugim poslovima na regulisanom tržištu, u skladu sa podzakonskim aktima Komisije.

Pored podataka koji se podnose Komisiji, u skladu sa odredbama ovog Zakona i podzakonskim aktima Komisije, regulisano tržište je dužno da Komisiji dostavi sljedeće izvještaje (u formi koju zatraži Komisija):

1. Podatke o prijemu, odbijanju prijema u članstvo ili učešće na regulisanom tržištu , kao i prestanku članstva ili učešća na tržištu kapitala, investicionog društva, u roku od tri radna dana od dana prijema, odbijanja ili prestanka članstva ili učešća.
2. Podatke o uključenju u trgovanje, odbijanju uključenja u trgovanje i isključenju iz ranije odobrenog uključenja u trgovanje finansijskim instrumentima, u roku od tri dana od dana prijema, odbijanja ili isključenja;
3. Godišnji izvještaj sa izvještajima o reviziji finansijskih izvještaja, komentar menadžmenta, i analizu članova odbora direktora povodom finansijskih izvještaja, praćen izvještajem nezavisnog revizora o izvještajima o reviziji finansijskih izvještaja, u roku od četiri mjeseca nakon završetka finansijske godine. Takav izvještaj se stavlja na uvid javnosti na internet stranici Komisije i;
4. Izvještaje koji sadrže druge podatke koje propisuje Komisija.

**Nadzor nad poslovanjem regulisanog tržišta**

**Član 155**

Nadležnosti i ovlašćenja Komisije u vezi sa nadzorom propisanim ovim dijelom zakona odnose se na nadzor Komisije nad regulisanim tržištem.

Ciljevi nadzora koji vrši Komisija su sljedeći:

1. praćenje da li regulisano tržište posluje na pošten, pravičan i profesionalan način koji unaprjeđuje integritet tržišta i
2. nadzor nad trgovanjem u cilju utvrđivanja da li se vrši pravedno, uređeno, efiksano i saglasno ciljevima iz ovog Zakona.

Nadzor Komisije nad regulisanim tržištem, odnosno tržištem kapitala, se zasniva na procjeni rizika koji uključuje neposrednu kontrolu, sa naglaskom na poslovanje i aktivnosti koje predstavljaju najveći sistemski rizik u smislu obima i vrste transakcija i poslova koji se obavljaju.

Komisija je dužna da sprovodi neposrednu kontrolu cjelokupnog poslovanja i aktivnosti tržišta najmanje jednom godišnje.

Ako, u postupku vršenja nadzora nad regulisanim tržištem, Komisija utvrdi da je došlo do kršenja njegovih opštih akata, kao i kršenja odredbi ovog Zakona ili podzakonskih akata Komisije, Komisija donosi odluku kojom se nalaže regulisanom tržištu da otkloni takve nezakonitosti u određenom vremenskom roku i izriče jednu ili više mjera:

1. javnu opomenu;
2. privremenu zabranu obavljanja pojedinih ili svih poslova, usluga ili transakcija u trajanju od najviše 10 radnih dana;
3. privremenu obustavu trgovanja ili trajno isključenje sa regulisanog tržišta iz trgovanja finansijskog instrumenta i naloži organizatoru MTP da iste uključi na MTP, ukoliko informacije o akcionarskom društvu ili drugom emitentu finansijskog instrumenta nijesu dostupne javnosti;
4. privremenu zabranu raspolaganja sredstvima sa računa i drugom imovinom organizatora tržišta u trajanju do 10 radnih dana;
5. privremenu zabranu prava glasa po osnovu kvalifikovanog učešća najviše do tri uzastopne sjednice skupštine organizatora tržišta;
6. nalog za izmjenu, dopunu ili donošenje opšteg akta;
7. druge mjere i sankcije, osim privremenog oduzimanja ili oduzimanja dozvole za rad u skladu sa odredbama ovog Zakona.

Komisija objavljuje na svojoj internet stranici odluku o preduzetim mjerama iz ovog člana.

Komisija propisuje uslove i način vršenja nadzora, postupak izdavanja naloga i preduzimanja mjera, kao i rokove za izvršavanje naloga i trajanje mjera.

**Uključenje u zvaničan listing**

**Član 156**

Organizator tržišta propisuje različite uslove za najmanje dva segmenta regulisanog tržišta u okviru zvaničnog listinga u koji se uvrštavaju hartije od vrijednosti, i to:

1. kotaciju, i
2. slobodno tržište.

Zahtjev za uključenje hartija od vrijednosti u zvaničan listing podnosi emitent, odnosno lice koje emitent ovlasti.

Zahtjev za uključenje u u zvaničan listing primjenjuje se na sve hartije od vrijednosti iste klase jednog emitenta.

Komisija odlučuje o uključenju hartija od vrijednosti u zvanični listing na regulisanom tržištu koje se nalazi ili posluje u Crnoj Gori.

Komisija propisuje uslove i postupak za uključenje hartija od vrijednosti u zvanični listing na regulisanom tržištu koje se nalazi ili posluje u Crnoj Gori.

Emitent je akcionarsko društvo koje je osnovano i posluje u skladu sa propisima države Crne Gore.

Hartije od vrijednosti mogu biti uključene u zvaničan listing ako su ispunjeni sljedeći uslovi:

1. da je emitent akcionarsko društvo koje je osnovano i koje posluje u skladu sa propisima države Crne Gore;
2. da emitent podnese Komisiji finansijske izvještaje i učini ih dostupnim javnosti u periodu od najmanje tri godine;
3. najmanje 25% klase hartija od vrijednosti za koje se traži uključenje u kotaciju mora biti emitovano putem javne ponude.

Organizator tržišta je ovlašćen da propiše dodatne zahtjeve za uključenje hartija od vrijednosti u zvanični listing, osim zahtjeva koji su propisani ovim Zakonom.

Prilikom uključivanja hartija od vrijednosti u zvaničan listing podnosilac zahtjeva za uključenje je dužan da objavi najmanje one podatke koji su ovim Zakonom propisani za sadržaj prospekta za emisiju hartija od vrijednosti .

**Ovlašćenja Komisije**

**Član 157**

Komisija je nadležni organ u Crnoj Gori koji je odgovoran za nadzor regulisanih tržišta i organizatora tržišta.

U svrhu implementacije ovog dijela zakona, Komisija ima ovlašćenja da:

1. pristupi dokumentaciji u bilo kojem obliku i da dobije njenu kopiju;
2. traži podatke od svakog lica i, ako je potrebno, poziva i saslušava lica u cilju dobijanja informacija;
3. sprovodi istragu na licu mjesta i izvan lica mjesta nadziranih lica u skladu sa ovim Zakonom i bilo kog drugog lica, kada je to potrebno za otkrivanje i ustanovljavanje kršenja odredbi ovog Zakona;
4. traži zapise o telefonskim razgovorima i prenosu podataka;
5. traži prekid prakse koja je suprotna odredbama ovog Zakona i mjerama za njegovo sprovođenje;
6. traži zamrzavanje i/ili zaplijenu imovine;
7. izda privremenu zabranu obavljanja profesionalne djelatnosti;
8. traži podatke od revizora nadziranih lica prema odredbama ovog Zakona;
9. usvoji sve potrebne mjere kako bi se osiguralo da nadzirana lica iz ovog Zakona nastavljaju da ispunjavaju sve njene zahtjeve;
10. traži prekid trgovanja sa finansijskim instrumentima;
11. traži isključenje finansijskog instrumenta iz trgovanja;
12. traži od revizora ili eksperata da sprovode provjere ili istrage i
13. uputi predmete sudu radi kaznenopravnog gonjenja.

**Obaveza saradnje**

**Član 158**

Kada je, uzimajući u obzir situaciju tržišta kapitala u Crnoj Gori, poslovanje regulisanog tržišta kojem je druga država članica matična država članica i koje je preduzelo sve potrebne aranžmane u Crnoj Gori da olakša pristup i trgovanje na tom tržištu preko udaljenih članova i učesnika iz Crne Gore, Komisija će kontaktirati nadležni organ matične države članice tog regulisanog tržišta sa ciljem utvrđivanja odgovarajućih aranžmana za saradnju.

Komisija može da koristi svoja ovlašćenja koja su joj data ovim zakonom u svrhu saradnje, čak i u slučajevima kada ponašanje pod istragom ne predstavlja kršenje propisa koji su na snazi u Crnoj Gori.

Kada Komisija ima dobre razloge da sumnja da bi se radnje, ako su počinjene u Crnoj Gori, smatrale suprotnim odredbama ovog dijela zakona, a koje se sprovode ili su sprovedene u drugoj državi članici od strane lica koja ne podliježu nadzoru Komisije, bez odlaganja obavještava nadležni organ druge države članice i ESMA-u na najprecizniji mogući način.

Ako Komisija primi uporedive podatke od nadležnog organa druge države članice, preduzeće potrebne radnje i obavijestiće nadležni organ i ESMA-u o ishodu preduzetih radnji, kao i, u mogućoj mjeri, o značajnim događajima koji su se u međuvremenu dogodili.

**Saradnja u provjerama na licu mjesta i istragama**

**Član 159**

Komisija može da zatraži saradnju od nadležnog organa druge države članice prilikom obavljanja nadzornih aktivnosti, provjere na licu mjesta ili istrage.

Kada Komisija primi zahtjev od nadležnog organa druge države članice u vezi sa provjerom na licu mjesta ili sprovođenjem istrage, dužna je da, u okviru svojih ovlašćenja:

1. sama sprovede provjeru na licu mjesta ili istragu;
2. omogući organu koji je postavio zahtjev da sprovede provjeru na licu mjesta ili istragu; ili
3. omogući revizorima ili ekspertima da sprovedu provjeru na licu mjesta ili istragu.

Komisija može da odbije svaki takav zahtjev za saradnju u toku sprovođenja istrage, provjere na licu mjesta ili u aktivnostima nadzora kada:

1. takva istraga, provjera na licu mjesta ili aktivnosti nadzora mogu nepovoljno da utiču na suverenitet, sigurnost ili javnu politiku Crne Gore, ili
2. su već pokrenuti sudski procesi u pogledu istih radnji i protiv istih lica pred crnogorskim sudom, ili
3. je konačna presuda već donešena u Crnoj Gori u vezi sa istim licima i istim radnjama.

U slučaju odbijanja iz stava 3 ovog člana, Komisija u skladu sa tim obavještava nadležni organ koji je podnio zahtjev i ESMA-u, tako što će obezbijediti što detaljnije informacije.

Ako je investiciono društvo udaljeni član regulisanog tržišta, Komisija može da odluči hoće li mu se direktno obratiti o čemu će obavijestiti nadležno tijelo matične države članice o udaljenom članu.

**Razmjena informacija**

**Član 160**

Ne uzimajući u obzir član 17 (poslovna tajna) ovog Zakona, Komisija će, na zahtjev, bez odlaganja, razmijeniti informacije sa nadležnim organima druge države članice, u svrhu sprovođenja svojih aktivnosti u pogledu tržišta finansijskih instrumenata.

Kada razmjenjuje informacije sa nadležnim organima drugih država članica u skladu sa ovim dijelom zakona, Komisija može naznačiti, u vrijeme razmjene podataka, da se te informacije ne smiju otkrivati bez njene izričite saglasnosti i da nadležni organi, koji dobijaju takve informacije od Komisije, mogu upotrijebiti samo u svrhe za koje je Komisija dala saglasnost.

Komisija može da prenese dobijene informacije u skladu sa stavom 1 ovog člana i člana 163 ovog Zakona organima iz člana 17 stav 3 ovog Zakona.

Komisija ne smije prenositi informacije iz stava 3 ovog člana drugim organima ili fizičkim ili pravnim licima bez izričite saglasnosti nadležnih organa koji su dostavili informacije Komisiji i samo u svrhe za koju su ti nadležni organi dali svoju saglasnost, osim u opravdanim slučajevima.

U opravdanim slučajevima, Komisija će bez odlaganja obavijestiti nadležni organ koji je poslao predmetne informacije.

Organi iz člana 17, stav 3 ovog Zakona, kao i drugi organi ili fizička ili pravna lica koji su primili povjerljive informacije iz stava 1 ovog člana, ili člana 163 ovog Zakona mogu ih koristiti samo u toku obavljanja svojih dužnosti, a naročito:

1. za provjeru da li su ispunjeni uslovi za početak obavljanja djelatnosti investicionih društava i za lakše praćenje obavljanja te djelatnosti na konsolidovanoj ili nekonsolidovanoj osnovi, posebno u pogledu zahtjeva o adekvatnosti kapitala, upravnih i računovodstvenih postupaka i mehanizama unutrašnje kontrole;
2. za praćenje urednog funkcionisanja mjesta trgovanja;
3. za uvođenje sankcija;
4. u upravnom postupku povodom žalbi na odluke nadležnih tijela;
5. u sudskom postupku pokrenutom na osnovu ovog Zakona.

Član 160 i član 19 ne sprječavaju Komisiju da prenese ESMA-i, Evropskom odboru za sistemski rizik, centralnim bankama država članica, Evropskom sistemu centralnih banaka i Evropskoj centralnoj banci, koje djeluju u svojstvu monetarnih tijela, i, kada je primjenljivo, drugim javnim organima odgovornim za nadzor nad sistemima plaćanja i saldiranja u državama članicama, povjerljive informacije namijenjene obavljanju njihovih zadataka.

Komisija može da odbije svaki zahtjev za razmjenu informacija pod uslovima iz st. 1 do 7 ovog člana samo ako:

1. istraga, provjera na licu mjesta, nadzor ili razmjena podataka mogu negativno uticati na suverenitet, sigurnost ili javni red države od koje je zatražena pomoć;
2. je već pokrenut sudski postupak za ista djela i za iste osobe pred tijelima države članice od koje je zatražena pomoć;
3. je već donijeta pravomoćna presuda za iste osobe i za iste radnje u državi članici od koje je zatražena pomoć.

U slučaju odbijanja saradnje, Komisija je dužna da o tome obavijesti nadležno tijelo koje je zatražilo pomoć i dostaviti čim više pojedinosti.

**Preventivne mjere koje treba da preduzme Komisija kao država članica domaćin u pogledu regulisanih tržišta i MTP-e**

**Član 161**

Kada je Crna Gora država članica domaćin regulisanog tržišta ili MTP-e, a Komisija ima jasne i opravdane razloge da vjeruje da takvo regulisano tržište ili MTP krši obaveze koje proizilaze iz Dijela VI, odnosno Dijela VII ovog Zakona, dostaviće svoja saznanja nadležnom organu matične države članice regulisanog tržišta ili MTP.

Ako, uprkos mjerama koje je preduzeo nadležni organ matične države članice regulisanog tržišta ili MTP-a ili iz razloga što su se takve mjere pokazale neadekvatnim, regulisano tržište ili MTP nastavlja da radi na način koji očito šteti interesima crnogorskih investitora ili urednom funkcionisanju tržišta, Komisija će, nakon što obavijesti nadležni organ matične države članice, preduzeti odgovarajuće mjere u cilju zaštite investitora i urednog funkcionisanja tržišta.

Zaštita investitora uključuje mogućnost zabrane za regulisano tržište ili MTP da svoje aranžmane učini dostupnim udaljenim članovima ili učesnicima osnovanim u Crnoj Gori.

Komisija i ESMA se, bez odlaganja, obaviještavaju o mjerama iz st. 2 i 3 ovog člana.

Pored toga, Komisija se može za rješavanje problema iz st. 2 i 3 ovog člana obratiti ESMA-i.

Komisija će propisno obrazložiti i saopštiti regulisanom tržištu ili MTP iz st. 2, 3, 4 i 5 ovog člana sve usvojene mjere koje sadrže sankcije ili ograničenja aktivnosti regulisanog tržišta ili MTP.

**Saradnja i razmjena informacija sa ESMA-om**

**Član 162**

Komisija će sarađivati i razmjenjivati informacije sa ESMA u cilju sprovođenja ovog dijela zakona i bez odlaganja će joj obezbijediti sve neophodne informacije potrebne za sprovođenje njenih dužnosti.

**Razmjena informacija sa trećim zemljama**

**Član 163**

Komisija može zaključiti sporazume o saradnji kojima se predviđa razmjena informacija sa nadležnim organima trećih zemalja, ali samo ako objavljene informacije podliježu obavezi čuvanja profesionalne tajne u skladu sa članom 17 ovog Zakona.

Razmjena podataka iz stava 1 ovog člana mora biti namijenjena obavljanju zadataka tih nadležnih organa.

Komisija može da zaključi i sporazume o saradnji u kojima se predviđa razmjena informacija sa organima trećih zemalja, tijelima ili fizičkim ili pravnim licima odgovornim za:

1. nadzor nad kreditnim institucijama, ostalim finansijskim institucijama, osiguravajućim društvima i nadzor finansijskih tržišta;
2. likvidaciju i stečaj investicionih društava i ostale slične postupke;
3. obavljanje zakonske revizije investicionih društava i ostalih finansijskih institucija, kreditnih institucija i osiguravajućih društava u okviru obavljanja njihove funkcije nadzora, ili onih koji vode šeme kompenzacije u okviru obavljanja svojih funkcija;
4. nadzor nad licima koja su uključena u likvidaciju ili stečaj investicionih društava i ostale slične postupke;
5. nadzor nad licima koja su odgovorna za sprovođenje zakonske revizije računa osiguravajućih društava, kreditnih institucija, investicionih društava i drugih finansijskih institucija.

Sporazum o saradnji iz stava 3 ovog člana može se zaključiti samo u slučaju kada priložena informacija podliježe uslovima čuvanja profesionalne tajne u skladu sa članom 17 ovog Zakona.

Razmjena podataka iz stava 4 ovog člana mora biti namijenjena obavljanju zadataka tih organa, tijela, fizičkih ili pravnih lica.

Informacije koje potiču iz druge države članice ne mogu se objaviti bez izričite saglasnosti nadležnih organa koji su je prenijeli i, ako je primjenjivo, samo u svrhu za koju su ti nadležni organi dali saglasnost.

Odredba iz stava 6 ovog člana se primjenjuje i na informacije koje daju nadležni organi trećih zemalja.

**VII. INVESTICIONA DRUŠTVA**

**Definicije i primjena**

**Član 164**

U ovom dijelu zakona koriste se sljedeće definicije:

1. Matična država članica znači:
2. ako je investiciono društvo fizičko lice, država članica u kojoj se nalazi glavna kancelarija društva;
3. ako je investiciono društvo pravno lice, državu članicu u kojoj se nalazi sjedište društva;
4. ako investiciono društvo, u skladu sa propisima nacionalnog zakonodavstva, nema sjedište, država članica u kojoj se nalazi glavna kancelarija društva;
5. Država članica domaćin znači država članica različita od matične države članice u kojoj investiciono društvo ima filijalu, ili obavlja usluge i/ili aktivnosti;
6. Relevantna osoba u vezi s investicionim društvom podrazumijeva
7. direktora, partnera ili istovjetnu osobu, upravitelja ili zastupnika povezanog s investicionim društvom;
8. direktora, partnera ili istovjetnu osobu, upravitelja ili rukovoditelja bilo kojeg zastupnika povezanog s investicionim društvom;
9. zaposlenog u investicionom društvu ili zastupnika povezanog s investicionim društvom, kao i bilo koju drugu fizičku osobu čije se usluge stavljaju na raspolaganje i pod kontrolu tvrtke ili njenog povezanog zastupnika i koja je uključena u pružanje investicijskih usluga i djelatnosti investicionog društva;
10. fizičku osobu koja je direktno uključena u pružanje usluga investicijskim društvima ili njihovim povezanim zastupnicima na temelju sporazuma o izdvajanju poslovnih procesa, u svrhu pružanja investicijskih usluga i djelatnosti investicionog društva;
11. Finansijski analitičar znači relevantnu osobu koja izrađuje sadržaj investicijskog istraživanja;
12. Grupa u vezi s investicionim društvom znači grupu čiji je dio navedeno društvo, koja se sastoji od matičnog društva, društava kćeri i subjekata u kojima matično društvo ili njegova društva kćeri imaju udjele, kao i društava koja su međusobno povezana;
13. Izdvajanje poslovnih procesa znači dogovor u bilo kakvom obliku između investicionog društva i pružaoca usluge na temelju kojeg taj pružalac usluge izvršava postupak, uslugu ili djelatnost koje bi inače realizovalo samo investiciono društvo;
14. Više rukovodstvo znači osobu ili osobe koje uistinu upravljaju poslovanjem investicionog društva.

Ovaj dio zakona se primjenjuje na investiciona društva, a određene odredbe ovog dijela primjenjuju se na kreditne institucije, kada se pruža jedna ili više investicionih usluga i /ili sprovode investicione aktivnosti iz odredbe člana 2 stava 1), tačke 8 ovog Zakona i u pogledu finansijskih instrumenata iz odredbe člana 2 stav 1, tačka 1 ovog Zakona.

U svrhu zahtjeva za kapitalnom adekvatnošću primjenjuju se sljedeće definicije:

1. Investiciono društvo je društvo u čije redovne aktivnosti ili poslovanje spada pružanje jedne ili više investicionih usluga trećim licima, odnosno profesionalno obavljanje jedne ili više investicionih aktivnosti, isključujući ona koja su ovlašćena isključivo za pružanje usluga investicionog konsultovanja i/ili za primanje i prenošenje naloga investitora, s tim da ne mogu držati novac ni hartije od vrijednosti svojih klijenata, i koja iz tog razloga ni u jednom trenutku ne mogu biti u poziciji dužnika prema svojim klijentima, isključujući:
2. kreditne institucije
3. lokalna društva
4. društva koja su ovlašćena isključivo za pružanje usluga investicionog konsultovanja i/ili za primanje i prenošenje naloga investitora, s tim da ne mogu držati novac ni hartije od vrijednosti svojih klijenata, i koja iz tog razloga ni u jednom trenutku ne mogu biti u poziciji dužnika prema svojim klijentima;
5. Lokalno društvo znači društvo koje trguje za vlastiti račun na tržištima sa finansijskim terminskim poslovima ili opcijama ili drugim derivatima i na tržištima novca isključivo radi osiguranja pozicije (hedžinga) na tržištima derivata, ili koje trguje za račun drugih članova tih tržišta za koje garancije daju članovi sistema kliringa istih tržištas, kada odgovornost za osiguranje izvršavanja ugovora koje je takvo društvo sklopilo preuzimaju članovi sistema kliringa na istim tržištima;

**Pružanje investicionih usluga i obavljanje investicionih djelatnosti u Crnoj Gori**

**Član 165**

Investicione usluge i aktivnosti iz člana 2 stav 1 tačke 8) ovog Zakona, a u vezi sa finansijskim instrumentima navedenim u odredbama člana 2, stav 1 tačke 1) ovog Zakona, kao redovno poslovanje na profesionalnoj osnovi, može da obavlja:

1. investiciono društvo koje je dobilo dozvolu za rad od Komisije ili kreditna institucija koja je dobila dozvolu za rad od Centralne banke Crne Gore;
2. investiciono društvo koje je dobilo dozvolu i koje nadzire nadležni organ druge države članice pod uslovom da su takve usluge i aktivnosti pokrivene dozvolom. Pomoćne usluge mogu se pružati samo uz investicione usluge i/ili djelatnost.
3. filijala investicionog društva osnovana u Crnoj Gori koju su ovlastili i koju nadziru nadležni organi druge države članice pod uslovom da su takve usluge i aktivnosti pokrivene dozvolom. Pomoćne usluge mogu se pružati samo uz investicione usluge i/ili djelatnost.
4. filijala investicionog društva osnovana u Crnoj Gori sa sjedištem u trećoj zemlji, kojoj je Komisija izdala dozvolu za rad ili filijala kreditne institucije koja je dobila dozvolu za rad od Centralne banke Crne Gore.

Poslovanje multilateralnih platformi za trgovanje, kao investiciona usluga opisana u članu 2 ovog Zakona, može takođe da obezbijedi organizator tržišta koji ispunjava uslove propisane ovim Zakonom.

**Izuzeci**

**Član 166**

Odredbe ovog dijela koje se odnose na pružanje investicionih usluga i aktivnosti iz odredbe člana 2 stava 1 tačke 8) ovog Zakona ne primjenjuje se na:

1. osiguravajuća društva i društva koja se bave aktivnostima reosiguranja;
2. lica koja pružaju investicione usluge isključivo svojim matičnim društvima, svojim filijalama ili filijalama svojih matičnih društva;
3. lica koja pružaju investicione usluge povremeno u okviru profesionalne djelatnosti i ako je aktivnost uređena zakonskim ili drugim propisima ili etičkim kodeksom za tu određenu profesiju, koji ne isključuju pružanje takvih usluga;
4. lica koja ne pružaju druge investicione usluge ili aktivnosti osim trgovanja za vlastiti račun, osim ako nijesu stvaraoci tržišta (market mejkeri) ili ako ne posluju za vlastiti račun izvan regulisanih tržišta ili na MTP na regulisan, učestao i sistematski način i pružaju sistem dostupan trećim licima kako bi isti trgovali sa njima;
5. lica koja pružaju takve investicione usluge isključivo u okviru upravljanja sistemima učestvovanja radnika;
6. lica koja pružaju investicione usluge koje uključuju istovremeno upravljanje sistemima učestvovanja radnika i pružanje investicijonih usluga samo svojim matičnim društvima, svojim filijalama ili drugim filijalama svojih matičnih društava;
7. članove Evropskog sistema centralnih banaka, ostala nacionalna tijela koja obavljaju slične usluge i ostala javna tijela zadužena za upravljanje ili za intervenisanje sa javnim dugom;
8. društva za zajednička ulaganja i penzioni fondovi, bez obzira jesu li koordinisani na nivou Evropske Unije, kao i depozitari i menadžeri tih tijela;
9. lica koja za vlastiti račun trguju finansijskim instrumentima, ili koja pružaju investicione usluge u robnim derivatima ili derivatnim ugovorima klijentima iz njihove glavne djelatnosti, pod uslovom da je to sporedna djelatnost uz njihovu glavnu djelatnost gledano na nivou grupe, kao i da glavna djelatnost nije pružanje investicioih usluga u smislu ovog Zakona ili zakona kojim se reguliše osnivanje i poslovanje kreditnih institucija;
10. lica koja pružaju investiciono savjetovanje u okviru obavljanja neke druge profesionalne aktivnosti koja nije obuhvaćena ovim Zakonom, pod uslovim da se pružanje tih usluga ne naplaćuje;
11. lica čija se glavna djelatnost sastoji u poslovanju za vlastiti račun robama i/ili robnim derivatima;
12. izuzetak iz tačke 11) stava 1 ovog člana se ne primjenjuje ako su lica koja za vlastiti račun trguju robama i robnim derivatima dio grupe čija je glavna djelatnost pružanje ostalih investicionih usluga;
13. lica koja imaju status lokalnog društva u skladu sa ovim dijelom.

Odredbe u pogledu investicionih usluga i aktivnosti naznačene u članu 2 stav 1 tačka 7) ovog Zakona ne primjenjuju se na odredbu o pružanju usluga u svojstvu druge ugovorne strane u transakcijama koje obavljaju javna tijela koja se bave javnim dugom, ili članovi Evropskog sistema centralnih banaka koji obavljaju zadatke utvrđene u Ugovoru i Statutu Evropskog sistema centralnih banaka i Evropske centralne banke ili obavljaju slične funkcije prema nacionalnom zakonodavstvu.

**Uslovi za dobijanje dozvole, osnivanje**

**Član 167**

Investicione usluge i pomoćne usluge, iz člana 2 ovog Zakona, kao redovne aktivnosti na profesionalnoj osnovi, ne mogu se obavljati bez saglasnosti Komisije.

Investiciono društvo koje obavlja poslove iz stava 1 ovog člana osniva se kao akcionarsko društvo, čije sjedište mora biti u Crnoj Gori, i na njega se primjenjuju odredbe zakona kojim se uređuju privredna društva, ukoliko ovim Zakonom nije drugačije propisano.

Kreditne institucije koje pružaju jednu ili više investicionih usluga i pomoćnih usluga iz stava 1 ovog člana moraju da budu ovlašćene od strane Komisije za obavljanje takvih aktivnosti i da budu usklađene sa relevantnim odredbama ovog Zakona koje se odnose na ovlašćene banke.

Pored uslova iz stava 3 ovog člana, ovlašćene banke koje obavljaju aktivnosti investicionog društva dužne su da budu usklađene sa sljedećim uslovima:

1. osnuju poseban organizacioni sektor koji pruža investicione usluge;
2. obezbijede kompletne informacije u vezi sa organizacionim sektorom;
3. ispunjavaju sve zahtjeve propisane ovim Zakonom koji se primjenjuju na investiciona društva.

Investiciono društvo ne smije obavljati druge aktivnosti, osima aktivnosti iz stava 1 ovog člana.

Svaki tržišni organizator može da upravlja MTP-om ako ispunjava uslove navedene u ovom dijelu Zakona.

**Usluge i aktivnosti investicionog društva**

**Član 168**

Investiciono društvo može pružati usluge i obavljati aktivnosti iz odredaba člana 167 stav 1 ovog Zakona ukoliko posjeduje dozvolu Komisije za obavljanje konkretno navedenih djelatnosti investicionog društva.

U dozvoli za obavljanje djelatnosti investicionog društva navode se investicione usluge i aktivnosti iz odredaba člana 2 stav 1 tačka 7) ovog Zakona koje je investiciono društvo ovlašćeno da obavlja, a dozvola može da obuhvata i jednu ili više pomoćnih usluga iz odredaba člana 2 stav 1 tačka 8) ovog Zakona, ali se te pomoćne usluge ne mogu obavljati ukoliko investiciono društvo nema dozvolu za obavljanje najmanje jedne investicione usluge ili aktivnosti iz odredaba člana 2 stav 1 tačka 7) ovog Zakona.

Investiciono društvo koje traži dozvolu kako bi proširilo svoje poslovanje na pomoćne investicione usluge ili aktivnosti ili pomoćne usluge koje nijesu bile predviđene u vrijeme izdavanje prvobitne dozvole, podnosi zahtjev za proširenje dozvole.

Dozvola vrijedi u cijeloj Evropskoj uniji i investicionom društvu omogućava pružanje usluga ili obavljanje djelatnosti za koje je dobilo dozvolu u cijeloj Evropskoj uniji, ili kroz osnivanje filijaleili kao pružanje usluga bez naknade.

**Početni kapital**

**Član 169**

Početni kapital investicionog društva se određuje i izračunava u skladu sa aktom Komisije i ne može biti manji od:

1. 125.000 eura za pružanje usluga iz odredaba člana 2. stav 1 tačka 7 podtačke a), b), d), e) i g) ovog Zakona;
2. 200.000 eura za pružanje usluga i obavljanje aktivnosti iz odredaba člana 2 stav 1 tačka 7 podtačke c) ovog Zakona;
3. 730.000 eura za pružanje usluga i obavljanje aktivnosti iz odredaba člana 2 stav 1 tačka 7 podtačke f) ovog Zakona;
4. 730.000 eura za pružanje usluga i obavljanje aktivnosti iz odredaba člana 2 stav 1 tačka 7 podtačka h) ovog Zakona.

Izuzetno od stava 1 ovog člana, Komisija može aktom sniziti iznos iz stava 1 tačka 1) ovog člana na 50.000 eura u slučajevima kada investiciono društvo nije ovlašćeno da upravlja novcem ili finansijskim instrumentima klijenata, odnosno kada obavlja samo aktivnosti ili pruža usluge iz odredaba člana 2 stav 1 tačka 7 podtačka a) i b) ovog Zakona.

Smatra se da investiciono društvo sa najvećim iznosom kapitala iz stava 1 ovog člana ispunjava uslov koji se odnosi na kapital za obavljanje djelatnosti ili pružanje usluga za koje je propisan niži iznos.

Iznos kapitala iz st. 1 i 2 ovog člana uplaćuje se u cjelosti u novcu.

Lokalna društva moraju imati početni kapital od 50.000 eura ukoliko uživaju slobodu poslovnog osnivanja ili slobodu pružanja usluga navedenih u članovima 185 i 186 ovog Zakona.

**Član 170**

Investiciona društva iz člana 164 stav 3 tačka 1 podtačka c) koja su ovlašćena isključivo za pružanje investicionih usluga investicionog savjetovanja i/ili primanje i prosljeđivaje naloga investitora s tim da ne mogu držati novac ni hartije od vrijednosti svojih klijenata, i koja iz tog razloga ni u jednom trenutku ne mogu biti u poziciji dužnika prema svojim klijentima moraju da imaju:

1. početni kapital od 50.000 eura; ili
2. osiguranje profesionalne odgovornosti koje pokriva područje cjelokupne Evropske unije ili neku drugu poredivu garanciju za pokriće odgovornosti za poslovni nemar, koja predviđa iznos od najmanje 1.000.000 eura za svaki pojedinačni odštetni zahtjev ili 1.500.000 eura godišnje za sve zahtjeve zajedno; ili
3. kombinaciju početnog kapitala i osiguranja profesionalne odgovornosti u obliku koji omogućava stepen pokrića jednak onom pod tačkama 1) ili 2) ovog člana.

**Član 171**

Komisija neće izdati dozvolu za rad ukoliko investiciono društvo nema dovoljan iznos početnog kapitala, u skladu sa zahtjevima iz članova 164, 169 i 170 ovog Zakona, s obzirom na prirodu investicione usluge ili predmetne aktivnosti**.**

**Adekvatnost kapitala**

**Član 172**

Zahtjevi u pogledu adekvatnosti kapitala koji se primjenjuju na investiciona društva, pravila za njihovo obračunavanje i pravila za njihov bonitetni nadzor utvrđuje Komisija u skladu sa svojim podzakonskim aktima.

**Akcionari i članovi sa kvalifikovanim učešćem**

**Član 173**

Komisija neće investicionom društvu dati saglasnost za pružanje investicionih usluga ili obavljanje aktivnosti sve dok ne bude obaviještena o imenima akcionara ili članova, bilo direktno ili indirektno, fizičkih ili pravnih lica, koja posjeduju kvalifikovano učešće, o visini tog učešća i dok joj ne bude dostavljena dodatna dokumentacija i informacije naznačene u podzakonskim aktima Komisije.

Komisija će odbiti izdavanje saglasnosti ako, vodeći računa o potrebi da se osigura sigurno i racionalno upravljanje investicionim društvom, nije zadovoljna sa podobnošću akcionara ili članova koji posjeduju kvalifikovano učešće.

Ako između investicionog društva ili nekog drugog fizičkog ili pravnog lica postoje bliske veze, odnosno su povezana lica, Komisija daje saglasnost samo ako te veze ne sprječavaju obavljanje funkcije nadzora Komisije.

Komisija će odbiti izdavanje saglasnosti ako zakoni, regulative ili administrativne odredbe treće zemlje koji regulišu jedno ili više fizičkih ili pravnih lica sa kojima društvo ima bliske veze ili poteškoće u sprovođenju tih zakona, sprječavaju sprovođenje nadzornih funkcija Komisije.

Odredbe o kvalifikovanom učešću na regulisanom tržištu i kontroli iz dijela VI ovog Zakona primjenjuju se i na investiciona društva.

**Članstvo u investicionim kompenzacionim šemama**

**Član 174**

Komisija će se uvjeriti da svako tijelo koje traži dozvolu za rad za obavljanje poslova investicionog društva ispunjava svoje obaveze propisane u članovima 239-261 ovog Zakona u vrijeme izdavanja dozvole za rad.

**Kadrovska i organizaciona osposobljenost i tehnička opremljenost**

**Član 175**

Investiciono društvo može obavljati investicione usluge i aktivnosti iz člana 2 stav 1 tačka 7 podtačke a) do g) ovog Zakona ako ispunjava uslove kadrovske i organizacione osposobljenosti i tehničke opremljenosti propisane podzakonskim aktom Komisije, uključujući i posjedovanje sistema obrade podataka koji održava kontinuitet i pravilnost u pružanju ovih usluga i aktivnosti.

Investiciono društvo je dužno da ima najmanje dva lica zaposlena na neodređeno vrijeme sa dozvolom Komisije za obavljanje usluga i aktivnosti investicionog društva.

Investiciono društvo je dužno da ustanovi adekvatna pravila i procedure koje obezbjeđuju da je poslovanje investicionog društva, njegovih rukovodioca i zaposlenih u skladu sa odredbama ovog Zakona, podzakonskih akata Komisije i odgovarajućih pravila kojima se uređuju lične transakcije koje su izvršila ova lica.

Komisija usvaja pravila o organizacionim zahtjevima za investiciona društva kojima se definišu mjere koje investiciona društva osnovana u Crnoj Gori, kao i njihove filijale, investiciona društava ili kreditne institucija sa sjedištem u trećoj državi, moraju da preduzmu kako bi se zadovoljili organizacioni zahtjevi definisani ovim zakonom.

Investiciono društvo održava i upravlja efikasnim organizacionim i administrativnim mehanizmima u cilju preduzimanja svih racionalnih koraka namijenjenih za sprječavanje sukoba interesa kako isti ne bi štetio interesima njegovih klijenata.

Investiciono društvo preduzima odgovarajuće korake za osiguravanje kontinuiteta i redovnosti u obavljanju investicionih usluga i aktivnosti u čiju će svrhu investiciono društvo koristiti odgovarajuće sisteme, sredstva i postupke.

Ako investiciono društvo pruža usluge i obavlja aktivnosti iz odredaba člana 2 stav 1 tačka 7 podtačke d) i e) ovog Zakona, najmanje jedno fizičko lice, koje može biti jedno od lica iz stava 2 ovog člana, mora imati dozvolu Komisije za obavljanje poslova investicionog savjetnika i portfolio menadžera.

Kada investiciono društvo delegira trećoj strani operativne funkcije koje su kritične za pružanje trajnih i kvalitetnih usluga klijentima i za pružanje trajnih i zadovoljavajućih investicionih aktivnosti, investiciono društvo preduzima odgovarajuće korake kako bi se izbjegli nepotrebni dodatni poslovni rizici.

Povjeravanje poslova trećim licima ne može se preduzimati na način koji umanjuje kvalitet unutrašnje kontrole i mogućnost sprovođenja nadzora nad poslovanjem društva u skladu sa odredbama ovog Zakona.

Komisija usvaja pravila kojima se definišu mjere koje investiciona društva osnovana u Crnoj Gori, kao i njihove filijale, investiciona društava ili kreditne institucija sa sjedištem u trećoj državi, moraju da preduzmu kako bi se zadovoljili organizacioni zahtjevi definisani ovim Zakonom.

Investiciono društvo je dužno da ustanovi pouzdane administrativne i računovodstvene procedure, mehanizme unutrašnje kontrole, efikasne procedure za procjenu rizika, kao i efikasnu kontrolu i zaštitu informacionih sistema.

Poslove investicionih usluga i aktivnosti iz člana 2 stav 1 tačka 7 podtačke a), b), c), f) i g) ovog Zakona mogu obavljati samo fizička lica zaposlena u investicionom društvu koja imaju važeću dozvolu za obavljanje tih poslova.

Poslove investicionih usluga i aktivnosti iz člana 2 stav 1 tačka 7 podtačke d) i e) ovog Zakona mogu obavljati samo fizička lica zaposlena u investicionom društvu koja imaju važeću dozvolu za obavljanje poslova portfolio menadžera i investicionog savjetnika.

Investiciono društvo će, kada drži finansijske instrumente koji pripadaju klijentima, preduzeti odgovarajuće mjere u cilju zaštite prava vlasništva klijenta, posebno u cilju nesolventnosti investicionog društva i sprječavanja korišćenja sredstava klijenta za vlastiti račun bez izričite saglasnosti klijenta.

Investiciono društvo će, kada drži sredstva koja pripadaju klijentima, preduzeti odgovarajuće mjere u cilju zaštite prava klijenta, osim u slučaju kreditnih institucija, i spriječiti korišćenje sredstava klijenta za vlastiti račun.

Komisija svojim pravilima propisuje zaštitu imovine klijenata od strane investicionog društva kojima se definišu mjere koje investiciona društva osnovana u Crnoj Gori, kao i njihove filijale, investiciona društava ili kreditne institucija sa sjedištem u trećoj državi, moraju da preduzmu kako bi se zadovoljili organizacioni zahtjevi definisani ovim Zakonom.

**Pružanje usluga posredstvom drugog investicionog društva**

**Član 176**

Investiciono društvo može da zaključi ugovor o obavljanju investicionih usluga ili o pružanju dodatnih usluga sa drugim investicionim društvom u ime klijenta i u tom slučaju može da koristi informacije o klijentu koje proslijeđuje prvo investiciono društvo.

Investiciono društvo koje proslijeđuje uputstvo o nalogu klijenta ostaje odgovorno za potpunost i tačnost.

Investiciono društvo koje je na ovaj način dobilo nalog za obavljanje usluga u ime klijenta može se osloniti i na sve preporuke u pogledu usluga ili transakcija pruženih klijentu od strane drugog investicionog društva.

Investiciono društvo koje prenosi uputstva iz st. 2 i 3 ovog člana odgovorno je za pouzdanost pruženih preporuka ili savjeta za klijenta.

Investiciono društvo koje prima klijentova uputstva ili naloge preko drugog investicionog društva ostaje odgovorno za zaključivanje usluge ili transakcije na osnovu takvih podataka ili preporuka, u skladu sa važečim odredbama iz ovog člana.

Zaključivanje ugovora iz stava 1 ovog člana dozvoljeno je ukoliko angažovanje drugog investicionog društva:

1. ne uslovljava naplatu naknada ili drugih troškova od klijenta prvog investicionog društva u iznosu koji je viši od naknada koje bi klijent platio da je prvo investiciono društvo pružilo usluge;
2. ne može uzrokovati nepotrebne poslovne rizike investicionom društvu, značajno ugroziti kvalitet unutrašnje kontrole, niti onemogućiti nadzor Komisije nad ispunjavanjem svih obaveza investicionog društva.

Komisija propisuje uslove pod kojima investiciono društvo može koristiti usluge drugog investicionog društva.

**Lica koja upravljaju poslovanjem investicionog društva**

**Član 177**

Lica koja upravljaju poslovanjem investicionog društva moraju da imaju dobru reputaciju i dovoljno iskustva kako bi se osiguralo sigurno i racionalo upravljanje investicionim društvom.

Članovi odbora direktora upravljaju poslovanjem i zajednički predstavljaju investiciona društva, osim ukoliko statutom investicionog društva nije drugačije propisano.

Investiciono društvo ima organe društva u skladu sa zakonom kojim se uređuju privredna društva.

Izvršni direktor i član odbora direktora investicionog društva može biti lice:

1. koje ne podliježe primjeni pravnih posljedica osude;
2. koje nije na rukovodećoj poziciji ili zaposleno lice u organima državne uprave, odnosno agencijama i organizacijama čiji je osnivač država;
3. koje nije direktor, član odbora direktora ili zaposleno lice koje posjeduje kvalifikovano učešće u drugom investicionom društvu, kreditnoj instituciji sa ovlašćenom bankom, društvu za upravljanje investicionim ili dobrovoljnim penzionim fondom;
4. koje nije direktor, član odbora direktora ili zaposleno lice organizatora tržišta ili Centralnog registra;

Poslovna reputacija i iskustvo izvršnog direktora i člana odbora direktora, investicionog društva treba da obezbijede upravljanje u skladu sa pravilima sigurnog i dobrog poslovanja investicionog društva.

Lica iz ovog člana moraju da imaju odgovarajuću poslovnu reputaciju i najmanje tri godine radnog iskustva u vezi sa hartijama od vrijednosti.

Investiciono društvo ima najmanje dva člana koja vode poslovanje i zajedno predstavljaju to društvo i ispunjavaju uslove propisane ovim članom.

Neko lice može biti imenovano za direktora ili člana odbora direktora investicionog društva tek nakon odobrenja Komisije.

**Davanje, odbijanje i povlačenje saglasnosti**

**Član 178**

Komisija propisuje bližu sadržinu zahtjeva za davanje prethodne saglasnosti na izbor, odnosno imenovanje direktora i člana odbora direktora investicionog društva, kao i na rukovodioca organizacionog dijela banke.

Kada utvrdi da su ispunjeni uslovi iz člana 177 ovog Zakona, Komisija daje saglasnost u roku od sedam radnih dana od dana prijema urednog zahtjeva iz stava 1 ovog člana.

Kada se zahtjev za davanje saglasnosti iz stava 1 ovog člana podnosi uz zahtjev za davanje dozvole za obavljanje djelatnosti investicionog društva, Komisija odlučuje istovremeno o oba zahtjeva.

Komisija odbija zahtjev za davanje saglasnosti iz st. 1 i 3 ovog člana kada utvrdi da nijesu ispunjeni uslovi iz člana 177 ovog Zakona.

Komisija povlači prethodnu saglasnost za izbor, odnosno imenovanje lica iz stava 1 ovog člana kada utvrdi:

1. da je rješenje o davanju saglasnosti donešeno na osnovu netačnih ili nepotpunih podataka;
2. da lice za koje je data saglasnost više ne ispunjava za to utvrđene uslove;
3. da je lice za koje je data saglasnost naknadno izvršilo povredu odredaba ovog Zakona, zakona koji uredjuje sprječavanje pranja novca i finansiranje terorizma, opštih akata organizatora tržišta ili akata Komisije, a Komisija smatra da je povreda dovoljno ozbiljna i sistemska i da lice čini nepodobnim i nepouzdanim za obavljanje poslova člana odbora direktora ili rukovodioca.

**Zahtjev za davanje dozvole za obavljanje djelatnosti investicionog društva**

**Član 179**

Komisija propisuje sadržaj zahtjeva i dodatne dokumentacije za davanje dozvole investicionom društvu za obavljanje investicionih usluga i aktivnosti iz člana 167 ovog Zakona.

U zahtjevu za davanje dozvole iz stava 1 ovog člana navode se investicione usluge i aktivnosti za koje investiciono društvo traži dozvolu.

Uz zahtjev iz st. 1 i 2 ovog člana dostavlja/ju se:

1. opšta akta podnosioca zahtjeva investicionog društva;
2. podaci o svim licima koja posjeduju kvalifikovano učešće u podnosiocu zahtjeva, uključujući vrstu, iznos i procenat tog učešća, kao i podaci o licima sa kojima su lica koja posjeduju kvalifikovano učešće blisko povezana i podatke o toj povezanosti, drugim licima koja su u mogućnosti da kontrolišu ili vrše značajan uticaj na investiciono društvo podnosioca zahtjeva;
3. imena i podaci o kvalifikacijama, iskustvu i poslovnoj reputaciji predloženih direktora i člana odbora direktora, podnosioca zahtjeva koji je investiciono društvo, odnosno ovlašćena banka u skladu sa odredbama člana 177 ovog Zakona;
4. podaci o kadrovskoj i organizacionoj osposobljenosti i tehničkoj opremljenosti podnosioca zahtjeva u skladu sa članom 199 ovog Zakona;
5. cjenovnik sa naknadama i troškovima podnosioca zahtjeva za investicione usluge i aktivnosti za koje se traži dozvola;
6. podaci o predloženom programu poslovanja podnosioca zahtjeva, uključujući predviđenu vrstu posla i organizacionu strukturu sa dovoljno detalja kako bi Komisija mogla da utvrdi da je podnosilac ustanovio sve neophodne sisteme radi ispunjavanja svoje obaveze iz ovog Zakona;
7. dokaz o uplati osnivačkog uloga i;
8. dokaz o uplaćenoj naknadi za podnošenje zahtjeva u skladu sa cjenovnikom Komisije.

Ukoliko se zahtjev iz stava 1 ovog člana podnosi radi davanja dozvole za obavljanje djelatnosti investicionog društva koje već posjeduje dozvolu ili ovlašćenje nadležnog organa treće države, pored dokumentacije iz stava 3 ovog člana prilaže se i:

1. izvod iz registra, odnosno dozvola nadležnog organa strane države, osnivački akt, statut ili neki drugi dokaz o osnivanju investicionog društva ili lica blisko povezanog s njim u skladu sa zakonima te države, u originalu i ovjerenom prevodu;
2. izvod iz registara privrednih subjekata za pravna lica - akcionare investicionog društva koje je pravno lice, odnosno lica blisko povezanog s njim, kao i original i ovjereni prevod izvoda iz registra privrednih subjekata za strana pravna lica i;
3. dokaz da je nadležni organ države porijekla investicionog društva, odnosno lica povezanog s njim odobrilo investicionom društvu, odnosno licu povezanom s njim dobijanje dozvole u Crnoj Gori ili dokaz da takvo odobrenje nije potrebno prema zakonima i propisima te države.

**Rješenje o davanju dozvole za obavljanje djelatnosti investicionog društva**

**Član 180**

Komisija odlučuje o zahtjevu za davanje dozvole za obavljanje djelatnosti investicionog društva u roku od trideset radnih dana od dana kompletiranja zahtjeva.

Komisija donosi rješenje o davanju dozvole za obavljanje djelatnosti kada utvrdi da su ispunjeni sljedeći uslovi iz ovog Zakona i akata Komisije:

1. da su zahtjev i neophodna prateća dokumentacija potpuni i valjani;
2. da su lica koja posjeduju kvalifikovano učešće u investicionom društvu, uključujući i njihove filijale i lica sa kojima imaju bliske veze, za Komisiju podobna i pouzdana;
3. da članove odbora direktora investicionog društva Komisija smatra podobnim i pouzdanim.

Komisija odbija zahtjev za davanje dozvole za obavljanje djelatnosti kada utvrdi da nije ispunjen jedan ili više uslova za dobijanje dozvole iz ovog Zakona:

1. lica koja će rukovoditi poslovanjem investicionog društva nemaju dovoljno dobru reputaciju i iskustva da obavljaju te dužnosti;
2. je vlasnička struktura podnosioca zahtjeva, uključujući i lica blisko povezana sa licima koja posjeduju kvalifikovano učešće, takva da bi efikasan nadzor nad podnosiocem zahtjeva bio onemogućen;
3. su podaci koje zahtjev sadrži netačni, dovode u zabludu ili je izostavljen neki od bitnih podataka kako bi se navodi iz zahtjeva mogli tumačiti kao tačni.

**Konsultacija nadležnih organa drugih država članica prije izdavanja dozvole**

**Član 181**

Komisija će konsultovati nadležne organe drugih država članica prije izdavanja dozvole investicionom društvu koje je:

1. filijala investicionog društva ili kreditne institucije ovlašćene u drugoj državi članici; ili
2. filijala matičnog društva investicionog društva ili kreditne institucije ovlašćene u drugoj državi članici; ili
3. pod kontrolom istog fizičkog ili pravnog lica koje kontroliše investiciono društvo ili kreditnu instituciju ovlašćenu u drugoj državi članici.

Komisija će konsultovati nadležni organ države članice koji je odgovoran za nadzor kreditih institucija ili osiguravajućih društava prije izdavanja dozvole investicionom društvu koje je:

1. filijala kreditne institucije ili osiguravajućeg društva ovlašćenog u državi članici; ili
2. filijala matičnog društva kreditne institucije ili osiguravajućeg društva ovlašćenog u državi članici; ili
3. pod kontrolom istog lica, bilo fizičkog ili pravnog, koje kontroliše kreditnu instituciju ili osiguravajuće društvo ovlašćeno u državi članici.

Komisija i relevantni nadležni organi iz st. 1 i 2 ovog člana posebno će se međusobno konsultovati prilikom ocjene pouzdanosti akcionara ili članova i ugleda i iskustva lica koja vode poslove upravljanja u drugom pravnom licu unutar iste grupacije.

Komisija i relevantni nadležni organi će razmijeniti sve podatke o pouzdanosti akcionara i članova i o ugledu i iskustvu lica koja vode posao koji je od važnosti za druge uključene nadležne organe prilikom izdavanja dozvole i tekuće provjere pridržavanja operativnih uslova.

**Registar dozvola za rad**

**Član 182**

Komisija vodi i redovno ažurira registar izdatih dozvola za rad investicionim društvima.

Registar izdatih dozvola za rad sadrži:

1. naziv, ime i adresu investicionog društva;
2. datum izdavanja dozvole za rad;
3. vrstu poslova sa hartijama od vrijednosti na koje se dozvola odnosi;
4. imena direktora i lica koja obavljaju rukovodeće dužnosti;
5. podatke o suspenziji ili oduzimanju dozvole za rad;
6. imena većinskih akcionara;
7. druge podatke koje propiše Komisija

Podaci iz registra investicionih društava su javni, osim onih koji su u zahtjevu za izdavanje dozvole za rad.

**Obavještavanje o promjeni podataka**

**Član 183**

Kada investiciono društvo prestane da obavlja poslove na koje se dozvola odnosi ili nastane bilo koja promjena podataka koji se unose u registar dužan je da, najkasnije u roku od sedam dana, dostavi Komisiji pisano obavještenje o nastaloj promjeni.

**Odobrenje za osnivanje filijala i sloboda pružanja usluga u Crnoj Gori**

**Član 184**

Kreditne institucije i investiciona društva koja su dobila dozvolu za rad i koje nadzire druga država mogu da obavljaju svoje aktivnosti u Crnoj Gori kroz osnivanje filijale, kao i pružanje usluga, pod uslovom da su njihove aktivnosti obuhvaćene dozvolom.

Kreditne institucije i investiciona društva mogu u Crnoj Gori da obavljaju i pomoćne usluge, samo uz obavljanje investicionih usluga ili investicione aktivnosti.

Vršenje aktivnosti kreditne institucije i investicionih društava ne podliježe ovlašćenjima Komisije.

Investiciona društva i organizatori tržišta koji upravljaju MTP-om iz drugih država članica mogu bez daljih zakonskih ili administrativnih zahtjeva ustanoviti odgovarajuće mehanizme u Crnoj Gori kako bi se olakšao pristup i korišćenje tih sistema udaljenim korisnicima osnovanim u Crnoj Gori.

**Osnivanje filijala u drugoj državi članici**

**Član 185**

Svako investiciono društvo koje je dobilo dozvolu za rad od Komisije koje želi da osnuje filijalu na teritoriji druge države članice unaprijed će obavijestiti Komisiju o svojoj namjeri, pod uslovom da, pored takvog obavještenja, dostave i sljedeće informacije:

1. ime države članice na čijoj teritoriji želi da osnuje filijalu;
2. program rada u kojem su, utvrđene investicione usluge i/ili aktivnosti, kao i pomoćne usluge koje ona nudi, te organizaciona struktura filijale;
3. adresu u državi članici domaćinu na kojoj se mogu dobiti isprave i;
4. imena lica koja su odgovorna za upravljanje filijalom.

Ukoliko Komisija nema razloga da sumnja u adekvatnost administrativne strukture ili finansijske situacije podnosioca zahtjeva, uzimajući u obzir predviđene aktivnosti, dužna je da, u roku od tri mjeseca po prijemu informacija iz stava 1 ovog člana, dostavi takve informacije nadležnom organu države članice domaćina i da o tome obavijesti podnosioca zahtjeva.

Pored informacija iz stava 2 ovog člana, Komisija će dostaviti nadležnom organu države članice domaćina podatke o fondu za zaštitu investitora čiji je član investiciono društvo.

U slučaju da dođe do promjene u podacima iz ovog člana, Komisija će o tome obavijestiti nadležni organ države članice domaćina.

Ako Komisija odbije da dostavi podatke nadležnom organu države članice domaćina, dužna je podnosiocu zahtjeva da navede razloge odbijanja u roku od tri mjeseca od dana prijema podataka.

Po prijemu obavještenja od nadležnog organa države članice domaćina, ili ako takvo obavještenje nije stiglo najkasnije dva mjeseca nakon što je Komisija prenijela podatke, filijala se može osnovati i može početi da radi.

Nadležni organ države članice u kojoj je smještena filijala preuzima odgovornost da usluge koje pruža filijala na njegovoj teritoriji budu u skladu sa obavezama i mjerama utvrđenim ovim Zakonom.

Nadležni organ države članice u kojoj je smještena filijala ovlašćen je da prekontroliše organizacionu strukturu filijale i da zatraži izmjene koje su strogo potrebne kako bi se nadležnom organu omogućilo da sprovede obaveze i mjere u pogledu usluga i/ili aktivnosti koje filijala pruža na toj teritoriji.

Komisija može, u okviru obavljanja svojih odgovornosti, a nakon što je obavijestila nadležni organ države članice domaćina da izvrši kontrolu na licu mjesta na teritoriji na kojoj je investiciono društvo koje je dobilo dozvolu za rad od Komisije osnovalo filijalu.

U slučaju promjena u podacima saopštenim u skladu sa stavom 2 ovog člana, investiciono društvo dužno je pisanim putem izvijestiti Komisiju o tim promjenama najmanje mjesec dana prije namjeravane promjene. Komisija će o toj promjeni obavijestiti nadležni organ matične države članice.

**Pružanje usluga unutar Evropske Unije**

**Član 186**

Investiciono društvo koje je u Crnoj Gori dobilo dozvolu za rad, a koje po prvi put želi da pruža usluge ili obavlja aktivnosti na teritoriji druge države članice ili koje želi da promijeni asortiman usluga koje pruža ili obavlja, dužno je da Komisiji dostavi sljedeće podatke:

1. ime države članice u kojoj želi da posluje i;
2. program poslovanja u kojem se navode posebno investicione usluge i/ili djelatnosti, kao i pomoćne usluge koje želi da obavlja i izjašnjenje da li namjerava da koristi ugovorno vezanog agenta na teritoriji države članice domaćina u kojoj namjerava da pruža usluge.

Komisija će, u roku od mjesec dana od dana prijema podataka iste proslijediti nadležnom organu u državi članici domaćinu.

Investiciono društvo može početi da pruža investicione usluge, obavlja investicione aktivnosti i pruža pomoćne usluge u državi članici domaćinu, od dana na koji je Komisija proslijedila ovu informaciju nadležnom organu države članice domaćina.

Ako dođe do promjena u podacima dostavljenim u skladu sa stavom 1 ovog člana, investiciono društvo o tim promjenama pisanim putem izvještava Komisiju najmanje mjesec dana prije nastupa promjene. Komisija će obavijestiti o tim promjenama nadležni organ države članice domaćina.

Investiciono društvo ili organizator tržišta, koji je dobio dozvolu za rad u Crnoj Gori, koji vodi MTP može uspostaviti odgovarajuće aranžmane u drugoj državi članici kako bi omogućio članovima i učesicima osnovanim u takvoj državi članici da budu upisani ili da imaju pristup na daljinu svojim sistemima, kao i da na tom mjestu trguju.

Investiciono društvo ili organizator tržišta iz stava 5 ovog člana dužni su da Komisiji dostave ime države članice u kojoj namjeravaju da pružaju takve aranžmane.

Komisija je dužna da, u roku od mjesec dana, dostavi podatke iz stava 5 ovog člana državi članici u kojoj MTP namjerava da pruža takve aranžmane.

Komisija će, na zahtjev nadležnog organa države članice domaćina MTP, i uz odlaganje u razumnim vremenskim periodima, dostaviti imena članova ili učesnika u MTP osnovanoj u toj državi članici domaćinu.

**Filijale izvan Crne Gore**

**Član 187**

Investiciono društvo može osnovati filijalu u inostranstvu radi obavljanja poslova sa hartijama od vrijednosti za koje je dobio dozvolu Komisije, saglasno propisima zemlje u kojoj namjerava obavljati tu djelatnost.

Investiciono društvo je dužno, prije osnivanja filijale u inostranstvu, o namjeri osnivanja obavijestiti Komisiju.

Investiciono društvo je dužno, najkasnije u roku od osam dana od dana osnivanja filijale u inostranstvu, Komisiji dostaviti ovjerenu kopiju dozvole za obavljanje poslova sa hartijama od vrijednosti i izvoda iz registra u koji je filijala upisana, izdatih od nadležnog organa države u kojoj je osnovana filijala, kao i spisak lica koja su ovlašćena da u poslovanju filijale zastupaju ovlašćenog učesnika i lica koja u filijali obavljaju poslove sa hartijama od vrijednosti.

**Odnosi sa trećim zemljama**

**Član 188**

Komisija će obavijesti Evropsku komisiju i ESMA o svim glavnim poteškoćama sa kojima se njihova investiciona društva susreću u svom osnivanju ili u pružanju investicionih usluga i/ili sprovođenju investicionih aktivnosti u svakoj trećoj zemlji.

Svako investiciono društvo ili kreditna institucija treće zemlje koja želi da osnuje filijalu u Crnoj Gori i da pruža investicione usluge i obavlja aktivnosti iz člana 2 stav 1 tačka 7 ovog Zakona, i u vezi sa finansijskim instrumentima iz člana 2 stav 1 tačka 1 ovog Zakona na teritoriji Crne Gore, podliježe istim pravilima u pogledu izdavanja dozvole za rad koje Komisija i Centralna Banka Crne Gore primjenjuju na investiciona društva.

Ovaj član se primjenjuje nakon ulaska Crne Gore u EU.

**Upis u CRPS**

**Član 189**

Investiciono društvo stiče svojstvo pravnog lica upisom u CRPS.

Prijava za upis u CRPS podnosi se najkasnije trideset dana od dana dobijanja dozvole za rad.

investiciono društvo je dužno da otpočne obavljanje djelatnosti u roku od trideset dana od dana upisa u CRPS.

Investiciona društva su obavezna da dostave Komisiji informacije zahtijevane u dijelu IV ovog Zakona i u skladu sa pravilima koje propisuje Komisija.

**Privremena dozvola za rad u slučaju statusnih promjena**

**Član 190**

Investiciono društvo je dužno da prije podnošenja prijave za upis u registar privrednih subjekata dobije privremenu dozvolu Komisije za pripajanje, spajanje ili podjelu investicionih usluga ili djelatnosti investicionog društva koje bi za posljedicu imale obavljanje tih usluga i djelatnosti od strane pravnog lica koje nije to investiciono društvo sa dozvolom Komisije.

**Izmjena zahtjeva za dobijanje dozvole kada je neophodna saglasnost Komisije**

**Član 191**

Investiciono društvo je dužno da, u roku od pet radnih dana od dana nastupanja izmjene u podacima iz zahtjeva i prateće dokumentacije iz ovog Zakona, podnese Komisiji zahtjev za izmjenu podataka.

Izuzetno od stava 1 ovog člana, za izvještaj o reviziji bilansa stanja iz člana 179 stav 3 tačke 5 ovog Zakona, ne podnosi se zahtjev za izmjenu podataka, ukoliko investiciono društvo blagovremeno podnosi izvještaje Komisiji u skladu sa ovim zakonom, a izmjene koje se podnose Komisiji ne zahtijevaju da investiciono društvo zahtijeva odobrenje Komisije za dodatni minimalni likvidni kapital koji je neophodan za obavljanje dodatnih investicionih usluga ili djelatnosti koje to investiciono društvo predlaže da obavlja.

Saglasnost Komisije je neophodna ukoliko se izmjena tiče:

1. dodatne investicione usluge i djelatnosti koje nijesu bile uključene u prvobitni zahtjev za dobijanje dozvole za obavljanje djelatnosti investicionog društva, ili za dobijanje saglasnosti za izmjenu;
2. odobrenja dokazanog ispunjenja uslova o dodatnom minimalnom likvidnom kapitalu koji je neophodan za obavljanje dodatnih usluga i djelatnosti koje investiciono društvo predlaže da obavlja;
3. statusne promjene predviđene ovim zakonom;
4. svih izmjena u vezi sa licima koja posjeduju kvalifikovano učešće u investicionom društvu, uključujući izmjene u iznosima;
5. podataka o članovima odbora direktora i izvršnog direktora investicionog društva i;
6. promjena fizičkih lica koja posjeduju dozvolu Komisije za obavljanje poslova investicionog savjetnika ili djelatnosti investicionog društva, uključujući neispunjenje uslova o broju licenciranih lica.

**Dostupnost javnosti zahtjeva za dobijanje dozvole i izmjena**

**Član 192**

Zahtjev za dobijanje dozvole investicionog društva koje je dobilo dozvolu Komisije i sve kasnije izmjene Komisija objavljuje na svojoj internet stranici.

**Naknade koje naplaćuje investiciono društvo**

**Član 193**

Investiciono društvo je dužno da svoje usluge naplaćuje u skladu sa iznosom utvrđenim cjenovnikom investicionog društva, koji je dostavljen Komisiji.

**Upravljanje rizicima i adekvatnost kapitala**

**Član 194**

Kapital investicionog društva mora biti jednak iznosu kapitala koji je potreban za pokriće mogućih gubitaka i rizika kojima je investiciono društvo izloženo u svom poslovanju.

Investiciono društvo je dužno da svakodnevno računa iznos likvidnog kapitala u novcu, rizike, izloženost i kvalifikovana učešća, na način koji je svojim aktima propisala Komisija.

Pravilima Komisije iz stava 2 ovog člana treba ispoštovati sljedeće principe:

1. na svim sopstvenim pozicijama investicionog društva u finansijskim instrumentima vrijednost treba da bude iskazana u skladu sa promjenama njihovih tržišnih cijena na kraju svakog radnog dana;
2. sve sopstvene pozicije investicionog društva u finansijskim instrumentima kojima se ne može dodijeliti vrijednost na osnovu trenutne tržišne cijene, i druga materijalna i nematerijalna sredstva koja nijesu likvidna u kratkom roku, oduzimaju se iz iznosa likvidnog kapitala;
3. na pozicije investicionog društva koncentrisane u jednom vlasničkom finansijskom instrumentu ili pozicije za koje postoji ograničeno tržište primenjuju se odgovarajuća umanjenja zbog rizika;
4. ukupni ponderisani iznos izloženosti rizicima investicionog društva, izračunat u skladu sa navedenim principima ovog člana i propisima Komisije ne može premašiti iznos likvidnog kapitala pomnožen sa 12,5 i;
5. od iznosa likvidnog kapitala umanjuje se iznos rezerve za pokrivanje rizika naplativosti potraživanja investicionog društva od klijenata ili učesnika u transakcijama kada postoji osnovana sumnja u finansijsku sposobnost tih klijenata ili učesnika da blagovremeno izvrše uplatu potraživanja.

Investiciono društvo dužno je da održava minimalni iznos likvidnog kapitala u iznosu jedne četvrtine nevarijabilnih opštih troškova za prethodnu godinu, odnosno ukoliko društvo nije poslovalo tokom čitave prethodne finansijske godine, jednu četvrtinu procjenjenih nevarijabilnih opštih troškova u poslovnom planu investicionog društva.

Investiciono društvo je dužno da uspostavi solidan sistem upravljanja koji uključuje jasnu organizacionu strukturu sa definisanim, transparentnim i usklađenim opisima poslova, efikasnim mjerama za identifikovanje, upravljanje, praćenje i izvještavanje o rizicima i velikoj izloženosti ili potencijalnoj izloženosti, kao i adekvatne mehanizme unutrašnje kontrole uključujući adekvatne administrativne i računovodstvene procedure.

U smislu ovog člana, velika izloženost riziku investicionog društva prema jednom klijentu ili grupi povezanih klijenata jeste izloženost u iznosu od 10%, ili više, likvidnog kapitala investicionog društva.

Izloženost riziku investicionog društva, uzimajući u obzir efekat ublažavanja kreditnog rizika u skladu sa propisima Komisije, prema klijentu ili grupi povezanih klijenata čiji iznos prelazi 25% likvidnog kapitala investicionog društva.

Ukoliko izloženost riziku investicionog društva, u izuzetnim slučajevima, prelazi navedena ograničenja, investiciono društvo je dužno da o iznosu ovakve izloženosti riziku odmah obavijesti Komisiju u skladu sa članom 191 ovog Zakona, Komisija, ukoliko to okolnosti dozvoljavaju, može dati investicionom društvu ograničen rok za preduzimanje mjera usklađivanja sa ograničenjima.

Investiciono društvo može posjedovati kvalifikovano učešće preko 15% sopstvenih sredstava u preduzeću koje nije kreditna institucija, finansijska institucija, niti preduzeće koje obavlja djelatnosti koje su direktan produžetak bankarskih i usluga koje su dodatne bankarske usluge, kao što su lizing, faktoring, upravljanje fiksnim investicionim trustovima, upravljanje uslugama obrade podataka i druge slične djelatnosti.

Ukupan iznos kvalifikovanih učešća investicionog društva u licima iz stava 9 ovog člana, odnosno preduzećima ne smije preći 60% likvidnog kapitala investicionog društva.

**Vođenje evidencije investicionog društva**

**Član 195**

Investiciono društvo je dužno da organizuje čuvanje evidencije i dokumenata o svim izvršenim uslugama i transakcijama kako bi Komisija mogla da prati usklađenost poslovanja sa odredbama ovog Zakona, a naročito da utvrdi da li je investiciono društvo izvršilo sve obaveze prema klijentima ili potencijalnim klijentima.

U slučaju filijala investicionih društava, koja su dobila dozvolu za rad i koje nadzire druga država članica, Komisija je, ne dovodeći u pitanje mogućnost da nadležni organ matične države članice investicionog društva ima direktan pristup tim evidencijama, odgovorna za sprovođenje obaveze iz ovog stava u pogledu poslova koje obavlja filijala.

Investiciono društvo je dužno da u vezi sa svakim nalogom koji primi od klijenata i u vezi sa svakom odlukom koja se donese u pružanju usluga upravljanja portfolijom, odmah sačini evidenciju sa sljedećim podacima ukoliko se mogu primjeniti na nalog ili poslovnu odluku u pitanju:

1. ime klijenta ili naziv;
2. ime ili naziv relevantnih lica koja zastupaju klijenta;
3. kupovna/prodajna naznaka, identifikacioni broj finansijskog instrumenta, cijena jedinice i količina;
4. priroda naloga ukoliko se ne radi o prodajnom ili kupovnom nalogu;
5. vrsta naloga;
6. sve ostale pojedinosti, uslovi i određena uputstva primljena od klijenta u vezi sa načinom izvršenja naloga i;
7. datum i tačno vrijeme prijema naloga ili odluke.

Obaveza iz stava 3 ovog člana primjenjuje se i na društva za upravljanje i investiciona društva koja obavljaju poslove za društvo za upravljanje ili investicioni fond u skladu sa Zakonom o investicionim fondovima.

Nakon izvršenja naloga klijenta ili u slučaju investicionog društva koje prenosi naloge drugom investicionom društvu na izvršenje, nakon dobijanja potvrde o obavljenoj transakciji investiciono društvo je dužno da zabilježi sljedeće pojedinosti:

* 1. ime ili naziv klijenta;
  2. dan trgovanja, vrijeme trgovanja, kupovna/prodajna naznaka, identifikacioni broj finansijskog instrumenta, cijena jedinice, oznaka cijene, količina, oznaka količine, ime i naziv drugog učesnika u transakciji i mjesto;
  3. ukupna cijena koja je rezultat cijene po jedinici i količine;
  4. vrsta transakcije ukoliko se ne radi o prodajnoj ili kupovnoj transakciji;
  5. fizičko lice koje je obavilo transakciju ili koje je odgovorno za njeno izvršenje.

Ukoliko investiciono društvo prenese nalog drugom licu na izvršenje, dužno je da odmah zabilježi sljedeće podatke o prenosu naloga:

1. ime klijenta ili naziv čiji je nalog proslijeđen;
2. ime ili naziv lica kome je nalog proslijeđen;
3. uslovi prenosa naloga;
4. datum i tačno vrijeme prenosa.

Obaveza iz st. 5 i 6 ovog člana primenjuje se i na društva za upravljanje i investiciona društva koja djeluju za društvo za upravljanje ili investicioni fond u skladu sa Zakonom o investicionim fondovima.

**Izvještaji investicionog društva**

**Član 196**

Komisija svojim pravilima propisuje sadržinu, formu i rokove finansijskih izvještaja koje su investiciona društva dužna da podnose Komisiji.

Investiciona društva imaju obavezu dostavljanja izvještaja nezavisnog revizora Komisiji.

Ovi izvještaji Komisiji služe za ocjenu adekvatnosti kapitala, unutrašnje kontrole investicionog društva i računovodstvenih procedura za određivanje adekvatnosti kapitala i upravljanje izloženosti rizicima.

Knjiga trgovanja sadrži pozicije u finansijskim instrumentima koje investiciono društvo drži sa namjerom trgovanja ili radi zaštite pozicija u drugim finansijskim instrumentima koje se vode u toj knjizi i za koje ne postoje ograničenja da se njima trguje, niti postoje ograničenja da se ove pozicije zaštite od rizika.

Knjiga pozicija kojima se ne trguje sadrži sve pozicije finansijskih instrumenata i roba koje nijesu obuhvaćene knjigom trgovanja.

Komisija propisuje sadržaj knjige trgovanja i knjige pozicija kojima se ne trguje.

**Mjere za obezbjeđenje adekvatnosti kapitala**

**Član 197**

Komisija donosi pravila kojim se od investicionih društava zahtjeva da podnesu izvještaj Komisiji i regulisanom tržištu čiji su učesnik ili član, o svakom padu minimalnog kapitala društva ispod nivoa propisanog ovim Zakonom i pravilima Komisije.

Investiciono društvo je dužno da u izvještaju navede konkretne činjenice i okolnosti koje su dovele do pada likvidnog kapitala investicionog društva ispod nivoa koji je propisala Komisija i da uradi plan aktivnosti za prevazilaženje nastalog stanja.

Komisija može zahtijevati investicionom društvu koje ne dostiže minimalni kapital iz člana 169 ovog Zakona ili propisa Komisije, ili čiji kapital padne ispod propisanog nivoa, da odmah prestane sa obavljanjem djelatnosti.

Nakon podnošenja izvještaja iz stava 3 ovog člana, ili nakon što je Komisija obaviještena o okolnostima za koje je investiciono društvo moralo da podnese izvještaj, Komisija može naložiti investicionom društvu da:

1. u određenom roku, koji ne može biti duži od šest mjeseci, preduzme mjere za obezbjeđenje likvidnog kapitala u iznosu koji je propisala Komisija iz člana 169 ovog Zakona;
2. ograniči svoje poslovne aktivnosti u oblastima koje odredi Komisija sve dok se ne dostignu ili pređu propisani nivo i;
3. dostavi Komisiji dodatne izvještaje o iznosu likvidnog kapitala investicionog društva dok se ne dostignu ili pređu propisani nivoi.

**Načela sigurnog i dobrog poslovanja investicionog društva**

**Član 198**

Prilikom pružanja investicionih i pomoćnih usluga klijentima, investiciono društvo je dužno da interese svojih klijenata stavlja ispred sopstvenih interesa i posluje pravično, ravnopravno i profesionalno, u skladu sa najboljim interesima klijenata poštujući načela utvrđena u ovom članu.

Sve informacije, uključujući i one iz marketinških materijala, koje investiciona firma upućuje svojim klijentima ili potencijalnim klijentima moraju biti istinite, jasne i neobmanjujuće.

Investiciono društvo klijentima ili potencijalnim klijentima daje odgovarajuće informacije o:

1. investicionom društvu i njegovim uslugama,
2. finansijskim instrumentima i predloženim investicionim strategijama uključujući odgovarajuće smjernice i upozorenja u vezi sa rizikom ulaganja u pomenute instrumente ili pojedinih investicionih strategija,
3. mjestima izvršenja naloga i
4. troškovima i naknadama

kako bi klijenti mogli da shvate prirodu i rizike investicionih usluga i vrstu finansijskog instrumenta koji se nudi, i shodno tome, da donesu utemeljenu odluku o ulaganju. Ove informacije mogu biti obezbijeđene na stadardizovanom formatu.

Pri pružanju investicionog savjeta ili usluga upravljanja hartijama od vrijednosti svojim klijentima, investiciono društvo je dužno da prikupi neophodne informacije o upućenosti i iskustvu klijenta ili potencijalnog klijenta u oblast ulaganja, koji je značajna za određenu vrstu proizvoda ili usluge, finansijskom stanju i investicionim ciljevima klijenta, kako bi to društvo bilo u stanju da klijentu ili potencijalnom klijentu preporuči određenu investicionu uslugu ili finansijski instrument za njega pogodan.

Kada investiciono društvo pruža investicione usluge koje nijesu navedene u stavu 4 ovog člana, dužno je da zahtjeva od klijenta ili potencijalnog klijenta podatke o njegovom znanju i iskustvu u investicionoj oblasti koja je od značaja za proizvod ili uslugu koja se nudi ili traži, kako bi moglo da procjeni u kojoj mjeri su predviđena investiciona usluga ili proizvod pogodni za klijenta.

U slučaju kada investiciono društvo smatra da, na osnovu informacija iz stava 5 ovog člana, proizvod ili usluga nijesu pogodni za klijenta ili potencijalnog klijenta, o tome je dužno da upozori klijenta ili potencijalnog klijenta. Ove informacije mogu biti obezbijeđene na standardizovanom formatu.

U slučaju kada klijent ili potencijalni klijent odluči da ne pruži informacije iz stava 5 ovog člana, ili kada ne pruži dovoljno informacija o svom znanju i iskustvu, investiciono društvo je dužno da upozori klijenta ili potencijalnog klijenta da se zbog takve odluke ne može utvrditi da li su za njega određeni proizvod ili usluga odgovarajući. Ove informacije mogu biti obezbijeđene na standardizovanom formatu.

Izuzetno od st. 5, 6 i 7 ovog člana, investiciono društvo u pružanju investicionih usluga koje se jedino tiču izvršenja, odnosno prijema i prenosa naloga klijenata bez vršenja dodatnih usluga, može pružiti te investicione usluge svojim klijentima bez obaveze pribavljanja propisanih podataka ili utvrđivanja podobnosti iz st. 5, 6 i 7 pod uslovom da su ispunjeni sljedeći uslovi:

1. navedene usluge se odnose na akcije koje su uključene u trgovanje na regulisanom tržištu ili na tržištu trećih zemalja, instrumente tržišta novca, obveznice i druge forme sekjuritizovanog duga (isključujući obveznice i instrumente sekjuritizovanog duga koji sadrže derivative), institucije kolektivnog investiranja u prenosive hartije od vrijednosti i ostale jednostavne finansijske instrumente. Tržište treće države smatra se ekvivalentnim regulisanom tržištu ukoliko ispunjava uslove iz ovog Zakona;
2. usluga je pružena na inicijativu klijenta ili potencijalnog klijenta;
3. klijent ili potencijalni klijent je bio jasno obaviješten da, tokom pružanja određene usluge, investiciono društvo nema obavezu da procjenjuje podobnost pruženog ili ponuđenog finansijskog instrumenta ili usluge, te da stoga klijent ne uživa pravo zaštite iz relevantnih pravila poslovanja i;
4. investiciono društvo ispunjava svoje obaveze iz člana 200 ovog Zakona koje reguliše sprječavanje sukoba interesa između investicionog društva i njegovih klijenata.

Investiciono društvo je dužno da omogući uvid u pravila poslovanja i cjenovnik u prostorijama u kojima obavlja rad sa strankama i da ih objavi na svojoj internet stranici.

Zaposleni, članovi odbora direktora i rukovodioci investicionog društva dužni su da, kao poslovnu tajnu, čuvaju podatke o stanju i prometu na računima hartija od vrijednosti klijenata tog društva. Ovi podaci se ne smiju saopštavati trećim licima i omogućavati im da ih koriste,osim u interesu klijenta.

Izuzetno od stava 10 ovog člana, podaci o klijentima iz tog stava se mogu saopštavati i stavljati na uvid:

1. uz pisanu saglasnost klijenta;
2. prilikom nadzora koji vrši Komisija, centralni registar hartija od vrijednosti ili regulisano tržište;
3. na osnovu naloga suda;
4. na osnovu naloga organa koji se bavi sprječavanjem pranja novca ili finansiranja teorizma, odnosno drugog nadležnog državnog organa.

Uz obavezu poštovanja odredbi iz ovog Zakona i propisa Komisije, investiciono društvo je takođe dužno da ne:

1. zalaže ili otuđuje finansijske instrumente u vlasništvu klijenta bez njegovog prethodnog pisanog ovlašćenja;
2. izvršava naloge klijenata na način koji nije u skladu s ovim Zakonom i aktima Komisije odnosno statutom, procedurama i pravilima tržišta kapitala čije je investiciono društvo član ili učesnik ili gdje su finansijski instrumenti uvršteni u trgovanje;
3. kupuje, prodaje ili pozajmljuje za sopstveni račun iste finansijske instrumente koji su predmet naloga klijenta prije postupanja po nalogu klijenta;
4. kupuje, prodaje ili pozajmljuje finansijske instrumente po osnovu ugovora o upravljanju finansijskim instrumentima isključivo radi naplate provizije ili druge naknade;
5. podstiče klijente na učestalo obavljanje transakcija isključivo radi naplate provizije.

**Dužnost izvršenja naloga pod najpovoljnijim uslovima**

**Član 199**

Investiciono društvo je dužno da preduzme sve neophodne korake kako bi pri izvršenju naloga postiglo najbolji mogući rezultat po klijenta, s obzirom na cijenu, troškove, brzinu, mogućnost izvršenja i saldiranje, veličinu, prirodu i sve ostale elemente u vezi sa izvršenjem naloga.

U slučaju kada postoje specifična uputstva od strane klijenta investiciono društvo izvršava naloge prema takvim uputstvima.

Investiciono društvo je dužno da ustanovi i sprovede efikasne mjere za obezbjeđivanje usaglašenosti sa stavom 1 ovog člana.

Naročito, investiciono društvo je dužno da ustanovi i sprovede protokole za izvršavanje naloga klijenata, koji omogućavaju postizanje najboljih rezultata u skladu sa stavom 1 ovog člana.

Protokoli izvršavanja naloga iz st. 3 i 4 ovog člana treba da, za svaku klasu finansijskog instrumenta, sadrže podatke o različitim mjestima za izvršenje naloga klijenata, i elemente koji utiču na izbor odgovarajućeg mjesta izvršenja naloga.

Investiciono društvo je dužno da obezbijedi svom klijentu relevantne informacije o izvršenju naloga i da prije izvršenja naloga od klijenta dobije pisanu saglasnost da je informisan od strane društva u vezi sa izvršenjem naloga.

Kada politika investicionog društva u vezi sa izvršenjem naloga predviđa mogućnost izvršenja naloga van tržišta kapitala ili multilateralne trgovinske platforme u skladu sa odredbama ovog Zakona i propisima Komisije, investiciono društvo o toj mogućnosti mora da obavijesti klijenta.

Investiciono društvo je dužno da dobije prethodnu izričitu saglasnost od svojih klijenata prije nego što pristupe izvršenju naloga van tržišta kapitala ili multilateralne trgovinske platforme.

Investiciono društvo može od klijenta da dobije saglasnost iz stava 8 ovog člana u vidu uopštenog ugovora ili za svaku pojedinačnu transakciju posebno.

Investiciono društvo je dužno da prati efikasnost sistema izvršenja naloga i politike izvršenja naloga kako bi ustanovilo i, kada je potrebno, uklonilo nedostatke.

Investiciono društvo je dužno da redovno procjenjuje da li se na mjestima izvršenja naloga navedenim u politici društva o izvršenju naloga postižu najbolji rezultati za klijente i da li je potrebno izvršiti izmjene u sistemima izvršenja naloga.

Investiciono društvo je dužno da obavještava klijente o svim materijalnim promjenama u vezi sa načinom ili politikom izvršenja naloga.

Investiciono društvo je dužno da svojim klijentima, na njihov zahtjev, dokaže da je izvršilo naloge u skladu sa politikom društva o izvršenju naloga.

**Konflikt interesa**

**Član 200**

Investiciona društva će preduzeti sve potrebne korake za utvrđivanje postojanja konflikta interesa između njih, uključučući i njihove menadžere, zaposlene i sva lica koja su direktno ili indirektno povezana sa njima putem kontrole i preko njihovih klijenata, između jednog i drugog klijenta, koji se pojavljuju tokom pružanja investicionih ili pomoćnih usluga ili u kombinaciji jednog i drugog.

Kada organizacione ili administrativne mjere koje su investiciona društva preduzela u skladu sa ovim Zakonom nijesu dovoljne, za prevladavanje konflikta interesa, da obezbijede, u razumnoj mjeri, sprječavanje rizika od štete klijentima, investiciona društva jasno će jasno objaviti prirodu i/ili izvore konflikta interesa klijentu prije sklapanja posla u njegovo ime.

Investiciono društvo je dužno da poslovanje organizuje tako da se omogući da se konflikti interesa klijenta, investicionog društva i zaposlenih, izvršnog direktora i članova odbora direktora tog društva svedu na najmanju moguću mjeru.

Mjere koje treba preduzeti u cilju prepoznavanja, sprječavanja i upravljanja konfliktom interesa i/ili obavještavanja klijenta o njegovom postojanju prilikom pružanja investicionih ili pomoćnih usluga, kao i odgovarajući kriterijumi za određivanje tipa konflikta čije postojanje može da ugrozi interese klijenata ili potencijalnih klijenata investicionog društva, biće naznačene u pravilima koje usvaja Komisija.

**Ugovor sa klijentom, izvještavanje klijenata**

**Član 201**

Investiciono društvo je dužno da sa klijentom zaključi pisani ugovor kojim su utvrđena prava i obaveze ugovornih strana, i ostali uslovi pod kojima investiciono društvo pruža usluge klijentima.

Ugovor iz stava 1 ovog člana obavezno sadrži izjavu klijenta da je upoznat sa sadržajem pravila poslovanja i cjenovnikom investicionog društva prije zaključenja ugovora.

Investiciono društvo je dužno da omogući svojim klijentima uvid u izmjene pravila poslovanja i cjenovnik u roku od sedam dana od dana stupanja na snagu tih izmjena.

Investiciono društvo će formirati evidenciju koja sadrži dokument ili dokumente usaglašene između društva i klijenta kojima se određuju prava i obaveze stranaka, kao i druge uslove pod kojima društvo pruža usluge klijentu.

Prava i obaveze ugovornih strana iz stava 4 ovog člana mogu se definisati upućivanjem na druga dokumenta ili pravne tekstove.

U skladu sa propisima Komisije, investiciono društvo je dužno da klijentu dostavi izvještaje o izvršenim uslugama. Izvještaji moraju da sadrže, kada je to moguće, troškove u vezi sa transakcijama i uslugama izvršenim za račun klijenta.

**Izvršenje naloga klijenata**

**Član 202**

Investiciono društvo je dužno da ustanovi mjere i sisteme za brzo, pošteno i efikasno izvršenje naloga klijenata, u odnosu na naloge ostalih klijenata ili interese u trgovanju investicionog društva.

Mjere ili sistemi iz stava 1 ovog člana moraju dozvoljavati izvršenje sličnih naloga klijenta u skladu sa vremenom kada je investiciono društvo primilo naloge.

Kada investiciono društvo od klijenta primi nalog sa limitom u vezi sa akcijama koje su uključene u trgovanje na regulisano tržište, koji nije odmah izvršen ili izvršiv prema trenutnom preovlađujućem stanju na tržištu, društvo je dužno da, osim ukoliko klijent nije izričito dao drugačija uputstva, preduzme mjere za izvršenje naloga u najkraćem roku, tako što će odmah objaviti nalog sa limitom na način koji će ga učiniti lako dostupnim ostalim učesnicima tržišta.

Smatra se da je investiciono društvo ispunilo obavezu iz stava 3 ovog člana tako što je poslalo nalog sa limitom na regulisano tržište pod uslovom da se obaveza objavljivanja limita ne primenjuje na velike naloge u poređenju sa uobičajenom tržišnom veličinom utvrđenom pravilima regulisanog tržišta na kojem su finansijski instrumenti iz naloga uvršteni u trgovanje.

U smislu st. 3 i 4 ovog člana, smatra se da je investiciono društvo objavilo naloge klijenta sa limitom koji se ne mogu odmah izvršiti, ukoliko pošalje nalog regulisanom tržištu koje poseduje knjigu naloga ili omogući objavljivanje naloga koji se može lako izvršiti čim to tržišni uslovi dozvole.

Investiciono društvo je dužno da:

1. vodi knjigu naloga u pisanoj ili elektronskoj formi, u koju se upisuju nalozi klijenata za kupovinu ili prodaju kapitala kao i opozivi tih naloga na način kojim se bilježi vrijeme naloga odmah nakon prijema naloga i koji sprječava naknadnu izmjenu naloga na način koji nije odobrio klijent;
2. prima i upisuje naloge klijenata samo u svojim poslovnim prostorijama, a u slučaju ovlašćenih banaka u organizacionoj jedinici koja obavlja poslove sa hartijama od vrijednosti.

Izuzetno od tačke 2) stava 6 ovog člana, investiciono društvo može ugovorom ovlastiti drugo investiciono društvo da u svojim poslovnim prostorijama, u ime i za račun prvog investicionog društva, prima naloge klijenata investicionog društva, ukoliko su ispunjeni uslovi iz člana 176 ovog Zakona.

Investiciono društvo može odlučiti da prima naloge klijenata telekomunikacionim ili drugim elektronskim sredstvima, ukoliko je ovlašćeno ugovorom sa klijentom, a investiciono društvo primenjuje odgovarajuće mehanizme zaštite, kao što su uređaji za snimanje, kako bi se obezbijedila tačnost i integritet naloga u evidenciji investicionog društva.

**Član 203**

Investiciono društvo ne smije odbiti nalog koji je u skladu sa zakonom i propisima Komisije i dužno je postupati u skladu sa uslovima koje klijent navede u nalogu.

Investiciono društvo može unijeti prodajni nalog u sistem trgovanja regulisanog tržišta u svoje ime i za račun klijenta, ili u svoje ime i za svoj račun, ukoliko su hartije od vrijednosti registrovane na vlasničkom računu lica koje daje nalog ili u čije ime se daje nalog, u količini koja je navedena u nalogu za prodaju.

Investiciono društva može izvršiti prodajni nalog tek kada su hartije od vrijednosti prenešene sa računa vlasnika hartija od vrijednosti u centralnom registru na račun investicionog društva u depozitaru.

**Odbijanje prijema naloga za kupovinu i prodaju**

**Član 204**

Investiciono društvo može da odbije:

1. izvršenje naloga za kupovinu kada utvrdi da na novčanom računu klijenta nema dovoljno sredstava za izmirenje njegovih obaveza koje bi nastale po osnovu izvršenja naloga za kupovinu;
2. izvršenje naloga za prodaju kada utvrdi da klijent na računu hartija od vrijednosti nema dovoljno hartija od vrijednosti koje su potrebne da se izvrši nalog.

Odredbe stava 1 ovog člana dozvoljavaju investicionom društvu da razmotri da li bi dio zahtijevane kupovne cijene mogao biti finansiran davanjem kredita uz saglasnost klijenta i u skladu sa pravilima koja uređuju davanje takvog kredita i da li bi sve hartije ili dio hartija od vrijednosti neophodnih za izvršenje prodajnog naloga mogao biti pozajmljen uz saglasnost klijenta i u skladu sa pravilima koja uređuju pozajmljivanje hartija od vrijednosti.

Investiciono društvo može da odbije:

1. prijem naloga za kupovinu, odnosno prodaju kada utvrdi da bi izvršenjem takvog naloga bilo učinjeno krivično djelo, privredni prestup ili prekršaj;
2. prijem naloga za kupovinu ili prodaju koji se mora izvršiti određenog dana trgovanja, kada je rok za predaju tog naloga radi njegovog izvršenja već istekao u skladu sa pravilima regulisanog tržišta na kom su te hartije od vrijednosti uključene u trgovanje;
3. ako nalog ne ispunjava uslove propisane ovim Zakonom ili drugim zakonom, pravilima Komisije i ugovorom, odnosno ako nijesu dostavljeni svi traženi podaci potrebni za njihovo izvršenje;
4. ukoliko postoji sumnja da se radi o pranju novca i finansiranju terorističkih aktivnosti;
5. ukoliko investiciono društvo smatra da izvršenjem naloga može doći do manipulacije na regulisanom tržištu.

U slučaju kada odbije da primi nalog, investiciono društvo, pisano ili elektronskim putem, u zavisnosti od toga kako je primio nalog, o tome obavještava klijenta najkasnije narednog radnog dana od dana prijema naloga, uz navođenje konkretnog razloga zbog kojeg je nalog odbijen.

**Transakcije izvršene sa kvalifikovanim klijentima**

**Član 205**

Investiciono društvo ovlašćeno da izvršava naloge u ime klijenata i/ili da trguje za sopstveni račun, i/ili da prima i šalje naloge, može da inicira transakcije ili stupa u transakcije sa kvalifikovanim klijentima, a da pri tome nije obavezno da ispunjava uslove iz st. 2, 3, 4, 5, 6, 7 i 8 člana 198, članova 199 i 200, i stava 1 člana 201 ovog Zakona u pogledu ovih transakcija ili dodatnih usluga koje su neposredno povezane za ovim transakcijama.

U smislu ovog člana, kvalifikovani klijenti su investiciona društva, investicioni fondovi i njihova društva za upravljanje, kreditne institucije, društva za osiguranje, penzijski fondovi i njihova društva za upravljanje, ostale finansijske institucije, nacionalne vlade i njihovi organi, uključujući javna tijela koji se bave upravljanjem javnim dugom, centralne banke i nadnacionalne organizacije i organizacije trećih zemalja ekvivalente kategorijama lica navedenih u ovom stavu.

Status kvalifikovanog klijenta iz stava 2 ovog člana ne ugrožava prava navedenih lica da zahtijevaju, bilo uopšteno ili za svaku transakciju posebno, da budu tretirani kao investitori čije se poslovanje sa investicionim društvom uređuje članovima 198, 199, 201 i 202 i stavovima navedenim u stavu 1 ovog člana.

Prilikom pružanja usluga posebnim kategorijama klijenata, primjenjuju se uslovi koji se odnose na sprovođenje obaveza iz poslovanja investicionog društva, a isti će biti naznačeni u propisu koji izdaje Komisija.

**Potvrda o izvršenju naloga**

**Član 206**

Investiciono društvo jе dužno da, najkasnijе do kraja radnog dana kada je nalog izvršen, klijеntu izda pisanu potvrdu o izvršenju naloga.

Klijent se ne može odreći prava iz stava 1 ovog člana da bude obaviješten, ali može naložiti slanje obavještenja zastupniku ili drugom licu koje predstavlja njegove interese.

**Novčani račun**

**Član 207**

Investiciono društvo dužno je da kod ovlašćene banke otvori novčani račun klijenata koji je odvojen od novčanog računa društva.

Investiciono društvo je dužno da kod ovlašćene banke, kod koje je otvoren klijentski račun, obezbijedi registraciju po kojoj su blokirana zaduženja i sa koga se ne može vršiti prinudna naplata sredstava.

Sredstva s novčanog računa klijenata investiciono društvo može da koristi samo za plaćanje obaveza u vezi sa investicionim uslugama i poslovima koje obavlja za klijente.

Sredstva na novčanom računu klijenata nijesu sredstva investicionog društva i ne ulaze u njegovu imovinu, ne mogu biti predmet potraživanja od strane povjerilaca, ne mogu se uključiti u likvidacionu ili stečajnu masu, niti koristiti za plaćanje obaveza investicionog društva.

**Računi hartija od vrijednosti**

**Član 208**

Ugоvоrоm iz člana 201 ovog Zakona, investiciono društvо se оbavezuje da će kоd Centralnog registra оtvоriti račun hartija оd vrijednоsti za klijenta, ili kastodi račun za klijenta (u daljem tekstu: vlasnički račun).

Investiciono društvo je dužno da se u ime i za račun svojih klijenata stara da se iznos hartija od vrijednosti kupljenih, odnosno prodatih za klijenta doda, odnosno oduzme sa vlasničkog računa klijenta u skladu sa saldiranjem transakcije.

Investiciono društvo može koristiti hartije od vrijednosti na vlasničkom računu samo na osnovu naloga klijenta, s tim da te hartije od vrijednosti klijent može pozajmljivati ukoliko je ugovorom iz člana 201 ovog Zakona ili pisanim ovlašćenjem klijent ovlastio investiciono društvo da pozajmljuje hartije od vrijednosti sa vlasničkog računa u ime klijenta.

Profit ostvaren pozajmljivanjem hartija od vrijednosti klijenta pripisuje se klijentu, s tim da investiciono društvo može da naplati usluge ugovaranja pozajmljivanja u skladu sa iznosom utvrđenim pravilnikom o tarifi investicionog društva.

Investiciono društvo je dužno da svoje račune hartija od vrijednosti vodi kod Centralnog registra, ili u slučaju finansijskih instrumenata koji se mogu držati van Centralnog registra, odvojeno od vlasničkih računa svojih klijenata, pod uslovom da se te hartije od vrijednosti mogu pozajmljivati klijentima, ukoliko je ugovorom ili pisanim ovlašćenjem klijent ovlastio investiciono društvo da pozajmljuje hartije od vrijednosti.

Profit ostvaren pozajmljivanjem hartija od vrijednosti investicionog društva klijentu, pripisuje se investicionom društvu. Investiciono društvo ne može naplaćivati posebnu naknadu za pozajmljivanje hartija od vrijednosti investicionog društva klijentu.

Hartije od vrijednosti klijenata investicionog društva nijesu sredstva investicionog društva i ne ulaze u njegovu imovinu, ne mogu biti predmet potraživanja od strane povjerilaca, ne mogu se uključiti u likvidacionu ili stečajnu masu, niti koristiti za plaćanje obaveza investicionog društva.

**Pozajmljivanje hartija od vrijednosti**

**Član 209**

U roku od devedeset dana od dana stupanja na snagu ovog Zakona, Centralni registar je dužan da Komisiji podnese prijedlog pravila kojim se reguliše pozajmljivanje hartija od vrijednosti (uključujući repo ugovore i druge ekonomski ekvivalentne transakcije), koji uređuje vrste pozajmljivanja hartija od vrijednosti, kao i odredbe o pozajmljivanju hartija od vrijednosti između članova Centralnog registra u skladu sa najboljom međunarodnom praksom za kliring i saldiranje transakcija hartija od vrijednosti.

Komisija je dužna da pregleda i odobri prijedlog pravila iz stava 1 ovog člana, u roku od četrdesetpet dana od dana prijema prijedloga, osim ukoliko Komisija ne obrazloži pisanim putem zašto smatra da pravila nijesu u skladu sa principom zaštite investitora i ciljevima ovog Zakona.

Ukoliko Komisija ne postupi u skladu sa odredbom iz stava 2 ovog člana u navedenom roku, predložena pravila Centralnog registra stupaju na snagu.

**Trgovina na margini**

**Član 210**

U smislu ovog Zakona “margina” označava iznos gotovog novca koji investiciono društvo pozajmljuje klijentu u svrhu finansiranja klijenta od strane investicionog društva i trgovanja na margini.

**Član 211**

Investiciono društvo može svojim klijentima ponuditi obavljanje usluge trgovanja hartijama od vrijednosti na margini ukoliko je za te poslove dobio dozvolu Komisije.

Prilikom odlučivanja po zahtjevu investicionog društva za davanje dozvole za obavljanje poslova trgovanja hartijama od vrijednosti na margini Komisija odlučuje o davanju saglasnosti na pravila poslovanja kojim se propisuju procedure, prava i obaveze investicionog društva i klijenta prilikom obavljanja ovih poslova, obrazac ugovora o obavljanju poslova na margini i obrazac naloga za obavljanje poslova na margini.

Investiciono društvo je obavezno da dostavi Komisiji sve izmjene i dopune akata iz st. 1 i 2 ovog člana na saglasnost. Izmjene i dopune ovih akata stupaju na snagu danom dobijanja saglasnosti Komisije.

Investiciono društvo ne smije klijentu ponuditi usluge trgovanja na margini ili obaviti posao po nalogu klijenta koji po svojoj prirodi ima karakterisitke trgovanja na margini ukoliko nije prethodno dobio dozvolu Komisije za obavljanje ovih poslova i saglasnost na akte u skladu sa stavom 1 ovog člana.

Investiciono društvo može klijentu ponuditi uslugu trgovanja hartijama od vrijednosti na margini samo pod uslovom da margina iznosi najviše 50% realizovane kupovine.

Hartije od vrijednosti koje su kupljene za račun klijenta po osnovu ugovora o trgovanju na margini su vlasništvo tog klijenta, a ne investicionog društva na čijem računu su deponovane kao obezbjeđenje, i ne ulaze u likvidacionu ili stečajnu masu investicionog društva niti mogu biti predmet izvršenja za obaveze tog investicionog društva.

Investiciono društvo samostalno, ugovorom o obavljanju poslova trgovanja hartijama od vrijednosti na margini, propisuje uslove pod kojima je:

1. investiciono društvo obavezno da klijentu uputi poziv za prodaju kojim traži uplatu dodatnih sredstava radi održavanja pozicije na margini;
2. investiciono društvo ovlašćeno da proda hartije od vrijednosti klijenta koje služe kao obezbjeđenje i;
3. investiciono društvo ovlašćeno da proda hartije od vrijednosti klijenta koje služe kao obezbjeđenje, a bez obaveze prethodnog upućivanja poziva za prodaju klijentu.

**Obavezni elementi ugovora o obavljanju poslova hartijama od vrijednosti na margini**

**Član 212**

Prije pružanja usluga trgovanja hartijama od vrijednosti na margini investiciono društvo je obavezno da sa klijentom zaključi ugovor o obavljanju poslova trgovanja hartijama od vrijednosti na margini kojim se propisuje naročito sljedeće:

1. iznos troškova i provizija koje klijent plaća usljed trgovanja na margini;
2. pravo klijenta da preostali dugovani iznos plati u bilo koje vrijeme;
3. pravo investicionog društva da trguje u svoje ime hartijama od vrijednosti kupljenim na margini ukoliko klijent ne postupi u skladu sa zahtjevima investicionog društva;
4. obaveza klijenta da pažljivo preispita uslove trgovanja na margini koje mu nudi investiciono društvo;
5. obaveza investicionog društva da objasni sve rizike trgovanja hartijama od vrijednosti na margini, a koji su vezani za trgovanje na margini uopšte i za trgovanje na margini određenom hartijom od vrijednosti;
6. način komunikacije investicionog društva i klijenta;
7. procedure za rješavanje sporova klijenata i investicionog društva.

Sve izmjene i dopune ugovora o trgovanju hartijama od vrijednosti na margini moraju se sačiniti u pisanoj formi.

Investiciono društvo nije ovlašćeno da mijenja uslove ugovora o trgovanju hartijama od vrijednosti ili uslove navedene u nalogu za trgovanje hartijama od vrijednosti na margini, a naročito iznos margine održavanja, iznos provizije za ove usluge i iznos provizije za održavanje pozicije koju klijent duguje investicionom društvu, bez saglasnosti klijenta i sačinjavanja izmjena ovih akata.

**Obaveza obavještavanja o rizicima**

**Član 213**

Pored obaveze utvrđene ugovorom o obavljanju poslova hartijama od vrijednosti na margini, investiciono društvo je obavezno da klijenta usmenim putem upozna o svim rizicima u skladu sa stavom 2 ovog člana, i da sa klijentom potpiše posebnu izjavu kojom klijent izjavljuje da je investiciono društvo ispunilo svoju obavezu izvještavanja klijenta u skladu sa ovim članom i upoznao klijenta o svim relevatnim rizicima vezanim za namjeravanu transakciju.

Investiciono društvo je obavezno da informiše klijenta naročito o:

1. riziku klijenta da izgubi sav uloženi novac radi trgovanja na margini;
2. riziku da pad cijene hartija od vrijednosti koje su kupljene na margini ima za posljedicu obavezu klijenta da uplati dodatna sredstva investicionom društvu kako bi se izbjegla prinudna prodaja tih hartija od vrijednosti;
3. riziku da investiciono društvo proda hartije od vrijednosti kako bi pokrio pozicije na računima za trgovanje na margini;
4. pravu investicionog društva da proda hartije od vrijednosti kojima se trguje na margini ukoliko klijent ne odgovori na poziv za prodaju i;
5. obavezi klijenta da postupa u skladu sa pozivom za prodaju, a bez prava da zahtijeva produženje roka za postupanje po pozivu za prodaju.

**Obaveza kontinuiranog izvještavanja klijenta**

**Član 214**

Investiciono društvo je obavezno da, najmaje dva puta u toku godine klijentu dostavi, u pisanoj ili elektronskoj formi, izvještaj o stanju na klijentovom računu za trgovanje na margini.

**Obaveza jednakog postupanja prema klijentima i otvaranja računa za trgovanje na margini**

**Član 215**

Ovlašćeni organ investicionog društva je obavezan da periodično utvrđuje listu hartija od vrijednosti kojima se može trgovati na margini i da svim klijentima ponudi uslugu trgovanja na margini u skladu sa opštim uslovima za obavljanje poslova trgovanja hartijama od vrijednosti na margini koje utvrdi investiciono društvo.

Investiciono društvo može da odbije zaključenje ugovora o obavljanju poslova trgovanja hartijama od vrijednosti na margini ukoliko klijent ne ispunjava uslove propisane pravilima investicionog društva, a naročito ukoliko:

1. klijent ne želi da saopšti investicionom društvu sve informacije neophodne za procjenu rizika klijenta;
2. investiciono društvo procijeni da iskustvo klijenta u vezi sa trgovanjem hartijama od vrijednosti nije dovoljno za trgovanje hartijama od vrijednosti na margini;
3. je klijent i/ili sa njim povezano lice u ranijim poslovnim odnosima sa investicionim društvom postupao suprotno ugovornim obavezama;
4. procijeni da bi obavljanje poslova trgovanja hartijama od vrijednosti na margini predstavljalo težu povredu odredbi o sprječavanju konflikta interesa investicionog društva.

Investiciono društvo je obavezno da svojim pravilima propiše kriterijume za odabir klijenata sa kojima zaključuje ugovor o obavljanju poslova trgovanja hartijama od vrijednosti na margini i limite finansiranja margine i da pojasni zahtjeve u vezi sa kriterijumima kvalifikacije klijenata i ključnim činjenicama i postupcima na osnovu kojih se vrši kvalifikacija.

**Obavezni elementi naloga za trgovanje hartijama od vrijednosti na margini**

**Član 216**

Investiciono društvo može preuzeti nalog za trgovanje hartijama od vrijednosti na margini tek nakon što je klijenta obavijestio o svim rizicima vezanim za trgovanje na margini u skladu sa ovim Zakonom.

Nalog za trgovanje hartijama od vrijednosti na margini mora obavezno sadržati sljedeće elemente:

1. kupovnu proviziju i proviziju održavanja pozicije koju investiciono društvo obračunava na iznos margine,
2. metod obračunavanja provizije za održavanje pozicije,
3. uslove u kojima investiciono društvo ima obavezu da klijentu uputi poziv za prodaju,
4. uslove u kojima investiciono društvo ima pravo da proda hartije od vrijednosti klijenta koje su kupljene na margini.

**Obaveze plaćanja provizije za usluge trgovanja na margini**

**Član 217**

Investiciono društvo je obavezno da klijenta informiše o svim plaćanjima na koje je obavezan u skladu sa ugovorom o obavljanju poslova sa hartijama od vrijednosti na margini, a naročito o obavezi klijenta da za obavljanje ovih poslova:

1. plati proviziju u iznosu koji utvrdi investiciono društvo svojim pravilima, a koja može biti manja ili veća od provizije za obavljanje brokerskih poslova;
2. plati proviziju održavanja pozicije, utvrđenu ugovorom o obavljanju poslova sa hartijama od vrijednosti na margini.

**Ovlašćenja za raspolaganje sredstvima klijenta**

**Član 218**

Investiciono društvo je obavezno da prilikom obavljanja poslova trgovanja hartijama od vrijednosti na margini obezbijedi potpunu odvojenost novčanih sredstava uplaćenih radi trgovanja hartijama od vrijednosti na margini od sredstava koja su deponovana kod investicionog društva radi obavljanja brokerskih poslova u skladu sa ovim Zakonom.

Sve uplate sredstava klijenata i isplate sredstava klijentima u skladu sa ugovorom o obavljanju poslova trgovanja hartijama od vrijednosti na margini mogu se vršiti isključivo i direktno preko novčanog računa za trgovanje na margini.

**Evidencija i izvještavanje**

**Član 219**

Investiciono društvo je dužno da Komisiji u trajanju od najmanje pet godina, omogućava uvid u elektronske podatke koji se odnose na transakcije u pogledu svih finansijskih instrumenata koje je izvršilo investiciono društvo, bilo za sopstveni račun, bilo u ime klijenta.

Kada su transakcije izvršene u ime klijenta, evidencija treba da sadrži sve podatke i detalje u vezi sa identitetom klijenta, i podatke propisane zakonom kojim se uređuje sprječavanje korišćenja finansijskog sistema za pranje novca.

ESMA može da zahtijeva pristup podacima iz st. 1 i 2 ovog člana.

Investiciono društvo koje izvršava transakcije finansijskim instrumentima uvrštenim za trgovanje na regulisanom tržištu, dužno je da podnese izvještaj o pojedinostima vezanim za te transakcije u što kraćem roku Komisiji, najkasnije do kraja sljedećeg radnog dana.

Obaveza iz stava 4 ovog člana se primjenjuje bez obzira na to da li transakcija jeste ili nije izvršena na regulisanom tržištu.

Komisija će uspostaviti odgovarajuće mehanizme kako bi osigurala da podatke takođe dobije i tijelo nadležno za tržište koje je najmjerodavnije za finansijske instrumente u smislu likvidnosti.

Izveštaj iz stava 4 ovog člana naročito sadrži podatke o nazivu i broju prodatih ili kupljenih instrumenata, količini, datumu i vremenu izvršenja naloga, cijenama po kojima je izvršena transakcija i načine identifikovanja investicionog društva koje je izvršilo tu transakciju.

Izvještaj iz stava 4 ovog člana Komisiji dostavlja samo investiciono društvo, treća strana koja djeluje u njegovo ime ili sistem dojavljivanja koji je priznala Komisija, regulisano tržište ili MTP, preko čijih je sistema transakcija izvršena i dostavlja se u elektronskom obliku.

Ako poslove nadležnom organu direktno prijavljuje regulisano tržište, MTP sistem kojeg je priznao nadležni organ, ili MTP, ili sistem dojavljivanja koji je priznala Komisija, tada se može odustati od obaveze koja važi za investiciono društvo navedeno u stavu 4 ovog člana.

Komisija propisuje sadržinu, rokove I način dostavljanja izvještaja investicionih društava.

**Nadzor Komisije nad poslovanjem investicionih društava**

**Član 220**

Investiciono društvo koje je ovlašćeno za pružanje investicionih usluga ili aktivnosti iz člana 2 stav 1 tačka 7 ovog Zakona u svakom trenutku mora ispunjavati uslove za početnu dozvolu utvrđene ovim Zakonom i mjerama za njegovo sprovođenje.

Investiciono društvo obavještava Komisiju o svim bitnim promjenama u pogledu uslova za početnu dozvolu.

Komisija će vršiti nadzor usklađenosti investicionog društva sa obavezom iz stava 1 i pratiti aktivnosti investicionog društva kako bi procijenila usklađenost sa operativnim uslovima iz ovog Zakona i mjera za njegovo sprovođenje.

Kroz nadzor Komisije nad investicionim društvima pratiće se aktivnosti investicionih društava kako bi se osiguralo da ona djeluju na pošten, pravičan i profesionalan način koji promoviše integritet tržišta.

Nadzor Komisije nad investicionim društvima se odvija u oblasti nadzora zasnovanom na procjeni rizika, koji uključuje neposrednu kontrolu, sa naglaskom na investiciona društva koja predstavljaju najveći sistemski rizik u smislu obima i vrste investicionih usluga i poslova koji se obavljaju.

Komisija je dužna da sprovodi neposrednu kontrolu svih investicionih društava sa dozvolom za rad najmanje jednom godišnje.

**Objavljivanje podataka od strane investicionih društava nakon obavljene transakcije**

**Član 221**

Investiciona društva koja, za svoj račun ili u ime klijenata, zaključuju transakcije vlasničkim hartijama od vrijednosti koje su uključene u trgovanje na regulisanom tržištu izvan regulisanog tržišta ili MTP dužna su da objave obim i cijenu tih transakcija, kao i vrijeme kada su transakcije zaključene.

Informacije iz stava 1 ovog člana treba da budu dostpune javnosti ponajpre u realnom vremenu, na prihvatljivoj komercijalnoj osnovi i na način koji omogućava laku dostupnost drugim tržišnim učesnicima.

Informacije koje se objavljuju u skladu sa stavom 1 ovog člana, kao i vremenski rokovi za njihovo objavljivanje treba da budu u skladu sa zahtjevima iz ovog Zakona, uzimajući u obzir eventualne mjere usvojene u skladu sa odredbama ovog Zakona koje predviđaju odloženo izvještavanje o transakcijama određenim kategorijama vlasničkih hartija od vrijednosti na regulisanom tržištu, a koje se primjenjuju na te transakcije ukoliko se vrše van regulisanog tržišta, odnosno MTP.

Sredstva putem kojih investiciona društva mogu da ispunjavaju svoje obaveze iz ovog člana i razjašnjenje primjene ovog člana na transakcije koje uključuju korišćenje akcija za kolateral, pozajmljivanje ili u druge svrhe, kada je razmjena akcija određena faktorima koji nijesu trenutna tržišna procjena akcija.

**Sistemski internalizator**

**Član 222**

Investiciono društvo će se smatrati sistematskim internalizatorom u smislu ovog Zakona, ako posluje za svoj račun tako što izvršava naloge klijenta izvan regulisanog tržišta ili MTP.

Komisija će svojim pravilima propisati uslove i obaveze vezane za sistemskog internalizatora, zahtjeve investicionih društava za obavještavanje u vezi sa namjerom da steknu status sistematskog internalizatora, zahtjeve u pogledu načina i vremena objave kvota, izvršenje naloga klijenata i druge uslove u vezi sa poslovanjem sistematskih internalizatora.

**Multilateralna trgovačka platforma – MTP**

**Član 223**

Multilateralnom trgovačkom platformom može da upravlja investiciono društvo ili organizator kojeg je ovlastila Komisija.

Organizator MTP kojeg je ovlastila Komisija da upravlja iIi vodi poslovanje regulisanog tržišta može da vodi MTP ako ispunjava uslove predviđene ovim Zakonom i relevantnim mjerama za njegovo sprovođenje.

Komisija će svojim pravilima propisati uslove i obaveze vezane za MTP, dozvolu za rad i poslovanje MTP.

**Pristup regulisanom tržištu**

**Član 224**

Investiciona društva iz drugih država članica ovlašćena od strane nadležnih organa za pružanje investicionih usluga izvršavanja naloga klijenata ili za obavljanje investicionih aktivnosti trgovanja za vlastiti račun imaju pravo članstva ili pristupa regulisanom tržištu osnovanom u Crnoj Gori putem jednog od sljedećih aranžmana:

1. neposredno, osnivanjem filijala u Crnoj Gori;
2. tako što postaju članovi na daljinu ili imaju pristup na daljinu regulisanom tržištu u Crnoj Gori bez potrebe da budu osnovana u Crnoj Gori, ukoliko postupci i sistemi trgovanja na datom tržištu i sistemi ne zahtijevaju fizičko prisustvo u cilju zaključivanja transakcija.

Investiciona društva koja imaju pravo pristupa regulisanom tržištu u skladu sa stavom 1 ovog člana ne podliježu dodatnim regulatornim ili administrativnim zahtjevima ili ograničenjima u pogledu korišćenja platformi regulisanog tržišta, osim zahtjeva propisanih aktima Komisije ili pravilima regulisanog tržišta, čiji je cilj uvođenje dovoljnog stepena kontrole i nadzora nad investicionim društvima.

**Pristup centralnoj ugovornoj strani, sistemima za kliring i saldiranje i pravo na određivanje sistema za saldiranje**

**Član 225**

Investiciona društva iz drugih država članica imaju pravo pristupa centralnoj ugovornoj strani, sistemima za kliring i saldiranje na teritoriji Crne Gore u svrhu finalizacije ili regulisanja finalizacije transakcija finansijskim instrumentima.

Pristup ovih investicionih društava sistemima iz stava 1 ovog člana podliježe istim nediskriminacionim, transparentnim i objektivnim kriterijumima kojima podliježu i lokalni učesnici.

**Odredbe u pogledu centralne ugovorne strane i sistem za kliring i saldiranje za MTP**

**Član 226**

Investiciona društva i organizatori koji upravljaju MTP iz Crne Gore imaju pravo da stupe u određene aranžmane sa centralnom ugovornom stranom ili klirinškom kućom i sistemom za saldiranje druge države članice, sa namjerom da se obavi kliring i/ili saldiranje nekih ili svih trgovanja koja su sklopili učesnici na tržištu prema svojim sistemima.

Komisija se ne može protiviti tome da se koriste centralna ugovorna strana, klirinška kuća i/ili sistem za saldiranje u drugoj državi članici, osim ako to nije dokazano kao neophodno kako bi se zadržalo i održalo uredno funkcionisanje MTP i uslova za sisteme saldiranja utvrđene ovim Zakonom.

Komisija će uzeti u obzir nadzor sistema za kliring i saldiranje koji su već obavile nacionalne centralne banke kao tijela za nadzor sistema za kliring i saldiranje ili neki drugi nadzorni organi kompetentni za ovakve sisteme, kako bi se izbjeglo udvostručavanje kontrole

**Pravo na određivanje sistema za saldiranje**

**Član 227**

Regulisana tržišta i organizator MTP u Crnoj Gori ponudiće svim članovima ili učesnicima pravo da odrede sistem za saldiranje transakcija finansijskim instrumentima koje se preduzimaju na tom regulisanom tržištu i MTP, ako su ispunjeni sljedeći uslovi:

1. ako postoji odgovarajući odnos između sistema za kliring i/ili saldiranje kojeg su izabrala regulisana tržišta ili organizator MTP i sistema ili opreme koje su izabrali član ili učesnik na regulisanom tržištu ili MTP, koji omogućava efikasno i ekonomično saldiranje predmetnih transakcija, i
2. ako je Komisija izdala potvrdu za kliring i/ili saldiranje kroz sistem koji su izabrali član ili učesnik regulisanog tržišta ili MTP, koji omogućava nesmetano i uredno funkcionisanje finansijskih tržišta.

Komisija će, na zahtjev člana ili učesnika regulisanog tržišta ili MTP, izdati potvrdu iz tačke 2) stava 1 ovog člana, ako tehnička infrastruktura i pravila za kliring i/ili saldiranje kroz sistem koji su odabrali član ili učesnik regulisanog tržišta ili MTP obezbjeđuju nesmetano funkcionisanje finansijskog tržišta.

Organizator sistema za kliring i/ili saldiranje može da odbije iz opravdanih profesionalnih razloga da stavi zatražene usluge iz stava 1 ovog člana na raspolaganje.

**Mjere nadzora**

**Član 228**

Ako u postupku nadzora nad investicionim društvom Komisija utvrdi da je došlo do kršenja odredaba ovog Zakona ili propisa Komisije, Komisija donosi odluku kojom nalaže investicionom društvu, odnosno fizičkom licu sa dozvolom za rad, koji čine povredu odredaba, da otklone te nezakonitosti u određenom vremenskom roku i može preduzeti jednu ili više sljedećih mjera:

1. izreći javnu opomenu;
2. dati nalоg za privremenu zabranu оbavljanja pоjedinih ili svih pоslоva, usluga ili transakcija od strane investicionog društva, odnosno lica sa dozvolom za rad;
3. zabraniti primanje naloga klijenata u poslovnim prostorijama investicionog društva od strane investicionog društva, odnosno lica za dozvolom za rad;
4. uslovno oduzeti dozvolu za rad investicionom društvu, odnosno fizičkom licu sa dozvolom za rad, zaposlenom u investicionom društvu koji čine povredu odredaba, ostavljajući mogućnost da dozvola neće biti oduzeta ukoliko u periodu provjere koji nije kraći od jedne godine niti duži od tri godine, investiciono društvo, odnosno fizičko lice ne počini nezakonitosti za koje je predviđeno oduzimanje dozvole za rad;
5. dati nalog za privremenu zabranu raspolaganja sredstvima s novčanih računa i računa hartija od vrijednosti i drugom imovinom;
6. izdati nalog kojim se investiciono društvo, odnosno lica sa dozvolom za rad obavezuju da će se odreći profita stečenog kršenjem odredaba;
7. preduzeti druge mjere koje ne predstavljaju privremeno oduzimanje ili oduzimanje dozvole za rad, a koje se mogu preduzeti protiv lica koja posjeduju dozvolu za rad, u skladu sa odredbama ovog Zakona.

Odluku o preduzetim mjerama u skladu sa stavom 1 ovog člana Komisija objavljuje na svojoj internet stranici.

Uslove i način vršenja nadzora, postupak izdavanja naloga i preduzimanja mjera, kao i rokove za izvršavanje naloga i trajanje mjera, Komisija propisuje svojim podzakonskim aktima.

**Privremeno ili trajno oduzimanje dozvole za obavljanje djelatnosti fizičkim licima**

**Član 229**

Komisija je nadležna da na period do dvije godine privremeno ili trajno oduzme dozvolu za rad fizičkom licu koje ima dozvolu za pružanje investicionih usluga i obavljanje poslova za investiciono društvo, u skladu sa ovim Zakonom, ukoliko Komisija utvrdi da:

1. fizičko lice koje ima dozvolu za pružanje investicionih usluga ili obavljanje poslova ne koristi dozvolu tokom perioda dužeg od 90 dana;
2. je fizičko lice dobilo dozvolu na osnovu pogrešnih informacija ili na drugi nedozvoljeni način;
3. fizičko lice dalje ne ispunjava uslove propisane za dobijanje dozvole;
4. je fizičko lice počinilo materijalnu povredu odredaba ovog Zakona ili propisa Komisije, odnosno Investiciono društvo ili fizičko lice se ne pridržavaju, u okviru propisanog perioda, rješenja Komisije izdatog u skladu sa ovim zakonom;
5. investiciono društvo, odnosno direktor investicionog društva koje ima dozvolu za obavljanje djelatnosti iz ovog Zakona ne vrši odgovarajući nadzor nad fizičkim licem koje posjeduje dozvolu ili drugim licem zaposlenim u investicionom društvu koje je uzrok materijalne povrede odredaba ovog Zakona ili propisa Komisije od strane investicionog društva i/ili fizičkog lica koje posjeduje dozvolu ili drugog zaposlenog lica, a da je takva povreda mogla da bude spriječena da je odgovarajući nadzor sproveden.

Investiciono društvo i fizičko lice koje posjeduje dozvolu za obavljanje djelatnosti, a koje je predmet predloženog privremenog ili trajnog oduzumanja dozvole za rad iz stava 1 ovog člana, ima pravo na saslušanje prije nego što Komisija naloži takvo privremeno ili trajno oduzimanje dozvole, u skladu sa propisima Komisije.

Nadležnost Komisije da privremeno ili trajno oduzme dozvolu za rad u skladu sa odredbama ovog člana, ne isključuje mogućnost primjene i drugih mjera koje preduzima Komisija:

1. protiv lica koja posjeduju dozvolu, a u skladu sa odredbama ovog Zakona;
2. u skladu sa drugim odredbama ovog Zakona prema članovima Odbora direktora, rukovodiocima i licu sa kvalifikovanim učešćem u investicionom društvu, odnosno rukovodiocima ovlašćene banke.

Ukoliko investiciono društvo ili fizičko lice koje ima dozvolu za pružanje investicionih usluga podnesu zahtjev Komisiji za oduzimanje dozvole investicionog društva ili tog fizičkog lica, iz razloga prestanka obavljanja djelatnosti za koje je prema ovom zakonu potrebna dozvola, Komisija može izdati nalog za oduzimanje dozvole i brisanje dozvole iz registra dozvola koji se vodi u Komisiji.

Komisija može, po svom nahođenju, odbiti da izda nalog za oduzimanje dozvole investicionog društva ili fizičkog lica protiv koga se vodi istraga ili se tereti za povredu odredaba ovog Zakona ili pravila Komisije, sve dok se ta pitanja u potpunosti ne riješe.

**Povlačenje dozvole za rad investicionom društvu**

**Član 230**

Komisija može da povuče dozvolu koju je izdala investicionom društvu u slučaju da to investiciono društvo:

1. ne iskoristi dozvolu u roku od 12 mjeseci, izričito se odrekne dozvole ili tokom prethodnih šest mjeseci ne pruži investicione usluge niti obavi investicione aktivnosti;
2. je dobilo dozvolu na osnovu lažne izjave putem nekih drugih neregularnih sredstava;
3. više ne ispunjava uslove prema kojima je data dozvola, kao što je pridržavanje uslova utvrđenih u ovom zakonu i propisa koje je izdala Komisija, a u pogledu adekvatnosti kapitala i likvidnosti;
4. ozbiljno i sistematski krši odredbe donešene u skladu sa ovim Zakonom kojim se uređuju uslovi poslovanja za investiciona društva.

**Član 231**

U slučaju da Komisija povuče ovlašćenja u skladu sa odredbama ovog Zakona, svim klijentima investicionog društva dostavlja se pisano obavještenje, tako da oni mogu da povuku svoja sredstva sa računa u investicionom društvu ili da ih prenesu u drugo investiciono društvo koje ima dozvolu za rad.

U slučaju trajnog oduzimanja dozvole za obavljanje djelatnosti investicionom društvu, pokreće se postupak likvidacije, odnosno stečaja u skladu sa zakonom kojim se uređuju privredna društva, odnosno zakonom koji uređuje stečajni postupak.

Ako likvidacioni upravnik utvrdi postojanje stečajnih razloga dužan je bez odlaganja da obustavi postupak likvidacije i pokrene postupak stečaja.

Imovina klijenata investicionog društva ne može se uključiti u likvidacionu, odnosno stečajnu masu tog društva.

Troškove obavještavanja klijenata iz stava 1 ovog člana snosi investiciono društvo.

**Ovlašćenja Komisije**

**Član 232**

Komisija kao nadležni organ je odgovorna za nadzor lica iz člana 187 ovog Zakona.

U svrhu sprovođenja ovog Zakona, Komisija ima ovlašćenja utvrđena u članovima 228 do 231 ovog Zakona.

**Ovlašćenja Komisije u pogledu filijala**

**Član 233**

Komisija može, u statističke svrhe, zatražiti od svih lica iz država članica iz člana 219 ovog Zakona koja imaju filijale u Crnoj Gori da joj podnose godišnji i periodične izvještaje o radu tih filijala.

Komisija će pravilima propisati sadržinu informacija koje će filijale investicionih društava izvan Crne Gore dostavljati za potrebe nadzora nad njihovim poslovanjem.

Komisija može da zahtijeva od filijala investicionog društva da dostavi informacije istovjetne onima koje dostavljaju investiciona društva za koje je Crna Gora matična država članica.

**Mjere predostrožnosti koje preduzima Komisija kao država članica domaćin u pogledu investicionih društava**

**Član 234**

Ako Komisija ima jasne i opravdane razloge da vjeruje da investiciono društvo koje na teritoriji Crne Gore djeluje na principu slobode pružanja usluga, ili da investiciono društvo koje ima filijalu u Crnoj Gori krše svoje obaveze koje proizilaze iz dijela VII ovog Zakona, Komisija će dostaviti svoja saznanja nadležnom tijelu matične države članice investicionog društva.

U slučajevima iz stava 1 ovog člana, ako, uprkos mjerama koje je preduzeo nadležni organ matične države članice investicionog društva ili iz razloga što su se takve mjere pokazale neadekvatnim, investiciono društvo nastavlja da radi na način koji očigledno šteti interesima crnogorskih investitora ili urednom funkcionisanju tržišta, Komisija će, nakon što obavijesti nadležni organ matične države članice, preduzeti sve odgovarajuće mjere potrebne u cilju zaštite investitora i urednog funkcionisanja tržišta, koje uključuju moguću zabranu izvršavanja daljih transakcija za investiciona društva u Crnoj Gori.

Komisija i ESMA će o mjerama iz stava 2 ovog člana biti obaviještene bez odlaganja.

Komisija može, u vezi mjera iz stava 2 ovog člana, da se obrati ESMA.

Ako Komisija utvrdi da investiciono društvo koje ima filijalu u Crnoj Gori krši odredbe dijela VII ovog Zakona ili mjere za njegovo sprovođenje kojima se daju ovlašćenja Komisiji kao nadležnom organu države članice domaćina, Komisija će tražiti da predmetno investiciono društvo prekine nepropisno ponašanje.

Ako predmetno investiciono društvo ne preduzme potrebne korake, Komisija će preduzeti sve neophodne mjere sa ciljem da predmetno investiciono društvo prekine nepropisno ponašanje. Nadležni organi matične države članice biće obaviješteni o ovim mjerama.

Ako, uprkos mjerama koje je preduzela Komisija u skaldu sa st. 5 i 6 ovog člana, investiciono društvo nastavi sa kršenjem svojih obaveza predviđenih odredbama ovog Zakona, Komisija će, nakon što obavijesti nadležni organ matične države članice, preduzeti sve neophodne mjere potrebne kako bi se zaštitili investotori i uredno funkcionisanje tržišta.

Komisija i ESMA će o mjerama iz stava 7 ovog člana biti obaviještene bez odlaganja.

Komisija može, u vezi mjera iz stava 7 ovog člana, da se obrati ESMA.

Komisija će propisno obrazložiti i saopštiti predmetnom investicionom društvu sve mjere usvojene u skladu sa ovim članom koje sadrže sankcije ili ograničenja u vezi sa aktivnostima koje sprovodi investiciono društvo.

**Odnosi sa revizorima**

**Član 235**

Revizori koji u investicionom društvu obavljaju zadatak sprovođenja revizije godišnjeg finansijskog izvještaja ili bilo koji drugi zadatak propisan zakonom, dužni su da, bez odlaganja, dostave Komisiji saznanja o svakoj činjenici ili odluci koja se tiče tog investicionog društva, a za koju su doznali u toku obavljanja svojih zadataka, koja:

1. predstavlja bitno kršenje ovog Zakona;
2. utiče na trajno funkcionisanje investicionog društva;
3. može dovesti do odbijanja izdavanja revizorskog mišljenja ili izdavanja revizorskog mišljenja sa rezervom.

Revizori koji u investicionom društvu obavljaju zadatak sprovođenja revizije godišnjeg finansijskog izvještaja ili bilo koji drugi zadatak propisan zakonom takođe su dužni da prijave svaku činjenicu i odluku za koju su doznali u toku revizije godišnjeg finansijskog izvještaja ili obavljanja bilo kojeg drugog zadatka propisanog zakonom u nekom društvu koje je u bliskoj vezi sa investicionim društvom u kojem obavljaju zadatak.

Saopštavanje, u dobroj vjeri, Komisiji od strane revizora, svake činjenice ili odluke iz stava 1 ovog člana ne predstavlja kršenje bilo kojih ugovornih ili pravnih ograničenja o objavljivanju informacija i ne povlači za sobom odgovornost tih lica.

**Ovlašćene banke ovlašćene za obavljanje djelatnosti investicionog društva**

**Član 236**

Ovlašćena banka može obavljati poslove investicionog društva ako dobije dozvolu Komisije za obavljanje djelatnosti.

**Uslovi za obavljanje djelatnosti investicionog društva**

**Član 237**

Djelatnosti investicionog društva ovlašćena banka obavlja pod uslovima da:

1. za to ima poseban organizacioni dio,
2. u poslovnim knjigama obezbjeđuje posebnu evidenciju i podatke o poslovanju tog organizacionog dijela,
3. ispunjava sve uslove iz ovog Zakona, koji se primjenjuju na investiciona društva.

**Mjere nadzora Komisije**

**Član 238**

Komisija sprovodi nadzorni postupak nad ovlašćenim bankama u skladu sa ovim Zakonom.

Informacije o istražnim aktivnostima ili nadzoru koje prikupi Komisija, kao i o izvršnim ili korektivnim mjerama koje Komisija preduzima u vezi sa ovlašćenom bankom dostavljaju se i Centralnoj Banci Crne Gore koja postupa sa informacijama koje se, prema ovom zakonu, čuvaju kao poslovna tajna u skladu sa svojim pravilima o čuvanju poslovne tajne.

**VIII. SISTEM ZAŠTITE INVESTITORA**

**Član 239**

Sistem zaštite investitora u smislu ovog Zakona sprovodi i nadzire Komisija.

U svrhu zaštite investitora, odbredbama ovog Zakona propisuje se formiranje i upravljanje Fondom za zaštitu investitora (u daljem tekstu: Fond), utvrđivanje pojave osiguranog slučaja i isplata zaštićenih potraživanja.

Fond formira i njime upravlja Komisija ili društvo koje je ovlastila Komisija (organizator Fonda).

**Članstvo u fondu**

**Član 240**

Članstvo u Fondu je obavezno za investiciona društva sa sjedištem u Crnoj Gori, kada obavljaju investicione usluge i aktivnosti iz člana 2 stav 1 tačka 7 ovog Zakona te kada obavljaju pomoćne investicione usluge iz člana 2. stav 1 tačka 8 ovog Zakona:

1. investicijsko društvo koje je ovlašćeno da drži novčana sredstva i/ili finansijske instrumente klijenata,
2. kreditnu instituciju koja pruža investicione usluge i/ili obavlja investicione aktivnosti na osnovu odobrenja u skladu sa zakonom koji uređuje osnivanje i poslovanje kreditnih institucija;
3. društvo za upravljanje kada pruža usluge upravljanja portfoliom klijentima koji nisu investicioni fondovi i kada je ovlašćeno da drži novčana sredstva, odnosno finansijske instruemente klijenta.

Društva iz stava 1 ovog člana nazivaju se članovi Fonda.

Odredbe iz ovog dijela zakona primjenjuju se i na filijale investicionih društava ako one ne učestvuju u sistemu zaštite investitora u državi u kojoj imaju registrovano sjedište ili ako taj sistem u matičnoj državi članici ne obezbjeđuje adekvatnu zaštitu investitora u iznosu utvrđenom u ovom Zakonu.

**Član 241**

U smislu ovog dijela zakona, klijent člana Fonda čija su potraživanja zaštićena su sva fizička ili pravna lica čija sredstva član Fonda drži, administrira ili upravlja u ime svog klijenta u vezi sa investicionom uslugom ugovorenom sa klijentom.

Sljedeća lica ne smatraju se klijentima iz stava 1 ovog člana:

1. kreditna institucija;
2. investicioni fond i društvo za upravljanje investicionim fondom;
3. društvo za upravljanje dobrovoljnim penzionim fondom i dobrovoljni penzioni fond;
4. osiguravajuća društva;
5. finansijske institucije;
6. subjekti za zajedničko ulaganje;
7. društva koja čine grupu sa članom Fonda koji nije u mogućnosti da ispuni svoje obaveze;
8. pravna ili fizička lica koja učestvuju sa više od 5% učešća s pravom glasa u ukupnom kapitalu u članu Fonda koji nije u mogućnosti da ispuni svoje obaveze;
9. članovi odbora direktora i nadzornog odbora, odnosno odbora direktora člana Fonda koji nije u mogućnosti da ispuni svoje obaveze, ako su ta lica na navedenim položajima ili zaposleni u članu Fonda na dan otvaranja stečajnog ili postupka likvidacije, ili na dan objavljivanja rješenja Komisije o nastupanju osiguranog slučaja, ili su ista na tim položajima bila zaposlena u tekućoj ili prethodnoj godini;
10. lica odgovorna za izradu i reviziju finansijskih izvještaja člana Fonda;
11. članovi odbora direktora, nadzornog odbora, odnosno odbora direktora i lica koja imaju u vlasništvu više od 5% učešća u društvu koje je matično ili povezano društvo u odnosu na člana Fonda;
12. klijenti člana Fonda čije je ispunjenje obaveza prema članu Fonda doprinijelo nastupanju osiguranog slučaja.

**Član 242**

Odredbama ovog dijela zakona uređuje se zaštita potraživanja klijenata koja se drže u članu Fonda, čiji član Fonda nije u mogućnosti da iste isplati i/ili vrati klijentu u sljedećim slučajevima:

1. kad je nad članom Fonda pokrenut stečajni postupak, ili
2. kada Komisija ustanovi da član Fonda nije u mogućnosti da ispunjava zahtjeve klijenata na način da ne može da izvrši novčanu obavezu i/ili da vrati finansijske instrumente koje je držao za račun klijenta, administrirao ili upravljao istim, i kada se ne očekuje da će se te okolnosti promijeniti u dogledno vrijeme.

Postupak i kriterijume za utvrđivanje nastalog slučaja iz stava 1 tačke 1 i 2 ovog člana, Komisija će propisati podzakonskim aktima.

**Zaštićena potraživanja klijenata člana fonda koji nije u mogućnosti**

**da ispunjava svoje obaveze**

**Član 243**

Potraživanja klijenta koja su osigurana primjenom odredbi ovog poglavlja su:

1. novčana potraživanja koja član Fonda duguje klijentu ili koja pripadaju klijentu, a koje predmetni član Fonda drži za predmetnog klijenta vezano za investicione usluge, ugovorene s istim.
2. finansijski instrumenti koji pripadaju klijentu člana Fonda, a koje član Fonda drži, administrira ili s njima upravlja za račun svog klijenta, u vezi s investicionim uslugama ugovorenim s klijentima.

Iz primjene odredbi ovog dijela zakona izuzeta su sredstva klijenata kreditnih institucija – potraživanja koja su osigurana zakonom koji uređuje osiguranje depozita u kreditnim institucijama radi zaštite deponenata u slučaju nedostupnosti depozita.

Iz primjene odredbi ovog dijela zakona izuzeta su potraživanja klijenata članova Fonda proizašla iz transakcije za koju je pravomoćnom sudskom presudom utvrđeno da je povezana s pranjem novca.

U slučaju sumnje da potraživanja klijenta člana Fonda proizlaze iz transakcije povezane s pranjem novca ili finansiranjem terorizma, isplata potraživanja klijenta neće se izvršiti do pravomoćnosti sudske odluke o povezanosti transakcije iz koje je potraživanje nastalo s pranjem novca ili finansiranjem terorizma, bez obzira na rokove propisane u članu 251. stav 2. ovog Zakona.

Iznos zaštićenih potraživanja klijenta kod jednog člana Fonda obračunavat će se kao ukupan iznos potraživanja klijenta iz stava 1. točke 1. i 2. ovog člana, bilo da ih Član Fonda drži na jednom ili više računa, po jednoj ili više ugovornih osnova ili u vezi jedne ili više investicionih usluga, do visine osiguranog iznosa iz člana 244 ovog Zakona, u koji iznos su uključene i kamate do dana otvaranja stečajnog postupka nad članom Fonda ili dana objave rješenja Komisije o nastupanju slučaja iz člana 248 ovog Zakona.

**Iznos do kojeg su osigurana potraživanja klijenata**

**Član 244**

Potraživanja klijenata iz člana 241 ovog Zakona osigurana su do iznosa od 20.000 eura po klijentu Fonda.

Sva zaštićena potraživanja do iznosa propisanog stavom 1 ovog člana, isplatit će se u potpunosti.

U postupku obeštećenja na utvrđeni iznos potraživanja, utvrđivat će se i isplaćivati kamate do dana otvaranja stečajnog postupka nad članom Fonda ili dana objave rješenja Komisije o nastupanju slučaja iz članka 248 ovoga Zakona, ako klijent člana Fonda iste u postupku potražuje.

**Fond za zaštitu investitora**

**Član 245**

Sredstva Fonda koriste se za isplatu zaštićenih potraživanja klijenata člana Fonda koji nije u mogućnosti ispunjavati svoje obaveze u slučaju nastupanja uslova iz člana 242. stav 1. ovog Zakona, nakon što Komisija donese rješenje iz člana 248 ovog Zakona.

Način uplate doprinosa i upravljanje sredstvima Fonda bliže propisuje organizator Fonda pravilima koja prethodno odobrava Komisija.

Pravila iz stava 2 ovog člana obvezno moraju sadržati:

1. način upravljanja sredstvima Fonda,
2. način i postupak naplate doprinosa članova Fonda,
3. način i postupak obeštećenja,
4. postupak obavještavanja javnosti, a posebno klijenata člana Fonda koji nije u mogućnosti ispuniti svoje obveze,
5. postupak istupanja iz članstva u Fondu,
6. iznos naknade za upravljanje Fondom,
7. postupak obavještavanja Komisije o radu Fonda.

**Član 246**

Organizator Fonda dužan je za Fond da izradi polugodišnje i godišnje finansijske izvještaje u skladu sa propisima kojima se uređuje računovodstvo i primjena standarda finansijskog izvještavanja.

Polugodišnji finansijski izvještaj Fonda organizator je dužan da dostavi Komisji u roku od dva mjeseca od isteka prvog polugodišta.

Godišnje finansijske izvještaje Fonda zajedno s revizorskim izvještajem organizator je dužan da dostavi Komisiji u roku od petnaest dana od dana primanja revizorskog izvještaja a najkasnije u roku od četiri mjeseca od zadnjeg dana poslovne godine.

Komisija pravilima propisuje sadržaj i strukturu finansijskih izvještaja Fonda te način njihovog dostavljanja Komisiji.

Komisija može od revizora koji je obavio reviziju godišnjih finansijskih izvještaja Fonda zatražiti dodatna obrazloženja u vezi s obavljenom revizijom i revizorskim izvještajem.

Ako godišnji finansijski izvještaji iz stava 3 ovoga člana nisu izrađeni u skladu sa važećim propisima i standardima finansijskog izvještavanja te pravilima struke, Komisija može odbiti revizorski izvještaj i zahtijevati obavljanje revizije od strane drugog revizora na trošak Organizator a Fonda.

Isti revizor može obaviti najviše sedam uzastopnih revizija godišnjih finansijskih izvještaja Fonda.

**Utvrđivanje iznosa zaštićenih potraživanja**

**Član 247**

Organizator Fonda, pri utvrđivanju iznosa zaštićenog potraživanja pojedinog klijenta člana Fonda, dužan je utvrditi potraživanja klijenta prema članu Fonda na način da u obzir uzme sve zakonske i ugovorne odredbe u vezi svakog pojedinačnog potraživanja, a naročito je dužan uračunati moguća protivpotraživanja, i to na dan otvaranja stečajnog postupka ili objavljivanja rješenja Komisije iz člana 248 ovog Zakona.

Iznos zaštićenog potraživanja klijenta člana Fonda utvrđuje se na dan otvaranja stečajnog postupka ili na dan objavljivanja rješenja Komisije iz člana 248 ovog Zakona.

Vrijednost finansijskih instrumenata koje je član Fonda dužan vratiti klijentu utvrđuje se prema njihovoj tržišnoj vrijednosti, na dan otvaranja stečajnog postupka ili na dan objavljivanja rješenja Komisije iz člana 248 ovog Zakona.

Komisija će pravilima propisati način utvrđivanja vrijednosti finansijskih instrumenata kada istu nije moguće utvrditi na način propisan stavom 3 ovog člana.

**Nastupanje osiguranog slučaja**

**Član 248**

U slučaju nastanka okolnosti iz člana 242 stav 1 tačka 1 ovog Zakona, nadležni sud će, bez odlaganja, rješenje o pokretanju stečajnog postupka nad članom Fonda, dostaviti Komisiji i organizatoru Fonda.

Na osnovu rješenja nadležnog suda iz stava 1 ovog člana te u slučaju nastanka okolnosti iz člana 242 stav 1 tačka 2 ovog Zakona, Komisija donosi rješenje o nastanku osiguranog slučaja te ga bez odlaganja dostavlja organizator u Fonda i članu Fonda koji nije u mogućnosti ispuniti svoje obaveze.

Rješenje Komisije iz stava 2 ovog člana objavljuje se u Službenom listu Crne Gore i na internet stranici Komisije.

**Postupanje organizatora fonda po nastanku osiguranog slučaja**

**Član 249**

Organizator Fonda dužan je, nakon što dobije rješenje Komisije iz člana 248 ovog Zakona, da pokrene postupak obeštećenja klijenata člana Fonda koji nije u mogućnosti da ispuni svoje obaveze, i o tome obaviještava javnost.

Obavještenje iz stava 1 ovog člana, organizator Fonda dužan je bez odlaganja objaviti u najmanje jednim dnevnim novinama.

U roku od šezdeset dana od dana objavljivanja rješenja Komisije iz člana 248 ovog Zakonau Službenom listu Crne Gore, organizator Fonda dužan je u saradnji s ovlašćenim revizorom i ovlašćenim zastupnikom člana Fonda koji nije u mogućnosti da ispuni svoje obaveze, da utvrdi iznose zaštićenih potraživanja klijenata člana Fonda, sa stanjem na dan pokretanja stečajnog postupka ili objavljivanja rješenja Komisije iz člana 248 ovog Zakona u Službenom listu Crne Gore, te da sastavi zapisnik s popisom istih.

Zapisnik iz stava 3 ovog člana odmah po sastavljanju organizator Fonda dostavlja Komisiji.

Organizator Fonda dužan je, na osnovu podataka o klijentima člana Fonda, koji nije u mogućnosti da ispuni svoje obaveze, svakom klijentu da uputi obavještenje s pozivom da podnese zahtjev za obeštećenje.

Klijent člana Fonda koji nije u mogućnosti da ispuni svoje obaveze zahtjev za obeštećenje može podnijeti u roku ne dužem od pet mjeseci od dana objavljivanja rješenja Komisije iz člana 248 ovog Zakona u Službenom listu Crne Gore.

Izuzetno od odredbe stava 6 ovog člana, kada je klijent iz razloga na koje nije mogao uticati bio spriječen da podnese zahtjev za obeštećenje u roku iz stava 6 ovog člana, u roku od 1 godine od dana objavljivanja rješenja Komisije iz člana 248 ovog Zakona u Službenom listu Crne Gore, može naknadno podnijeti zahtjev za obeštećenje. U tom slučaju klijent je dužan podnijeti dokaze koji potvrđuju njegovu spriječenost.

Klijent iz stava 6 ovog člana gubi pravo na isplatu osiguranog iznosa protekom roka od pet godina od dana objavljivanja rješenja Komisije iz člana 248 ovog Zakona u Službenom listu Crne Gore.

Organizator Fonda svojim pravilima propisuje sadržaj zahtjeva za obeštećenje.

**Članak 250**

Član Fonda koji nije u mogućnosti da ispuni svoje obveze dužan je organizator u Fonda na njegov zahtjev bez odgađanja dostaviti:

1. popis klijenata člana Fonda koji imaju pravo na obeštećenje, sa svim evidencijama koje se odnose na potraživanja klijenata propisana ovim Zakonom te eventualnim iznosima potraživanja za koje klijenti imaju pravo na obeštećenje,
2. ostale potrebne podatke.

**Članak 251**

Organizator Fonda utvrđene iznose zaštićenih potraživanja iz Fonda isplaćuje na račun klijenta člana Fonda.

Organizator Fonda dužan je klijentu člana Fonda koji nije u mogućnosti da ispuni svoje obaveze da isplati utvrđeni iznos zaštićenog potraživanja bez odgađanja, a najkasnije u roku od devedeset dana od dana utvrđivanja prava na isplatu zaštićenog potraživanja, odnosno dana utvrđivanja iznosa istog, ili izuzetno u dužem roku od devedeset dana na osnovu posebnog rješenja Komisije.

Pravo na isplatu osiguranog iznosa iz člana 244 ovog Zakona nije prenosivo, ali se može naslijediti.

**Član 252**

Danom isplate osiguranog iznosa iz člana 244 ovog Zakona potraživanje klijenta prema članu Fonda umanjuje se za isplaćeni iznos.

Fond ima pravo na povraćaj isplaćenih osiguranih sredstava u stečajnom postupku nad članom Fonda koji nije u mogućnosti da ispuni svoje obaveze.

Zahtjev iz stava 2 ovog člana nadležnom sudu podnosi organizator Fonda u ime Fonda.

**Članstvo u fondu**

**Član 253**

Članstvo u Fondu je obavezno za sva društva na osnovu člana 240 ovog Zakona.

Članovi Fonda dužni su redovno da vrše obračun i da uplaćuju doprinos u Fond na osnovu odredbi ovog Zakona, podzakonskih akata donesenih na osnovu zakona i pravila organizatora Fonda.

Izuzetno članu Fonda prestaje obaveza iz stava 2 ovog člana:

1. od dana kada prestane da obavlja investicione usluge iz člana 2 ovog Zakona,
2. kad mu se privremeno ili trajno oduzme odobrenje za rad.

Nakon prestanka važenja odobrenja za rad, zaštita potraživanja klijenata iz čl. 242 i 243 ovog Zakona odnosit će se na potraživanja nastala iz investicionih usluga i aktivnosti pruženih i obavljenih do prestanka važenja odobrenja.

**Doprinos člana fonda**

**Član 254**

Doprinos člana Fonda sastoji se od inicijalnog i redovnog doprinosa. Sredstva uplaćena na ime doprinosa nisu povratna.

Član Fonda sa sjedištem u Crnoj Gori dužan je da u roku od osam dana od dana dobijanja rješenja o upisu u Centralni registar, plati inicijalni doprinos u iznosu od 5.000 eura.

U slučaju da postojeće društvo ulazi u Sistem zaštite investitora, dužno je da uplati sredstva iz stava 2 ovog člana u iznosu i u roku utvrđenom posebnim rješenjem Komisije.

Način obračuna, uplate doprinosa i upravljanje sredstvima Fonda detaljnije propisuje organizator Fonda pravilima koja prethodno odobrava Komisija.

**Vođenje poslovnih knjiga i izvještavanje Komisije i organizator a fonda**

**Član 255**

Član Fonda dužan je organizovati svoje poslovanje i voditi poslovne knjige, poslovnu dokumentaciju i sve ostale evidencije koje se odnose na potraživanja klijenata osigurana ovim Zakonom na način koji omogućava provjeru posluje li Član Fonda u skladu s odredbama ovog dijela zakona.

Član Fonda koji ima klijente čija su sredstva osigurana po odredbama ovog dijela zakona, dužan je Komisiji i Organizator u Fonda dostavljati podatke iz stava 1 ovog člana.

Komisija svojim pravilima propisuje rokove i način dostavljanja podataka iz stava 1 ovog člana.

**Korišćenje i zaštita podataka**

**Član 256**

Organizator Fonda mora čuvati kao poslovnu tajnu podatke o stanju pojedinačnih potraživanja koja su osigurana na osnovu ovog dijela zakona, kao i sve druge podatke, činjenice i okolnosti koje sazna u izvršavanju svojih ovlašćenja i obaveza iz ovog dijela, u skladu s propisima koji uređuju zaštitu tajnosti podataka.

Organizator Fonda može koristiti podatke iz stava 1 ovog člana do kojih je došao izvršavajući svoja ovlašćenja i obaveze iz ovog Zakona, isključivo u svrhu za koju ih je dobio te ih ne smije objaviti trećim osobama ili im omogućiti da ih doznaju ili iskoriste, osim u slučajevima propisanim zakonom.

Odredba stava 2 ovog člana odnosi se i na sve fizičke osobe koje u svojstvu radnika ili u drugom svojstvu rade ili su radili za organizatora Fonda.

**Nadzor nad izvršavanjem obaveza člana fonda**

**Član 257**

Nadzor nad izvršavanjem obaveza člana Fonda iz ovog dijela zakona obavlja organizator Fonda.

O svim utvrđenim nepravilnostima i nezakonitostima koje utvrdi, organizator Fonda je dužan da bez odlaganja obavijesti Komisiju.

**Nadzor nad upravljanjem fondom**

**Član 258**

Nadzor nad upravljanjem Fondom, u skladu s odredbama ovog dijela zakona obavlja Komisija.

Komisija nad organizatorom Fonda ima sva ovlašćenja i preduzima mjere i sankcije kao nad drugim subjektima nadzora u skladu s odredbama ovog Zakona.

**Sredstva fonda**

**Član 259**

Uplaćeni doprinosi za Fond i ostali prihodi iz stava 2 ovog člana koje ostvari organizator Fonda, vode se na posebnom računu otvorenom kod Centralne banke Crne Gore i čine Fond.

Sredstva Fonda sastoje se iz:

1. doprinosa članova Fonda uplaćenih u skladu s odredbama člana 254 ovog Zakona,
2. sredstava naplaćenih u stečajnim postupcima nad članom Fonda,
3. prihoda od ulaganja sredstava Fonda,
4. ostalih prihoda.

Sredstva Fonda organizator Fonda koristi za isplatu potraživanja klijenata za namjenu utvrđenu odredbama ovog dijela zakona te se ne mogu koristiti u druge svrhe, niti mogu biti predmet potraživanja prema članu Fonda, niti organizatoru Fonda.

Sredstva Fonda mogu se ulagati u:

1. finansijske instrumente koje izdaje Crna Gora ili Centralna banka Crne Gore;
2. dužničke hartije od vrijednosti za koje garantuje Crna Gora;
3. druge finansijske instrumente koji donose prihod uz odobrenje Komisije.

Ako se sredstva Fonda ulažu u druge finansijske instrumente, za to je potrebna posebna odluka ili rješenje Komisije.

Komisija propisuje način raspolaganja, evidentiranja i izvještavanja Komisije o sredstvima Fonda.

**Naknada za upravljanje fondom**

**Član 260**

Organizator Fonda naplaćuje naknadu za upravljanje Fondom, a iznos naknade i uslove njenog plaćanja propisuje organizator Fonda pravilima koja odobrava Komisija.

Svaki član Fonda uplaćuje u istovjetnom iznosu naknadu za upravljanje Fondom.

Sredstva prikupljena na ime naknade za upravljanje Fondom mogu se koristiti za:

1. pokriće troškova nastalih u postupku isplate osiguranih suma,
2. pokriće troškova nastalih u postupku naplate potraživanja organizator a Fonda iz stečajne mase,
3. troškove povezane sa ulaganjima sredstava Fonda,
4. troškove zaposlenih u organizato Fonda i druge troškove poslovanja organizator a Fonda koji se odnose na osiguranje sredstava klijenta.

U slučaju da Fond ne raspolaže dovoljnim sredstvima za obeštećenje klijenta Fonda koji nije u mogućnosti da ispuni svoje obaveze, organizator Fonda će pribaviti sredstva iz kreditne linije otvorene za tu svrhu kod kreditne institucije, pri čemu za povrat sredstava pribavljenih kreditom solidarno odgovaraju članovi Fonda.

**Informisanje o sistemu zaštite investitora**

**Član 261**

Član Fonda dužan je u svim prostorima u kojima posluje s klijentima, na vidljivom mjestu, na razumljiv način i na crnogorskom jeziku objaviti podatke vezane za sistem zaštite investitora u skladu s odredbama ovog Zakona.

Na zahtjev klijenta ili potencijalnog klijenta, član Fonda dužan je pružiti mu informacije vezane za uslove pod kojima se potraživanja klijenata obeštećuju sistemom zaštite investitora.

**IX. CENTRALNI REGISTAR HARTIJA OD VRIJEDNOSTI**

**Djelatnost**

**Član 262**

Centralni registar obavlja sljedeće poslove:

1. vođenje registra finansijskih instrumenata;
2. vođenje evidencije o finansijskim instrumentima na računima emitenata;
3. vođenje i evidencija računa članova Centralnog registra i njihovih klijenata;
4. upis prava trećih lica na finansijskim instrumentima;
5. čuvanje elektronske evidencije o finansijskim instrumentima i čuvanje materijalizovanih hartija od vrijednosti;
6. vođenje novčanih računa članova Centralnog registra, uključujući poslove u vezi sa plaćanjem i drugim prinosima na finansijske instrumente;
7. uknjižavanje vlasništva nad materijalizovanim hartijama od vrijednosti u dematerijalizovanoj formi;
8. kliring i saldiranje na osnovu zaključenih transakcija sa finansijskim instrumentima i utvrđivanje stanja obaveza i potraživanja članova Centralnog registra i njihovih klijenata nakon izmirenja međusobnih obaveza i potraživanja;
9. prenos finansijskih instrumenata na račune članova Centralnog registra;
10. utvrđivanje i dodjela jednoobraznog identifikacionog broja finansijskih instrumenata;
11. vođenje šifarnika vrsta finansijskih instrumenata;
12. poslove u vezi sa korporativnim radnjama emitenata finansijskih instrumenata;
13. poslove deponovanja akcija u vezi sa preuzimanjem akcionarskih društava;
14. obračunavanje poreza na prenos finansijskih instrumenata, u skladu sa zakonom;
15. učestvovanje u međunarodnim organizacijama koje se bave poslovima registracije, kliringa i saldiranja, kao i saradnja sa tim organizacijama;
16. druge poslove u vezi sa finansijskim instrumentima, uključujući aktivnosti čije je obavljanje neophodno radi vršenja poslova iz njegove djelatnosti.

Centralni registar ne može povjeriti obavljanje svojih poslova drugom licu bez prethodne saglasnosti Komisije.

Centralni registar u upravnim stvarima primjenjuje odredbe zakona kojim se uređuje opšti upravni postupak.

Rješenja Centralnog registra su konačna i protiv njih se može pokrenuti upravni spor.

**Minimalni kapital i sticanje kvalifikovanog učešća u kapitalu Centralnog registra**

**Član 263**

Osnovni kapital Centralnog registra ne može biti manji od 750.000 eura.

Sredstva za rad Centralnog registra obezbjeđuju se iz naknada za pružanje usluga u skladu sa pravilnikom o tarifi Centralnog registra, kao i iz drugih izvora, u skladu sa zakonom.

Odredbe ovog Zakona koje uređuju sticanje kvalifikovanog učešća u kapitalu regulisanog tržišta, odnosno organizatora tržišta, shodno se primjenjuju i na sticanje kvalifikovanog učešća u kapitalu Centralnog registra.

**Organi Centralnog registra**

**Član 264**

Centralni registar ima skupštinu akcionara, odbor direktora i izvršnog direktora.

Mandat izvršnog direktora i članova odbora direktora traje četiri godine i mogu biti ponovo birani.

Odbor direktora ima predsjednika i četiri člana.

Direktor ne može biti predsjednik odbora direktora.

Ukoliko se promijeni vlasnička struktura, organi iz stava 1 ovog člana biraju se u skladu sa ugovorom o osnivanju Centralnog registra.

**Saglasnost za imenovanje direktora i članova odbora direktora i zaposleni**

**Član 265**

Centralni registar je dužan da od Komisije pribavi prethodnu saglasnost za imenovanje direktora i članova odbora direktora.

Prilikom davanja prethodne saglasnosti iz stava 1 ovog člana, Komisija shodno primjenjuje standarde i procedure propisane odredbama čl. 134. ovog Zakona koje uređuju uslove za izbor direktora i članova odbora direktora organizatora tržišta.

Zaposleni Centralnog registra ne mogu biti direktori, članovi odbora direktora niti zaposleni kod organizatora tržišta ili u investicionim društvima, kod članova Centralnog registra ili akcionarskih društava za čije se finansijske instrumente vrši kliring i saldiranje kod Centralnog registra, odnosno za koje Centralni registar vodi registar tih finansijskih instrumenata.

Na prava i obaveze zaposlenih u Centralnom registru primjenjuju se opšti propisi o radnim odnosima.

**Opšti akti i saglasnost Komisije**

**Član 266**

Opšti akti Centralnog registra su statut, pravila poslovanja, pravilnik o tarifi i drugi opšti akti kojima se uređuje poslovanje Centralnog registra.

Komisija daje prethodnu saglasnost na opšte akte Centralnog registra i sve izmjene opštih akata u roku od 30 dana od dana prijema zahtjeva, a predloženi akt stupa na snagu po dobijanju saglasnosti Komisije.

Centralni registar može donositi i druga pravila i procedure kojima bliže uređuje poslove iz svoje nadležnosti.

Komisija može povući saglasnost na opšti akt Centralnog registra i naložiti Centralnom registru usvajanje opštih akata.

Ako Centralni registar ne usvoji opšti akt koji Komisije naloži, Komisija može donijeti taj akt.

Opšti akti iz st. 1. i 5. ovog člana objavljuju se na internet stranici Centralnog registra odmah nakon dobijanja saglasnosti ili donošenja.

Sastavni deo opštih akata su i pravila ponašanja direktora, članova odbora direktora i zaposlenih, a koja sadrže odredbe o čuvanju poslovne tajne i procedure čiji je cilj sprječavanje zloupotrebe povjerljivih ili insajderskih informacija.

**Pravila poslovanja**

**Član 267**

Pravilima poslovanja Centralnog registra se utvrđuju:

1. vođenje registara;
2. otvaranje i vođenje računa finansijskih instrumenata;
3. otvaranje i vođenje novčanih računa;
4. čuvanje finansijskih instrumenata;
5. vršenje kliringa i saldiranja obaveza i potraživanja nastalih po osnovu zaključenih transakcija;
6. prenos prava iz finansijskih instrumenata i prenosa tih instrumenata, kao i sadržina naloga za prenos (u daljem tekstu: nalozi za prenos) i naloga za upis prava trećih lica na finansijskim instrumentima (u daljem tekstu: nalozi za upis);
7. obrazovanje i korišćenje garantnog fonda i drugi načini smanjenja rizika u slučaju neizvršenja obaveza člana Centralnog registra;
8. druga pitanja od značaja za rad Centralnog registra.

**Pravilnik o tarifi**

**Član 268**

Pravilnikom o tarifi Centralnog registra utvrđuje se visina članarine i naknada koje Centralni registar naplaćuje za obavljanje svojih usluga.

Pravilnik o tarifi Centralni registar usvaja nakon dobijene saglasnosti na isti od strane Komisije.

Centralni registar je dužan da o donošenju, odnosno izmjeni pravilnika o tarifi obavijesti korisnike svojih usluga najmanje sedam dana prije početka primjene tog pravilnika.

**Članstvo u Centralnom registru**

**Član 269**

Članovi Centralnog registra mogu biti država Crna Gora, Centralna banka Crne Gore, investiciona društva, kreditne institucije, organizatori tržišta, regulisano tržište, društva za upravljanje fondovima, inostrana pravna lica koja obavljaju poslove kliringa i saldiranja, odnosno registracije finansijskih instrumenata ili druga lica ako ispunjavaju uslove članstva propisane aktima Centralnog registra.

Prijem u članstvo Centralnog registra vrši se na osnovu podnijetog zahtjeva i dokumentacije propisane aktima Centralnog registra.

Centralni registar je dužan da, u roku od 30 dana od dana prijema zahtjeva iz stava 2 ovog člana donese rješenje o prijemu u članstvo Centralnog registra.

Rješenje iz stava 3 ovog člana je konačno, a protiv njega se može pokrenuti upravni spor.

Centralni registar je dužan da redovno obavještava Komisiju o svakom novom članu i prestanku članstva, kao i da dostavlja ažuriran popis članova na način propisan aktom Komisije.

**Prava i obaveze prema članovima**

**Član 270**

Prava i obaveze Centralnog registra prema članu Centralnog registra, kao i prava i obaveze tog člana, utvrđuju se aktima Centralnog registra.

**Kontrola koju vrši Centralni registar**

**Član 271**

Centralni registar vrši kontrolu nad svojim članovima u dijelu poslova iz nadležnosti Centralnog registra.

U vršenju kontrole Centralni registar ima pravo neposrednog uvida u dokumentaciju u vezi sa poslovima iz stava 1 ovog člana.

Kada Centralni registar u kontroli utvrdi nezakonitosti, odnosno nepravilnosti koje predstavljaju povredu odredaba ovog Zakona, akta Komisije i akta Centralnog registra, nalaže rješenjem članu da u određenom roku otkloni takve nepravilnosti.

Centralni registar bez odlaganja obavještava Komisiju i organizatora tržišta na način propisan aktom Komisije o svakoj značajnoj povredi odredaba ovog Zakona ili akta Komisije, odnosno Centralnog registra koju počini član Centralnog registra.

**Prestanak članstva**

**Član 272**

Članu Centralnog registra prestaje članstvo u Centralnom registru:

1. ako mu je trajno oduzeta dozvola za rad;
2. ako ne ispunjava uslove za članstvo u Centralnom registru;
3. ako u značajnoj mjeri i sistematski ne izvršava obaveze prema Centralnom registru, odnosno ne poštuje druge opšte akte Centralnog registra;
4. u drugim slučajevima predviđenim aktom Centralnog registra.

Centralni registar može i privremeno da suspenduje članstvo u skladu sa svojim pravilima poslovanja.

**Računi**

**Član 273**

U Centralnom registru otvaraju se i vode računi članova Centralnog registra sa sljedećim podračunima finansijskih instrumenata:

1. depo računi;
2. emisioni računi;
3. vlasnički računi;
4. računi upravljanja;
5. zbirni, odnosno kastodi računi.

U Centralnom registru otvaraju se i vode sljedeći novčani računi:

1. članova Centralnog registra;
2. garantnog fonda.

Aktima Centralnog registra se može predvidjeti otvaranje i drugih računa i podračuna.

Novčane račune Centralnog registra otvara i vodi Centralna banka Crne Gore.

Finansijski instrumenti i novčana sredstva članova Centralnog registra na računima koje vodi Centralni registar ne ulaze u imovinu, niti u stečajnu ili likvidacionu masu Centralnog registra i ne mogu biti predmet prinudne naplate.

**Nastanak i prenos prava iz finansijskih instrumenata**

**Član 274**

Zakoniti imalac finansijskog instrumenta (u daljem tekstu: zakoniti imalac) koji se obavezno evidentira u Centralnom registru je lice u čije ime je otvoren račun hartija od vrijednosti kod Centralnog registra na kojem se vodi taj finansijski instrument.

Prava zakonitog imaoca iz finansijskog instrumenta nastaju upisom finansijskog instrumenta na njegov račun koji se vodi u Centralnom registru.

Izuzetno od st. 1 i 2 ovog člana, kada investiciono društvo ili kreditna institucija vodi račun kod Centralnog registra za klijente kojima pruža dodatne usluge iz člana 2. stav 1 tačka 7) ovog Zakona, zakonitim imaocima finansijskih instrumenata na tom računu smatraju se lica za čiji račun se te dodatne usluge pružaju.

**Prenos prava iz hartija od vrijednosti i upis prava trećih lica**

**Član 275**

Prenos prava iz finansijskih instrumenata vrši se na osnovu naloga za prenos koji daje član Centralnog registra, kao i na osnovu odgovarajućeg pravnog posla, a u skladu sa pravilima Centralnog registra.

Prenos prava iz finansijskih instrumenata vrši se na osnovu odredaba zakona i pravnosnažne sudske odluke, odnosno odluke nadležnog organa.

Prenos prava iz finansijskih instrumenata po osnovu ugovora o poklonu, odnosno ugovora o ustupanju hartija od vrijednosti bez naknade vrši se na osnovu pismenog ugovora o poklonu, odnosno ugovora o ustupanju hartija od vrijednosti bez naknade koji je ovjerio nadležni organ.

Upis prava trećih lica na finansijskim instrumentima, Centralni registar vrši na osnovu naloga za upis koji daje član Centralnog registra u ime zakonitog imaoca finansijskih instrumenata, lica koje on ovlasti, zakonskog zastupnika, kao i na osnovu sudske odluke.

**Obaveze u pogledu kliringa i saldiranja**

**Član 276**

Obaveze u pogledu kliringa i saldiranja, nastale po osnovu transakcija finansijskim instrumentima zaključenim u Crnoj Gori, izvršavaju se preko Centralnog registra u skladu sa odredbama ovog Zakona i pravilima Centralnog registra.

Stav 1 ovog člana se ne odnosi na transakcije finansijskim instrumentima izdavaoca iz Crne Gore, ukoliko se njima trguje van Crne Gore, a investiciono društvo naloži kliring i saldiranje tih instrumenata putem sistema koji se nalaze van Crne Gore.

Članovi Centralnog registra izvršavaju novčane obaveze nastale po osnovu zaključenih transakcija preko novčanih računa koji se vode kod Centralnog registra.

**Dužnosti i odgovornosti Centralnog registra**

**Član 277**

Centralni registar je dužan da informacioni sistem i podatke kojima raspolaže zaštiti od neovlašćenog korišćenja, izmjena i gubitaka, kao i da najmanje pet godina čuva na sigurnom mjestu originalnu dokumentaciju na osnovu koje su izvršeni upisi.

Centralni registar je dužan da trajno čuva dokumentaciju i podatke zabilježene na elektronskim medijima.

Centralni registar je dužan da sigurnost neprekidnog funkcionisanja informacionog sistema obezbijedi formiranjem sekundarne baze podataka i sekundarnog računarskog sistema čime se obezbjeđuje kontinuitet njegovog rada u slučaju poplave, požara i slično, i koji mora biti udaljen od mjesta na kome se nalazi primarni informacioni sistem Centralnog registra i povezan na drugu električnu mrežu.

Podaci koje vodi Centralni registar o računima zakonitih imalaca su tajni podaci i saopštavaju se samo pod uslovom i na način koji su propisani ovim Zakonom, po nalogu suda, na zahtjev Komisije ili drugog nadležnog organa.

Centralni registar je dužan da članu Centralnog registra omogući uvid u dio baze podataka Centralnog registra koji se odnosi na tog člana i njegove klijente, odnosno da mu izda izvod sa tim podacima, u skladu sa aktom Centralnog registra.

Centralni registar je dužan da ustanovi i primjenjuje stabilan i siguran sistem upravljanja uključujući:

1. pouzdanu organizacionu strukturu, nadzorne procedure i uputstva o poslovanju;
2. efikasne procedure za utvrđivanje, procjenu i kontrolu rizika kojima je Centralni registar u svom poslovanju izložen;
3. efikasan sistem unutrašnje kontrole, odgovarajuće administrativne, računovodstvene i procedure unutrašnje revizije;
4. odgovarajuće mjere za sprječavanje, utvrđivanje i rješavanje sukoba interesa između Centralnog registra i člana Centralnog registra.

**Pravo pristupa podacima**

**Član 278**

Pravo pristupa podacima iz člana 277 st. 1 i 2 ovog Zakona imaju zakoniti imalac finansijskog instrumenta, član Centralnog registra koji vodi račune za te zakonite imaoce, kao i lice koje dokaže svoj zakonski interes u vezi sa tim finansijskim instrumentom.

Centralni registar ima pravo na nadoknadu troškova izrade i dostavljanja podataka koje dostavlja na zahtjev lica iz st. 1 i 2 ovog člana u skladu sa svojim pravilnikom o tarifi.

**Javnost podataka**

**Član 279**

Podaci iz centralne evidencije akcionara izdavalaca su javni podaci i objavljuju se na internet stranici Centralnog registra na način propisan aktima Centralnog registra.

Centralni registar je dužan da sljedeće podatke učini dostupnim javnosti, kao i da te podatke redovno ažurira na svojoj internet stranici:

1. podatke o izdavanju, zamjeni i brisanju finansijskih instrumenata;
2. podatke o korporativnim aktivnostima koje Centralni registar obavlja u vezi sa tim finansijskim instrumentima;
3. podatke o akcionarima iz registra koji vodi, uključujući iznose i procenat klase finansijskog instrumenta u ukupnom obimu tog instrumenta.

Komisija može propisati sadržaj podataka iz stava 2 ovog člana.

**Odgovornost za podatke u Centralnom registru**

**Član 280**

Centralni registar odgovara izdavaocu, zakonitom imaocu finansijskih instrumenata koja su predmet upisa u Centralni registar za štetu nastalu neizvršenjem, odnosno nepravilnim izvršenjem naloga za prenos ili povredom drugih obaveza utvrđenih ovim Zakonom, kao i za štetu nastalu zbog netačnosti ili gubitka podataka.

Ako je član Centralnog registra ili izdavalac kome taj član pruža usluge doveo do netačnog ili nezakonitog upisa u Centralni registar u vezi sa finansijskim instrumentima, odgovara za štetu nanesenu sticaocima ili licima kojima se prenose finansijski instrumenti, odnosno prava koja iz njih proističu.

Član ili izdavalac ne odgovara za štetu prouzrokovanu neispravnošću sistema obrade podataka Centralnog registra ukoliko takvu neispravnost nije sam prouzrokovao.

**Izvještavanje Centralnog registra**

**Član 281**

Centralni registar podnosi Komisiji godišnji izvještaj o poslovanju najkasnije četiri mjeseca nakon završetka poslovne godine., kvartalne I polugodisnji izvještaj najkasnije šesdeset dana od isteka obračunskog perioda.

Komisija propisuje bliži sadržaj i način podnošenja izvještaja iz stava 1 ovog člana, kao i sadržinu, način i rokove podnošenja i drugih izvještaja.

Centralni registar javno objavljuje godišnje kvartalne i polugodišnje finansijske izvještaje, izrađene u skladu sa zakonom kojim se uređuje računovodstvo i revizija i iste dostavlja Komisiji sa izvještajem nezavisnog revizora u roku iz stava 1 ovog člana.

**Nadzor Komisije nad Centralnim registrom**

**Član 282**

Komisija vrši nadzor nad poslovanjem Centralnog registra.

Nadležnosti i ovlašćenja Komisije u vezi sa nadzorom propisanim u ovom zakonu shodno se primjenjuju na nadzor Komisije nad Centralnim registrom, a u cilju praćenja da li Centralni registar posluje na zakonit i profesionalan način koji unaprjeđuje integritet tržišta kapitala u Crnoj Gori, uključujući zakonito i efikasno vršenje kliringa, saldiranja i registrovanja finansijskih instrumenata u skladu sa ciljevima ovog Zakona.

Nadzor Komisije nad Centralnim registrom zasniva se na načelu nadzora zasnovanom na procjeni rizika, koji podrazumijeva neposrednu kontrolu oblasti poslovanja koje predstavljaju najveći sistemski rizik u smislu obima i vrste transakcija i poslova, a Komisija je dužna da najmanje jednom godišnje sprovodi neposrednu kontrolu Centralnog registra.

**Mjere nadzora**

**Član 283**

Ako u postupku nadzora nad Centralnim registrom Komisija utvrdi da je došlo do povrede opštih akata Centralnog registra, odredaba ovog Zakona ili akta Komisije koje ne obavezuju Komisiju da preduzme mjere iz stava 2 ovog člana, Komisija donosi rješenje kojim nalaže Centralnom registru da otkloni te nezakonitosti i nepravilnosti u odgovarajućem roku, a može preduzeti jednu ili više sljedećih mjera:

1. izricanje javne opomene;
2. izdati nalog za izmjenu, dopunu ili donošenje opšteg akta Centralnog registra;
3. preduzimanje drugih mjera i sankcija u skladu sa ovim Zakonom, osim privremenog oduzimanja ili oduzimanja dozvole za rad Centralnom registru.

Komisija može da zabrani licu koje posjeduje kvalifikovano učešće u Centralnom registru, korišćenja prava glasa na osnovu kvalifikovanog učešća, odnosno može da povuče prethodno datu saglasnost članu odbora direktora i izvršnom direktoru Centralnog registra ukoliko utvrdi sljedeće:

1. lice je izvršilo značajnu povredu odredaba opštih akata Centralnog registra, ovog Zakona ili akta Komisije;
2. direktor ili član odbora direktora je dobio dozvolu na osnovu značajno netačnih ili obmanjujućih informacija, tako što su izostavljene činjenice zahvaljujući kojima objavljene informacije ne bi bile obmanjujuće ili na drugi nedozvoljeni način;
3. direktor ili član odbora direktora dalje ne ispunjava uslove propisane za dobijanje saglasnosti;
4. lice ne postupi u roku i na način određen rješenjem Komisije iz stava 1 ovog člana;
5. direktor ili član odbora direktora Centralnog registra ne vrši odgovarajući nadzor nad zaposlenima u Centralnom registru čije nesavjesno poslovanje prouzrokuje značajne povrede opštih akata Centralnog registra, odredaba ovog Zakona ili akta Komisije od strane Centralnog registra, odnosno zaposlenog, a takve povrede su mogle biti spriječene da je sproveden odgovarajući nadzor.

Lice iz stava 2 ovog člana ima pravo da bude saslušano prije nego što Komisija donese rješenje o preduzimanju mjera, a u skladu sa aktom koji donosi Komisija.

Rješenje o preduzetim mjerama u skladu sa st. 1 i 2 ovog člana Komisija objavljuje na svojoj internet stranici.

Bliže uslove i način vršenja nadzora, postupak izdavanja rješenja i preduzimanja mjera, kao i rokove za izvršavanje naloga i trajanje mjera propisuje Komisija.

**X. FINALNOST OBRAČUNA U SISTEMIMA FINANSIJSKIH INSTRUMENATA**

**Član 284**

U smislu ovog dijela Zakona primjenju se sljedeće definicije:

1. sistem je sistem koji zadovoljava sljedeće uslove:
2. ima najmanje tri učesnika, ne uključujući operatera sistema, agenta za poravnanje, centralnog partnera, klirinšku organizaciju ili posrednog učesnika,
3. ima zajednička pravila i standardizirane postupke za obračun (poravnanje), bilo da se obračun sprovodi preko centralnog partnera bilo bez njegovog učesvovanja, ili za izvršavanje naloga za prenos,
4. pravilima rada sistema utvrđeni su trenutak prihvata i trenutak neopozivosti naloga za prenos,
5. osnovan je zakonom ili propisom donešenim na osnovu zakona ili posluje na osnovu odobrenja za rad koje je izdalo nadležno tijelo prema posebnom zakonu, a na osnovi pisanog sporazuma učesnika od kojih barem jedan učesnik ima sjedište u Crnoj Gori i
6. posluje sa finansijskim instrumentima, odnosno u eurima ili drugoj valuti, ili u više valuta koje se u sistemu preračunavaju jedna u drugu;
7. institucija je sljedeći subjekt koji učestvuje u sistemu i koji je odgovoran za ispunjenje finansijskih obveza koje proizlaze iz naloga za prenos u tom sistemu:
8. kreditna institucija sa sjedištem u Crnoj Gori u smislu zakona koji uređuje kreditne institucije,
9. kreditna institucija iz države članice ili iz treće države u smislu zakona koji uređuje kreditne institucije,
10. filijala strane kreditne institucije sa sjedištem u Crnoj Gori,
11. investiciono društvo sa sjedištem u Crnoj Gori u smislu ovog Zakona,
12. investicijsko društvo sa sjedištem izvan Crne Gore u smislu ovog Zakona,
13. tijela javne vlasti Crne Gore i pravna lica za čije obveze po zakonu garantuje Crna Gora; pod tijelima javne vlasti u smislu ovoga Zakona podrazumijevaju se državni organi, jedinice lokalne samouprave, pravna lica sa javnim ovlašćenjima i druga lica na koje su prenešena javna ovlašćenja,
14. tijela javne vlasti države članice i subjekti za čije obveze garantuje država članica i
15. centralni partner je subjekt koji posreduje između institucija u sistemu i koji djeluje kao isključivi partner tih institucija vezano za njihove naloge za prenos;
16. agent za poravnanje je subjekt koji otvara institucijama i/ili centralnom partneru koji učestvuju u sistemima, račune za poravnanje preko kojih se obračunavaju nalozi za prenos unutar sistema i, zavisno od slučaja, odobrava kredit tim institucijama i/ili centralnim partnerima u svrhu obračuna;
17. klirinška organizacija jesubjekt koji je odgovoran za izračunavanje neto pozicija institucija, mogućeg centralnog partnera i/ili mogućeg agenta za poravnanje;
18. učesnik je institucija, agent za poravnanje, centralni partner, klirinška organizacija ili operater sistema; jedan učesnik može u sistemu djelovati u svojstvu centralnog partnera, agenta za poravnanje ili klirinške organizacije ili može obavljati neke ili sve te funkcije, u skladu s pravilima rada sistema;
19. posredni učesnik je institucija, agent za poravnanje, centralni partner, klirinška organizacija ili operater sistema koji je u ugovornom odnosu sa učesnikom u sistemu u kojem se izvršavaju nalozi za prenos, koji omogućava posrednom učesniku sprovođenje naloga za prenos preko sistema, pod uslovom da je taj posredni učesnik poznat operatoru sistema; posredni učesnik iz tačke 2. podtočke a,b i c. ovog člana smatra se učesnikom u sistemu u smislu ovoga Zakona, pri čemu to ne ograničava odgovornost učesnika preko kojeg taj posredni učesnik šalje naloge za prenos u sistem;
20. nalog za prenos je:

* svaki nalog učesnika da se stavi na raspolaganje primaocu plaćanja, iznos novca knjiženjem na račune kreditne institucije, centralne banke ili agenta za poravnanje, ili svaki nalog koji dovodi do preuzimanja ili izmirenja obaveze plaćanja prema pravilima sistema, ili
* svaki nalog učesnika da se prenese finansijski instrument ili pravo na finansijski instrument upisom na račun u registru, ili na drugi odgovarajući način

1. postupak zbog insolventnosti nad učesnikom je stečaj, mjera osiguranja zabrane isplate sa računa i zabrane raspolaganja finansijskim instrumentima određena prema zakonu kojim se uređuje stečajni postupak te svaka druga mjera predviđena zakonom Crne Gore, države članice ili treće države koja je usmjerena na prestanak ili reorganizaciju učesnika, a uključuje privremenu ili trajnu obustavu ili ograničenje plaćanja ili prenosa finansijskih instrumenata;
2. obračun je konverzija potraživanja i obveza koje rezultiraju iz naloga za prenos koje učesnik ili učesnici daju ili primaju od jednog ili više drugih učesnika u jedno neto potraživanje ili jednu neto obvezu, sa posljedicom da se potražuje ili duguje samo neto iznos;
3. račun za poravnanje je račun kod Centralne banke, agenta za poravnanje ili centralnog partnera, koji se upotrebljava za evidenciju novčanih sredstava ili finansijskih instrumenata, kao i za poravnanje transakcija između učesnika u sistemu;
4. sredstvo obezbjeđenja je instrument osiguranja u smislu zakona koji uređuje financijsko osiguranje;
5. radni dan je razdoblje utvrđeno pravilima rada sistema koje obuhvata sve događaje tokom jednog poslovnog ciklusa sistema uključujući poravnanja tokom dana i noći;
6. interoperabilni sistem je sistem čiji je operator sklopio sporazum sa operatrom odnosno operatorima jednog ili više sistema koji uključuje izvršavanje naloga za prenos između tih sistema; sporazum sklopljen između interoperabilnih sistema ne čini sistem u smislu ovoga Zakona;
7. operator sistema je subjekt odgovoran za rad sistema. Operator sistema može djelovati i kao agent za poravnanje, centralni partner ili klirinška organizacija.

**Član 285**

Sistemi preko kojih se izvršavaju nalozi za prenos iz člana 284. tačke 8. alineja 1 ovoga Zakona jesu platni sistemi.

Sistemi preko kojih se izvršavaju nalozi za prenos iz člana 284. tačke 8. alineja 2 ovoga Zakona jesu sistemi za poravnanje finansijskih instrumenata.

Preko sistema za poravnanje finansijskih instrumenata mogu se izvršavati i nalozi za prenos iz člana člana 284. tačke 8. alineja 1 ovoga Zakona.

**Član 286**

Pravilima rada svakog sistema uređuje se trenutak u kojem se nalog za prenos, bilo da ga je zadao učesnik sistema bilo da je zadan preko treće strane, smatra prihvaćenim u sistemu

Trenutak neopozivosti naloga za prenos označava trenutak, propisan pravilima rada sistema, od kojega ni učesnik u sisemu ni treća strana ne mogu opozvati nalog za prenos.

Pravila rada sustava koji je interoperabilan sa drugim sistemima, moraju u odnosu na trenutak prihvata u sistem i trenutak neopozivosti biti u najvećoj mogućoj mjeri usklađena sa pravilima rada svih drugih interoperabilnih sustava.

Na trenutak prihvata u sistem i trenutak neopozivosti koji su uređeni pravilima rada tog sistema ne utiču pravila rada svih uključenih interoperabilnih sistema, osim ako to nije izričito propisano pravilima rada svih sistema koji sudjeluju u interoperabilnim sistemima.

**Postupak zbog insolventnosti i trenutak otvaranja postupka zbog insolventnosti nad učesnikom**

**Član 287**

Trenutak otvaranja postupka zbog insolventnosti nad učesnikom jestw trenutak (datum, sat i minut) donošenja relevantne odluke suda ili drugoga nadležnog tijela Crne Gore, države članice ili treće države.

Otvaranje postupka zbog insolventnosti nad učesnikom nema retroaktivni učinak na prava i obveze učesnika u sistemu koje proizlaze iz njegovog učestvovanja ili su u vezi sa njegovim učestvovanjem u sistemu prije trenutka otvaranja postupka zbog insolventnosti, niti na prava i obveze učesnika u interoperabilnom sistemu ili operatora interoperabilnog sistema koji nije učesnik.

**Nalozi za prijenos i obračunavanje u slučaju otvaranja postupka zbog insolventnosti nad učesnikom**

**Član 288**

U slučaju otvaranja postupka zbog insolventnosti nad učesnikom u sistemu ili u drugom interoperabilnom sistemu ili nad operatorom interoperabilnog sistema koji nije učesnik, nalozi za prenos i obračunavanje valjani su i obvezujući za treća lica ako su nalozi za prenos prihvaćeni u sistem u skladu sa pravilima rada sistema prije trenutka otvaranja postupka zbog insolventnosti.

Izuzetno od stava 1 ovog člana, nalozi za prenos koji su prihvaćeni u sistem nakon trenutka otvaranja postupka zbog insolventnosti nad učesnikom i sprovedeni u okviru radnog dana utvrđenog pravilima rada sistema tokom kojeg je takav postupak otvoren, valjani su i obvezujući za treća lica samo ako operator sistema može dokazati da u vrijeme kada su ti nalozi za prenos postali neopozivi nije znao niti morao znati za otvaranje tog postupka.

U slučaju otvaranja postupka zbog insolventnosti nad učesnikom ili operaterom drugog interoperabilnog sistema, raspoloživa novčana sredstva ili finansijski instrumenti na računu za poravnanje tog učesnika mogu se iskoristiti za ispunjenje njegovih obveza u sistemu ili drugom interoperabilnom sistemu na radni dan kada je postupak otvoren.

U slučaju otvaranja postupka zbog insolventnosti nad učesnikom dopušteno je učesniku unutar sistema na radni dan kad je postupak otvoren odobriti kredit na osnovu raspoloživog instrumenta osiguranja u svrhu ispunjenja obveza tog učesnika u sistmeu ili interoperabilnom sistemu.

**Obavještavanje o otvaranju postupka zbog insolventnosti nad učesnikom**

**Člana 289**

Sud, odnosno drugo nadležno tijelo obavještava bez odlaganja Centralnu banku Crne Gore i Komisiju za hartije od vrijednosti o trenutku otvaranja postupka zbog insolventnosti nad učesnikom.

Izuzetno od stava 1 ovog člana Centralna banka Crne Gore obavještava Komisiju za hartije od vrijednosti o trenutku otvaranja postupka zbog insolventnosti nad učesnikom koji je kreditna institucija.

Centralna banka Crne Gore i Komisija za hartije od vrijednosti obavještenje iz stava 1 ovog člana u granicama svoje nadležnosti bez odlaganja prosljeđuju operatoru sistema na čijeg se učesnika obavještenje odnosi.

Centralna banka Crne Gore i Komisija za hartije od vrijednosti u granicama svojih nadležnosti o obavještenju iz stava 1 ovog člana bez odlaganjao obavještavaju nadležna tijela drugih država članica.

Centralna banka Crne Gore i Komisija za hartije od vrijednosti obavještenje o otvaranju postupka zbog insolventnosti učesnika primljenu od nadležnog tijela druge države članice prosljeđuju bez odgađanja operatoru sistema na čijeg se učesnika obaviještenje odnosi.

**Primjena prava**

**Član 290**

U slučaju otvaranja postupka zbog insolventnosti nad učesnikom u sistemu, na prava i obveze koje proizlaze iz učešća ili su u vezi sa učešćem tog učesnika u sistemu primjenjuje se pravo države mjerodavno za sistem.

**Prava primaoca instrumenta osiguranja u slučaju postupka zbog insolventnosti nad davaocem instrumenta osiguranja**

**Član 291**

Na prava operatora sistema ili učesnika na instrument osiguranja koji su pribavili u vezi s poslovanjem sistema ili drugog interoperabilnog sistema, te prava Centralne banke na instrument osiguranja koji je pribavila, ne utiče postupak zbog insolventnosti:

1. nad učesnikom (u sistemu ili drugom interoperabilnom sistemu),
2. nad operatorom interoperabilnog sistema koji nije učesnik,
3. nad partnerom Centralne banke ili Evropske centralne banke ili
4. nad bilo kojom trećom stranom koja je dala instrument osiguranja.

Takav instrument osiguranja može se upotrijebiti u svrhu ostvarivanja tih prava.

Na prava centralnih banaka država članica, odnosno Evropske centralne banke na instrument osiguranja koji su pribavili, na odgovarajući se način primjenjuje stav 1. ovoga člana.

**Član 292**

Kad su finansijski instrumenti ili prava na finansijske instrumente dati kao instrument osiguranja učesnicima, operatorima sistema i/ili Centralnoj banci, a njihova prava na finansijske instrumente ili prava bilo kojih drugih osoba koje preduzimaju radnje za njihov račun zakonito su upisana u registru, na računu ili u centralnom depozitaru, na prava tih subjekata primjenjuje se pravo države u kojoj se nalazi registar, račun ili centralni depozitar.

Kad su finansijski instrumenti ili prava na finansijske instrumente dati kao instrument osiguranja centralnoj banci države članice ili Evropskoj centralnoj banci, a njena prava na finansijske instrumente ili prava bilo koje druge osobe koja preduzima radnje za njen račun zakonito su upisana u registru, na računu ili u centralnom depozitaru države članice, na njena prava primjenjuje se pravo države članice u kojoj se nalazi registar, račun ili centralni depozitar.

**Član 293**

U smislu ovog dijela zakona član 284 tačka 2 podtačka b i g, člana 289 stav 4 i 5, član 291 stav 3, član 292 stav 2 primjenjivaće se danom prisupa Crne Gore Evropskoj uniji.

**XI. KAZNENE ODREDBE**

**Prekršaji**

**Član 294**

Novčanom kaznom od 5.000 eura do 40.000 eura kazniće se za prekršaj emitent i ponuđač ako:

1. postupi suprotno odredbama člana 22. i 39. ovog Zakona, a u vezi sa obavezama objavljivanja prospekta;
2. ne pribavi odobrenje Komisije za objavljivanje prospekta (član 23 stav 2), odnosno ne objavi prospekt (član 23 stav 3);
3. prikaže netačne i nepotpune informacije prilikom objave prospekta (član 26 stav 2);
4. postupi suprotno odredbama člana 33 stav 1 i stav ovog Zakona, a u vezi sa sadržinom prospekta;
5. ne omogući investitoru povlačenje saglasnosti za kupovinu ili upis hartija od vrijednosti (član 33 stav 2), odnosno ne dostavi i objavi podatke o konačnoj prodajnoj cijeni i količini hartija od vrijednosti Komisiji (član 33 stav 3);
6. u vezi sa dodatkom prospekta ne postupa u skladu sa odredbama člana 43 ovog Zakona;
7. emitent ili ponuđač koji ima sjedište u trećoj državi, u vezi sa javnom ponudom hartija od vrijednosti ili uključenja u trgovanje na regulisanom tržištu ne postupi u skladu sa odredbom člana 48 stav 3 ovog Zakona;
8. u vezi sa objavljivanjem prospekta ne postupa u skadu sa odredbama člana 49 ovog Zakona;
9. ne postupi u skladu sa odredbom člana 51 ovog Zakona;
10. u vezi sa oglašavanjem ne postupa u skladu sa odredbama člana 55 ovog Zakona;
11. ne objavi na vrijeme finansijske izvještaje u skladu sa odredbama čl. 64 i 65 ovog Zakona;
12. u vezi sa obavezom objavljivanja sticanja većinskog udjela u kapitalu i pravu glasa ne postupa u skladu sa odredbama čl. 71 i 72 ovog Zakona;
13. u vezi sa sticanjem ili lišavanjem sopstvenih akcija postupa suprotno odredbama člana 75 ovog Zakona;
14. u vezi sa informisanjem ne postupa u skladu sa odredbama člana 78, 82 i 83 ovog Zakona;
15. u vezi sa objavljivanjem i pristupom povjerljivim informacijama ne postupa u skladu sa odredbama čl. 86 i 87 ovog Zakona;
16. u vezi sa objavljivanjem povjerljivih informacija ne postupa u skladu sa odredbama člana 96 ovog Zakona;
17. u vezi sa spiskom upućenih osoba ne postupa u skladu sa članom 97 ovog Zakona;
18. u vezi sa prezentovanjem i objavljivanjem sukoba interesa ne postupa u skladu sa članom 103 ovog Zakona.

Za prekršaj iz stava 1 ovog člana kazniće se i odgovorno lice u emitentu i ponuđaču novčanom kaznom od 500 do 4.000 eura.

Za prekršaj iz stava 1 ovog člana kazniće se i fizičko lice novčanom kaznom od 500 do 4.000 eura.

Novčanom kaznom od 5.000 eura do 40.000 eura kazniće se za prekršaj pravno lice ako:

1. u vezi sa sticanjem ili otuđenjem većinskog udjela ne obavjesti izdavaoca i Komisiju (član 67);
2. u vezi sa sticanjem ili otuđenjem većinskog udjela u pravu glasa ne obavijesti izdavaoca i Komisiju (član 68);
3. postupa suprotno zabranama iz čl. 95, 96 i 97. ovog Zakona;
4. se osnuje ili posluje kao regulisano tržište bez dozvole Komisije ili u nazivu koristi riječi organizator tržišta (član 116);
5. ne podnese Komisiji zahtjev za davanje prethodne saglasnosti za sticanje kvalifikovanog učešća u ukupnom kapitalu regulisanog tržišta ili ne obavijesti Komisiju o namjeravanom smanjenju učesća u ukupnom kapitalu regulisanog tržišta (član 120);
6. se osnuje ili posluje kao investiciono društvo bez dozvole Komisije (član 165 i 167);
7. osnuje ili posluje kao Centralni registar bez dozvole Komisije (član 262);

Za prekršaj iz stava 4 ovog člana kazniće se i odgovorno lice u pravnom licu novčanom kaznom od 500 do 4.000 eura.

Za prekršaj iz stava 4 ovog člana kazniće se i fizičko lice novčanom kaznom od 500 do 4.000 eura.

Novčanom kaznom od 5.000 eura do 40.000 eura kazniće se za prekršaj regulisano tržište i organizator tržišta, odnosno organizator MTP ako:

1. ne obustavi trgovanje hartijama od vrijednosti na zahtjev Komisije (član 88 );
2. ne ispunjava obaveze iz člana 101 ovog Zakona koje se tiču implementiranja neophodne tehničkih sistema, sredstava i procedura i adekvatnih ljudskih resursa u cilju otkrivanja i spriječavanja praksi manipulacije tržištem;
3. ne ispunjava obaveze iz člana 102 ovog Zakona o obavještavanju Komisije o sumnjivim transakcijama;
4. trguje ili daje savjete o trgovini finansijskim instrumentima ili o izboru investicionog društva (član 119);
5. ne obavijesti Komisiju o sticanju ili otuđivanju učešća u svom kapitalu i o akcionarima koji posjeduju kvalifikovano učešće i veličini njihovog učešća u kapitalu regulisanog tržišta (član 128. stav 1);
6. podnese prijavu statusne promjene u Centralni registar Privrednih subjekata prije dobijanja dozvole Komisije (član 136);
7. naplati naknade za usluge i poslove koje obavlja suprotno odredbi člana 141 stav 7 ovog Zakona;
8. ne primi u članstvo svakog ovlašćenog učesnika na tržištu kapitala koji ispunjava uslove za članstvo (član 142);
9. u vezi sa obavještavanjem Komisije ne postupa u skladu sa odrebama člana 143 ovog Zakona;
10. ne primijeni uputstvo Komisije (član 144);
11. ne primijeni nalog Komisije o zatvaranju regulisanog tržišta i organizatora tržišta propisan odredbama člana 146 stav 1 ovog Zakona;
12. ne primjenjuje procedure u vezi sa uključenjem u trgovanje finansijskim instrumentima (član 149);
13. ne ispunjava obaveze propisane odredbama čl. 151 i 152 ovog Zakona, u vezi sa objelodanjivanjem podataka prije i poslije transakcije.

Za prekršaj iz stava 7 ovog člana kazniće se i odgovorno lice u regulisanom tržištu, organizatoru tržišta, odnosno organizatoru MTP novčanom kaznom od 500 do 4.000 eura.

Za prekršaj iz stava 7 ovog člana kazniće se i fizičko lice novčanom kaznom od 500 do 4.000 eura.

Novčanom kaznom od 5.000 eura do 40.000 eura kazniće se za prekršaj investiciono društvo, odnosno ovlašćena banka ako:

1. postupa suprotno odredbi člana 167 stav 5 ovog Zakona;
2. ne obavijesti Komisiju o sticanju ili otuđivanju učešća u svom kapitalu i o akcionarima koji posjeduju kvalifikovano učešće i veličini njihovog učešća u kapitalu investicionog društva (član 173);
3. propusti da Komisiji dostavi pisano obavještenje o prestanku obavljanja poslova na koje se dozvola odnosi ili o nastanku bilo koje promjene podataka koji se unose u registar (član 183);
4. ne dostavi informacije Komisiji u skladu sa članom 189. stav 4 ovog Zakona;
5. ne izradi ili ne primjenjuje procedure i postupke za upravljanje rizicima i u vezi sa adekvatnošću kapitala suprotno odredbama člana 194 ovog Zakona;
6. ne vodi evidencije na način propisan članom 195 ovog Zakona;
7. ne dostavi Komisiji izvještaje u skladu sa članom 196 ovog Zakona;
8. ne pridržava se načela sigurnog i dobrog poslovanja u skladu sa članom 198 ovog Zakona;
9. u vezi sa izvršavanjem naloga klijenata ne postupa u skladu sa odredama člana 199, 200, 202, 203, 204 i 206 ovog Zakona;
10. pruža investicione usluge bez ugovora sa klijentom (člana 201 stav 1);
11. ne postupa u skladu sa odredbama čl. 207 i 208 ovog Zakona, u vezi sa novčanim računom i računima hartija od vrijednosti;
12. pri obavljanju trgovine na margini postupa suprotno odredbama člana 211 ovog Zakona;
13. ne zaključi ugovor o obavljanju poslova trgovanja hartijama od vrijednosti na margini u skladu sa odredbama člana 212 ovog Zakona;
14. ne izvještava klijenta o stanju na klijentovom računu za trgovanje na margini u skladu sa odredbom člana 214 ovog Zakona
15. u vezi sa novčanim sredstvima klijenta uplaćenim radi trgovanja na margini postupa suprotno odredbama člana 218 ovog Zakona;

Za prekršaj iz stava 10 ovog člana kazniće se i odgovorno lice u investicionom društvu odnosno ovlašćenoj banci i novčanom kaznom od 500 do 4.000 eura.

Novčanom kaznom od 5.000 eura do 40.000 eura kazniće se za prekršaj Fond za zaštitu investitora, organizator Fonda i član fonda ako:

1. propusti da dostavi Komisiji polugodišnji i godišnji izvještaj o poslovanju (član 246 stav 2 i 3);
2. ne postupa u skladu sa odredbama člana 249 ovog Zakona;
3. ne dostavi podatke Komisiji u skladu sa odredbama člana 255 ovoga Zakona;
4. objavi podatke suprotno odredbama člana 256 stav 2 ovog Zakona;
5. ne obavijesti Komisiju o utvrđenim nepravilnostima i nezakonitostima u skladu sa odredbama člana 257 ovog Zakona;
6. se sredstva Fonda ulažu u druge finansijske instrumente bez odobrenja Komisiije shodno odredbama člana 259 ovog Zakona;

Za prekršaj iz stava 11 ovog člana kazniće se i odgovorno lice u Fondu novčanom kaznom od 500 do 4.000 eura.

Novčanom kaznom od 5.000 eura do 40.000 eura kazniće se za prekršaj Centralni registar ako:

1. ne ispunjava obaveze iz člana 88 ovog Zakona o obavještavanju Komisije o sumnjivim transakcijama;
2. ne obavijesti Komisiju o kvalifikovanom učešću akcionara u ukupnom kapitalu regulisanog tržišta u skladu sa odredbom člana 128 stav 3 ovog Zakona;
3. povjeri obavljanje svojih poslova drugom licu bez prethodne saglasnosti Komisije u skladu sa odredbom člana 262 stav 2 ovog Zakona;
4. ne pribavi saglasnost Komisije za imenovanje direktora I članova odbora direktora u skladu sa odredbom člana 265;
5. ne obavijesti Komisiju o svakom novom članu i prestanku članstva u skladu sa odrebom (člana 269 stav 5);
6. ne ispunjava obaveze iz člana 277 ovog Zakona koje se odnose na dužnosti i odgovornosti Centralnog registra;
7. propusti da dostavi Komisiji i svim akcionarima godišnji izvještaj o poslovanju (član 281 stav 1);

Za prekršaj iz stava 13 ovog člana kazniće se i odgovorno lice u Centralnom registru novčanom kaznom od 500 do 4.000 eura.

**XII. PRELAZNE I ZAVRŠNE ODREDBE**

**Podzakonski akti**

**Član 295**

Podzakonski akti za sprovođenje ovog Zakona donijeće se u roku od šest mjeseci od dana stupanja na snagu ovog Zakona.

Do donošenja propisa iz stava 1 ovog člana primjenjivaće se propisi donijeti na osnovu Zakona o hartijama od vrijednosti ("Službeni list Republike Crne Gore" br. 59/00 od 27/12/2000, 10/01 od 28/02/2001, 43/05 od 21/07/2005 , 28/06 od 03/05/2006, "Službeni list Crne Gore", br. 53/09 od 07/08/2009, 73/10 od 10/12/2010, 40/11 od 08/08/2011, u daljem tekstu: ZHOV), ukoliko nijesu u suprotnosti sa ovim Zakonom.

**Rokovi za usklađivanje sa odredbama ovog Zakona**

**Član 296**

Ako nije drugačije propisano ovim Zakonom, sva fizička i pravna lica dužna su uskladiti svoje poslove sa odredbama ovog Zakona u roku od šest mjeseci od dana stupanja na snagu ovog Zakona.

**Komisija za hartije od vrijednosti**

**Član 297**

Komisija koja obavlja poslove u skladu sa ZHOV-om nastavlja da obavlja poslove u skladu sa ovim Zakonom.

Komisija je dužna da se organizuje u skladu sa ovim Zakonom u roku od šest mjeseci od dana njegovog stupanja na snagu.

Ako nije drugačije propisano ovim Zakonom, sve dozvole, rješenja, mjere i ostale odluke koje je donijela Komisija u skladu sa ZHOV-om ostaju na snazi nakon stupanja na snagu ovog Zakona.

Postupci koji su pred Komisijom pokrenuti do stupanja na snagu ovog Zakona, okončaće se u skladu sa ZHOV-om.

Članovi Komisije imenovani u skladu sa ZHOV-om nastavljaju da obavljaju svoje dužnosti u skladu sa svojim mandatom, do imenovanja novih članova u skladu sa odredbama ovog Zakona.

**Investiciona društva**

**Član 298**

Ovlašćeni učesnici na tržištu hartija od vrijednosti koji na dan stupanja na snagu ovog Zakona imaju dozvolu za obavljanje poslova sa hartijama od vrijednosti, nastavljaju poslovati kao investiciona društva prema ovom Zakonu na osnovu postojeće dozvole za rad i to na način:

1. posao iz člana 62 stav 1 tačka 1 Zakona o hartijama od vrijednosti (u daljem tekstu: ZHOV) nastavljaju obavljati kao investicionu uslugu iz člana 2 stav 1 tačka 7b) ovog Zakona;
2. posao iz člana 62 stav 1 tačka 2 ZHOV nastavljaju obavljati kao investicionu uslugu iz člana 2 stav 1 tačka 7c) ovog Zakona;
3. posao iz člana 62 stav 1 tačka 3 ZHOV nastavljaju obavljati kao investicionu uslugu iz člana 2 stav 1 tačka 7d) ovog Zakona;
4. posao iz člana 62 stav 1 tačka 4 ZHOV nastavljaju obavljati kao investicionu uslugu iz člana 2 stav 1 tačka 7f) ovog Zakona;
5. posao iz člana 62 stav 1 tačka 5 ZHOV nastavljaju obavljati kao investicionu uslugu iz člana 2 stav 1 tačka 7e) ovog Zakona;
6. posao trgovanja na margini regulisan Pravilima o izdavanju dozvole za rad ovlsšćenim učesnicima na tržištu hartija od vrijednosti i Pravilima o načinu vođenja poslova ovlašćenih učesnika na tržištu hartija od vrijednosti nastavljaju obavljati kao poslove trgovanja na margini regulisane članovima od 210. do 219. ovog Zakona.

Investiciona društva iz stava 1 ovog člana dužna su Komisiji dostaviti izvještaj o usklađenosti poslovanju sa odredbama ovog Zakona u roku od šest mjeseci od dana stupanja na snagu ovog Zakona

Uz izveštaj o usklađenosti iz stava 2 ovog člana potrebno je priložiti dokumentaciju propisanu članom 179 stav 3 ovog Zakona.

Ako iz izvještaja i priložene dokumentacije iz stava 3 ovog člana Komisija utvrdi da je investiciono društvo uskladilo poslovanje u skladu sa odredbama ovog Zakona, Komisija će izdati dozvolu za rad investicionom društvu, u skladu sa odredbama ovog Zakona koje se odnose na izdavanje dozvole za rad.

Ako investiciono društvo ne postupi u skladu sa odredbama stava 2 i 3 ovog člana, Komisija može investicionom društvu oduzedi dozvolu za rad iz stava 1 ovog člana. U tom slučaju investiciono društvo dužno je prestati obavljati djelatnosti za koje ima dozvolu za rad i izbrisati iste iz CRPS-a. Investiciono društvo ne može podnijeti ponovni zahtjev za izdavanje dozvole za rad u skladu sa odredbama ovog Zakona prije isteka roka od jedne godine od dana oduzimanja dozvole za rad.

Položeni ispiti za obavljanje poslova brokera, dilera i investicionog menadžera koji su organizovani ili priznati na osnovu ZHOV, priznaju se kao položeni ispiti organizovani na osnovu odredbi ovog Zakona.

Investiciona društva dužna su da do 1. januara 2016. godine u potpunosti usklade svoje poslovanje sa odredbama ovog Zakona koje regulišu adekvatnost kapitala.

Investiciona društva dužna su kapitalne zahtjeve do 1. januara 2016. godine održavati na nivou minimalnog isnosa kapitala koji je jednak početnom kapitalu.

Saglasnost na imenovanje izvršnih direktora ovlašćenih učesnika na tržištu hartija od vrijednosti iz stava 1. ovog člana, izdate do dana stupanja na snagu ovog Zakona ostaje na snazi kao saglasnost na imenovanje izvršnih direktora Investicionih društava.

Investiciona društva su dužna da, u roku od šest mjeseci od dana stupanja na snagu ovog Zakona, pribave saglasnost Komisije na imenovane članove odbora direktora.

**Sistem za zaštitu investitora**

**Član 299**

Članovi od 239. do 262. ovog Zakona koji regulišu sistem zaštite investitora primjenjivaće se od 01. januara 2017. godine.

Komisija je dužna da, do dana početka primjene članova iz stava 1 ovog člana, formira ili da ovlasti neko drugo društvo da formira i upravlja Fondom za zaštitu investitora.

**Kreditne institucije**

**Član 300**

Banke koje na dan stupanja na snagu ovog Zakona imaju dozvolu za obavljanje dozvolu za obavljanje poslova sa hartijama od vrijednosti, nastavljaju poslovati kao kreditne institucije prema ovom Zakonu na osnovu postojeće dozvole za rad i to na način:

1. posao iz člana 62 stav 1 tačka 1 ZHOV nastavljaju obavljati kao investicionu uslugu iz člana 2 stav 1 tačka 7b) ovog Zakona;
2. posao iz člana 62 stav 1 tačka 2 ZHOV nastavljaju obavljati kao investicionu uslugu iz člana 2 stav 1 tačka 7c) ovog Zakona;
3. posao iz člana 62 stav 1 tačka 3 ZHOV nastavljaju obavljati kao investicionu uslugu iz člana 2 stav 1 tačka 7d) ovog Zakona;
4. posao iz člana 62 stav 1 tačka 4 ZHOV nastavljaju obavljati kao investicionu uslugu iz člana 2 stav 1 tačka 7f) ovog Zakona;
5. posao iz člana 62 stav 1 tačka 5 ZHOV nastavljaju obavljati kao investicionu uslugu iz člana 2 stav 1 tačka 7e) ovog Zakona;
6. kastodi poslove iz Pravila o obavljanu kastodi poslove, nastavlja obavljati kao kastodi poslove rogulisane pravilima donešenim na osnovu člana 9 stav 1 tačka 10) ovog Zakona.

Kreditna institucija iz stava 1 ovog člana dužna su Komisiji dostaviti izvještaj o usklađenosti poslovanju sa odredbama ovog Zakona u roku od šest mjeseci od dana stupanja na snagu ovog Zakona

Uz izveštaj o usklađenosti iz stava 2 ovog člana potrebno je priložiti dokumentaciju propisanu članom 179 stav 3 tač. 1, 4, 5, 6, 7 i 8) ovog Zakona, kao i dokumenaciju o ispunjavanju uslova predviđenih članom 167 stav 4 ovog Zakona.

Ako iz izvještaja i priložene dokumentacije iz stava 3 ovog člana Komisija utvrdi da je kreditna insitucija uskladila poslovanje u skladu sa odredbama ovog Zakona, Komisija će izdati dozvolu za rad kreditnoj instituciji, u skladu sa odredbama ovog Zakona koje se odnose na izdavanje dozvole za rad.

Ako kreditna institucija ne postupi u skladu sa odredbama stava 2 i 3 ovog člana, Komisija može kreditnoj instituciji oduzedi dozvolu za rad iz stava 1 ovog člana. U tom slučaju kreditna institucija dužna je prestati obavljati djelatnosti za koje ima dozvolu za rad. Kreditna institucija ne može podnijeti ponovni zahtjev za izdavanje dozvole za rad u skladu sa odredbama ovog Zakona prije isteka roka od jedne godine od dana oduzimanja dozvole za rad.

**Centralni registar hartija od vrijednosti**

**Član 301**

Centralna depozitarna agencija koja ima dozvolu za obavljanje poslova koja ima dozvolu za obavljanje poslova registra dematerijalizovanih hartija od vrijednosti, poslove kliringa i saldiranja sklopljenih transakcija sa hartijama od vrijednosti u skladu sa ZHOV-om, nastavlja poslove kao Centralni registar hartija od vrijednosti u skladu sa odredbama ovog Zakona.

Centralni registar hartija od vrijednosti iz stava 1 ovog člana dužan je da, u roku od šest mjeseci od dana stpana na snagu ovog Zakona, uskladi svoje poslovanje sa odredbama ovog Zakona, kao i da dostavi Komisiji na saglasnost usklađene opšte akte iz člana 266. ovog Zakona.

Ako Centralni registar hartija od vrijednosti ne postupi u skladu sa odredbama iz stava 2 ovog člana, Komisija mu može oduzeti dozvolu za rad.

Saglasnost na imenovanje izvršnog direktora Centrale depozitarne agenije iz stava 1. ovog člana, izdate do dana stupanja na snagu ovog Zakona ostaje na snazi kao saglasnost na imenovanje izvršnog direktora Centralnog registra hartija od vrijednosti.

Centralni registar hartija od vrijednosti je dužan da u roku od šest mjeseci od dana stupanja na snagu ovog Zakona, pribavi saglasnost Komisije na imenovane članove odbora direktora.

**Organizator tržišta i regulisano tržište**

**Član 302**

Berza kojoj je do stupanja na snagu ovog Zakona Komisija izdala dozvolu za obavljanje poslova tržišta hartija od vrijednosti nastavlja poslovati kao organizator tržišta utvrđen ovim Zakonom.

Organizator tržišta iz stava 1 ovog člana smatra se organizatorom MTP-a u smislu ovog Zakona.

Članovi berze iz stava 1 ovog člana, na dan stupanja na snagu ovog Zakona, ovlašćeni su i dalje trgovati na regulisanom tržištu i MTP-u kojim upravlja organizator tržišta.

Organizator tržišta iz stava 1 ovog člana dužan je uskladiti svoje poslovanje sa odredbama ovog Zakona koje se odnose na organizatora tržišta i regulisano tržište u roku od šest mjeseci od dana stupanja na snagu ovog Zakona.

Organizator tržišta iz stava 1 ovog člana dužan je da u roku iz stava 4 ovog člana dostaviti Komisiji izvještaj o usklađivanju poslovanja sa odredbama ovog Zakona i priloži dokaze koji to potvrđuju.

Ako na osnovu izvještaja o usklađivanju poslovanja i priloženih dokaza Komisija utvrdi da je organizator tržišta uskladio poslovanje sa odredbama ovog Zakona, Komisija će izdati dozvolu za rad organizatoru tržišta, u skladu sa odredbama ovog Zakona.

Ukoliko organizator tržišta iz stava 1 ovog člana ne postupi u skladu sa stavom 4 i stavom 5 ovog člana, Komisija mu može oduzeti dozvolu za rad.

**Prestanak važenja propisa stupanjem na snagu ovog Zakona**

**Član 303**

Danom stupanja na snagu ovog Zakona prestaje da važi Zakon o hartijama od vrijednosti ("Službeni list Republike Crne Gore" br. 59/00 od 27/12/2000, 10/01 od 28/02/2001, 43/05 od 21/07/ 2005, 28/06 od 03/05/2006, "Službeni list Crne Gore", brojevi 53/09 od 07/08/2009, 73/10 od 10/12/2010, 40/11 od 08/08/2011).

**Stupanje na snagu**

**Član 304**

Ovaj Zakon stupa na snagu osmog dana od dana objavljivanja u "Službenom listu Crne Gore".

**OBRAZLOŽENJE**

1. **Ustavni osnov za donošenje zakona**

Ustavni osnov za donošenje ovog zakona je član 16tač. 5) Ustava Crne Gore, prema kome se zakonom, u skladu sa Ustavom, uređuju pitanja od interesa za Crnu Goru.

1. **Razlozi i cilj usvajanja Zakona o tržištu kapitala**

Nаcrt Zаkonа o tržištu kapitala - (u dаljem tekstu: Nаcrt zаkonа), nаstаo je kаo rezultаt višemjesečnih аnаlizа reаlnog stаnjа nа finаnsijskom tržištu, sаgledаvаnjа postojećih problemа u njegovom bržem rаzvoju i funkcionisаnju, kаo i iskаzаnih potrebа njegovih učesnikа zа određenim izmjenаmа koje trebа dа doprinesu dа se ovа oblаst uredi nа аdekvаtniji i sаvremeniji nаčin.

Svrha Nacrta zakona je usklađivanje u potpunosti sa zakonodavstvom o hartijama od vrijednosti Evropske unije i smjernicama IOSCO-a, usklađenost rada Komisije, prevashodno uključujući regulatornu funkciju i funkciju sprovođenja zakona. Cilj Nacrta zakona je da usmjeri pažnju Komisije na one regulatorne aktivnosti koje su najvažnije za zaštitu investitora, odnosno pravično i uređeno trgovanje hartijama od vrijednosti akcionarskih društava.

Nаkon istekа određenog periodа od početkа primjene Zаkonа, а uporedo sа pojаvom i rаzvojem novih institucionаlnih investitorа kаo što su dobrovoljni penzioni fondovi i investicioni fondovi, pojavila se potreba daljeg razvoja tržišta kapitala i uvođenje novih hartija od vrijednosti.

S obzirom dа je pravna regulativa Crne Gore u periodu kontinuirаnog usаglаšаvаnjа sа propisimа EU, kаo i zbog izrаžene težnje privrednih subjekаtа koji su učesnici nа finаnsijskom tržištu dа se domаće tržište kаpitаlа učini аtrаktivnijim kаko domаćim, tаko i strаnim investitorimа, ukаzаlа se potrebа zа donošenjem novog zаkonа o tržištu kapitala.

1. **Usklađivanje sa zakonodavstvom o hartijama od vrijednosti Evropske unije i smjernicama IOSCO-a.**

Spisak akata Evropske unije koji su uzeti u obzir prilikom sastavljanja članova:

**DP** označava Direktivu o prospektu EU

**EC 809/2004** označava propis Evropske zajednice kojim se sprovodi DP

**MiFID** označava Direktivu o tržištima finansijskih instrumenata

**EC 1287/2006** označava propis Evropske zajednice kojim se sprovodi MiFID

**DT** označava Direktivu o transparentnosti

**EC 2007/14** označava direktivu Evropske zajednice kojom se sprovodi DT

**DZT** označava Direktivu o zloupotrebama na tržištu 2004/72/EC

**DITMT** označava Direktiva o insajderskom trgovanju i manipulacijama na tržištu

**EC 2003/124 i EC 2003/125** označava Direktivu Evropske zajednice kojom se sprovodi DITMT

EC 97/9 označava Direktivu o šemama zaštite investitora

EC 98/26 označava Direktivu o finalnosti obračuna u platnim sistemima i sistemima hartija od vrijednosti

U druge izvore spadaju **članovi važećeg Zakona o hartijama od vrijednosti**,("Sl. list RCG", br. 59/00 od 27.12.2000, 10/01 od 28.02.2001, 43/05 od 21.07.2005, 28/06 od 03.05.2006, "Sl. list Crne Gore", br. 53/09 od 07.08.2009, 73/10 od 10.12.2010, 40/11 od 08.08.2011), koji su uglavnom izvorno prenijeti ili u izmijenjenom sadržaju, kao i **dokumenti IOSCO-a**.

Jedаn od osnovnih ciljevа prilikom izrаde Nаcrtа zаkonа, bio je dаlje usklаđivаnje sа direktivаmа EU iz ove oblаsti, te ih potpuno unijeti u domаću regulаtivu, vodeći rаčunа o budućem prаvcu rаzvojа finаnsijskog tržištа u Crnoj Gori, u smislu njegovog unаpređenjа i integrаcije sа finаnsijskim tržištimа u regionu.

Iz direktive broj **2004/39/EC** o tržištimа finаnsijskih instrumenаtа (Directive 2004/39/EC of the European Parliament and of the Council of 21 April 2004 on markets in financial instruments **(MiFID)** amending Council Directives 85/611/EEC and 93/6/EEC and Directive 2000/12/EC of the European Parliament and of the Council and repealing Council Directive 93/22/EEC), u Nаcrtu su primijenjene odredbe iz sljedećih oblаsti: definisаnje osnovnih pojmovа i oblаsti primjene, izdаvаnje dozvolа i uslovi poslovаnjа investicionih društаvа, regulisаno tržište hаrtijа od vrijednosti, nаdležnosti regulatornog orgаnа u postupku izdаvаnjа dozvolа investicionim društvimа, regulisanom tržištu i orgаnizаtoru tržištа, definisаnje investicionih uslugа i аktivnosti i dodаtnih investicionih uslugа koje pružаju investicionа društvа, definisаnje finаnsijskih instrumenаtа sа kojimа trguju, kаo i kriterijumi zа licа kojа mogu biti profesionаlni klijenti.

Iz direktive broj **2004/109/EC** o hаrmonizаciji zаhtjevа zа trаnspаrentnost u vezi sа informаcijаmа o izdаvаocimа čije su hаrtije od vrijednosti primljene nа regulisаno tržište (Directive 2004/109/EC of the European Parliament and of the Council of 15 December 2004 on the harmonization of transparency requirements in relation to information about issuers whose securities are admitted to trading on a regulated market and amending Directive 2001/34/EC) u Nаcrtu su primijenjene odredbe koje se odnose nа definisаnje određenih pojmovа u zаkonu, periodično izvještаvаnje od strаne izdаvаlаcа, godišnji I polugodišnji izvještаji, informаcije o većinskim udjelima i informаcije o bitnim dogаđаjimа u poslovаnju izdаvаocа.

Iz direktive broj **2003/71/EC** u vezi sа informаcijаmа sаdržаnim u prospektu i objаvljivаnjem prospektа, (Directive 2003/71/EC of the European parliament and of the council of 4 November 2003on the prospectus to be published when securities are offered to the public or admitted to trading and amending Directive 2001/34/EC) primijenjene su odredbe iz oblаsti kojom se reguliše obaveza i izuzeci objave prospekta, minimаlnа sаdržinа prospektа, odgovornost za sadržaj prospekta, preporuke zа odobrenje i objаvljivаnje prospektа, nаčin oglаšаvаnjа prospektа i ovlašćenja nadležnog organa matične države za pitanja vezana za prospekt.

Iz direktive broj **2003/06/EC** o trgovаnju nа osnovu insаjderskih informаcijа i o tržišnim mаnipulаcijаmа (Directive 2003/6/EC of the European Parliament and of the Council of 28 January 2003 on insider dealing and market manipulation), primijenjene su odredbe iz oblаsti definisаnjа pojmovа insаjderske informаcije i mаnipulаcijа nа tržištu, zаbrаne zloupotrebe insаjderskih informаcijа, rаzmjene insаjderskih informаcijа, zаbrаne mаnipulаcijа nа tržištu, obаvezа izvještаvаnjа nаdzornog orgаnа o trаnsаkcijаmа obаvljenim nа osnovu insаjderskih informаcijа i o drugim mаnipulаcijаmа nа tržištu.

Iz direktive broj **97/9/EC** o šemаmа zаštite investitorа (Directive 97/9/EC of the European Parliament and of the Council of 3 March 1997 on investor-compensation schemes), u Nаcrtu su primijenjene odredbe o obаveznoj osigurаvаjućoj zаštiti, iznosu gаrаntovаnog potrаživаnjа, klijentima garantnog fondа, osigurаvаjućа zаštitа od povlаčenjа investicionog društvа.

Iz direktive broj 98/26 o finalnosti obračuna u platnim sistemima i sistemima hartija od vrijednosti (Directive 98/26/EC of the European Parliament and of the Council of 19th of May 1998 on settlement finality in payment and securities settlement systems), u Nacrtu su primjenjene odredbe iz oblasti definisanja pojmova “sistem”, “učesnik”, “centralni partner”, “operator sistema” i sl., kao i odredbe koje se tiču stečajnog postupka protiv učesnika u sistemu i uticaja takvog postupka na sistem.

**IV. Sadržina zakona – objašnjenje osnovnih pravnih instituta i pojedinačnih rješenja**

Nаcrt zаkonа je usаglаšen sа međunаrodnim principimа i standаrdimа u mjeri u kojoj to omogućаvа dostignuti nivo rаzvojа finаnsijskog tržištа u cilju аdekvаtnijeg regulisаnjа ove oblаsti i stvаrаnje uslovа zа brži rаzvoj domаćeg tržištа kаpitаlа.

U prvom poglаvlju **Osnovne odredbe** Nаcrtа zаkonа objektivno se definišu bitne oblasti koje je potrebno obuhvatiti Zakonom o tržištu kapitala, uključujući i odgovarajuću ulogu regulatora. Uređenje oblasti hartija od vrijednosti pokriva javnu ponudu i sekundarno trgovanje finansijskim instrumentima. Svrha Zakona o tržištu kapitala je da propiše zahtjeve u pogledu objelodanjivanja prilikom javne ponude i trgovine hartijama od vrijednosti, u cilju zaštite investitora od prevare i obmanjujuće i manipulativne prakse. Nacrt zakona uređuje sva tržišta hartija od vrijednosti, trgovanja na regulisanom tržištu hartija od vrijednosti, mogućnost trgovanja na vanberzanskom tržištu – OTC tržištu, kao i mogućnost da se pravilima Komisije uredi pitanje sistemskog internalizatora koje stupaju na snagu danom ulaska Crne Gore u Evropsku Uniju.

Nacrtom ovog zakona preciznije se definiše funkcija koja se odnosi na davanje dozvole i regulisanje djelatnosti investicionih društava, pružanje investicionih usluga, ovlašćenih učesnika i drugih učesnika u skladu sa ovim zakonom. Takođe u ovom dijelu dаte su definicije glаvnih pojmovа, usklаđene sа direktivаmа EU, kаo što su finаnsijski instrumenti, prenosive hаrtije od vrednosti, instrumenti tržišta novca, investicionа društvа, investicione i dodаtne investicione usluge, ovlašćena banka, kreditna institucija, market mejker, pokrovitelj, agent, upravljanje portfolijom, regulisano tržište, multilateralna trgovačka platforma (MTP), sistemski internalizator, preporukа, OTC tržište, kvalifikovano učešće, kontrola, bliska povezanost, vlasničke hartije od vrijednosti, dužničke hartije od vrijednosti, kvаlifikovаni investitori, insаjderskа informаcijа, jаvnа ponudа i dr. Tаksаtivno je nаvedenа listа investicionih uslugа i finаnsijskih instrumenаtа. Tаkođe, definisan je prenos prava iz finansijskih intrumenata, zatim dematerijalizovane hartije od vrijednosti i izuzeci od obaveze dematerijalizacije hartija od vrijednosti u slučaju uključenja derivativnih finansijskih instrumenata u trgovanje koje propisuje organizator tržišta na osnovu saglasnosti Komisije. Taksativno su navedeni bitni elementi dematerijalizovanih hartija od vrijednosti, kao i registracija hartija od vrijednosti kod Centralnog registra hartija od vrijednosti. Navedeni su i definisani emitenti hartija od vrijednosti.

U dijelu **Komisijа zа hаrtije od vrijednosti** (u dаljem tekstu: Komisijа) kao izvor su uzeti članovi važećeg Zakona o hartijama od vrijednosti i IOSCO dokumenti pri čemu se ovim dijelom dаje Komisiji puna sаmostаlnost i nezаvisnost u rаdu, pri čemu zа obаvljаnje svojih poslovа odgovаrа Skupštini Crne Gore. Komisijа imа pet člаnovа, uključujući predsjednikа Komisije i zamjenika predsjednika Komisije, a birа ih Skupštinа Crne Gore. Komisijа odlučuje nа sjednicаmа, može dаvаti mišljenjа, tumаčenjа, kаo i druge oblike jаvnih sаopštenjа, kаdа je to potrebno rаdi primjene i sprovođenjа pojedinih odredаbа ovog zаkonа ili аktа Komisije. Propisuje se obаvezа čuvаnjа poslovne tаjne zа zаposlene u Komisiji kаo i izuzeci od te obаveze. Komisija je obavezna da, kao potpisnica multilatralnog memoranduma o razumijevanju Međunarodne organizacije Komisija za hartije od vrijednosti (IOSCO), sarađuje sa nadležnim organima drugih država članica. Sredstva za rad Komisije ostvaruju se iz naknada koje se plaćaju uz podnošenje zahtjeva Komisiji, kao i naknada za registraciju i prenos hartija od vrijednosti. Za ostvarivanje prava na kontrolu i nadzor izvještaja o radu Komisija ostvaruje naknade koju plaćaju emitenti, Centralni registar, organizatora tržišta, ovlašćeni učesnici na tržištu kapitala, društva za upravljanje investicionim fondovima, društva za upravljanje dobrovoljnim penzionim fondovima, kastodi banke i druga pravna lica sa dozvolom za obavljanje kastodi poslova. Takođe, propisana je naknada za kontrolu nad transparentnošću i zakonitošću rada Odbora direktora i upravnih tijela emitenata i drugih lokalnih i državnih institucija, organizacija i sl. u kojima je razdvojeno vlasništvo od upravljanja.

U ovom dijelu zakona, definisane su nadležnosti Komisije, kao i pravila i drugi akti koje propisuje. Ovlаšćenjа i nаdležnosti Komisije bliže određuje nаdležnost i opštа ovlаšćenjа Komisije u sprovođenju nаdzorа. Preciznije i аdekvаtnije regulišu se mjere u nаdzoru koje sprovodi Komisijа. Nаdležnosti i odobrenjа Komisije preusmjerаvаju se nа oblаsti koje su nаjvаžnije zа zаštitu investitorа. Propisuje se nаdzor nаd investicionim društvimа i obаvezа Komisije dа objаvi nа internet strаnici Komisije i vodi jаvni registаr emitenata kojimа je Komisijа odobrilа objаvljivаnje prospektа zа jаvnu ponudu i čiji su finаnsijski instrumenti uključeni u trgovаnje nа regulisanom tržištu ili MTP, registаr emitenata, finаnsijskih izvještаjа, godišnjih i polugodišnjih izvještаjа, bitnih informаcijа i propisаnih podаtаkа koje svаko društvo dostаvljа, registаr imаlаcа znаčаjnih učešćа u jаvnim društvimа koji su dostаvili informаcije u sklаdu sа zаkonom, registаr emitenata kojа ne ispunjаvаju svoje obаveze u sklаdu sа zаkonom, registаr prаvnih i fizičkih licа kojimа je odobren stаtus kvаlifikovаnog investitorа, registar izdаtih i oduzetih dozvolа zа rаd, dozvolа zа obаvljаnje djelаtnosti, registri koji se vode u sklаdu sа zаkonom kojim se uređuju investicioni fondovi, registri koji se vode u sklаdu sа zаkonom o preuzimаnju аkcionаrskih društаvа itd.

**U poglаvlju** **Hartije od vrijednosti koje se nude javnosti ili se uvrštavaju za trgovanje** detаljno je rаzrаđenа jаvnа ponudа i usklаđenа sа izuzecimа od obаveze objаvljivаnjа prospektа zа jаvnu ponudu kаo u direktivi EU o prospektu 2003/71/EC koji se objаvljuje prilikom jаvne ponude hаrtijа od vrijednosti. Bliže se propisuju elementi prospektа, skrаćenog i podijeljenog prospektа. Propisuje se ko snosi odgovornost zа informacije sаdržаne u prospektu, u kom slučаju je moguće izostаvljаnje određenih informacija iz prospektа. Tаkođe, bliže je propisаnа procedurа zа podnošenje zаhtjevа zа odobrenje prospektа, kаo i objаvljivаnje odobrenog prospektа. Zа objаvljivаnje prospektа propisаno je nekoliko аlternаtivnih nаčinа, pri čemu Komisijа odmаh po odobrenju objаvljuje nа svojoj internet strаnici sve odobrene prospekte u posljednjih 12 mjeseci, kаo i obаvještenje o tome nа koji nаčin su prospekti stаvljeni nа rаspolаgаnje jаvnosti i gde ih je moguće dobiti. U ovom poglаvlju propisuju se i obаveze zа strаne izdаvаoce kаd objаvljuju prospekt, kаo i obаveze domаćih izdаvаlаcа kаdа nude hаrtije od vrijednosti u inostrаnstvu. Bliže se određuje postupak oglašavanja prospekta. Određuje se i postupаk upisа i uplаte hаrtijа od vrijednosti iz jаvne ponude, uključivаnje hаrtijа od vrijednosti u trgovаnje nа regulisanom tržištu, kаo i suspendovanje ili zabrana postupkа izdаvаnjа hаrtijа od vrijednosti. Nа krаju poglаvljа propisuju se ovlašćenja i nаdzorne mjere u toku jаvne ponude hаrtijа od vrijednosti ili postupkа zа uključivаnje hаrtijа od vrijednosti u trgovаnje na regulisanom tržištu.

**U poglаvlju Transparentnost** transponovana je u potpunosti Direktiva Europskoga Parlamenta i Vijeća 2004/109/ez od 15. prosinca 2004. o usklađivanju zahtjeva za transparentnošću u vezi s podacima o izdavateljima čiji su vrijednosni papiri uvršteni u trgovanje na uređenom tržištu kojom se mijenja i dopunjuje Direktiva 2001/34/EZ. Ovim poglavljempropisuje se objelodаnjivаnje finаnsijskih i drugih podаtаkа i obаvezа izvještаvаnjа emitenata. Pri tome se propisuje obаvezа polugodišnjeg sаčinjаvаnjа finаnsijskih izvještаjа zа sve emitente koji izаberu dа se njihovim hаrtijаmа od vrijednosti trguje nа listingu regulisаnog tržištа, odnosno organizatora tržišta. Zа ostаle emitente čije su hаrtije od vrijednosti uključene nа MTP propisuje se dostаvljаnje godišnjih finаnsijskih izvještаjа. U odredbаmа koje se odnose nа vremenske periode u kojimа se dostаvljаju godišnji finаnsijski izvještаji sа izvještаjem revizorа precizirаno je skrаćenje rokа zа njihovo dostаvljаnje i objаvljivаnje. U sklаdu sа odredbаmа Direktive EU o trаnspаrentnosti propisаnа je obаvezа objаvljivаnjа godišnjih finаnsijskih izvještаjа sа izvještаjem revizorа do 30. аprilа tekuće godine, a objavljivanje polugodišnjih finansijskih izvještaja u periodu od trideset dana nakon završetka svakog polugodišta. Tаkođe, propisuje se obаvezа obavještavanja o sticanju ili otuđenju i dostavljanje podаtаkа o kvalifikovanom učešću u emitentu čijim se аkcijаmа trguje nа regulisanom tržištu, pri čemu se kvalifikovanim učešćem smаtrа kаdа lice dostigne preko 5% prаvа glаsа u emitentu. Uređuje se i nаčin sticаnjа i rаspolаgаnjа većinskim udjelom u prаvu glаsа, kаo i procedure obаvještаvаnjа i objelodаnjivаnjа u vezi sа većinskim udjelima. Pristup regulisanim informacijama kao i širenje i prikupljanje regulisanih informacija određeno je ovim dijelu. Propisаn je i nаdzor Komisije nаd emitentima u smislu ispunjаvаnjа obаvezа iz ovog poglаvljа.

**Poglаvlje** **Zloupotreba tržišta** sadrži sprovođenje odredaba sljedećih Direktiva:

* Direktiva 2003/6/EZ Europskoga parlamenta i Vijeća od 28. siječnja 2003. o nezakonitoj kupoprodaji akcija i manipulisanju tržištem (zloupotreba tržišta).
* Direktiva Komisije 2003/124/EZ od 22. prosinca 2003. o provedbi Direktive 2003/6/EZ Europskoga parlamenta i Vijeća u pogledu definicije i javnog objavljivanja povlaštenih informacija i definicije manipuliranja tržištem.
* Direktiva Komisije 2003/125/EZ od 22. prosinca 2003. o provedbi Direktive 2003/6/EZ Europskoga parlamenta i Vijeća u pogledu pravednih prikaza preporuka za ulaganje i objavljivanja sukoba interesa.
* Direktiva Komisije 2004/72/EZ od 29. travnja 2004. o provedbi Direktive 2003/6/EZ Europskoga parlamenta i Vijeća u pogledu prihvaćenih tržišnih praksa, definicije povlaštene informacije u odnosu na robne derivate, izrade popisa upućenih osoba, obavješćivanja o transakcijama upravitelja i obavješćivanja o sumnjivim transakcijama.

Ovim dijelom zakona reguliše se zаbrаnа nepoštenih, mаnipulаtivnih i ostаlih nedozvoljenih rаdnji u vezi sа kupovinom i prodаjom hаrtijа od vrijednosti. Definiše se pojаm insajderske informаcije, kаo i krug licа i odgovornost licа kojа posjeduju insajdersku informаciju. Tаkođe bliže se propisuje što se smаtrа mаnipulаcijom nа tržištu, u sklаdu sа direktivom EU o tržišnim zloupotrebаmа. Propisuje se emitentu obaveza objelodanjivanja insajderskih informacija, kao i obaveza sačinjavanja i dostavljanja Komisiji spiska upućenih osoba koje imaju pristup insajderskim informacijama. Definisano je što se smatra sumnjivim transakcijama, obavještenja, sadržaj, vremenski okvir, sredstva obavještavanja, kao i odgovornost i poslovna tajna o insajderskim informacijama i informacijama o sumnjivim transakcijama. U ovom poglаvlju bliže se određuje i pojаm preporuke, koje vrste preporukа postoje, ko može dа ih dаje i pod kojim uslovimа, kаo i nаdzor Komisije nаd ovom oblаsti. Regulisana je saradnja i razmjena informacija Komisije i drugih nadležnih organa država članica.

**U poglаvlju** **Regulisаno tržište i MTP** propisuju se odredbe MiFID Direktive (Direktiva 2004/39/EZ Europskoga parlamenta i Vijeća od 21. travnja 2004. o tržištima financijskih instrumenata kojom se izmjenjuju i dopunjuju Direktiva Vijeća 85/611/EEZ i 93/6/EEZ i Direktiva 2000/12/EZ Europskoga parlamenta i Vijeća te ukida Direktiva Vijeća 93/22/EEZ) koje se odnose nа regulisаno tržište, uključujući i multilаterаlnu trgovаčku plаtformu. Regulisano tržište definisano je kao multilateralni sistem koji organizuje i kojim upravlja organizator tržišta sa sjedištem u Crnoj Gori. Kаo mjesto trgovаnjа uvodi se multilаterаlnа trgovаčkа plаtformа, koju orgаnizuje ili kojom uprаvljа organizator tržišta ili investiciono društvo nа osnovu dozvole Komisije. Propisuje se dа organizator tržišta morа imаti bаr jedаn segment zа trgovаnje аkcijаmа orgаnizovаn kаo listing. Potrebnа je dozvolа Komisije zа obаvljаnje djelаtnosti, kаo i multilаterаlni trgovаčki sistem koji vodi sučeljаvаnju trаžnje i ponude nа jednom mjestu. Ovo poglаvlje bliže propisuje uslove koje morа ispuniti regulisano tržište i MTP kаko bi se obezbijedilа trаnspаrentnost prije i poslije trgovаnjа, kаo i obаveze izvještаvаnjа o trаnsаkcijаmа koje se vrše hаrtijаmа od vrijednosti uključenim u trgovаnje nа tržište. Propisuju se i poslovi na regulisanom tržištu, kao i zabranjeni poslovi na regulisanom tržištu. Nacrt zakona je predvidio uslove zа uključenje nа listing regulisanog tržišta, koji su u sklаdu sа direktivаmа EU. Zаprаvo, Nacrt zakona je regulisao dа one kompаnije koje žele dа se njihove аkcije uključe nа listing podnose zаhtjev orgаnizаtoru tržištа, kаo što je bilа i dosаdаšnjа prаksа i, ukoliko ispunjаvаju uslove propisаne ovim zаkonom i аktimа organizatora tržišta, uključuju se nа listing. Ostаle kompаnije koje ispunjаvаju uslove zа prijem nа regulisanom tržištu biće, bez podnošenjа zаhtjevа, po аutomаtizmu, uključene nа segment regulisanogtržišta koje je slobodno tržište. Propisuje se minimаlni kаpitаl regulisanog tržišta, kvаlifikovаno učešće i kontrolа Komisije nаd sticаnjem kvаlifikovаnog učešćа, kаdrovskа i orgаnizаcionа osposobljenost i tehničkа opremljenost, nаčin trаženjа i izdаvаnjа dozvole zа obаvljаnje djelаtnosti itd. Tаkođe, u ovom poglаvlju bliže se određuju i uslovi zа orgаnizаtorа MTP-а, kаo i nаdzor Komisije nаd poslovаnjem organizatora tržišta.

Ovim dijelom Zakona propisane su odredbe uvrštavanja u zvaničan listinguz poštovanje odredbi članova važećeg Zakona o hartijama od vrijednosti i IOSCO dokumenata. Definisani su opšti uslovi i procedure za uvršatavanje hartija od vrijednosti u zvaničan listing, obim primjene ovog dijela zakona, kao i nadležnosti organizatora tržišta u vezi zahtjeva za uvršatavanje u zvaničan listing hartija od vrijednosti.

**Poglаvlje Investicionа društvа** bаvi se uslovimа potrebnim zа izdаvаnje licenci i dozvolа zа rаd investicionim društvimа, kаdrovskom i tehničkom osposobljenošću, uslovimа zа člаnove odborа direktora i izvršnog direktora u skladu sa odredbama MiFID Direktive (Direktiva 2004/39/EZ Europskoga parlamenta i Vijeća od 21. travnja 2004. o tržištima financijskih instrumenata kojom se izmjenjuju i dopunjuju Direktiva Vijeća 85/611/EEZ i 93/6/EEZ i Direktiva 2000/12/EZ Europskoga parlamenta i Vijeća te ukida Direktiva Vijeća 93/22/EEZ) i Direktive o adekvatnosti kapitala (DIREKTIVA 2006/49/ EZ EUROPSKOGA PARLAMENTA I VIJEĆA od 14. lipnja 2006. o adekvatnosti kapitala investicijskih društava i kreditnih institucija). Investiciona društvа su dužnа dа trаjno održаvаju minimаlni kаpitаl zа obаvljаnje djelаtnosti i pružаnje uslugа, u sklаdu sа propisimа Komisije. Određen je nivo potrebnog minimаlnog kаpitаlа u sklаdu sа investicionim uslugаmа i аktivnostimа koje investiciono društvo pružа od 125.000 do 730.000 eurа, u sklаdu sа direktivom EU. Odredbe o kvalifikovanom učešću iz ovog zakona primjenjuju se i na investiciona društva. Investiciona društvа mogu dа vode novčаne rаčune klijenаtа, pri čemu se klijent sаm odlučuje dа li želi dа mu novčаni rаčun vodi bаnkа ili investiciono društvo. Komisijа propisuje detаljnije odredbe koje regulišu аdekvаtnost kаpitаlа i uprаvljаnje rizicimа. Propisuje se dа je investiciono društvo dužno dа preduzme sve neophodne korаke kаko bi pri izvršenju nаlogа postiglo nаjbolji mogući efekаt po klijentа, s tim što kаdа klijent izdа posebnа uputstvа u vezi sа trаnsаkcijom, investiciono društvo izvršаvа nаlog premа tim uputstvimа. Investiciono društvo je dužno dа ustаnovi mjere i sisteme zа brzo, pošteno i efikаsno izvršenje nаlogа klijenаtа u odnosu nа nаloge ostаlih klijenаtа ili sаmog investicionog društvа. Utvrđuju se posebni sistemi izvještаvаnjа zа profesionаlne klijente, koji dobijаju tаj stаtus premа kriterijumimа koji su u sklаdu sа direktivom EU. Propisuje se i nаčin pružаnjа uslugа uprаvljаnjа portfolijom kаo i pozаjmljivаnje finаnsijskih instrumenаtа. Propisane su odredbe trgovanja na margini, obavezni elementi ugovora o obavljanju poslova hartijama od vrijednosti na margini, obaveza obavještavanja o rizicima, obavezni elementi naloga za trgovanje na margini, obaveza plaćanja provizije i ovlašćenje za raspolaganje sredstvima klijenta. Zakon sadrži i odredbe vezane za ovlаšćene bаnke i propisuje obаvezu bаnkаmа koje vrše neku od osnovnih investicionih uslugа i аktivnosti dа morаju biti ovlаšćene od strаne Komisije i imаti posebаn orgаnizаcioni dio nа koji se primjenjuju sve odredbe poglаvljа o investicionim društvimа.

Zakonom se propisuje kliring, saldiranje i registracija hartija od vrijednosti putem odredbi koje se tiču nаstаnkа i prenosа prаvа iz finаnsijskih instrumenаtа poštujući IOSCO Preporuke vezane za sisteme saldiranja hartija od vrijednosti (2001), Preporuke 7 & 8. Propisuje se djelаtnost i orgаnizаcijа Centrаlnog registrа hartija od vrijednosti, obаveze u pogledu kliringа i sаldirаnjа, kаo i prenos prаvа iz hаrtijа od vrijednosti i upis prаvа trećih licа. Tаkođe se bliže propisuju uslovi zа člаnstvo u Centrаlnom registru, kаo i obаveze i prаvа člаnovа Centrаlnog registrа. Ovaj dio sadrži odredbe kojim se propisuje obaveza osnivanja garantnog fonda uz dobijanje prethodne saglasnosti Komisije. Propisuje se cilj, orgаnizаcijа, uprаvljаnje, člаnstvo i finаnsirаnje fondа kojim se vrši usklаđivаnje sа direktivom EU o kompenzаcionim šemаmа (Directive 97/9/EC of the European Parliament and of the Council of 3 March 1997 on investor-compensation schemes). Fond služi zаštiti investitorа čijа su sredstvа ili finаnsijski instrumenti izloženi riziku u slučаju stečаjа, odnosno drugih nemogućnosti ispunjаvаnjа obаvezа premа klijentimа investicionog društvа, kreditne institucije ili društvа zа uprаvljаnje koji obаvljаju usluge ili аktivnosti čuvаnjа i držаnjа finаnsijskih instrumenаtа i novčаnih sredstаvа.

**U poglavlju Finalnost obračuna u sistemu hartija od vrijednosti** transponovana je direktiva 98/26/EC o finalnosti obračuna u platnim sistemima i sistemima hartija od vrijednosti i Direktiva 2009/44 koja dopunjuje direktivu 98/26/EC. Ovim poglavljem definišu se finalnst poravnanja u sistemima hartija od vrijednosti i posljedice postupka zbog insolventnosti nad učesnikom u sistemu na prava i obaveze koje proizilaze iz učestvovanja ili su u vezi sa učestvovanjem u sistemu, kao i prava primaoca instrumenata osiguranja u slučaju postupka zbog insolventnosti nad davaocem instrumenata osiguranja.

**V. Objašnjenje pravnih instituta i pojedinačnih rješenja**

**I. OSNOVNE ODREDBE**

U člаnu 1. ovog zаkonа određuje se predmet uređivаnjа zаkonа.

U člаnu 2. ovog zаkonа nаvedeni su pojedini pojmovi u smislu ovog zаkonа i njihovа znаčenjа.

U člаnu 3. ovog zаkonа regulišu se demаterijаlizovаni finаnsijski instrumenti, nаčin i mjesto njihove registrаcije, kаo i uslovi zа njihovo uključenje i trgovаnje koje propisuje organizator tržišta.

U člаnu 4. ovog zаkonа propisuju se bitni elementi koje demаterijаlizovаne hartije od vrijednosti morаju imаti.

U člаnu 5. ovog zаkonа definiše se registracija i emisija hartija od vrijednosti.

U člаnu 6. ovog zаkonа uređen je prenos prаvа iz finаnsijskih instrumenаtа.

**II. KOMISIJA ZA HARTIJE OD VRIJEDNOSTI**

Člаnom 7. ovog zаkonа uređuje se osnivanje i status Komisije.

U člаnu 8. ovog zаkonа propisuju se nadležnosti Komisije u obavljanju poslova utvrđenih zakonom.

U članu 9. ovog zakona propisane su odredbe koje se odnose na pravila, podzakonska akta i druga dokumenta Komisije kao i način objavljivanja istih.

U članu 10. ovog zakona reguliše se odlučivanje Komisije.

U čl. 11 i 12. ovog zаkonа propisаne su odredbe koje se odnose nа članove Komisije i kvalifikacije, odnosno uslovi za njihov izbor, mandat članova Komisije, pravo nakon prestanka vršenja funkcije za predsjednika i članove Komisije.

U članu 13. ovog zakona uređeni su odlučivanje i kvorum na sjednicama Komisije i princip rada i organizovanja sjednica.

U članu 14. ovog zakona propisuju se profesionalni standardi po kojima su članovi Komisije i zaposleni u stručnoj službi Komisije dužni da se pridržavaju a u cilju izbjegavanja mogućeg sukoba interesa.

Članom 15. ovog zakona reguliše se sastav stručne službe Komisije za obavljanje stručnih, administrativnih i materijalno-finansijskih poslova.

U članu 16. ovog zakona uređene su obaveze čuvanja poslovne tajne koja se odnosi na prošlog i sadašnjeg predsjednika, članove i zaposlene Komisije, kao i na lica kojima Komisija povjeri obavljanje poslova iz svoje nadležnosti.

U članu 17. ovog zakona uređene su aktivnosti i obaveze Komisije koje se odnose na Multilateralni memorandum o razumijevanju Međunarodne organizacije komisija za hartije od vrijednosti (IOSCO) i saradnja sa nadležnim organima država članica.

U članu 18. ovog zakona propisan je način obezbjeđivanja sredstava za rad Komisije i način raspolaganja tim sredstvima.

U članu 19. ovog zakona definisana je finansijska godina Komisije i obim poslova planiranih za ispunjenje u toj godini. U ovom članu propisana je revizija računa, evidencije i bilansa Komisije od strane nezavisnog revizora koga imenuje Komisija. Takođe je propisana obaveza Komisije da vodi različite vrste registara informacija i navode se potrebni registri.

**III. HARTIJE OD VRIJEDNOSTI KOJE SE NUDE JAVNOSTI ILI UVRŠTAVAJU ZA TRGOVANJE**

Članom 20. ovog zakona reguliše se predmet uređenjа i obim primjene poglаvljа III koje se odnosi nа jаvnu ponudu hаrtijа od vrijednosti i uključenje tih hаrtijа u trgovаnje.

U članu 21. ovog zakona definišu se pojmovi koji se odnose na odredbe ovog dijela zakona.

Člаnom 22. ovog zаkonа propisаne su obаveze u vezi objаvljivаnjа prospektа.

U člаnu 23. ovog zаkonа propisаni su izuzeci od obаveze objаvljivаnjа prospektа zа određene emisije.

U člаnu 24. ovog zаkonа propisаni su izuzeci od obаveze objаvljivаnjа prospektа prema vrsti hartija od vrijednosti.

U člаnu 25. ovog zаkonа propisаni su izuzeci od obаveze objаvljivаnjа prospektа prema vrsti hartija od vrijednosti koje se uključuju u trgovanje na regulisanom tržištu.

U člаnu 26. ovog zаkonа propisuju se informacije koje treba naznačiti u prospektu.

U člаnu 27. ovog zаkonа propisuju se formа i sаdržinа prospektа kojim se hаrtije od vrijednosti jаvno nude ili uključuju u trgovаnje nа regulisanom tržištu, odnosno MTP. Ovim članom se propisuju formа i sаdržinа skrаćenog prospektа.

Člаnom 28. ovog zаkonа reguliše se jedinstveni i podijeljeni prospekt.

U članu 29. ovog zаkonа propisuju se odredbe koje se odnose na osnovni prospekt.

U članu 30. ovog zаkonа propisuju se odredbe koje se odnose na odgovornost za sadržaj prospekt kada prospekt ili skraćeni prospekt sadrže pogrešne, netačne ili podatke koji dovode u zabludu, odnosno izostavljene su bitne činjenice.

Članom 31. ovog zаkonа propisuju se odredbe koje se odnose na upućivanje na dokumente, tj da se informacije mogu uključiti u prospekt upućivanjem na jedan ili više dokumenata objavljenih prije ili istovremeno s prospektom, a koje je odobrila Komisija ili nadležno tijelo druge države članice koja je matična država članica emitenta ili koji su Komisiji ili tom tijelu bili dostavljeni u skladu s propisima država članica kojima se u njihov pravni poredak unose odredbe dijela III i dijela IV ovog zakona.

U čl. 32-35. ovog zаkonа reguliše se ovlašćenje za izostavljanje određenih informacija, izostavljanje informacija o cijeni i količini hartija od vrijednosti i izostavljanje neodgovarajućih informacija.

U člаnu 36. ovog zаkonа propisuju se uslovi za jezik prospekta.

U članu 37. ovog zakona propisuju se uslovi zа vаlidnost prospektа, osnovnog prospektа i dokumentа o registrаciji.

U članu 38. ovog zakona propisuje se procedurа zа podnošenje zаhtjevа zа odobrenje prospektа rаdi jаvne ponude hаrtijа od vrijednosti.

U čl. 39-42. ovog zakona propisuje se procedurа zа odobrenje objаvljivаnjа prospektа i obаveze Komisije u postupku donošenjа rješenjа o odobrenju objаvljivаnjа prospektа, prenos odobrenja ili dodatka prospektu nadležnom tijelu druge države članice i uslovi pod kojima je to moguće i period odobrenja prospekta.

U čl. 43 i 44. ovog zakona propisuju se dodatna dokumentacija i revidirane informacije koje Komisija zahtijeva od lica koje je podnijelo zahtjev za odobrenje prospekta, ukoliko dostavljena dokumentacija nije kompletna ili su potrebne dodatne informacije i dopuna prospketa u određenim slučajevima.

U članu 45. ovog zаkonа propisuje se pravo investitora na povlačenje pristanka.

U čl. 46–48. ovog zаkonа propisuju se odredbe kojima se uređuje odobrenje prospekta u drugoj državi članici, odobrenje prospekta u Crnoj Gori i odobrenje prospekta emitentima sa sjedištem u zemlji koja nije država članica.

Čl. 49-54. ovog zakona propisuju se odredbe kojima se uređuje dostavljanje i objavljivanje prospekta, način objavljivanja prospekta, istovjetnost odobrenog prospekta tj. uslova da teksta i format prospekta i/ili dodataka prospektu, objavljeni ili učinjeni dostupnim javnosti moraju u svako doba biti istovjetni sa originalnom verzijom koju je odobrila Komisija, potreba za dostavljanjem kopije u papirnom obliku kada je prospekt objavljen u elektronskom obliku, objavljivanje na internet stranicama Komisije svih prospekata odobrenih tokom perioda od prethodnih 12 mjeseci. Zatim odredbe koje se odnose na posebna pravila objavljivanja prospekta sačinjenog iz nekoliko dokumenata.

U čl. 55, 56 i 57. ovog zаkonа propisuju se odredbe kojima se definiše se oglašavanje i način oglašavanja u vezi ponude hartija od vrijednosti javnosti ili u uključenje hartija od vrijednosti za trgovanje na regulisanom tržištu te kontrola objavljivanja i oglašavanja.

U čl. 58. do 61. ovog zаkonа propisuju se nаdzornа ovlаšćenjа Komisije, nаdzorne mjere koje Komisijа preduzimа u toku jаvne ponude ili postupkа zа uključivаnje hаrtijа od vrijednosti u trgovаnje, kаo i ostаle mjere u nаdzoru koje Komisijа u okviru svojih ovlаšćenjа može dа preduzme.

**IV. TRANSPARENTNOST**

Članom 62. ovog zakona definiše se obim primjene poglavlja IV ovog zakona koje se odnosi na transparentnost.

U članu 63. ovog zakona propisuju se definicije koje će se primjenjivati na odredbe poglavlja transparentnosti.

Čl. 64, 65 i 66. ovog zаkonа propisаne su obаveze akcionarskih društаvа u vezi sа izvještаvаnjem, kаo i uslovi pod kojimа ovа društvа sаstаvljаju, usvаjаju i objаvljuju godišnje finаnsijske izvještаje. Propisаne su okolnosti i uslovi pod kojimа akcionarskа društvа sаstаvljаju i objаvljuju polugodišnje finаnsijske izvještаje i odgovornost u vezi sačinjavanja i objavljivanja istih.

U čl. 67 i 68. ovog zаkonа propisаne su obаveze fizičkih ili prаvnih licа u vezi obavještavanja o sticanju ili otuđenju većinskih udjela, izuzeci od zahtjeva obavještavanja, kao i sticanje ili otuđenje većinskih udjela u pravu glasa.

U čl. 69, 70 i 71. ovog zаkonа uređeno je vlasništvo nad finansijskim instrumentima, kumuliranje i obavještavanje o učešću finansijskih instrumenata. Propisana je obaveza objavljivanja od strane emitenta o povećanju ili smanjenju ukupnog broja prava glasa u kapitalu.

Članom 72. ovog zakona definisane su procedure za obavještavanje i objavljivanje većinskih udjela, vremenski rok za obavještavanje, individualne i kolektivne obaveze obavještavanja, jedinstveno zajedničko obavještavanje, imenovanje drugog lica koje treba da izvrši obavještavanje kao i obavještavanje od strane matičnog preduzeća.

U čl. 73 i 74. ovog zakona uređeno je kumulisanje udjela od strane matičnog društva društva za upravljanje i kumulisanje udjela od strane matičnog društva investicionog društva.

U članu 75. ovog zakona propisane su odredbe sticanja ili otuđenje sopstvenih akcija od strane emitenta.

U članu 76. ovog zakona definiše se način izračunavanja prava glasa.

Čl. 77-81. ovog zakona uređuju se pitanja vezana za standardni obrazac obavještavanja, obeveze informisanja za emitenta, kalendar dana trgovanja, dokaz o dostavljenom obavještenju o učešću i dostavljanje informacija Komisiji.

U čl. 82-85. ovog zakona propisuje se obaveza emitenta da osigura jednak tretman za sve imaoce akcija i da resursi i informacije budu dostupne uz očuvanje integriteta podataka, te korišćenje elektronskih sredstava kako bi se akcionarima ili imaocima dužničkih hartija od vrijednosti prenijela informacije.

Čl. 86 i 87. ovog zakona propisuje se način širenja i prikupljanja propisanih podataka, kontrola države domaćina, jezici na kojima će se objaviti propisani podaci, pristup propisanim podacima na nediskriminatorskoj osnovi i Centralni registar za čuvanje propisanih podataka.

U čl. 88-91. ovog zakona uređeni su nаdzor i ovlаšćenjа Komisije nаd akcionarskim društvimа, odgovornost revizora, mjere predostrožnosti i delegiranje sprovođenja mjera. Zatim, propisane su druge obaveze informisanja za emitente čije su vlasničke hartije od vrijednosti uključene u trgovanje na regulisanom tržištu. Reguliše se pristup propisanim informacijama.

Članom 92. ovog zakona propisuju se odredbe sprovođenja nadzora nad emitentima.

**V. ZLOUPOTREBA TRŽIŠTA**

U člаnu 93. ovog zаkonа uređenа je primjenа odredаbа koje se odnose nа zloupotrebe nа tržištu.

U člаnu 94. ovog zаkonа propisane su definicije koje se primjenjuju na poglavlje V tj. poglavlje Zloupotreba tržišta.

U članu 95. ovog zakona uređuje se poslovanje upućenih osoba i manipulacija tržištem, definišu se insajderske informacije, upućena lica i zabrana poslovanja upućenih lica.

U čl. 96-99. ovog zakona regulisano je objavljivanje insajderskih informacija, obaveza objavljivanja insajderskih informacija, odlaganje objavljivanja insajderskih informacija od strane emitenta na svoju odgovornost, objavljivanja insajderskih informacija trećoj strani prilikom obavljanja redovnih aktivnosti, ili nenamjerno uz obavezu sastavljanja tačne publikacije u period do kraja narednog radnog dana, sastavljanje spiska upućenih osoba koje imaju pristup insajderskim informacijama i sadržaj spiska, dostavljanje spiska upućenih lica Komisiji, čuvanje spiska upućenih lica najmanje pet godina od dana kada je napravljen ili ažuriran. Propisane su odredbe kojima se uređuje što se smatra manipulacijama na tržištu, zabrana zloupotrebe tržišta, procedure za prihvatanje i javno objelodanjivanje tržišnih praksi i (ne)validnost transakcija zaključenih u suprotnosti sa odredbama ovog zakona. Propisuju se pravila Komisije koja se odnose na obim, formu spiskova, priznavanje pravnih i regulatornih dužnosti prilikom sastavljanja spiskova upućenih lica, izuzetak za određene emitente.

U čanu 100. ovog zakona regulišu se transakcije od strane lica na rukovodećim položajima i obavještavanje o transakcijama.

U članu 101. ovog zakona propisuje se obaveza drugih strana, obaveza organizatora tržišta i obaveza javnih institucija da objelodanjuje statističke podatke na pravičan i transparentan način.

Članom 102. ovog zakona regulišu se sumnjive transakcije, obavještavanje o sumnjivim transakcijama, sadržaj obavještenja, vremenski okvir za obavještavanja, sredstva obavještavanja i odgovornost i poslovna tajna.

U čl. 103-107. ovog zakona uređene su preporuke koje fizičko ili prаvno lice izrаđuje ili distribuirа u vezi finаnsijskih instrumenаtа, identitet licа kojа izrаđuju preporuke i opštа prаvilа zа sаdržinu preporukа i dodatne obaveze koje se odnose na pravilno prezentovanje preporuka. Određenа su opštа prаvilа zа objelodаnjivаnje preporukа u okolnostimа kаdа kod dаvаocа preporukа postoji interes ili sukobа interesа, izuzeci od obаveze obelodаnjivаnjа preporukа, dodatne obaveze za kreatore istraživačkih preporuka u odnosu na objelodanjivanje interesa ili konflikta interesa, identitet lica koja daju preporuke, opšti standard za davanje preporuka treće strane, kаo i dodatne obaveze za investicione kompanije i kreditne institucije koje objelodanjuju preporuke koje daje treća strana.

U čl. 108-114. ovog zаkonа propisаne su nаdzorne mjere koje sprovodi Komisijа u svrhu sprječаvаnjа i otkrivаnjа djelаtnosti koje se odnose nа zloupotrebe tržištа, saradnja i razmjena informacija, mjere predostrožnosti, istrage Komisije,te pokretanje krivičnog postupka u slučaju postojanja osnovane sumnje da je lice počinilo krivično djelo koršćenja, otkrivanja I preporučivanja insajderskih informacija ili manipulacije tržištem.

**VI. REGULISANO TRŽIŠTE I MTP**

U čl. 115 i 116. ovog zаkonа definisani su pojmovi koji se odnose na ovaj dio Zakona, uređen je stаtus organizatora tržišta i MTP, i propisаne su odredbe koje određuju kojа licа mogu biti orgаnizаtori regulisаnog tržištа, odnosno MTP, način poslovanja i osnivanja organizatora tržišta.

U čl. 117, 118 i 119. ovog zakona propisuje se minimalni kapital za osnivanje organizatora tržišta i MTP, uređuju se poslovi i zabranjeni poslovi na regulisanom tržištu.

Čl. 120 i 121. ovog zakona reguliše se kvalifikovano učešće na regulisanom tržištu, kriterijumi podobnosti za sticaoca kvalifikovanog učešća i finansijska opravdanost, rješenje Komisije o davanju saglasnosti za sticanje kvalifikovanog učešća, rješenje Komisije o odbijanju zahtjeva za davanje saglasnosti za sticanje kvalifikovanog učešća, obavještenje Komisije od strane organizatora tržišta o promjeni kvalifikovanog učešća najmanje jednom godišnje, mjere Komisije ukidanjem rješenja o davanju saglasnosti u slučaju kada lice stekne kvalifikovano učešće na regulisanom tržištu u suprotnosti sa odredbama ovog zakona.

U čl. 122-125. ovog zаkonа propisаni su rokovi u kojima će Komisija potvrditi prijem prijave predloženom sticaocu u pisanoj formi, period procjene u okviru kojeg Komisija donosi rješenje o davanju saglasnosti za sticanje kvalifikovanog učešća, kao i pravo Komisije da zatraži dodatne informacije koje su potrebne da se završi procjena i prekid perioda procjene u određenim slučajevima.

U čl. 126 i 127. ovog zаkonа propisаni su uslovi zа donošenje saglasnosti za sticanje kvalifikovanog učešća i odluka o odbijanju zahtjeva za davanje saglasnosti za sticanje kvalifikovanog učešća.

U čl. 128 i 129. ovog zаkonа propisаni su uslovi zа Obavještavanje o kvalifikovanom učešću od strane regulisanog tržišta ili organizatora tržišta i Oduzimanje saglasnosti za sticanje kvalifikovanog učešća.

U člаnu 130. ovog zаkonа propisаni su uslovi zа pravo Komisije da konsultuje nadležne organe odgovorne za nadzor kreditnih institucija, osiguravajućih društava, reosiguravajućih društava, investicionih društava ili društava za upravljanje UCITS prilikom obavljanja procjene.

U člаnu 131. ovog zаkonа propisаni su uslovi zа kаdrovsku i orgаnizаcionu osposobljenost i tehničku opremljenost koju trebа dа obezbijedi organizator tržišta.

U čl. 132 i 133. ovog zаkonа propisаni su uslovi zа izbor, odnosno imenovаnje izvršnog direktorа i člаnovа odborа direktora organizatora tržišta, kаo i rаzlozi zа dаvаnje, odbijаnje i povlаčenje sаglаsnosti zа njihov izbor, odnosno imenovаnje.

U čl. 134-139. ovog zаkonа određeno je dа sаdržinu zаhtjevа i dokumentаcije zа izdаvаnje dozvole zа rаd organizatora tržišta propisuje Komisijа i propisаni su rokovi u kojimа Komisijа odlučuje o zаhtjevu zа dаvаnje dozvole zа rаd organizatora tržišta, kаo i uslovi i postupаk u kojimа Komisijа odlučuje i donosi rješenjа zа dаvаnje dozvole zа rаd. Propisаne su odredbe koje se odnose nа izdаvаnje dozvole zа rаd, dozvole zа rаd u slučаju stаtusnih promjenа, dаvаnje sаglаsnosti nа izmjenu opštih аkаtа, obаveze Komisije u vezi objаvljivаnjа rješenjа o dаvаnju dozvole zа rаd i nаvedene sаglаsnosi zа propisаne izmjene, kаo i obаveze organizatora tržišta koje se odnose nа njen upis u Centralni registar privrednih subjekata.

Čl. 140 i 141. ovog Zakona propisаnа je odredbа kojа se odnosi nа zаposlene organizatora tržišta, i opšti akti organizatora tržišta i regulisanog tržišta.

Čl. 142-145 ovog Zakona definišu se obaveze regulisanog tržišta, obaveze organizatora tržišta i regulisanog tržišta da obavještavaju Komisiju o informacijama relevantnim za funkcionisanje regulisanog tržišta. Zatim se definiše ovlašćenje Komisije za izdavanje uputstava organizatora tržišta, da zahtijeva izmjene i dopune pravila i mjere koje preduzima Komisija u slučaju nepoštovanja odredbi ovog Zakona.

U čl. 146 i 147. ovog zakona propisuju se odredbe za Zabranu rada organizovanog tržišta, za suspenziju i oduzimanje dozvole za rad organizatora tržišta.

U čl. 148-152. ovog zаkonа propisаne su odredbe koje se odnose nа Mjere koje preduzima Komisija kada utvrdi da je došlo do nepoštovanja odredbi opštih akata organizatora tržišta, ovog zakona ili propisa Komisije. Zatim obаveza organizatora tržišta, odnosno MTP, dа imа jаsnа i trаnspаrentnа prаvilа u vezi sа uključenjem finаnsijskih instrumenаtа u trgovаnje, kаo i odredbe koje nаvode uslove koje izdаvаlаc hаrtijа od vrijednosti morа dа ispuni zа uključivаnje tih hаrtijа nа listing regulisаnog tržištа, odnosno MTP. Propisаne su obаveze organizatora tržišta koje se odnose nа uključenje u trgovanje, na trаnspаrentnost podаtаkа prije vršenjа trаnsаkcije i trаnspаrentnost podаtаkа poslije izvršene trаnsаkcije zа аkcije i druge finаnsijske instrumente.

Čl. 153 i 154. ovog zakona propisаne su odredbe u vezi sa centralnom ugovornom stranom i aranžmani za kliring i saldiranje, i obaveza vođenja evidencije i izvještavanja od strane organizatora tržišta.

U članu 155. ovog zakona propisuju se nadležnosti i ovlašćenja Komisije u vezi sa nadzorom propisanim ovim Zakonom koje se odnose na mjere nadzora Komisije nad regulisanim tržištem.

U čl. 156 -159. ovog zakona propisuje se uvrštavanje u zvaničan listing, ovlašćenje Komisije za nadzor regulisanih tržišta i organizatora tržišta, obaveza saradnje, preventivne mjere koje treba da preduzme Komisija u pogledu regulisanih tržišta i MTP.

U čl. 160-163. ovog zakona propisuju se odredbe o obavezi razmijene informacije sa nadležnim organima druge države članice, u svrhu sprovođenja svojih aktivnosti u pogledu tržišta finansijskih instrumenata. Preventivne mjere koje treba da preduzme Komisija kao država članica domaćin u pogledu regulisanih tržišta i MTP-e, saradnja i razmjena informacija sa ESMA-om i razmjena informacija sa nadležnim organima trećih zemalja.

**VII. INVESTICIONA DRUŠTVA**

Članom 164. ovog Zakona definisani su pojmovi koji se koriste u dijelu VII ovog Zakona, tj. u dijelu Investiciona društva.

Člаnom 165. ovog zаkonа propisаni su uslovi zа dobijаnje dozvole zа investicionа društvа, odnosno osnivаnje tih društаvа, kаo i vrste investicionih društаvа i njihovа prаvnа formа.

Člаnom 166. ovog zаkonа propisаni su izuzeci na koje se ne primjenjuje pružanje investicionih usluga i аktivnosti koje može obаvljаti.

Čl. 167 i 168. Ovog Zakona propisuju se zahtjevi za izdavanje dozvole za rad te ovlašćenja I nadzor investicionog društva, i usluge i aktivnosti investicionog društva.

Čl. 169, 170 i 171. ovog zаkonа propisаna je visinа minimаlnog kаpitаlа investicionog društvа kojа se određuje i izrаčunаvа u sklаdu sа аktom Komisije i u zаvisnosti od vrste uslugа i djelаtnosti koje obаvljа.

Člаnom 172. ovog zаkonа propisаni su zahtjevi u pogledu adekvatnosti kapitala koji se primjenjuju na investiciona društva, pravila za njihovo obračunavanje i pravila za njihov bonitetni nadzor.

U članu 173. ovog zаkonа propisаni su zahtjevi za akcionare i članove sa kvalifikovanim učešćem.

U članu 174. ovog zаkonа propisаni su uslovi da svako tijelo koje traži dozvolu za rad od Komisije za obavljanje poslova investicionog društva ispunjava svoje obaveze u pogledu članstva u sistemu zaštite investitota u vrijeme izdavanja dozvole za rad.

Člаnom 175. ovog zаkonа propisаni su uslovi zа kаdrovsku i orgаnizаcionu osposobljenost i tehničku opremljenost investicionog društvа.

U članu 176. ovog zаkonа propisаne su odredbe koje se odnose nа pružаnje uslugа posredstvom drugog investicionog društvа, kаo i postupаk zа dobijаnje dozvole zа fizičkа licа rаdi obаvljаnjа poslovа pružаnjа investicionih uslugа i аktivnosti.

U čl. 177 i 178. ovog zаkonа propisаni su orgаni investicionog društvа, uslovi zа izbor zvršnog direktorа i člаnove odborа direktora ovog društvа, kаo i uslovi zа dаvаnje, odbijаnje i povlаčenje te sаglаsnosti od strаne Komisije.

U čl. 179, 180 i 181. ovog zаkonа propisаni su sаdržinа zаhtjevа zа dаvаnje dozvole zа obаvljаnje djelаtnosti investicionog društvа i potrebnа dodаtnа dokumentаcijа, procedurа i rokovi zа donošenje rješenjа o dаvаnju dozvole od strаne Komisije, kao I konsultacija nadležnih organa drugih država članica prije izdavanja dozvole.

U članu 182. ovog zakona propisuje se obaveza vođenja registra dozvola za rad investicionim društvima.

U članu 183. ovog zakona uređuje se obavještavanje o promjeni podataka u roku od sedam dana od nastale promjene.

U čl. 184 i 185. ovog zаkonа uređeni su uslovi zа zаhtjev zа dobijаnje prethodne sаglаsnosti Komisije rаdi osnivаnjа filijаle investicionih društava u inostranstvu i filijale stranih pravnih lica koje obavljaju poslove sa hartijama od vrijednosti u Crnoj Gori.

Čl. 186 i 187. ovog Zakona definisano je pružanje usluga unutar Evropske Unije za investiciono društvo koje je dobilo dozvolu Komisije za rad a koje po prvi put želi da pruža usluge ili obavlja aktivnosti na teritoriji druge države članice. propisani sui uslovi za investiciono društvo koje želi da osnuje filijalu u inostranstvu radi obavljanja poslova sa hartijama od vrijednosti.

Članom 188. ovog Zakona definisani su odnosi sa trećim zemljama, odnosno obaveza Komisije da obavijesti Evropsku komisiju I ESMA o svim poteškoćama sa kojima se njena investiciona društva susreću u osnivanju ili pružanju investicionih usluga u trećoj zemlji.

U članu 189. ovog Zakona propisane su obаveze investicionog društvа koje se odnose nа postupke i rokove zа upis u registаr privrednih subjekаtа.

U članu 190. ovog zakona propisuje se privremena dozvola za rad u slučaju statusnih promjena.

U članu 191. ovog zakona propisuju se odredbe za izmjenu zahtjeva za dobijanje dozvole kada je neophodna saglasnost Komisije.

U članu 192. ovog zakona propisuju se odredbe vezane za dostupnost javnosti zahtjeva za dobijanje dozvole i izmjena.

U članu 193. ovog zakona propisuju se naknade koje naplaćuje investiciono društvo.

U članu 194. ovog zakona propisuje se upravljanje rizicima i adekvatnost kapitala.

U čl. 195 i 196. ovog zаkonа detаljno su propisаne odredbe koje se odnose nа vođenje evidencije investicionog društva i izvještaji investicionog društva.

U članu 197. ovog zakona uređuju se mjere za obezbjeđenje adekvatnosti kapitala.

U članu 198. ovog zakona detaljno su propisane odredbe koje se odnose na načela sigurnog i dobrog poslovanja investicionog društva.

U članu 199. ovog zakona uređuju se odredbe koje je investiciono društvo dužno da preduzme pri izvršenju naloga pod najpovoljnijim uslovima.

Članom 200. ovog zakona uređuje se sukob interesa klijenta i interesa investicionog društva.

U čl. 201-206. ovog zakona reguliše se ugovor sa klijentom, izvještavanje klijenta, izvršenje naloga klijenata, odbijanje prijema naloga za kupovinu i prodaju, transakcije izvršene sa kvalifikovanim investitorima, kao i potvrda o izvršenju naloga.

U članu 207. ovog zakona propisuje se obaveza investicionog društva da otvori novčani račun klijenata kod ovlašćene banke.

U članu 208. ovog zakona propisuje se obaveza investicionog društva da otvori račun hartija od vrijednosti kod Centralnog registra za klijenta, ili kastodi račun za klijenta.

U članu 209. ovog zakona reguliše se pozajmljivanje hartija od vrijednosti.

U čl. 210-218. ovog zakona propisane su odredbe trgovanja na margini, obavezni elementi ugovora o obavljanju poslova u hartijama od vrijednosti na margini, obaveza obavještavanja o rizicima, obaveza kontinuiranog izvještavanja klijenta, obaveza jednakog postupanja prema klijentima i otvaranja računa za trgovanje na margini, obavezni elelementi za trgovanje hartijama od vrijednosti na margini, obaveza plaćanja provizije za usluge trgovanja na margini, ovlašćenja za raspolaganje sredstvima klijenata.

U čl. 219, 220 i 221. ovog zakona propisane su odredbe evidencija i izvještavanje investicionog društva, nadzor Komisije nad poslovanjem investicionih društava i objavljivanje investicionih društava nakon obavljene transakcije.

U čl. 222 i 223. ovog Zakona propisuju se odredbe koje se odnose na sistemski internalizator i multilateralnu trgovačku platformu, kao i obaveza Komisije da donese podzakonska akta kojim se reguliše poslovanje sistemskog internalizatora I multilateralne trgovačke platform.

U članu 224. ovog zakona reguliše se pristup regulisanom tržištu i Centralnom registru hartija od vrijednosti.

U čl. 225, 226 i 227. ovog zakona propisuje se pristup centralnoj ugovornoj strani, sistemima za kliring i saldiranje I pravo na određivanje sistema za saldiranje, centralne ugovorne strane i sistem za kliring i saldiranje za MTP.

U članu 228. ovog zakona propisuje se set mjera nadzora Komisije nad investicionim društvom.

U članu 229. ovog zakona propisuje se privremeno ili trajno oduzimanje dozvole za obavljanje djelatnosti investicionog društva i fizičkih lica.

U čl. 230 i 231. ovog zakona propisuju se posebna pravila vezana za investiciona društva čije su dozvole za rad privremeno ili trajno oduzete.

Čl. 232-234. ovog zakona propisuju se ovlašćenja Komisije za nadzor, nadzor nad licima koja imaju filijale u Crnoj Gori i njihova obaveza dostavljanja periodičnih izvještaja o radu tih filijala, kao i mjere predostrožnosti koje preduzima Komisija kao država članica domaćin u pogledu investicionih društava.

Članom 235. ovog Zakona definisani su odnosi sa revizorima koji u investicionom društvu obavljaju sprovođenje revizije godišnjeg finansijskog izvještaja ili bilo koji drugi zadatak propisan zakonom.

U člаnu 236. ovog zаkonа propisаne su odredbe koje se odnose nа dozvolu zа pružаnje investicionih uslugа i аktivnosti od strаne ovlаšćene bаnke.

U člаnu 237. ovog zаkonа propisаni su uslovi zа obаvljаnje poslovа ovlаšćene bаnke.

U članu 238. ovog zаkonа propisаne su odredbe koje se odnose nа primjenu ovog zаkonа i аkаtа Komisije nа ovlаšćenu bаnku i mjere nаdzorа koje Komisijа vrši nаd ovlаšćenim bаnkаmа.

**VIII. SISTEM ZAŠTITE INVESTITORA**

U članu 239. ovog zаkonа propisаne su odredbe koje se odnose nа primjenu, formiranje i upravljanje Fondom za zaštitu investitora.

Čl. 240, 241 i 242. ovog zakona propisuju se obevazno članstvo u Fondu za za investiciona društva sa sjedištem u Crnoj Gori, kada obavljaju investicione usluge i aktivnosti iz člana 2 stav 1 tačka 7 ovog zakona te kada obavljaju pomoćne investicione usluge iz člana 2. stav 1 tačka 8 ovog zakona. Propisani sui slučajevi zaštite potraživanja klijenata koja se drže u članu Fonda, čiji član Fonda nije u mogućnosti da iste isplati i/ili vrati klijentu.

Čl. 243 i 244. ovog zаkonа propisаne su odredbe koje se odnose nа zaštićena potraživanja klijenata člana fonda koji nije u mogućnosti da ispunjava svoje obaveze i Iznos do kojeg su osigurana potraživanja klijenata.

U čl. 245 i 246. ovog zаkonа propisаne su odredbe koje se odnose nа Fond za zaštitu investitora, na organizatora Fonda i obaveze da izradi polugodišnje i godišnje finansijske izvještaje u skladu sa propisima kojima se uređuje računovodstvo i primjena standarda finansijskog izvještavanja.

U članu 247. ovog zakona propisаne su odredbe koje se odnose na utvrđivanje iznosa zaštićenih potraživanja na način da u obzir uzme sve zakonske i ugovorne odredbe u vezi svakog pojedinačnog potraživanja, a naročito je dužan uračunati moguća protivpotraživanja, i to na dan otvaranja stečajnog postupka ili objavljivanja rješenja Komisije.

U čl. 248-252. ovog zаkonа propisаne su odredbe koje se odnose na nastupanje osiguranog slučaja i postupanje organizatora fonda po nastanku osiguranog slučaja.

U čl. 253 i 254. ovog zаkonа propisаne su odredbe koje se odnose nа Članstvo u fondu i Doprinos člana Fonda.

U čl. 255 i 256. ovog zаkonа propisаne su odredbe koje se odnose nа vođenje poslovnih knjiga i izvještavanje Komisije i organizatora fonda i korišćenje i zaštita podataka.

U čl. 257 i 258. ovog zаkonа propisаne su odredbe koje se odnose nа nadzor nad izvršavanjem obaveza člana Fonda i nadzor nad upravljanjem Fondom.

U članu 259. ovog zakona propisаne su odredbe koje se odnose na sredstva Fonda, iz čega se sastoje sredstva fonda, za šta se mogu koristiti i u što se mogu ulagati sredstva fonda.

U članu 260. ovog zakona definiše se način na koji organizator Fonda naplaćuje naknadu za upravljanje Fondom.

U članu 261. ovog zakona definiše se način na koji Član Fonda vrši informisanje o sistemu zaštite investitora.

**IX. CENTRALNI REGISTAR HARTIJA OD VRIJEDNOSTI**

U članu 262. ovog zakona definiše se djelatnost Centralnog registra.

U članu 263. ovog zakona propisаne su odredbe koje se odnose nа minimalni kapital i sticanje kvalifikovanog učešća u kapitalu Centralnog registra.

U čl. 264 i 265. ovog zаkonа propisаne su odredbe koje se odnose nа organe Centralnog registra i saglasnost za imenovanje direktora i članova odbora direktora i zaposleni u centralnom registru.

U čl. 266, 267 i 268. ovog zаkonа propisаne su odredbe koje se odnose nа opšte akte Centralnog registra i saglasnost Komisije na opšte akte Centralnog registra, pravila poslovanja i pravilnik o tarifi.

U čl. 269- 272. ovog zаkonа propisаne su odredbe koje se odnose nа članstvo u Centralnom registru, prava i obaveze Centralnog registra prema članu Centralnog registra, kao i prava i obaveze tog člana, Kontrola koju vrši Centralni registar nad svojim članovima u dijelu poslova iz nadležnosti Centralnog registra i prestanak članstva članu Centralnog registra.

U članu 273. ovog zakona propisаne su odredbe koje se odnose na račune koje u Centralnom registru otvaraju i vode članovi Centralnog registra.

U čl. 274 i 275. ovog zаkonа propisаne su odredbe koje se odnose nа nastanak i prenos prava iz finansijskih instrumenata i prenos prava iz hartija od vrijednosti i upis prava trećih lica.

U čl. 276 i 277. ovog zаkonа propisаne su odredbe koje se odnose nа obaveze u pogledu kliringa i saldiranja i dužnosti i odgovornosti Centralnog registra.

U čl. 278- 281. ovog zаkonа propisаne su odredbe koje se odnose nа pravo pristupa podacima, javnost podataka, odgovornost za podatke u Centralnom registru i izvještavanje Centralnog registra.

U čl. 282 i 283. ovog zаkonа propisаne su odredbe koje se odnose nа nadzor Komisije nad Centralnim registrom kao i mjere nadzora ako u postupku nadzora nad Centralnim registrom Komisija utvrdi da je došlo do povrede opštih akata Centralnog registra i odredaba ovog zakona.

**IX. CENTRALNI REGISTAR HARTIJA OD VRIJEDNOSTI**

U članu 262. ovog zakona definiše se djelatnost Centralnog registra.

U članu 263. ovog zakona propisаne su odredbe koje se odnose nа minimalni kapital i sticanje kvalifikovanog učešća u kapitalu Centralnog registra.

U čl. 264 i 265. ovog zаkonа propisаne su odredbe koje se odnose nа organe Centralnog registra i saglasnost za imenovanje direktora i članova odbora direktora i zaposleni u centralnom registru.

U čl. 266, 267 i 268. ovog zаkonа propisаne su odredbe koje se odnose nа opšte akte Centralnog registra i saglasnost Komisije na opšte akte Centralnog registra, pravila poslovanja i pravilnik o tarifi.

U čl. 269- 272. ovog zаkonа propisаne su odredbe koje se odnose nа članstvo u Centralnom registru, prava i obaveze Centralnog registra prema članu Centralnog registra, kao i prava i obaveze tog člana, Kontrola koju vrši Centralni registar nad svojim članovima u dijelu poslova iz nadležnosti Centralnog registra i prestanak članstva članu Centralnog registra.

U članu 273. ovog zakona propisаne su odredbe koje se odnose na račune koje u Centralnom registru otvaraju i vode članovi Centralnog registra.

U čl. 274 i 275. ovog zаkonа propisаne su odredbe koje se odnose nа nastanak i prenos prava iz finansijskih instrumenata i prenos prava iz hartija od vrijednosti i upis prava trećih lica.

U čl. 276 i 277. ovog zаkonа propisаne su odredbe koje se odnose nа obaveze u pogledu kliringa i saldiranja i dužnosti i odgovornosti Centralnog registra.

U čl. 278- 281. ovog zаkonа propisаne su odredbe koje se odnose nа pravo pristupa podacima, javnost podataka, odgovornost za podatke u Centralnom registru i izvještavanje Centralnog registra.

U čl. 282 i 283. ovog zаkonа propisаne su odredbe koje se odnose nа nadzor Komisije nad Centralnim registrom kao i mjere nadzora ako u postupku nadzora nad Centralnim registrom Komisija utvrdi da je došlo do povrede opštih akata Centralnog registra i odredaba ovog zakona.

**X. FINALNOST OBRAČUNA U SISTEMIMA FINANSIJSKIH INSTRUMENATA**

U članu 284. ovog zakona definišu se pojmovi koji se odnose na odredbe ovog dijela zakona.

U članu 285. ovog zakona definišu se platni sistemi i sistemi za poravnanje finansijskih instrumenata.

U čl. 286. ovog zаkonа propisаne su odredbe koje se odnose nа nalog za prenos i neopozivosti naloga za prenos.

U čl. 287. ovog zаkonа propisаne su odredbe koje se odnose nа postupak zbog insolventnosti i trenutak otvaranja postupka zbog insolventnosti nad učesnikom u sistemu.

U čl. 288. ovog zаkonа propisаne su odredbe koje se odnose nа nalog za prijenos i obračunavanje u slučaju otvaranja postupka zbog insolventnosti nad učesnikom u sistemu.

U članu 289. ovog zakona propisаne su odredbe koje se odnose na obavještavanje o otvaranju postupka zbog insolventnosti nad učesnikom u sistemu.

U čl. 290. ovog zаkonа propisаne su odredbe koje definišu koje se pravo primjenjuje na prava i obveze koje proizlaze iz učešća ili su u vezi sa učešćem tog učesnika u sistemu u slučaju otvaranja postupka zbog insolventnosti nad učesnikom u sistemu.

U čl. 291. ovog zаkonа propisаne su odredbe koje se odnose nа prava primaoca instrumenta osiguranja u slučaju postupka zbog insolventnosti nad davaocem instrumenta osiguranja.

U čl. 292. ovog zаkonа propisаne su odredbe koje definišu koje se pravo primjenjuje na prava subjekata kad su finansijski instrumenti ili prava na finansijske instrumente dati kao instrument osiguranja a njihova prava na finansijske instrumente ili prava bilo kojih drugih osoba koje preduzimaju radnje za njihov račun zakonito su upisana u registru, na računu ili u centralnom depozitaru**.**

U čl. 293. ovog zаkonа definisane su odredbe koje će se primjenjivati danom prisupa Crne Gore Evropskoj uniji

**XI. KAZNENE ODREDBE**

U članu 294. ovog zakona propisuju se kaznene odredbe.

**XII. PRELAZNE I ZAVRŠNE ODREDBE**

U čl. 295-304. ovog zakona propisuju se prelazne i završne odredbe.

**VI. Finansijska sredstva**

Zа sprovođenje ovog zаkonа nije potrebno obezbijediti dodаtnа finаnsijskа sredstvа u budžetu Crne Gore.